
PRAENOTIONES. 


I. Anthropologiae definitio. Anthropologia (avftpoj-oc 
et Xo^oc) est: scientia hominis per supremas eius causas 
naturali lumine comparata . Dicitur: 

scientia, i. e. systema cognitionum certarum, quae ex 
principiis certis stricto ordine logico eruuntur, sicut rem 
in logica declaravimus l . 

hominis. Hac voce indicatur anthropologiae obiectum 
materiale, quo scilicet convenit cum omnibus aliis scientiis, 
quae de homine sunt (cum anatomia e. g. , physiologia, 
pathologia, aliis), et distinguitur ab illis, quae de homine 
non inquirunt (e. g. a theologia naturali). Quid sit homo, 
intellegetur hoc ipso tractatu; quid autem hoc nomine 
significetur, omnibus iam satis notum est, ut sciant, de 
quanam re disputetur. 

per supremas eius causas. Quibus verbis exprimitur 
huius scientiae obiectum formale vel differentia specifica. 
Sunt autem causae illae supremae: 

causa ultima intrinseca vel essentia (quid sit), 
causa ultima efficiens (unde veniat), 
causa ultima finalis (quo vadat). 

Distinguitur proinde ex hoc speciali respectu anthropo- 
logia: 

1. ab anatomia humana, quae est de structura vel 
compositione corporis humani; 


1 Cf. vol. I, 1. 

1 * 

PRAENOTIONES. 


2. a physiologia humana, quae explicat exercitium 
functionum vitalium hominis secundum partem materia- 
lem 1 2 ; 

3. a pathologia humana, quae est de perturbationibus 
functionum vitalium in homine explicandis, de earum 
causis inveniendis etc. ; 

4. ab anthropologia naturali , qua homo (sicut animal 
brutum a zoologia , planta a botanica ) secundum rationes 
externas naturales consideratur*. 

naturali lumine comparata, ut distinguatur anthropo- 
logia, sicut omnis disciplina philosophica, a theologia 
sacra, quae ipsa quoque de supremis hominis causis dis- 
putat, sed sub lumine supernaturali . 

Anthropologia non raro, nostris praesertim temporibus, 
vocatur psychologia (+0^, Xoyoc), ex praecipua parte homi- 
nis constitutiva (forma), quae est anima. 

Anatomiam et physiologiam ad philosophiam, ut talem, 
non pertinere ex iis, quae supra diximus, apparet. Quia 
vero disciplinae illae ab anthropologia praesupponuntur, 
ex ipsis notiones illas recolemus, quae ad operationes 
nostras vitales cognoscendas omnino sunt necessariae. 

II. Anthropologiae divisio. Duas huius tractatus distin- 
guimus partes. 


1 «La physiologie (de pumg y nature, et Xo/og 1 trait6) est la 
Science des ph&iomfcnes de la vie. Elie nous apprend, en effet, 
que Is sont les actes naturels des corps vivants et la maniere dont 
iis s' operent» (Vigouroux, M^decine pratique I, 261). 

2 «Nomine anthropologiae multi completam et omnem de ho- 
mine considerationem comprehendunt , ita ut anthropologia sit 
scientia de homine, non solum ut est animal, sed ut- tamquam 
animal rationale peculiari ad mundum et ad Deum relatione gaudet. 
In qua permultas partes distinguunt : somatologiam, ethnographiam, 
linguisticam, psychologiam , ethicam, sociologiam , philosophiam reli- 
gionis, reliquas» ( Pesch , Inst. psychol. I, 18). 

Priore parte, quam analyticam vocamus, ex consideratis 
diversis hominis operationibus ad cognoscendum harum 
operationum principium assurgemus sub lumine principii 
inductionis et alterius praesertim principii, quod ipsum 
quoque evidens S. Doctor his verbis explicat: «Ens, cuius 
esse non est nisi propter aliquem finem, habet totam 
naturam suam constitutam secundum hunc finem. Sic 
serra et malleus integre constituuntur ad suum finem, 
qui est secare et percutere.» 1 

Analysi autem illa sic instituta mens nostra evehetur 
ad cognitionem quandam primariam notarum diversarum, 
quibus constituitur essentia (causa ultima intrinseca) homi- 
nis, cognoscendo scilicet, per partes, ipsum esse i° corpus 
vivens, 2 0 sentiens, 3 0 rationale. 

Altera vero parte, quae dicitur synthetica, elementa, 
quae analysi invenerimus, in unum recolligentes inqui- 
remus, cuiusnam naturae sit totum illud his partibus con- 
stans, quaeque sint aliae eius causae ultimae. Dicemus 
proinde hac altera parte, tribus libris: i° de natura 
hominis, 2 0 de causa efficienti hominis, 3 0 de causa finali 
hominis. 


1 De verit. q. 15, a. 2. 

QUAE EST 

ANALYTICA. 


Liber i. 

DE HOMINE UT EST CORPUS VIVENS VITA 
VEGETATIVA. 

Hominem esse ens corporeum vel corpus , manifeste 
apparet. In ipso enim immediate apprehendimus pro- 
prietates illas omnes, quas corporibus generatim convenire, 
cosmologia docet. Unde de homine iam recte praedicari 
possunt ea, quae de corporibus, quatenus corpora sunt, 
in cosmologia declaravimus. 

Neque tamen homo corpus est quodcumque, sed corpus 
superioris cuiusdam naturae. Experientia enim compertum 
habemus ipsum convenire non solum cum mineralibus, 
sed etiam cum plantis vel cum animalibus brutis, immo 
haec omnia ab ipso longe superari. Iam vero de nota, 
quam habet cum vegetantibus communem, hic speciatim 
est agendum. 

CAPUT I. 

OBSERVATIONES INSTITUUNTUR CIRCA VITAM 
VEGETATIVAM. 

Articulus i. 

NUTRITIONIS BREVIS ENARRATIO 

In homine, sicut in plantis, scimus experientia co- 
tidiana novam continuo materiam recipi vel ad totum 
conservandum, vel ad deperditas partes reficiendas, vel 
ad novas producendas. Quae omnia videmus fieri non 
per externam, partium iuxtapositionem , sicut e. g. fit in 
crystallis, neque per solam harum partium in hominem 
immissionem, sed ratione quadam speciali, quam intus- 
susceptionem physiologi vocant. Qui quidem actus in 
homme quinque praesertim operationibus partialibus per- 
ncitur hoc modo : 

I. Primo enim fit ciborum illa quae a veteribus dicta 
est concoctio, a recentioribus vero digestio. Est autem 
duplex eiusmodi operatio: 

Digestione scilicet stomacali alimenta motu mechanico 
primo conteruntur, et motu chemico deinde partim dissol- 
vuntur. Sic partim dissolutus cibus dicitur chymus. 

Chymi autem huius ulterior transformatio fit in in- 
testinis, digestione quam vocant intestinalem . Hic enim 
alimentorum dissolutio completur et pinguia emulsionantur*, 
ut dicunt. Alimentum vero ad nutritionem sic propius 
iam praeparatum dicitur chylus . Ex chylo fit sanguis, 
vel alimentum proximum, resorptione. 

1 De hac re cf. Mercier , Psychologie (ed. 5) p. 26 sq. Z. Lan - 
dois, Physiologie des Menschen (ed. 9) p. 265 sq. 7 6 sq. 

2 *Mit dem Namen Emulsio bezeichnet man jede milchahnliche 
mnige Mischung von schleimigen oder gummosen Stoffen und 
Wasser mit Olen, fettartigen oder harzigen Stoffen» ( Hager , Phar- 
maceutik p. 119). 

II. Resorptio (Einsaugung) chyli fit maximam partem 
innumerabilibus fere poris atque canaliculis capillaribus \ 
qui quasi subtiles radices in superficie intestinorum tenuium 
(intestin gr£le, Diinndarm) serpunt. Qui quidem canaliculi 
elementa nutritiva in chylo contenta secundum legem en - 
dosmosis vel diffusionis (osmose 1 2 * * * * * 8 ) imbibunt et partim per 
venas (vena cava inferiore, fig. i, i\ partim per vasa lym- 
phatica, in dexterum cor (a et b) et inde per arterias pul- 
monales (r) ad pulmones (d) transvehunt, ubi perficitur 
sanguis, communicatione cum aere peracta. 

III. Haec sanguinis cum aere communicatio (respiration, 
Atmung) in pulmonibus duplici fit motu, mechanico et 
chemico-physico. Priore enim motu mechanico, pulmonum 
scilicet dilatatione aer inspiratur , motu deinde chemico- 
physico fit oxygenii aeris cum sanguinis elementis com- 
binatio et simul acidi carbonici (CO 2 , Kohlensaure) ex 
sanguine eliminatio ; altero denique motu mechanico, pul- 
monum scilicet contractione, fit acidi carbonici exspiratio 
cum aeris parte superabundante s . In illa vero cum aere 


1 i. e. tam subtiles, ut sint capillis similes, immo ipsis capillis sub- 
tiliores. Cuiusmodi capillares repraesentantur fig. i,^et d 2 (capillares 
tractus intestinalis) ; d vero, capillares pulmonum ; capillares denique 
superiorum corporis partium et inferiorum d± et d s repraesentantur. 

2 «L' osmose est une force qui fait que deux liquides se me- 

langent au travers d’une membrane qui les separe. Ainsi , si on 
met en presence de l’eau pure et de l’eau salee , et si ces deux 
liquides sont s^pards par une membrane vdgetale ou animale, au 

bout d’un certain temps , les deux liquides sont egalement sales, 
grace au ph^nomene de Tosmose. Toute membrane animale possede 

un pouvoir d’absorption , mais il faut remarquer que telle a un 
pouvoir d’absorption particulier pour un liquide, et telle autre pour 

un autre» ( Vigouroux 1 . c. p. 281). Cf. etiam Warburg, Lehrbuch 

der Physik (ed. 2) p. 10 1. 

8 «A chaque inspiration on introduit un demi-litre d’air dans 
les poumons ; et comme il y a en moyenne 20 000 inspiratipns 

NUTRITIONIS BREVIS ENARRATIO, 


communicatione, sanguis, mutato colore (fit enim rutilus), 
ultimo ad intussusceptionem praeparatur, ita ut actus ipse 

nutritionis iam 

. Fig i. que diffunditur 

lans 24 heures, on respire 10 000 litres cTair dans cet espace de 
emps» ( Vigouroux 1 . c. p. 321). Cf. etiam Landois 1 . c. p. 246. 

et in innumeros canaliculos capillares exit : ultimae capillares 
arteriales cum primis capillaribus venarum (Blutadem) ana- 
stomosantur, ut dicunt, i. e. ita coniunguntur, ut arteriarum 
capillarium extrema vel exitus, sint venarum ora (fig. i, d, 
d X) dt, di). Quo fit, ut sanguis, munere suo expleto, per venas 
(vena cava inferiore et vena cava superiore : i, k) reducatur 
ad dexterum cor et inde, arteriis, ad pulmones : ut, novis ele- 
mentis nutritiis receptis, iterum rectificetur et iterum fluat l . 

V. Per totum autem decursum huius sanguinis per 
arterias circulationis fit ipse nutritionis actus per assimi- 
lationem. Diversae scilicet texturae (tissus, Gewebe) ex san- 
guine per endosmosim vel specificam quandam cellularum 
actionem id assumunt, quod singulis ad sese conservandas 
vel reficiendas est necessarium: musculi, quod musculis, 
ossa, quae ossibus, nervi, quae nervis, etc., sunt con- 
venientia. Quomodo autem haec fiant: cur singulae tex- 
turae id tantum ex sanguine sibi assimilent, quod ipsis 
convenire possit, alia autem praetermittant ; quomodo fiat 
haec tam mira transformatio: haec omnia, etiam nostro 
hoc tempore, maximis obvoluta sunt tenebris, nec umquam 
forte a physiologis explicari poterunt 8 . 


1 «Le coeur est un muscle creux , elastique et contractile ; il peut 
donc se contracter (systole, de aiurreAAstv, resserrer) et se rel&cher 
(diastole, de diaarikkeiv^ dilater). . . . On donne le nom de revo- 
lution cardiaque a 1’ensemble des mouvements de contraction et 
de rel&chement des parois du coeur. Cette r^volution dure une 
fraction de seconde. . . . Apres chaque revolution , le coeur a 
chass6 environ 180^ chez Thomme adulte, et comme il y a en 
moyenne 5 kg de sang, il faut a peu pres 28 systoles pour que 
tout le sang du corps passe par le coeur ; et si l’on ne prend que 
60 pulsations k la minute, on trouve que le sang fait deux fois 
le tour du corps dans cette minute, 120 fois dans une heure et 
pres de 3000 fois en un jour. Le coeur est d6cid6ment un muscle 
qui travaille» ( Vigouroux 1 . c. p. 303 — 306). 

2 «Le tissu vivant choisit donc en quelque sorte les parties qui 
lui sont semblables ou qui le deviendront, il les arr£te au passage, 

Articulus ii. 

AUGMENTATIONIS ET GENERATIONIS BREVIS 
ENARRATIO. 


Ille quem supra declaravimus nutritionis processus, 
secundum elementa sua omnia, non invenitur nisi in orga- 
nismis perfectis; 



P 

Fig. 2. 

Plerumque tamen cellula est corpusculum quoddam 
tam minutum, ut nudis oculis perspici non possit. Ad 


secundum actum 
vero essentialem , 
qui est intussus- 
ceptio , iam in 
prima cuius- 
cumque orga- 
nismi cellula ex- 
ercetur. Orga- 
nismus enim 
omnis vel est 
cellula quaedam 
vel ex cellulis 
evolvitur. Sic 
gallina ex ovo/ 
quod est cellula 
quaedam maio- 
ris dimensionis, 
evolvitur. 


laissant les autres , et se les assimile. Comment se produit cet 
acte? Pourquoi tel tissu form£ de fibrine ne prend-il dans le sang 
que de la fibrine ? Pourquoi tel autre , compose d’albumine , n’y 
puise-t-il que cette substance ? Pourquoi un troisi&me , ne con- 
tenant que des sels calcaires, ne prend-il que des sels ? Enfin, com- 
ment ces elements arrivent-ils a participer a la vie des tissus lors- 
qu'ils se sont assimiles ? Tout autant de questions auxquelles il 
est impossible de repondre. Nous sommes ici en pr^sence de 

instar vesiculae communiter constat membrana undique 
clausa et in se continente substantiam solido-liquidam et 
admodum contractilem , quam protoplasma vocant. Intra 
protoplasma fere semper est nucleus , qui ut plurimum 
ipse nucleolos continet (fig. 2 A , a et B). 

In corpusculo vero illo tam exiguo omnes perfectorum 
organismorum functiones inveniuntur : nutritio scilicet, 
augmentatio, generatio. 

Cellula enim nutrimentum in ovo e. g. circumpositum 
per membranam secundum legem osmosis intussuscipit. Ex 
assimilatione vero illa augescit usque dum, debito in- 
cremento accepto, per quandam scissionem vel divisionem 
novam producat cellulam (cf. fig. 2, ubi sub A divisionem 
habes indirectam, sub B vero, divisionem directam. 

Ex cellularum deinde varia coniunctione construuntur 
texturae, ex texturis ipsis efformantur quae dicuntur or- 
gana % ex omnibus denique organis totus constituitur or- 
ganismus. Organismo denique perfecto, ex nova cellu- 
larum divisione vel scissione nova oriuntur vegetantia vel 
nova animalia, a prioribus ut nova individua realiter 
distincta et separata. Qua quidem in volutione haec tria, 
ut certa, experientia sunt probata: 

1. Entia viventia corporea non oriuntur nisi ex entis 
cuiusdam vrventis divisione vel scissione , numquam vero ex 
ente non vivente vel inorganico: «Omne vivum ex vivo» 2 . 

ph^nomenes vitaux qu’on ne pourra probablement jamais expliquer» 
( Vigouroux 1. c. p. 284). Cf. etiam Landois 1. c. p. 250 sq. et 475 sq. 

1 «Unter einem Organ versteht man einen Zellenteil, eine Zelle 
oder einen Zellenkomplex, welcher zu einer bestimmten Funktion 
geeignet ist. Ais Gewebe kann jeder Zellenkomplex bezeichnet 
werden , dessen Zellen nicht blofs in einer , sondern mindestens 
in zwei Richtungen des Raumes zusammenhangen» (M. Westermaier, 
Kompendium der allgemeinen Botanik p. 49). 

2 «Man hatte selbst bis in die Neuzeit angenommen, dafs unter 
Umstanden unbelebter, aus der Zersetzung organisierter Materie 

2. Etsi tanta est diversorum organismorum diversitas , 
ut plantarum species numerentur saltem 150 000 et animalium 
saltem 125000, umuscuiusque tamen speciei evolutio semper 
fit modo constanti, ita ut structura eadem sit semper in 
omnibus uniuscuiusque speciei individuis . 

3. Haec evolutio fit cum finalitate quadam intrinseca 
qua omnia miro modo coordinantur et subordinantur ita , 
ut fines omnes diversorum organorum conspirent ad obtinen- 
dum finem unum, qui in vita totius organismi perficienda 
situs est 2 . 

Articulus hi. 

ORGANISMI COMPOSITIO CHEMICA. 

In toto illo processu combinationes chemicae non sunt 
nullius momenti. Omnis enim organismus, ut alia omitta- 
mus, ultimo resolvitur in carbonium (C), hydrogenium (H), 
oxygenium (O), nitrogenium (N) *. Carbonium in omnibus 
cellulis et texturis invenitur: ex combinatione enim alio- 
rum elementorum cum ipso diversae oriuntur organismi 
compositiones chemicae. 

Sunt autem compositiones illae, ut plurimum, tam com- 
plexae, ut, fatentibus viris scientiae biologicae peritissimis, 
a chemicis perspici non possint. 


hervorgegangener Stoff sich spontan in lebende Wesen wieder 
verwandeln konne. . . . Aus zahlreichen Versuchen pro und contra 
ist schliefslich das sichere Resultat hervorgegangen , dafs , wenn 
die organisierte Materie durch hochgradige Erhitzung (bis 200 0 C) 
in zugeschmolzenen Rohren aller lebenden Keime wirklich beraubt 
wurde, dafs dann auch keine Urzeugung stattfindet. Dann hat der 
Satz Geltung: Alles Leben kommt vom Lebendigen (,Omne vivum 
ex ovo‘ vel ,ex vivo')» ( Landois 1. c. p. 1026). Cf. etiam Hertwig, 
Entwicklungsgeschichte p. 82 et 88. Mercier 1. c. p. 19 sq. 

1 Quid sit finalitas intrinseca, recole ex ontologia (vol. I, 
P- 309)- 

2 Cf. Pesch 1. c. I, 47 sq. 8 Vel azotum. 

In compositionibus enim, quae non inveniuntur nisi 
in organismis, distinguere solent materias organicas et 
materias organizatas . 

Organicae sunt, quae in natura non inveniuntur nisi 
in organismis, ortae tamen sunt per solam compositionem 
chemicam, nec sunt ipsius organismi constitutivae, sed in 
eo sunt collocatae vel ut alimenta subsidiaria vel ut 
nutritionis intertrimenta (ddchets, Ab falle). Organizatae 
vero sunt ipsius organismi (ut protoplasmatis) constitutivae. 
Illae (organicae) arte chemica effici possunt, hae vero non \ 

Caput ii. 

NATURA VITAE VEGETATIVAE PHILOSOPHICE 
DECLARATUR. 

Articulus i. 

DE OPERATIONIBUS VITAE VEGETATIVAE. 

§ i. Elementa essentialia discernuntur. 

i. Operationes vitae vegetativae cum operationibus 
mineralium generice conveniunt eo, quod sunt motus quidam 

1 «La chimie biologique est parvenue k faire la synthese d’un 
grand nombre de substances organiques (acide urique, acide gluco- 
sanique etc.). R^cemment elle a pu d^chiffrer les formules com- 
plexes de certains composes qui entrent dans la composition du 
protoplasme , notamment de la lecithine. Mais la constitution 
chimique de la plupart des substances protoplasmatiques reste tou- 
jours un mystfcre ; les chimistes commencent a peine k entre- 
voir leurs composants chimiques, loin de pouvoir en faire la syn- 
these. A plus forte raison ignorent-ils la structure chimique des 
substances organisees elles-memes» ( Mercier 1 . c. p. 22). — «Der 
intelligente Wille des Chemikers», ait Liebig, «kann die Elemente 
zwingen, aufserhalb des Organismus zu solchen (organischen) Ver- 
bindungen zusammenzutreten, die, wie Harnstoff, Tannin, Chinin, 
Kaffein, die Farbstoffe der Gewachse u. s. w., keine vitale, sondern 
nur chemische Eigenschaften haben , deren kleinste Teilchen sich 

mechanici vel physico-chemici. Operationes enim illae 
omnes mutatione locali vel alteratione vel transformatione 
rei corporeae absolvuntur. Neque quicquam in viribus 
vegetativis observatum est, quod a proprietatibus corpora- 
libus sit immune vel a materia independens. Sunt quidem 
in organismo speciales quaedam, de quibus supra (p. 13 
et 14) diximus, compositiones chemicae tam complexae, 
ut arte humana effici non possint; compositiones vero 
illas vel vires tales esse, ut sint extra ambitum virium 
materialium, a nemine affirmari potest, immo contra ratio- 
nem affirmaretur. In omnibus enim evolutionibus suis 
materia organizata, non minus ac materia bruta, certo 
regi videtur duobus illis principiis, quorum alterum de 
«constantia materiae» , alterum de «constantia energiae» 
totius mundi materialis esse, ex dictis in cosmologia com- 
pertum habemus *. 

zu Krystallen ordnen. Aber nie wird es der Chemie gelingen, 
eine Zelle, eine Muskelfaser, einen Nerv in ihrem Laboratorium 
darzustellen» (Liebig , Chemische Briefe I, 356. 357). Cf. etiam 
Pesch 1. c. I, 49. Vigouroux 1. c. p. 263. 264. 

1 «Au fur et k mesure que les Sciences biologiques avancent, 
nous voyons la m^canique, la physique et la chimie £tendre de 
plus en plus leur empire sur les manifestations r£put6es les plus 
mystdrieuses de la vie. . . . Les deux grandes lois qui r^gissent 
1’univers materiei , celles de la conservation de la masse et de la 
conservation de l’6nergie, semblent bien s’appliquer aux £tres or- 
ganis€s avec la meme rigueur qu’a la matifcre brute. Nous ne 
voyons donc dans les manifestations de la vie v6g6tative que des 
forces m^caniques et physico-chimiques ; et par cons6quent , si 
1’Stre qui vit est superieur a celui qui ne vit pas, ce n’est pas a 
raison de rirrdductibilite de ses forces aux forces communes de la 
matiore, mais a raison du mode sp^cial suivant lequel ces forces se 
deploient pour r^aliser le but intrinseque de la nature vivante, le 
bien-£tre de 1’individu et la conservation de 1’espece» ( Mercier 1. c. 
p. 56). — De legibus vero illis vel principiis, quae vulgo dicuntur 
«principe de la conservation de la masse» etc., vide vol. I, p. 3^5* 

Operationes vitae vegetativae proinde cum mineralium 
operationibus generice conveniunt eo, quod sunt operationes 

materiales. 

2 . Sub genere autem materialitatis operationes vege- 
tativae a motibus mechanicis vel physicis vel chemicis 
corporum brutorum specifice differunt speciali quadam per- 
fectione, qua sunt actiones immanentes 1 2 . 

Et re quidem vera, si in operationibus illis non ad 
naturam materialem illarum virium praecise attendimus, 
sed ad modum , quo in corpore organico explicantur, tunc . 
peculiarem in ipsis detegimus perfectionem. Vidimus ' 
enim in cellula e. g. operationes diversas intussusceptionis, 
augmentationis , generationis incitari quidem ab agente 
externo, sed sub illo influxu procedere ab ipsa cellula, quae 
se ipsam ponit ut terminum suarum operationum. Cellula 
ipsa se movet (motus ab intrinseco) ita, ut se ipsam moveat, 
i. e. se ipsam ponit ut terminum sui (motus immanens) * 

Considerato igitur modo, quo operatio vegetativa eli- 
citur, hanc imprimis inter ipsam et operationem corporum 
brutorum invenimus differentiam, ut in operatione vegetativa 
activitas sit primario ad move7idum sive perficiendum ipsum 
agens , quamquam secundario etiam actiones huius entis 
transeuntes sunt ; ut contra in corporum brutorum opera- 
tionibus haec activitas sit primario ad movendum sive 
mutandum aliud, quamquam secundario ex actione mo- 
vetur sive mutatur ipsum. 

Differentia proinde specifica, qua operationes vege- 
tativae a motibus mineralium distinguuntur, non in eo est 
reponenda, quod illae ab ipsis vegetantibus ut a principio 

1 Recole ea, quae de diversis motuum vel actionum speciebus 
in ontologia (vol. I, 228 et 298) declarata sunt. 

2 «Sicli selbst bewegen heifst also bewegend auf sich selbst 
einwirken» ( Lehmen , Lehrbuch der Philosophie II, 173). De con'* 
ceptu vitae clare scripserunt Lehmen 1. c. p. 172 — 177 ; Merder , 
1. c. p. 40 — 51. Cf. etiam Pesch 1. c. p. 133 sq. 

activo procedant, hae vero in mineralibus eiusmodi prin- 
cipium non habeant. Scimus enim ex cosmologia omnia 
corpora vel ipsa mineralia vera frui activitate physica 
Invenitur vero haec differentia in eo, quod vegetantia 
sunt principium operationum immanentium , cum mineralium 
vel corporum brutorum operationes sint transeuntes . 

Ergo operationes vegetativae a mineralium operationibus 
specifice differunt eo, quod sunt operationes immanentes*. 

Quae quidem immanentia, cum diversos admittat per- 
fectionis gradus, nota fit generica omnium viventium. Vita 
enim generatim definitur ut sit: operatio, qua ens sui ipsius 
motu tendit ad ulteriorem sui ipsius perfectionem vel agit 
immanenter. Quae est definitio vitae in actu secundo, vel qua- 
tenus est operatio vitalis . Principium vero huius operationis 
vitalis dicitur vita in actu primo. Diversi autem vitae gradus 
hac ipsa priore huius tractatus parte sunt declarandi 8 . 

§ 2. Definitiones declarantur. 

Quibus omnibus perspectis, vitae vegetativae opera- 
tiones iam definiri possunt ut sint: 

1 . Nutritio, operatio immanens, qua ens vivens alienam 
substantiam in propriam convertit ad ipsam conservan- 
dam vel ad partes deperditas restaurandas. 

2. Augmentatio , operatio immanens, qua ens vivens ex 
alimento intussuscepto debitam sibi quantitatem acquirit. 

3. Generatio , operatio immanens, qua ens vivens se 
ipsum propagat, i. e. ex propria substantia producit aliam 
substantiam natura similem. 

Quae quidem est definitio generationis prout est ope- 
ratio: generatio in sensu activo; in sensu vero passivo 


1 Cf. vol. I, 356. 

2 «Ce qui donne au mouvement vital son caractere sp£cifique, 
c’est qu’il est immanent » ( Mercier 1. c. p. 42). 

3 Cf. Mercier 1 . c. p. 50. 

Reinstadler, Elem. philos. sehol. II. 2 

(generari) generatio generatim definitur : origo vel processio 
viventis a viventi principio coniuncto in similitudinem naturae . 
— Dicitur : 

' origo vel processio , ita ut generans sit principium vel 
causa, generatum principiatum vel effectus. 

viventis a vivente , ut haec proprie dicta generatio 
distinguatur ab omnibus aliis productionibus, in quibus 
vel principiatum, vel principium simul et principiatum non 
sunt viventia *. 

principio coniuncto , i. e. ad generationem proprie dictam 
requiritur : 

a) ut id, quod dicitur generans, activitate propria 
generatum producat, ita ut, quando agitur de creaturis, 
dici possit causa efficiens generati; 

b) ut ad minus pars illius principii substantiae (sicut 
supra diximus) fiat principiato propria, ita ut, quando agi- 
tur de creaturis, illud principium dici possit causa ma- 
terialis, ex cuius potentia educitur generatum. 

Ex duplici illa condicione simul requisita intellegitur, 
cur Heva ex costa Adami a Deo producta non possit 
dici generata neque ab Adamo, qui est causa eius ma- 
terialis, neque a Deo, qui est causa eius efficiens. 

Quomodo vero haec proprie dicta generatio, sicut 
omnis generatio, distinguatur a creatione, ex hac altera 
condicione requisita apparet. 

in similitudinem naturae , i. e. requiritur, ut principia- 
tum sit specifice simile principio. Et haec quidem omnia 

1 Confer hanc generationis proprie dictae definitionem cum iis, 
quae de generatione sensu lato declaravimus (vol. I, 375). Dicitur 
etiam nonnumquam haec vegetantium generatio univoca, ut distin- 
guatur a generatione aeqtdvoca vel spontanea , quae nostris temporibus 
a nonnullis evolutionismi fautoribus propugnata est. Esset autem gene- 
ratio aequivoca vel spontanea origo viventis ex materia non viventi. 
Talem autem generationem defendere praesens scientiae status non 
amplius permittit, ut ex iis constat, quae supra (p. 12 ) memoravimus. 

ex iis, quae supra diximus circa constantiam evolutionis 
individuorum eiusdem speciei, satis sunt declarata. Quod si 
nonnumquam videmus viventia quaedam procedere a vi- 
ventibus diversae speciei, puta vermes produci in corpore 
canis e. g., nulla hac in re occurrit difficultas. Cuicumque 
enim haec omnia recte observanti clare apparebit vermes 
illos in cane a vermibus , non autem a cane generari. 


Articulus ii. 

DE FACULTATIBUS VEGETANTIUM. 

Operationes vitales in vegetantibus scimus non semper 
esse in actu, sed de potentia transire ad actum. Admittendae 
proinde sunt in ipsis potentiae quaedam subiectivae opera - 
tivae, a quibus operationes illae procedant l . 

Potentiae autem illae subiectivae dicuntur facultates . 
Tres proinde distingui possunt facultates vegetati vae : nutri- 
tiva, augmentativa, generativa. 

Utrum vero facultates illae idem sint re ac natura, an 
solum conceptu ab ipsa distinguantur, est quaestio inter 
philosophos controversa, de qua nobis pauca sunt decla- 
randa, cum omnes hominis facultates necnon animae essen- 
tiam cognoverimus. Qui distinctionem hac in re admittunt 
realem, communiter etiam docent realem esse distinctionem 
inter potentiam nutritivam, augmentativam, generati vam. 

Praecipuae vero eorum rationes hae sunt: 

i°. Ex diversitate operationum concludendum est ad 
diversitatem potentiarum. 

2°. Diversitas debet esse inter potentiam, quae per totum 
vitae tempus durat (nutritio), et potentias, quae non nisi 
intra definitum tempus exercentur (augmentatio et generatio). 

Admissa autem distinctione illa reali inter potentiam 
et essentiam, facultas definitur : principium proximum opera - 


1 Recole ea, quae de diversis potentiae speciebus diximus in 
Ontologia (vol. I, 22 1 et 222). 

tionis, ut distinguatur a natura, quae est principium proxi- 
mum potentiae, operationis vero principium remotum. 

Articulus iii. 

DE PRINCIPIO ULTIMO OPERATIONUM VEGET ATIVARUM, 
SIVE DE NATURA VEGETANTIUM. 

Assertio I — In omni organismo admittendum est prin- 
cipium quoddam substantiale et formale > quod sit principium 
ultimum operationum vegetativarum. 

Observatum enim habemus operationes vegetantium cum 
finalitate semper exerceri intrinseca et mira cum constantia ‘. 
Cuius rei debet esse ratio , et illa quidem sufficiens. 

Ratio autem illa sufficiens non invenitur extra organis- 
mwn } neque in condicionibus medii, in quibus organismus 
versatur, neque in Deo. Hoc enim sufficienter patet ex iis, 
quae de principiis operationum corporum in cosmologia 
declaravimus 2 . Est proinde in ipso organismo quaerenda. 

Ibi vero ultimo non invenitur in condicionibus atomo- 
rum materiae organizatae vel in viribus, quae ex his 
atomorum diversis combinationibus oriuntur. Si quidem 
quaestio praecise ponitur circa principium internum ipsa- 
rum illarum condicionum et ipsarum illarum virium. Modi 
enim illi omnes essendi vel operationes, cum in se non 
sint subsistentes, sed sint alius, inhaerere debent ultimo 
alicui principio, quod in se subsistat et quod entitates 
illas ad talem modum essendi determinet. Aliis verbis, 
ut ratio sufficiens et naturae et exsistentiae et finalitatis 
et constantiae operationum illarum declaretur, requiritur, 
ut in omni organismo sit substantia quaedam, quae ut 
principium formale, ad taliter vel taliter constanti modo 
agendum sit inclinata , ita ut recte dicatur natura 2 . 

1 Cf. supra p. 13, item vol. I, 382. 

2 Cf. vol. I, 364. 365. 366. Item Mercier 1. c. p. 57 sq. 
Lehrnen, Lehrbuch der Philosophie I, 180 sq. 

Ergo in omni organismo admittendum est principium 
quoddam substantiale et formale, quod sit principium 
ultimum operationum vegetativarum. 

Assertio II. — Principium formale vegetantium non est 
forma separata neque proinde substantia vel natura com- 
pleta , sed est forma informans, ita ut natura completa in 
vegetantibus sit compositum ex materia et forma. 

Quid sit forma separata, forma informans, substantia vel 
natura completa, substantia incompleta, scimus ex iis, quae 
de his notionibus in cosmologia et ontologia declarata sunt \ 

Iam vero naturam completam operationum vegetativa- 
rum non esse formam quandam separatam , sed esse 
corpus, i. e. compositum substantiale ex materia et forma, 
sequitur ex iis, quae circa naturam illarum operationum 
supra (p. 14 et 15) docuimus. 

Operationes enim illae omnes sunt ?nateriales s utpote 
quae generice cum motibus chemicis vel physicis vel 
mechanicis corporum anorganicorum conveniant. Neque 
quicquam in ipsis inventum est, quod a materia sit in- 
trinsecus independens. « Operari autem sequitur esse», cuius 
est effluxus quidam. Unde, ne sine ratione sufficienti vel 
contra ipsam experientiam quicquam affirmemus, con- 
cludendum est principium completum intrinsecum vel 
naturam completam operationum vegetativarum esse sub- 
stantiam compositam ex materia et forma *. 

Assertio III. Principium formale in vegetantibus 

est forma informans materialis. Materiale dicitur id, 
quod intrinsecus vel in ipso suo esse dependens est a 
materia. Quod quidem duplici modo fieri potest. In 
ente enim omni actualiter exsistenti duplex distinguitur 
actus essendi : actus scilicet essentiae et actus exsistentiae. 
Unde duplici etiam modo res quaedam a materia intrin- 

1 Cf. vol. I, 387. 269. 270. 2 Cf. Mercier 1. c. p. 56. 

secus dependens esse potest Sunt enim res, quae in ipsa 
sua essentia a materia sunt dependentes eo sensu, quod 
earum essentia componatur ex materia et forma ut ex 
principiis vel elementis huius essentiae constitutivis. Sic 
materialia sunt omnia corpora , sive viventia sive non 
viventia. Aliae vero sunt res, quarum essentia a materia 
est immunis, eo quod sint formae , ita tamen ut a materia 
sint dependentes in sua exsistentia . Neque enim exsistere 
possunt ullo modo nisi in coniunctione substantiali cum 
materia. Formae proinde illae sunt materiales ex parte 
exsistentiae: exsistere non possunt nisi ut principia for- 
malia rerum corporalium. Cuiusmodi sunt formae omnes 
mineralium ; taliter quoque hic contendimus materiale 
esse principium formale vegetantium. 

Veritas autem huius assertionis patet ex iis, quae dixi- 
mus circa naturam operationum omnium vegetalium, ex 
quibus nulla umquam observata est, quae a proprietatibus 
materialibus sit immunis. Principium proinde earum for- 
male independenter a materia non agit. Unde neque 
independenter a materia ipsam esse posse vel exsistere, 
recte quisquam affirmare potest. 

Scholion. I. Principium formale corporis viventis dici- 
tur anima, quae proinde recte definitur ut sit: « primum 
principium internum vitae substantiae viventis corporeae » \ 
Anima proinde omnis est forma informans, qua nota 
distinguitur a formis separatis, puta a forma angeli, quae 
est principium quidem internum vitae, sed non in vivente 
corporeo. Quatenus vero est principium vitae, distinguitur 
a formis informantibus inferioribus, i. e. a formis corporum 
anorganicorum. 

II. Principium totale vel completum vitae vegetativae, 
etsi est unum vel indivisum, est tamen divisibile , utpote 
compositum ex materia et forma. Et re quidem vera cor- 

1 Boedder, Psychologia rat. (ed. 2) p. 1. 

pora omnia viventia scimus propagari propriae substantiae 
scissione vel divisione. Item experientia scimus corpora 
omnia viventia corrumpi, sicut corpora anorganica. Planta 
e. g. dissolvitur sicut aqua. 

Ad animam vero eorum quod attinet, cum sit ma- 
terialis, nullam habemus rationem sufficientem admittendi 
ipsam mutationum materialium esse expertem. Est proinde 
corruptibilis, sicut forma aquae e. g. est corruptibilis; est 
una et indivisa actu, sed multiplex potentia ; et sicut forma 
aquae dividi potest in formas hydrogenii et oxygenii, ita 
forma plantae dividi potest in formas omnes, quae in 
ipsa inveniuntur non actu, sed potentia 1 . 

CAPUT III. 

QUAE DE HOMINE, UT EST CORPUS VIVENS, 

HUCUSQUE COMPERTA SUNT, BREVITER 
DECLARANTUR. 

I. In homine, sicut in vegetantibus, tres distingui pos- 
sunt generatim potentiae vel facultates, nimirum : nutritiva, 
augmentativa, generativa. Quarum facultatum operationes 
supra (p. 17) definivimus. 

II. Principium harum operationum completum est com- 
positum, i. e. natura una composita ex materia et anima. 
Quod constat ex iis, quae supra (p. 2 1) de natura vel principio 
ultimo operationum vegetantium generatim declaravimus. 

III. Animam vero ipsam quod attinet, id tantum nobis 
recte concludere licebit, ut dicamus animam humanam 
habere omnes perfectiones vegetantium. Ipsam autem esse 
simplicem vel spiritualem hucusque nullo modo constat. 
Proinde si non alias in ipsa atque vegetativas detegeremus 
facultates, dicenda esset anima humana corruptibilis, sicut 
corruptibiles esse diximus animas plantarum. 

1 Cf. Mercier 1. c. p. 65. Item Lehmen 1. c. I, 192. 

Liber ii. 

DE HOMINE UT EST SENTIENS, ID EST 
VIVENS VITA ANIMALI. 

Homo, teste experientia, non solum, sicut plantae, 
sese nutrit, auget, propagat, sed etiam, sicut entia quae 
dicimus animalia bruta, res externas vitali quadam re- 
praesentatione apprehendit : cognoscit \ Item, sicut animalia 
bruta, ex apprehensione illa inclinatur ad prosequendum 
id, quod ut sibi conveniens apprehendit, et ad refugien- 
dum ab eo, quod nocivum sibi esse cognoscit: appetit. 
Immo, sicut eadem animalia, motu locali ad bonum ac- 
cedere et a malo recedere potest. Ex quibus opera- 
tionibus omnibus constituitur vita animalis, quam explanan- 
dam iam suscipimus. 

caput i. 

OBSERVATIONES INSTITUUNTUR CIRCA VITAM 
ANIMALEM. 

Articulus i. 

OBSERVATIONES INSTITUUNTUR PSYCHOLOGICAE *. 

§ i. Circa cognitionem sensitivam. 

I. Circa sensationem externam. Observatione co- 
tidiana compertum habemus res externas primo a nobis 
apprehendi ope organorum 1 2 , quae exterius in corpore 


1 Psychologicas vocamus observationes illas, quae ab omnibus 
experientia cotidiana instituuntur, quando simpliciter sine reflexione 
scientifica attendunt ad ea, quae in ipsis fiunt. Quae quidem vul- 
garis observatio distinguitur ab observationibus scientificis, quae 
fiunt a physiologis, quoties functiones nostras vitales explicandas 
suscipiunt. Hanc alteram observationis speciem vocamus physio- 

logicam. 2 Quid sit organum, supra declaratum est p. 12. 

apparent. Sic colores rerum apprehendimus oculis, sonum 
auribus, alia aliis organis. 

Facultates vero, quae his organis exercentur, scimus 
vocari sensus externos, et obiecta eorum, sensilia, quorum 
alia dicuntur sensilia propria, alia communia, alia per 
accidens K 

Omnia denique sensilia illa, sive propria sive com- 
munia sive per accidens, item scimus nihil aliud esse 
nisi qualitates corporales a . 

Obiecta proinde sensuum externorum, teste experientia, 
omnia sunt materialia, i. e. mutationibus materialibus cor- 
porum subiecta, in spatio et tempore extensa, singularia 
(quia semper percipitur talis color, talis sonus), cum sub- 
iecto individuo et aliis proprietatibus concreta. 

II. Circa sensationem internam. — Experientia item 
teste non solum habemus organa exterius in corpore 
apparentia, quibus rerum externarum qualitates corporeas 
percipimus, sed etiam organis intra nos latentibus per- 
cipimus affectiones quasdam materiales , quae in nobis 
fiunt. Facultates illae dicuntur sensus interni , qui com- 
muniter ita distinguuntur, ut quattuor enumerentur, nimi- 
rum: sensus communis, phantasia, memoria, aestimativa. 

i. Sensus communis. — Primum enim non solum vide- 
mus colores, audimus sonos etc., sed etiam sentimus ipsam 
illam sensationem, qua colores, sonos, alias qualitates cor- 
poreas percipimus, immo omnes affectiones nostras in- 
ternas ut praesentes et nostras apprehendimus (sensus 
intimus vel conscientia sensitiva). Item sensationes omnes, 
alias ab aliis distinguimus, in unum colligimus et sic per- 
ceptiones unius sensus perceptionibus aliorum sensuum 
perficimus (sensus communis). Facultas, quae muneribus 
illis omnibus fungitur, dicitur voce generica sensus com- 
munis. 


1 Cf. vol. I, 139. 2 Cf. vol. I, 139 et 358 sqq. 

2. Phantasia . — Praeterea impressiones rerum sensibus 
externis perceptas in nobis servamus tamquam rerum illa- 
rum imagines (phantasmata), et data occasione reiw camus ) 
licet sensibus externis ipsae res iam non sint praesentes. 
Principium autem harum operationum vocamus phantasiam ; 
quae, si imagines simpliciter revocat, dicitur reproductrix ; 
si imagines alias cum aliis componit, ut quando turrim 
unius templi cum alio templo componimus, dicitur creatrix. 

3. Memoria. — Quando deinde in imaginibus phantasia 
revocatis percipimus respectum temporis, i. e. extensionem 
successionum diversarum imaginum per prius et posterius, 
tunc phantasia dicitur memoria sensitiva. Revocatio autem 
illa nonnumquam ita fit, ut prima quaedam imago revocet 
secundam, secunda tertiam, tertia quartam et sic deinceps, 
usque dum quasi venando e statu oblivionis ad statum 
recordationis ultimae cuiusdam imaginis deveniamus. Talis 
memoriae motus dicitur reminiscentia y quae proinde recte 
definitur: memoriae nostrae motus, quo per discursum 
quendam et quasi ratiocinando ab una re, quam recor- 
damur, ad aliam ascendimus et sic de statu oblivionis 
ad statum recordationis transimus. 

Rationem autem huius reminiscentiae scimus esse in 
quadam phantasmatum colligatione, sive naturaliter ex- 
sistente, sive artificialiter instituta, vi cuius ita alia aliis 
cohaerent, ut alia alia sponte revocent. Quae quidem 
colligatio dicitur imaginum associatio . 

4. Aestimativa. — Experimur denique nos, sicut ani- 
malia bruta, non solum diversa sensilia simpliciter nobis 
repraesentare, sed etiam synthesi quadam diversas sen- 
sationes inter se componere, eo quod nexum quendam 
physicum apprehendimus inter ipsa exsistentem. Sic in 
rebus corporeis respectus quosdam materiales, qui sensi- 
bus externis non cognoscuntur, ut respectum utilis, nocivi, 
respectum praeteriti, de quo supra diximus, alia huius- 
modi. Sic animal cognoscit in plantis, quid sit sibi utile, 

quid nocivum. Facultas autem, a qua operatio illa pro- 
cedit, dicitur aestimativa. Ab aestimativa proinde effor- 
mantur iudicia illa apprehensiva vel materialia vel imper- 
fecta , de quibus in logica diximus K 

Aestimativa, cum in homine propter unionem cum 
intellectu sit nobilioris cuiusdam naturae, quam in ani- 
malibus brutis, dicitur cogitativa. 

§ 2. Circa appetitum sensitivum. 

I. Eius notio ex observatione colligitur. — Observa- 
tionibus hucusque institutis compertum habemus nos, sicut 
animalia bruta, res externas corporeas apprehendere, non 
solum in se et absolute spectatas, sed etiam in relatione 
earum cum nostro fine. Percipimus enim in ipsis respectum 
specialem convenientiae vel disconvenientiae cum nostra 
perfectione, aliis verbis : apprehendimus in ipsis respectum 
boni vel mali. 

Et re quidem vera, quotiescumque functiones vitae 
vegetativae vel vitae animalis debito modo fiunt, i. e. se- 
cundum exigentias uniuscuiusque facultatis, sentimus in 
nobis sensationem quandam specialem, quae dicitur de- 
lectatio (Vergniigen, plaisir) ; quotiescumque autem opera- 
tiones illae in motu suo circa obiectum proprium non 
debito modo exercentur, sentimus dolorem. 

Delectatio et dolor, cum sint sensationis status qui- 
dam primordiales, sicut sensatio ipsa, definiri non possunt, 
ab omnibus tamen, qui sentiunt, satis cognoscuntur. 

Iam vero ubi primum ex exercitio facultatis vegetativae 
vel sensus delectationem vel dolorem percipimus, inclina- 
mur ad appetendum vel refugiendum non solum obiectum 
huius facultatis, sed et ipsam delectationem vel dolorem, 
ita ut appetamus rem convenientem propter eius con- 


1 Cf. vol. I, 34. 

venientiam sensu perceptam , i. e. inclinamur ad bonum 
sensile . Quo speciali respectu, quia scilicet est a co- 
gnitione elicita, inclinatio animalium ad bonum distin- 
guitur ab inclinationibus entium inferiorum, mineralium 
et plantarum, quorum inclinationes in fines emanant a 
natura ipsorum sine ulla delectationis vel doloris sensatione 
aut ulla praevia cognitione eius, quod intenditur. Haec 
autem, quae a natura proficiscitur, inclinatio dicitur in- 
clinatio naturalis vel appetitus naturalis K 

Facultas autem, qua vivens cognitivum inclinatur ad 
bonum sensibus apprehensum vel ad refugiendum malum , 
dicitur appetitus sensitivus. 

Motus vero appetitus sensitivi ortus ex apprehensione 
boni vel mali, dicitur appetitio sensitiva. Quae cum non- 
numquam, praesertim quando vehemens est, transmuta- 
tiones corporales (Aufregungen, dmotions) in nobis efficiat, 
dicitur etiam passio 2 . 

Notandum denique sensationem illam delectationis vel 
doloris semel habitam memoria in nobis servari, ita ut 
cum revocatione phantasmatis obiecti, quod eam pro- 
duxit, et ipsa semper revocetur. 

II. Appetitus sensitivi species distinguuntur. — Ad ob- 
iectum appetitionis sensitivae attendentes videmus ipsum 
esse semper materiale , i. e. corporeum, extensum in spatio 
et in tempore, quale scilicet sensibus perhibetur. Possunt 
tamen duo in ipso respectus diversi considerari, secundum 
quos sub genere materialitatis duas distinguunt appeti- 
tionis sensitivae species: 

i. Vel enim apprehenditur obiectum illud ut bonum 
vel malum in se simpliciter spectatum , omni semota dif 
ficultate , qualis est cibus paratus, quem animal facile 
capere potest; et tunc appetitus, ad quem refertur ob- 
iectum taliter apprehensum, dicitur appetitus concupiscibilis. 

1 Cf. vol. I, 365. 8 Cf. ibid. p. 283. 

2. Vel apprehenditur ut bonum arduum vel malum 
terribile, in quo scilicet inveniuntur difficultates superandae , 
qualis est e. g. victoria de hoste fortissimo reportanda; 
et tunc facultas ad hoc obiectum ordinata dicitur ap- 
petitus irascibilis. 

III. Diversae distinguuntur passiones. — Utriusque ap- 
petitus diversos videmus esse motus, prout bonum vel 
malum, circa quod versatur, praesens est aut absens ; prout 
bonum absens possibile est adeptu aut impossibile ; prout 
denique malum absens superabile est aut non vitabile. 
In his tamen omnibus experimur esse motum quendam 
fundamentalem , a quo omnes alii procedunt : inclina- 
tionem scilicet in bonum apprehensum simpliciter. Ideo 
enim vitamus malum et aggredimur difficultates , quia 
appetimus bonum. Inclinatio autem illa fundamentalis 
dicitur amor . Quibus omnibus rite observatis, scholastici 
undecim distinguunt passiones, quae sic inter se ordinari 
possunt : 

i* Passiones pertinentes ad appetitum concupiscibilem: 
f i . Amor : Inclinatio in bonum apprehensum simpliciter. 
I 2. Odium : Aversio a malo apprehenso simpliciter. 

3. Desiderium : Inclinatio in bonum apprehensum ut 
absens, sed futurum. 

4. Fuga : Aversio a malo apprehenso ut absenti, sed 
futuro. 

5. Gaudium: Quies in bono apprehenso ut realiter 
possesso. 

6. Tristitia: Inquietudo et languor animi ex malo 
apprehenso ut actualiter iniacenti. 

2. Passiones pertinentes ad appetitum irascibilem: 

1. Spes: Motus in bonum absens, apprehensum ut 
arduum, sed possibile adeptu. 

2. Desperatio: Motus a bono absenti apprehenso ut 
arduo et ut adeptu impossibili. 

3. Audacia : Motus in malum apprehensum ut terri- 
bile et imminens, sed ut superabile. 

4. Timor : Animi deiectio ex malo apprehenso ut 
terribili et imminenti et non vitabili. 

5. Ira: Vehemens inclinatio ad vindicandum, seu 
ad inferendum nocumentum causae, quae malum, 
cui subiacemus, nobis intulit. 

§ 3. Circa potentiam motricem. 

Non solum ad bonum nostrum sensibile appetitu incli- 
namur, sed experientia teste scimus, sub influxu appetitus, 
nos posse motu locali membra nostra vel totum corpus ad 
bonum sensile admovere vel a malo sensili removere. Po- 
tentia autem, a qua operationes illae procedunt, dicitur 
facultas motrix vel locomotiva et definitur: Facultas , qua 
vivens sensitivum ita se ipsum movet, ut progrediatur e loco 
in locum. Cuius facultatis operationes ab omnibus psycho- 
logice satis sunt observatae; quid autem physiologice de 
ipsis compertum habeamus, proximo articulo declarabitur. 

Articulus ii. 

OBSERVATIONES INSTITUUNTUR PHYSIOLOGICAE. 

Functiones vitae sensitivae systemate organorum ab- 
solvuntur, quod dicitur systema nerveum cerebrospinale \ 
de cuius structura (anatomia) et functionibus (physiologia) 
inter alia haec sunt observata. 


1 A systemate nerveo cerebrospinali , quod est organum vitae 
sensitivae, physiologi distinguunt systema nerveum ganglionare sive 
nervum sympathicum, a quo potissimum vita vegetativa absolvitur, 
cum praesertim viscera informet et cor. Quod quidem systema, 
etsi suas functiones ex se exsequitur independenter a systemate 
cerebrospinali, tamen cum ipso tum anatomice tum physiologice 
coniungitur ita, ut alterum in alterum influere possit. Unde fit, ut 
nonnumquam ex inordinato exercitio potentiae sensitivae perturbetur 
potentia vegetatkfa, et vicissim. 

§ i. De structura organismi vitae sensitivae. 

Systema cerebrospinale in homine, sicut in brutis ani- 
malibus perfectioribus, duabus constat partibus, nimirum : 
centro quodam et parte, quae dicitur peripherica. 

s i I. De centro sy- 

stematis cerebrospi- 
nalis. — Centrum 
huius systematis 
vocatur encepha- 
lum (fig. 3, fig. 4. 

fig. 5 » fi g- 6 )- Cuius 
encephali tres di- 
stinguuntur partes 
principales, nimi- 
rum: cerebrum 
(Grofshirn , cer- 
veau, fig. 3 A s fig. 

4t fig- 5 A > fig- 6 
A), cerebellum 

D pons (Varolii), (Kleinhirn, cerve- 

£ medulla spina- j et) fig 3 B, fig. 5 

B y fig. 6 D) y me- 
dulla oblongata 
(moelle allong^e, 
verlangertes 
Mark, fig. 3 F y 
fig- 5 c > fig- 6 O- 

1 . Cerebrum (fig. 
4), continetur in 
superiore parte cranii a fronte usque ad occipitium (fig. 5 A). 
Fissura quadam altiore (fissura pallii, fig. 4 fig. 9 a) 
dividitur in duas partes aequales, quae hemisphaerae cere- 
bri vocantur (fig. 4 a a). Utraque vero hemisphaera fissuris 
(e. g. fig. 6 e == fissura Sylvii) et sulcis (e. g. fig. 6f= sulcus 



A Cerebrum, 
B cerebellum, 
C pedunculi, 


F medulla oblon- 
gata, 

/ — 12 nervi cere- 
brales, 

a radix anterior, 
b radix posterior 
nervi spinalis. 


Systema cerebrospinale ex parte inferiore 
obiectum. 

centralis vel fig. 4 d et fig. 9 b ) dividitur in lobos , inter 
quos principales sunt: lobus frontalis (fig. 5 c, fig. 6 a), 
lobus parietalis (fig. 5 d, fig. 6 c), lobus occipitalis (fig. 5 e, 
fig. 6 d), lobus temporalis (fig. 6 b). In diversis vero lobis 
illis gyri occurrunt sive confractus (circorivolutions) , qui 

sulcis vel fissuris 
multis inter se se- 
parati sunt (fig. 4 cc, 
fig- 6 g)- 
Duae hemisphae- 
rae partibus qui- 
busdam coniungun- 
tur, quae sunt : cor- 
pus callosum (fig. 5 
b, fig. 9 c), commis- 
sura anterior (fig. 5 
a), commissura me- 
dia (fig. 9 d) t com- 
missura posterior. 

In tota vero ce- 
rebri massa duplex 
distingui potest sub- 
stantia : quarum al- 
tera, cinerea scili- ! 

Fig. 4. Cerebrum ex parte superiore obiectum. ^ yd 
aa Hemisphaerae, b fissura pallii, cc gyri, d sulcus. . 

invenitur m parte 

exteriore, quae quasi cortex nonnullorum millimetrorum 
totum cerebrum circumdat (fig. 9 A)\ altera autem, quae 
est substantia alba sive medullaris } invenitur in interiore 
parte (fig. 9 B). Ibi tamen, in interiore scilicet cerebro, 
inveniuntur etiam nuclei quidam coloris cinerei , ut thalamus 
opticus (fig. 9 e) et nucleus lentiformis (fig. 9 /), alii. 

2. Cerebellum, sub posteriore parte cranii est (fig. 3 B, 
fig. 5 B , fig. 6 Z>). Sicut cerebrum in duas partes aequales 
vel hemisphaeras dividitur. 

Fig. 5. Encephali sectio n 
A Cerebrum, B cerebellum, C' medulla oblongata, D pons (Varolii), 

anteriofi. b corpus ccllosum, c lobus frontalis, d lobus parietalis, e lol 


Fig. 6. Encephalum ex parte sinistra obiectum. 

A Cerebrum , B pons (Varolii) , C medulla oblongata , D cerebellum , a lobus 
frontalis, b lobus temporalis, c lobus parietalis, d lobus occipitalis, 

. e fissura Sylvii, f sulcus centralis, g gyrus. 

Reinstadler, Elem. philos. schol. II. 3 

3. Medulla oblongata sive bulbus medullae spinalis in 
columnam vertebralem protenditur et cerebrum cum me- 
dulla spinali con- 
iungit (fig. 3 F, 
fig.5Cfig.6C). 

Medullae spi- 
nalis substantia a 
cerebri substan- 
tia non differt 
nisi eo , quod 
substantia cinerei 
coloris sit in in- 
teriore parte me- 
dullae a substan- 
tia albicanti cir- 
cumvoluta, cum 
cerebri corticem 
sciamus esse ci- 
nereum, interio- 
ra vero eius maximam partem albicantia (fig. 7 a et 4 ? sub- 
stantiam repraesentant albam, 0 et/ substantiam cineream). 


Fig. 7. Medulla spinalis per transversum dissecta. 

ab Substantia alba, oo cornu anterius substantiae cine- 
reae, pp cornu posterius, e canalis centralis, ff radix 
anterior, motoria, nervi spinalis, gg radix posterior, 
sensitiva. 


II. De parte peripherica. — Praeter partem illam cen- 
tralem systematis nervei partem distinguunt periphericavi , 
ut dicunt. 


Ex centro enim illo vel ad centrum nervi proficiscuntur. 
Sunt autem nervi omnes compositiones quaedam ex cellulis 


a 




Fig. 8. Nervi nervorumque fibrae. 

et fibris ita inter se coniunctis, ut unum quid efficiant. 
Fibrarum munus est affectiones traducere (cf. fig. 8 a et />) 
Duo nervorum genera distinguuntur; sunt enim alii 
motores, alii sensitivi. 



Fig. 9. Cerebri sectio frontalis per commissuram mediam ducta. 

A Cortex cinereus, B substantia albicans vel medullaris, a fissura pallii, 
b sulcus, c corpus callosum, d commissura media vel mollis, e thalamus 
opticus, / nucleus lentiformis. 


1 «La substance nerveuse renferme des cellules nerveuses, qui 
peuvent etre consid^rees comme des centres , et des fibres ner- 
veuses , qui partent de ces cellules et servent d’organes de con- 
duction ou de transmission. Reduite a sa plus simple expression 
et envisag^e comme organe des diverses fonctions de la sensibilite, 
la substance nerveuse peut 6tre consider£e comme un arc nerveux, 
c est-^-dire une cellule nerveuse placge entre deux fibres nerveuses, 

1 une centripete , 1’autre centrifuge. D’un cote donc , 1’expansion 
terminale ou p^riphgrique d’une fibre nerveuse centripete ou afferente 
qui se trouve rattach^e a une cellule nerveuse centrale ou centre 
nerveux ; d’un autre cote, partant d’une seconde cellule centrale, une 
seconde fibre nerveuse centrifuge ou efferente , qui va se rattacher a 
un muscle ou a une glande de 1’organisme^ (. Mercier 1. c. p. 90). 


3 * 

lam vero ex cerebro et medulla oblongata duodecies 
bini nervi proficiscuntur (fig. 3, 1 — 12 > inter quos nervus 
opticus e. g. , qui est secundus); ex medulla vero spinali 
trigesies semel bini l , in quibus radices posteriores sen- 
sationi, anteriores motioni inserviunt (fig. 3 0 et fig. 7 / 
radicem anteriorem, b vero fig. 3 et^- fig. 7 radicem po- 
steriorem nervi spinalis repraesentant). 

In corporis peripheria nervi motores terminantur ad 
musculos, qui sunt organa motus, nervi autem sensitivi 
fibrillas suas magno numero expandunt in apparatibus 
quibusdam specialibus, qui sunt organa sensuum exter - 1 
norim. 

§ 2. De physiologia organismi vitae sensitivae. 

I. De physiologia cognitionis sensitivae. — Cognitio 
nostra incipit eo, quod nervi sensitivi in extremis suis 
partibus, i. e. in organo sensus externi, puta in aure vel in 
oculo, irritantur. Quae quidem irritatio in diversis or- 
ganis diversis fit motibus. Sic in oculo visus motu fit 
chemico-physico ; in aure, auditus, motu physico ; in lingua, 
gustus, et in naribus, olfactus, motu chemico 2 . 

Ad perficiendam vero rei externae cognitionem haec 
sensus externi irritatio non sufficit, sed requiritur, ut ad 
cerebrum usque nervi sensithn excitatione traducatur. Ad 
hoc inserviunt fibrillae sensitivae, quae in nervis, prae- 
sertim autem in cerebro, inveniuntur. Totam enim sub- 
stantiam albicantem cerebri scimus constare fibrillis, qua- 
rum aliae (fibrillae associationis) cellulas substantiae cor- 
ticalis inter se coniungunt (fig. 10 p), aliae (fibrillae 
commissurales) cellulas alterius hemisphaerae cum altera 
colligunt (fig. 10 a), aliae (fibrillae proiectionis) cellulas 
substantiae corticalis cum omnibus cellulis partis inferioris 

1 in aliis trigesies bis bini. , 

2 Cf. Landois 1. c. p. 890. 932. 

. _ ^ ^ m Nerv.Sp. 

Fig. io. 

Schema structurae systematis cerebrospinalis. 

a Cortex cinereus (pal- Rp radix posterior, 

Ggl. sp. ganglion spi- 
nale, [nalis, 

Nerv. sp. Nervus spi- 
a fibrillae commissu- 
rales, 

fibrillae associationis, 
y fibrillae proiectionis, 
S fibra sensitiva, 

M fibra motrix. 


lium), 

B corpus striatum, 
c nucleus lentiformis, 
D thalamus opticus, 

E corpora quadrige- 
mina, 

F pedunculus, 

G medulla spinalis, 

Ra radix anterior, 


systematis cerebrospi- 
nalis coniungunt (fig. 
io 7). Cum cerebro 
enim nervi omnes in 
rem unam coniuncti 
sunt. Unde fit, ut, quo- 
tiescumque sensus ali- 
cuius cum cerebro com- 
municatio impeditur, 
vel cerebrum ad exci- 
tationes recipiendas in- 
eptum redditur, irrita- 
tio in sensu accepta 
non sentiatur K 

Quanam autem ra- 
tione traductio illa fiat, 
est res etiam nostris tem - 
poribus non satis ex- 
plorata. Fuerunt qui ad 
negotium illud expli- 
candum electricitatem 
in auxilium vocaverint. 
Sed haec hypothesis 
hodie est derelicta 2 . 

Item, si quaeras, qua- 
nam cerebri parte di- 
versae diversorum ner- 
vorum excitationes re- 
cipiantur, multas apud 
physiologos nostrae 
aetatis invenies opina- 
tiones. De cerebro 


1 Cf. Mercier 1. c. p. 96. Landois 1 . c. p. 806. 

2 «Les fibres et les nerfs sont des organes de conduction, 

enim cum veritate dictum est: « Obscura textura, obscu- 
riores morbi, functioms obscurissimae .» 

«Quodsi locus concedatur rationalibus suspicionibus, 
dicemus, fibrillis illis, quae prope substantiam cineream 
utriusque hemisphaerae constituunt substantiam medullarem 
coloris albicantis, transferri impressiones acceptas a rebus 
extraneis ad cellulas, quae cellulae intus impressiones re- 
cipiunt earumque vestigia retinent. Cellularum in ista 
substantia cinerea plus quam millies milliones sunt. 

«Ganglii sive nuclei subcinericii coloris, constantes 
cellulis, qui sunt infra substantiam medullarem albicantis 
coloris, destinati esse videntur ad coniungendas fibras 
sensitivas cum fibris motoribus ; neque inepte iudicat qui 
efficientiam physicam, quae simul cum acceptis speciebus 
impressis in nervos sensitivos exerceatur, transmutari putet 
et simul cum aliis energiis ad efficiendos motus abhiberi. 

«Quodsi cellulas substantiae cinereae inter se variis 
fibrarum fasciculis quasi per reticulam conexas videmus, 
haec rerum apparatio ad servandam facilius unitatem 


leurs propri£t£s physiologiques distinctives sont Texcitabilite et la 
conductibilit6 ; mais la conductibilitd semble n’6tre qu’une forme 
particuliere de Texcitabilit^. Les fibres d’un nerf ne sont pas 
anastomosees, chacune constitue une voie isol£e. La conductibilite 
du nerf exige, et c’est la seule condition requise, que le cylindre- 
axe soit continu. . . . Lorsqu’une fibre nerveuse a et£ sectionnee, 
on a beau remettre en contact aussi intimement que possible les 
deux sections , le pouvoir de conduction est aboli , et pourtant, I 
la propridtd de conduire le courant electrique subsiste, \ peine j 
modifice. . . . On a mesurd la vitesse du courant nerveux: elle 
est de 30 metres environ h. la seconde , dans les nerfs moteurs, 
et de 60 mfctres dans les nerfs sensitifs. 11 semble resulter de la 
que ce courant n’est assimilable ni h. un courant 61 ectrique, ni aux 
vibrations lumineuses, ni m£me aux vibrations sonores, mais il est 
impossible, dans l’6tat actuel de la Science, de pr^ciser, d’une fa$on 
positive, de quelle nature il est» ( Mercier 1. c. p. 102 et 104). 

activitatis cerebralis et ad iuvandam associationem imagi- 
num destinata esse videtur.» 1 

II. De physiologia appetitus. — Ex cognitione boni 
sensibilis scimus oriri in nobis motus illos diversos, quos 
passiones cum scholasticis supra vocavimus. Iam vero cum 
physiologis quaeri potest, in quanam organismi parte sit 
passionum illarum sedes vel organum. 

1. Et veteres quidem, Aristotelem sequentes, cor passio- 
num organum esse dixerunt, quam sententiam etiam nostris 
temporibus nonnulli tenuerunt, 

a) propter auctoritatem Sancti Doctoris, qui docet 
cor esse instrumentum passionum animae. 

b) propter communem hominum , immo Scripturae 
Sacrae loquendi modum. Vulgo enim dicitur: «j’ai le 
cceur gros» , «j’ai le coeur bris£» , «es freut sich des 
Menschen Herz», et Scriptura Sacra, inter alias multas, 
hanc loquendi formulam adhibet: «Laetatum est cor 
meum». 

c) propter evidens conscientiae testimonium, quo sci- 
mus ex passionibus cor transmutari, circulationem san- 
guinis perturbari, alios huiusmodi effectus passionibus in 
nobis produci. 

2. Recentiores vero distinguunt : organum elicitwum 
appetitus sensitivi dicunt non esse cor, sed systema ner- 
veum, speciatim cerebrum; esse tamen cor primarium ap- 
petitus sensitivi organum manifestativum 2 . 

Cuius sententiae priorem partem probant: 

a) Argumento physiologico. Organum appetitus sensi- 
tivi, aiunt, in ea parte corporis ponendum est, in qua. 
completur perceptio sensilis, et a qua procedunt nervi 
motorii. Iam vero perceptio sensilis completur in cerebro, 


1 Diversarum sensationum transmissiones et motuum excitationes 

illustratas invenis in fig. io. — Pesch 1. c. I, 62. Cf. etiam Landois 
1. p. 680. 2 Cf. Mercier 1. c. p. 288 sqq. 

et ex cerebro redeunt nervi motorii. Ergo in cerebro 
reponendum est organum appetitus sensitivi. 

b) Argumento anatomico. In corde enim nihil in- 
venitur, quod ad actus appetitus eliciendos inserviat, sed 
tota eius structura eo exhauritur, quod palpitationibus suis 
sanguinis circulationem perficiat. 

c) Argumento pathologico. Siquidem experientia constat 
laeso cerebro multo magis perturbari functiones appetitus 
sensitivi quam perturbato motu cordis. 

Ad alteram vero partem pertinere dicunt omnes ra- 
tiones, quibus innituntur adversarii. 

Haec recentiorum sententia vera est, etsi non omnia 
explicat. Utrum enim organa illa appetitus sint centra 
quaedam a centris perceptivis et a centris stricte motoriis 
distincta, an re idem sint ac centra quae vocant psycho- 
motoria, physiologia hodierna exploratum non habet. 

III. De physiologia potentiae motricis. — Ex cognitione 
simul et appetitione in nobis oriuntur motus qui dicuntur 
spontanei. Motus enim, qui post excitationem quandam ex- 
ternam in nobis accidunt, dupliciter physiologi distinguunt : 
reflectorios (r^flexes, Reflexbewegungen) et spontaneos 1 . 

Reflectorii ii sunt, qui ex excitatione quadam externa 
accidunt, sine ullo appetitus influxu. Ex motibus illis alii, 
dum fiunt, a conscientia apprehenduntur, alii non. Unde 
reflectorios distinguunt in reflectorios conscios et reflec- 
torios inconscios. 

Spontanei autem sunt motus, qui fiunt ex excitatione 
externa sub influxu appetitus , et proinde dependenter a 
perceptione. 

1 A motibus reflectoriis et spontaneis , qui in eo conveniunt, 
quod post excitationem externam accidunt, distinguendi sunt motus 
automatici, qui sine excitatione externa, sed tantum sub stimula- 
tione interna cellulae nervosae musculis communicantur. Tales 
sunt contractiones rhythmicae musculorum cordis, tales sunt etiam 
motus pulmonum. De reflectoriis vide Landois 1. c. p. 790. 

Reflectorii motus non necessario omnes ex cerebro 
oriuntur, sed possunt ex medulla procedere, ut reflectorius 
qui dicitur medullaris. Motuum vero spontaneorum sedes 
est cerebrum. Debet enim esse ibi, ubi est appetitus, 
a quo imperantur tales motus. Sed appetitus organum 
ex iis, quae supra diximus, scimus esse cerebrum. Vis 
autem motus illos exsequens vel traducens diffusa est in 
musculis et lacertis et nervis membrorum. Musculi enim 
cum centris motoriis in cerebro nervis motoriis coniuncti 
sunt, ita ut, si nervi ab his partibus sunt separati, iam 
nihil ad movendos musculos valeant. Ex his centris sub 
influxu perceptionis et appetitionis vis movendi ad mus- 
culos transmittitur *. 

Localizationem denique centrorum motoriorum quod 
attinet, longum est omnes physiologorum opinationes hac 
de re referre. Generatim autem ipsa in substantia cor- 
ticali reponunt, dum cerebellum communiter docent in- 
servire ad motus secundum perceptiones habitas recte 
disponendos et coordinandos *. 

Scholion. De processu generali , secundum quem fit in 
nobis sensatio *. 

Experientia evidenter constat sensationem non fieri 
eo, quod potentia sentiendi e nobis transeat ad rem, sed 
eo, quod res cognita est quodammodo in nobis, iuxta 
illud principium Scholae : Cognitio contingit secundum quod 
cognitum est in ipso cognoscente . Experimur enim opera- 
tionem illam cognitionis esse in nobis operationem vitalem. 


1 Huius rei repraesentationem sensibilem habes in schemate 
motuum fig. 10 repraesentato. 

2 Qui plura de hac re legere desiderat , adeat Mercier 1 . c. 
p. 180 sqq. Item Landois 1 . c. p. 784 et 813. 

8 De hac re plura invenies apud Mercier 1 . c. p. 132 — 139. 
Lehmert 1 . c. II, 287 sqq. 

Incipit vero sensatio eo, quod corpora in sensus no- 
stros agunt et in eis imprimunt aliquam sui repraesenta- 
tionem. 

Et primo quidem corpora in sensus nostros agere ex- 
perientia constat. Etenim evidenter nobis apparet sen- 
sationes primario non a nobis oriri, sed ex praesentia 
corporum, quorum vim experimur maiorem vel minorem, 
pro eorum mole vel distantia *. 

Agendo vero in nostros sensus in iis imprimunt ali- 
quam sui repraesentationem. «Omnis cognitio fit secun- 
dum similitudinem cogniti in cognoscente.» Manifestum 
est enim ex illa actione corporum in nobis fieri aliquam 
unionem obiecti cogniti nobiscum cognoscentibus. Sed 
experientia item manifestum est illam unionem non fieri 
ex eo, quod, cum equum e. g. cognitione sensitiva ap- 
prehendimus, ipse ille equus substantialiter ingrediatur 
nostrum organum, neque ex eo, quod nos substantialiter 
fiamus ille equus. Fit proinde ex eo, quod obiectum 
cognitum accidente quodam, puta vibrationibus suis vel 
alio qui cum qualitatibus corporalibus 2 coniunctus est 
motu, organo animato unitur, vibrationes suas e. g. huic 
organo communicando vel imprimendo. Impressio vero 
illa j quatenus consideratur ut ab obiecto recepta in organo 
animato , a scholasticis dicta est species impressa. 

Perpcitur denique illa unio eo, quod subiectum seu 
facultas sentiens cum obiecto agit, ut speciem impressam 
percipiat et in se exprimat. Nam sensus, etsi indiget 
primo ab obiecto moveri, ut illud sentiat, tamen est 
facultas essentialiter vitalis, i. e. se ipsa movens. Proinde 
facta illa impressione passiva, ipsa passiva tantum manere 
non potest , sed sub illa impulsione actionem obiecti 
^ropria activitate percipit et per repraesentationem quan- 
m in se exprimit. 

i\Cf. vol. I, 356 sqq. 2 Ibid. 360 sqq. 

Species vero sensibilis , quatenus consideratur ut a cogno- 
scente vitaliter percepta , i. e. expressa, a scholasticis dicitur 
species expressa. 

Cognitio autem sensitiva vel sensatio consistit in ipsa 
illa qualitatis sensibilis vitali perceptione. Species enim 
impressa non est id quod percipitur, sed id quo per- 
cipitur. Neque tamen mediate obiectum sensile cognosci- 
tur, sed immediate: si quidem qualitates sensiles directe 
apprehenduntur, sed per immutationem quandam activi- 
tate corporum in organo productam *. 

Caput ii. 

NATURA VITAE SENSITIVAE PHILOSOPHICE 
DECLARATUR. 

Articulus i. 

DE OPERATIONIBUS VITAE SENSITIVAE. 

Assertio /. — Operationes sensitivae omnes sunt materiales, 
i. e. intrinsece dependentes a materia, qualis nobis apparet 
in hoc mundo corporeo et aspectabili. 

Etenim obiecta omnia operationum illarum sunt ma- 
terialia , in spatio et tempore extensa , singularia , concreta 
(p. 25 sq.). Item observationibus physiologicis (p. 30 sqq.) 
institutis scimus activitatem sensitivam totam dependere 
a condicionibus materialibus systematis nervei , “cuius' vi-' • 
cissitudines sequitur. Dependentiam vero illam non esse ~~ 
mtrinsecam vel directam , sed extrinsecam tantum vel in- 
directam, nulla observatione apparet. 

Proinde y ne arbitrario et sine ratione sufficienti quid- 
quam affirmetur , dicendum est operationes sensitivas in 
suo esse contineri sub genere materialitatis, sicut obiecta 
earum, a quibus dependent. 

1 In cognitione sensitiva proinde duplex invenitur eiaentum : 
alterum obiectivum, subiectivum alterum. Cf. vol. I.563. Cv ^ 

Assertio II. — Sub genere materialitatis operationes sen- 
sitivae alius et perfectioris speciei sunt quam operationes 
corporum brutorum , quia sunt vitales. Quod ex observa- 
tionibus physiologicis supra institutis satis apparet. 

Assertio III. — In genere vitalitatis, perfectioris ordinis 
sunt operationes sensitivae quam operationes vegetativae \ 
Et re quidem vera, quo perfectius viventi competit, ut 
se ipsum moveat vel agat immanenter, eo perfectior erit 
eius operatio vitalis. Sed animalibus competit, ut per- 
fectius se ipsa moveant quam vegetantia. Non solum 
enim, sicut vegetantia, sese ipsa movent quoad exsecutio- 
nem motus, sed etiam quoad ipsius formam, quam per 
sensationem acquirunt. Id est, animalia non solum a 
se habent ut se moveant, sed etiam a se habent ut se 
taliter vel taliter moveant, Vitaliter enim in se exprimunt 
talem vel talem cognitionem, quae fit principium diverso- 
rum appetitus vel locomotivae facultatis motuum*. 


1 De tribus vitae gradibus vide Pesch 1 . c. I, 188 sqq. Lehmen 
1. c. II, 176. 

2 «Aufser der Ausfiihrung der Bewegung kann aber auch die 
Form, und aufser der Form kann auch das Ziel der Bewegung 
in demselben Wesen sein. Die Selbstbewegung wird demnach 
um so vollkommener sein, je mehr von diesen drei zur Bewegung 
erforderten J)l£P**nten ein Wesen aus sich selbst besitzt. — Nun 
haU die Fferrn^e tus vegetatives Lebewesen den Zweck, auf welchen 
ihre Thatigkeit hingerichtet ist , ihre eigene Erhaltung und die 
Erhaltung der Art , nicht in sich : sie strebt nach einem ihr von 
cinetn andern vorgesteckten Ziele, ohne dasselbe zu erkennen ; des- 
gleichen hat sie die Form, wodurch ihre Thatigkeit bestimmt wird, 
nicht aus sich : diese ist ihr durch ihre Natur eingepragt ; es bleibt 
ihr nur die Ausfiihrung der nach Ziel und Form bereits von 
aufsen her bestimmten Thatigkeit. — Das Tier hat die Fahig- 


, das Ntitzliche aufzusuchen , das Schadliche zu meiden , und 
in sich "{1? eS < * azu ^ urc ^ e * ne Erkenntnis bestimmt, die es selbst 
Worbringt; es hat also nicht nur die Ausfiihrung, son- 
ern auch du p orm se j ner Lebensthatigkeit in sich» (. Lehmen 1 . c.). 

Alter autem ille gradus sese movendi a priore essen- 
tialiter distinguitur. 

Ergo operationes sensitivae perfectioris sunt speciei 
quam operationes vegetati vae. 

Secunda illa et tertia haec assertio probari etiam 
possunt indirecte ex impossibilitate operationes sensitivas 
explicandi per vires physicas vel chemicas corporum an- 
organicorum vel ipsorum vegetantium. 

Reactio enim illa sensitiva, qua, specie expressa, fit 
cognitio , vibrationibus molecularibus vel atomicis suf- 
ficienter declarari non potest. His enim vibrationibus 
non explicatur ratio sufficiens, qua repraesentatio psychica 
distinguitur ab imagine physica 


1 «Les positivistes n’ont essay£ a notre connaissance que trois 
explications des phenomfenes psychiques. Selon les uns (Karl 
Vogt) , ce seraient des faits de nature chimique, comme la diges- 
tion des aliments ou la s£cr£tion de la bile par le foie; selon 
d*autres (Btichner), ce seraient des vibrations moleculaires ou ato- 
miques; selon M. Taine, ce serait le dedans , la face interne 
d’un phenomfene physique ou chimique des centres nerveux. Or 
on a vite fait de dire qu’une sensation, une 6motion, ne sont que 
des rdactions chimiques, des mouvements vibratoires; mais de pa- 
reilles assertions n’offrent en realite aucun sens intelligible. Quant 
k dire avec M. Taine, que c’est le dedans d’un phenomfene phy- 
sique ou chimique , c’est dire , en d'autres mots , que les pheno- 
ra&nes psychiques ont un carae t^re spdcial , tout autre que les 
phenomenes physiques ou chimiques ordinaires, car apparemment 
ce n’est pas chose indifffrente pour un fait physique ou une com- 
binaison chimique d’avoir k la fois un dedans et un dehors ou 
de n’avoir purement et simplement qu’un dehors. D&s lors surgit 
aussitdt la question : D’ou vient k certaines r^actions privilegiees 
leur aptitude k pr^senter un double aspect? Est-ce d’un principe 
special, d’ordre superieur aux forces des regnes mineral et vegetal ? 
C’est tout juste ce que nous demandons et c’est ce principe spe- 
cial que nous appelons du nom de principe sensitif ou d’ame sen- 
sitive» ( Mercier 1. c. p. 316). 

Articulus ii. 

DE PRINCIPIO ULTIMO OPERATIONUM SENSITIVARUM 
SIVE DE NATURA ANIMALIUM. 


Assertio I. — Principium ultimum operationum sensi- 
tivarum est materiale, i. e. ita intrinsece dependens a ma- 
teria, ut sit compositum quoddam ex materia et forma. 

Contra hanc thesim adversarios habemus cartesianos , 
qui sensationem in subiecto omnino simplici fieri con- 
tendunt, i. e. in substantia nullis partibus constante, quae 
dicitur anima, corpus vero in operatione sensationis non- 
nisi instrumenti vicem gerere. 

Probatur autem haec nostra propositio: 

a) Ex ipsa natura operationum vitae sensitivae. Etenim 
qualis est operatio, tale est principium operationis : operari 
enim sequitur esse, cuius est effluxus quidam. 

Atqui omnis operatio sensitiva est materialis (p. 43). 
Ergo principium ipsum operationum sensitivarum est ma- 
teriale. Quae quidem argumentatio valet et pro principio 
proximo vfcl facultate et pro principio ultimo vel natura. 

b) Ex sensu intimo. Usu enim et experimento compertum 
est nos obiecta extensa extenso modo percipere ; siquidem 
intimus sensus nos docet nos non solum extensionem sentire, 
sed et modo extenso ipsam sentiri, ita ut nos ipsos quoque 
formaliter extensos esse aliquatenus sentiamus. Sic e. g. 
quando manu librum quendam tangimus, non solum librum 
extensum esse sentimus, sed et impressionem extensionis 
libri in manu experimur esse extensam, et quidem eadem 
extensione ac ea pars libri, quam tangimus. Sed nosmet 
ipsos extensos esse sentire in hoc casu non possumus, nisi 
idem ipsum, quod sentit, sit extensum, ita ut impressionem 
illam extensam in se recipere possit. Si enim aliud esset 
subiectum recipiens impressionem extensam , aliud sub- 
iectum impressionem sentiens, non conciperetur quomodo 
fieret sensatio impressionis extensae ab eo, in quo non est. 

Assertio II. — Principium operationum sensitivarum, 
etsi materiale, altioris tamen est naturae, quam corpora an- 
organica vel ipsa vegetantia. Quod sequitur ex iis , quae 
supra diximus (p. 44 et 45) de gradu perfectionis opera- 
tionum animalium. 

Assertio III Principium operationis sensitivae est 

substantia una vel indivisa. 

# Haec propositio statuitur contra materialistas et posi- 
tivistas , qui animal dicunt agglomerationem quandam 
accidentium (virium) nexu nescio quo inter se colliga- 
torum. Probatur autem : 

a) Eodem modo, quo supra (p. 20) principium opera- 
tionum vegetativarum substantiam unam esse ostendimus. 
In omni enim cuiuscumque animalis activitate miram 
invenimus finalitatem illam intrinsecam necnon constantiam , 
quarum ratio sufficiens alia esse non potest intrinseca 
nisi ipsa animalis natura una. 

b) Ex sensu intimo. Etsi enim impressiones rerum 
sensilium in nobis extensas esse sentimus, tamen ipsum 
actum sensationis unum et indivisum esse intime cogno- 
scimus. Sic e. g. quando manu apprehendimus aliquem 
librum, sentimus quidem librum esse extensum et im- 
pressionem extensionis libri in nobis esse extensam, sed 
actum, quo librum cognoscimus, unum et indivisum esse 
experimur. Non enim una cognitione unam partem ex- 
tensionis libri cognoscimus, alia cognitione aliam, sed ima 
et indivisa actione totum librum apprehendimus. Item, 
cum diversae a nobis eliciuntur operationes sensitivae, 
cum oculi vident, aures audiunt, membra sese movent, 
ab uno et eodem indiviso principio diversas illas ac- 
tiones procedere , intime nobis conscii sumus. Quae 
omnia evidenter ostendunt principium operationum sen- 
sitivarum in nobis esse substantiam quandam unam et 
indivisam. 

Notandum tamen; sicut supra iam (p. 22) de principio 
vitae vegetativae monuimus, unitatem vel indivisionem 
non esse idem ac simplicitatem vel indivisibilitatem. 

Principium enim vitae sensitivae etsi indivisum , quia 
unum, est tamen divisibile y utpote compositum ex materia 
et forma \ 

Assertio IV. — Principium formale in animalibus vel 
anima sensitiva (beluina) est forma informans materialis . 

Animam sensitivam materialem esse contendimus eo 
sensu, quod a materia sit dependens in exsistentia , sicut rem 
supra (p. 21 et 22) declaravimus. Quod quidem eodem 
modo probatur ac animae vegetativae materiali tas. Neque 
enim in vita sensitiva ulla umquam observata est operatio 
aut cognitionis aut appetitionis aut motus, quae a proprie- 
tatibus materialibus sit immunis. Aliis verbis : anima sen- 
sitiva independenter a materia non agit. Neque proinde 
independenter a materia ipsam esse posse, recte quis- 
quam affirmabit 2 . 

Scholion. I. De origine et exitu animalium. — Ex iis, 
quae de materi^litate principii operationum sensitivarum 
diximus, iam nobis concludere licebit similem esse ani- 
malium originem et exitum generationi et corruptioni 
plantarum. Quae quidem conclusio experientia compro- 
batur. Et re quidem vera, 

1 . Experientia compertum habemus nova animalia 
oriri aliorum animalium divisione quadam. 


1 Compositum animale nonnumquam dicitur indivisibile, propter 
eius simplicitatem naturalem , quia scilicet partes , quibus revera 
constat, interno nexu ita colligantur, ut altera sine altera esse non 
possit (divisione interit) : non autem dici potest indivisibile propter 
simplicitatem entitatvvam , quasi in ipso partes revera non essent, 
quae dividi possent. Revera enim componitur ex materia et forma. 

2 Cf. supra p. 21. 

a) Animalia enim quaedam inferiora (protozoae) sim- 
plici cellulae scissione oriuntur. 

b) Alia vero (puta quaedam classis vermium) etsi, 
motu naturali, simplici scissione non generantur, ab agente 
tamen externo, divisione recte instituta multiplicari possunt 
in nonnullis casibus. 

c) Superiora denique animalia, quamquam generatio 
eorum processu quadam multiplici perficitur, divisione 
nihilominus oriuntur omnia, cum omnium origo sit a prin- 
cipio coniuncto, sicut rem supra (p. 18) declaravimus. 

2. Item experientia scimus omnia animalia corrumpi, 
sicut corpora anorganica vel ipsae plantae corrumpuntur. 

II. De divisibilitate animae sensitwae. — Sunt qui de 
simplicitate vel indivisibilitate animae beluinae quaerant. 

Sed proprie vereque haec quaestio poni non potest. 
Anima enim beluina, ut talis, sicut omnes formae inferiores 
(aquae e. g.), neque divisibilis est neque indivisibilis, quia, 
ut talis, separatim a composito non exsistit. Diximus enim 
supra animam beluinam non exsistere nisi exsistentia com- 
positi vel dependenter a materia. 

Proinde ratione sui vel per se anima beluina non est 
divisibilis aut indivisibilis, est tamen divisibilis vel indivi- 
sibilis per accidens, in quantum scilicet ipsum composi- 
tum dici potest divisibile vel indivisibile per se. 

Iam vero multa animalia inferiora, sicut supra diximus, 
per se dividi possunt simplici scissione in plura animalia. 
Animae proinde illorum ratione divisionis totius et ipsae in 
plures animas dividuntur. Animae vero animalium supe- 
riorum, puta equorum, taliter sunt indivisibiles, quia neque 
ipsum compositum, equus scilicet, taliter dividi potest 1 . 

Quemadmodum vero omnia animalia sunt substantiae 
quaedam unae et indivisae, sed tamen, corruptione saltem, 


1 Cf. Lehmen 1. c. II, 254. Haati , Philosophia nat. p. 159 sqq. 
Mercier 1. c. p. 321 et 322. 

Reinstadler, Elem. philos. schol. II. 4 

divisibiles, ita et animae eorum, etsi unae et indivisae, 
corruptione dividuntur in omnes formas, quae in ipsis 
inveniuntur non actu, sed potentia. «Anima vegetativa», 
ait Aristoteles, «una est actu, sed multiplex potentia. Idem 
dicendum est de principio sensitivo.» 

Et illa quidem de proxima uniuscuiusque animalis 
origine sunt dicta. De prima vero vitae sive sensitivae 
sive vegetativae origine non philosophia, sed scientiae 
inferiores proprie disserunt. Quae iam nostris temporibus 
in hoc conveniunt, ut in vitae productione explicanda 
generationem omnem aequivocam (p. 18), et in efformatione 
diversarum specierum declaranda theoriam quam «de- 
scendendae» vocant omnino reiciant ‘. 

Caput iii. 

QUAE DE HOMINE, UT EST SENTIENS, 
COMPERTA SUNT, IAM BREVITER 
DECLARANTUR. 

Articulus i. 

DE FACULTATIBUS SENSITIVIS HOMINIS. 

§ i. Diversae facultates declarantur. 

Tres sunt in homine facultates sensitivae. 

I. Facultas sensitiva cognitiva, quae est: facultas res 
materiales et singulares apprehendendi , vitali quadam re- 
praesentatione in idoneo organo producta . 

Huius facultatis duplex species distinguitur: 

i. Sensus externi, qui sunt: facultates res materiales 
et singulares externas apprehendendi, vitali quadam re- 
praesentatione producta in organo, quod exterius in cor- 
pore apparet. Vulgo numerantur in homine quinque de 
quibus supra (p. 25) diximus sensus externi. Sunt tamen 

1 De hac re multa erudite descripta invenies apud Pesch 1. c. 
If, 281 sqq. Lehtnen 1. c. II, 256 — 286. Mercier 1. c. p. 81 sqq. 

qui sextum quendam sensum admittendum esse putaverint, 
ad sensationes quasdam anormales, puta sensationes in 
statu hypnotismi habitas , explicandas. Sententia vero 
eorum nullo nititur fundamento. Quae enim in statu 
hypnotismi e. g. accidunt, in quantum viribus efficiuntur 
naturalibus, sextum sensum non praesupponunt. De facili 
enim haec omnia sensuum externorum, praesertim vero 
internorum, perturbatione explicari possunt. 

2. Sensus interni, qui sunt: facultates, quarum opera- 
tiones directe versantur circa sensationes sensibus ex- 
ternis iam receptas, ut ipsas vel ad unitatem quandam 
redigant vel conservent et reproducant, vel etiam ut in 
ipsis novas relationes apprehendant, quas vel ipsae vel 
res perceptae habent sive inter se sive cum subiecto 
cognoscente. Sunt autem: 

a) Sensus communis, cum duplici eius munere, sensus 
scilicet intimi et sensus communis proprie dicti (p. 25). 

b) Phantasia, sive reproductiva sive creativa (p. 26). 

c) Memoria sensitiva (ibid.). 

d) Cogitativa, quae in animalibus brutis dicitur aestima- 
tiva (ibid.). 

II. Facultas sensitiva appetitiva vel appetitus, qui est: 
facultas, qua vivens cognitivum inclinatur ad bonum sen- 
sibus apprehensum vel ad refugiendum malum (p. 28 sqq.). 

III. Facultas motrix, qua vivens sensitivum ita se movet, 
ut progrediatur de loco in locum (p. 30). 

§ 2. Quomodo diversae facultates in homine inter se 
distinguantur, uberius explicatur. 

I. Facultatem sensitivam cognitivam ab appetitu sen- 
sitivo et a potentia motrice realiter distingui a scholasticis 
communiter admittitur, cum ad obiecta referantur for- 
maliter diversa l . 


1 Cf. Boedder 1. c. p. 237 sq. 

II. Facultatem vero appetitivam a facultate motrice 
realiter distingui, in Schola controvertitur l . Idem dicen- 
dum de distinctione, quam inter appetitum concupiscibi- 
lem et irascibilem supra (p. 28) posuimus. Realem autem 
distinctionem admittit S. Doctor. «Hae autem» , inquit, 
«duae inclinationes non reducuntur in unum principium; 
quia interdum anima tristibus se ingerit contra inclinatio- 
nem concupiscibilis, ut secundum inclinationem irascibilis 
impugnet contraria; unde etiam passiones irascibilis re- 
pugnare videntur passionibus concupiscibilis. Nam con- 
cupiscentia accensa minuit iram, et ira accensa minuit 
concupiscentiam, ut in pluribus. Patet enim ex hoc, quod 
irascibilis est quasi propugnatrix et defensatrix concupi- 
scibilis, dum insurgit contra ea, quae impediunt con- 
venientia, quae concupiscibilis appetit, et ingerunt nociva, 
quae concupiscibilis refugit 2 . 

III. Diversas denique cognitionis sensitivae facultates 
quod attinet, quaeritur: 

1. Utrum sensus communis sit sensus ab aliis sensibus 
realiter distinctus necne. 

Resp. : a) Philosophi communiter admittunt sensum com- 
munem esse specialem quendam sensum a sensibus pro- 
priis distinctum. Praecipua autem eorum ratio desumitur 
ex necessitate ponendi sensum quendam, qui simul actus 
et obiecta sensuum externorum percipere possit. Inter 
diversa enim obiecta distinguere non potest nisi qui di- 
versa illa obiecta simul apprehendit. Singuli autem sensus 
externi nonnisi sua obiecta propria percipiunt. Nam actus 
visionis e. g. est extra ambitum obiectorum audibilium 
et actus auditionis neque lucidus neque coloratus est. 

b) Sunt tamen qui haec omnia explicari posse putent 
sine speciali quodam sensu, cuius organum ab organis 


1 Cf. Lehmen 1. c. II, 238. 

2 S. Thom., S. theol. I, q. 81, a. 2. 

sensuum externorum sit distinctum. Sensum communem 
enim dicunt nihil aliud esse nisi facultatem diversas nostras 
sensationes partiales ad perceptionem totalem obiecti ad- 
unandi ; sensum vero intimum ad sensum tactus referunt ; 
unitatem denique, quam sensus communis nobis manifestat, 
in unitate nostrae naturae fundari sentiunt 1 . 

2. Utrum memoria sensitiva sit facultas a phantasia 
et cogitativa (aestimativa) realiter distincta necne. 

Resp. : a) In definiendo numero sensuum internorum ad- 
modum varia est philosophorum sententia. S. Doctorem 
scimus quattuor numerare sensus internos, de quibus supra 
diximus. 

b) Haud inepte tamen dicunt qui memoriam sensi- 
tivam docent a phantasia et a cogitativa in homine non 
realiter distingui. «Memoria enim elemento duplici con- 
stitui videtur. Quatenus involvit aliquam alicuius rei re- 
praesentationem, ad virtutem imaginatricem reduci posse 
videtur ; quatenus vero recognitionem praeteriti invol- 
vit, ab aestimativa non videtur esse necessario sepa- 
randa, quippe qua cognoscamus phantasmata esse ima- 
ginem alicuius rei hoc vel illo modo relatae ad cogno- 
scentem.» 2 


1 «Le sens commun , y compris le sens intime , qui 6tait re- 
garde par les scolastiques comme en £tant une fonction, n’est pas, 
pensons-nous , un sens sp^cial attache a un organe d&ermine ; le 
sens commun proprement dit serait , selon nous , le pouvoir que 
nous avons d'associer nos sensations pour former la perception 
totale d’un objet; ce pouvoir a pour base mat^rielle les centres 
des organes des sens et leurs fibres commissurales. Quant au sens 
intime , ce serait le sens musculaire de Texercice de la sensibili^ 
externe ; et P unite, que revele notre pouvoir d’associer nos sensa- 
tions ou de les discerner, ne serait pas le fait d’une faculte spe- 
ciale, mais le resultat de l’unicit£ de la nature, d’ou Emanent nos 
facultes» {Mercier 1 . c. p. 207). 

2 Pesch 1 . c. II, 286. Cf. etiam Mercier 1 . c. p. 257. 

Scholion. De instinctu. Instinctus definiri potest: 
nativa appetitus sensitivi inclinatio vel impetus ad actiones 
externas eliciendas utiles , i. e. ad finem quendam coordi- 
natas K Dicitur : 

inclinatio appetitus sensitivi , quia instinctus non est 
motus appetitus naturalis 1 2 , sed motus spontaneus , i. e. ex 
cognitione ab appetitu sensitivo procedens. 

ad actiones utiles vel ad finem quendam coordinatas y i. e. 
ad actiones, quae obiectivam habent finalitatem, quin huius 
finalitatis cognitionem habeat appetens; additur enim: 

nativa inclinatio, quia instinctus est impetus qui ori- 
tur, ante omnem individualem experientiam rationis con- 
cretae utilitatis vel finalitatis, ex prima apprehensione rei 
quae obiective est utilis. Sic ante omnem experientiam 
individualem utilitatis talis nidi et ante omnem experien- 
tiam convenientiae huius vel illius herbae aut paleae ad 
nidum construendum, avis talem herbam utilem esse co- 
gnoscit ad talem nidum construendum, ita ut ad ipsam con- 
sequendam inclinetur. In quo maxime consistit instinctus 
a motibus rationalibus in finem differentia specifica, sicut 
suo loco rem declarabimus. 

Quomodo vero sine finalitatis cognitione fiat tamen 
diversarum actionum ad finem ordinatio, diverso modo 
a philosophis explicatum est*. «Aliter», ait S. Doctor, 
«invenitur impetus ad opus in brutis animalibus, et aliter 
in hominibus: homines enim faciunt impetum ad opus 

1 «L’instinct designe une impulsion native de 1 ’animal a des 
actes exterieurs , determines , coordonnes , utiles a 1’individu ou a 
1 ’espece» ( Mercier 1 . c. p. 238). «Instinkt ist, in seinem tiefsten 
Wesen betrachtet, die erbliche , zweckma/sige Anlage des sinnlichen 
Erkenntnis- und Begehrungsvermogens im Tterei> (JVasmann , In- 
stinkt und Intelligenz im Tierreich p. 26). 

2 Quid sit appetitus naturalis, recole ex iis, quae supra dicta 
sunt (p. 28). 

# Cf. Haan 1 . c. p. 140. Mercier 1 . c. p. 244 sqq. 

per ordinationem rationis, unde habet in iis impetus ra- 
tionem imperii; in brutis autem fit impetus ad opus per 
instinctum naturae, quia scilicet appetitus eorum, statim 
apprehenso cofiVenienti vel inconvenienti, naturaliter mo- 
vetur ad prosecutionem vel fugam; unde ordinantur ab 
alio ad agendum, non autem ipsa se ipsa ordinant ad 
actionem. Et ideo in iis est impetus, sed non imperium.» 1 
Neque inepta docent qui coordinationem illam ex as- 
sociatione imaginum ante nativitatem iam acquisitarum 
explicari posse autumant *. 

Instinctum ex parte cognitionis ad aestimativam per- 
tinere, est sententia S. Doctoris ; ipsum vero in animalibus 
brutis proprie inveniri, experientia comprobatur ; in homine 
autem maximam partem cognitione et appetitione ratio- 


1 S. Thom ., S. theol. I, II, q. 17, a. 2 ad 3. 

2 «La perception initiale,» ait Mercier, «origine de la serie 
d’activites coordonnees de Tinstinct, serait tantot une sensation 
organique interne, tantdt une perception externe, par exemple la 
vue d’une brindille, d’une forme coloree, 1’audition d’un cri, d’un 
chant, 1’odeur d’une piste; ce serait la le premier excitateur. II 
est d’ailleur permis de supposer que 1’animal nouveau-ne posside 
deja des images de sensations musculaires ; d&s avant sa naissance, 
il a execute , en effet , des mouvements varies qui ont pu laisser 
des traces dans son imagination. Aussitot donc la premi&re ex- 
citation sensitive donnde, 1’animal aurait dans sa nature de former 
une association (f images ; il imaginerait les mouvements ndcessaires 
a 1’acte de prdhension des aliments , par exemple , au saut , k la 
course, a la fuite; cette association se formerait avant toute expd- 
rience individuelle, ce serait une synthese a priori , comme dirait 
Kant; les images des actes et des mouvements dveilleraient le 
desir de les executer, conformement aux exigences du bien-dtre de 
1’animal; le ddsir, finalement, serait la cause determinante de l’ac- 
tion» (1. c. p. 254). — De hac re magno cum fructu legi potest 
quae de instinctu et de intellectu doctrina exquisita scripsit Was- 
mann in opusculo cui titulus : Instinkt und Intelligenz im Tier- 
reich. — Cf. etiam Lehmen 1 . c. p. 210 sqq. 

nali suppletur De quibus iam dicendum est in hoc qui 
sequitur libro tertio. 


Articulus ii. 

DE PRINCIPIO ULTIMO VITAE SENSITIVAE IN HOMINE. 

I. Ex iis, quae de natura principii sensitivi in genere 
supra (p. 46) diximus, sequitur, ut in homine principium 
operationum sensitivarum ultimum et completum non sit 
anima sola, sed compositum ex anima et corpore vel corpus 
vivens. 

II. Naturam vero ipsius animae quod attinet, ex prin- 
cipiis, quae iam inducta habemus, id tantum nobis recte 
concludere licebit, ut dicamus: 

Animam humanam habere omnes perfectiones ani- 
malium. Ipsam autem esse simplicem vel spiritualem, 
usque modo non constat. Proinde, sicut iam supra de 
anima vegetativa diximus, si non alias ac sensitivas in 
ipsa detegeremus facultates, dicenda esset anima humana 
corruptibilis, sicut corruptibiles esse diximus animas be- 
luinas 1 2 . 


1 «Animalia», inquit S. Doctor, «in sui principio accipiunt 
naturalem aestimationem ad cognoscendum nocivum et conveniens, 
quia ad hoc ex propria inquisitione pervenire non possunt. Homo 
autem ad haec et multa alia potest per rationis inquisitionem per- 
venire, unde non oportuit, quod omnis scientia ei naturaliter insit» 
(De veritate q. 18, a. 7 ad 7). 

2 Cf. supra p. 49. 

LIBER III. 

DE HOMINE UT EST ENS RATIONALE. 

Caput i. 

OBSERVATIONES INSTITUUNTUR CIRCA 
OPERATIONES VITAE RATIONALIS IN HOMINE. 

Sectio i. 

OBSERVATIONES CIRCA COGNITIONEM 
INTELLECTIVAM. 

Praeter cognitionem sensitivam scholastici in homine 
reponunt cognitionem intellectivam. Quam quidem cogni- 
tionem a sensitiva ita distingui docent, ut alius eiusque 
superioris sit speciei et proinde ab alia procedat facultate, 
quae dicitur intellectus. Cuius rei veritas ex observatione 
circa diversas intellectus operationes instituta patebit. 

Iam vero ex dialectica scimus tres generatim distingui 
mentis operationes, nimirum : idea, iudicium, ratiocinium \ 
De quibus omnibus proinde hic est agendum, non ut 
rectum earum usum cognoscamus , quod est obiectum 
formale logicae, sed ut earum naturam perspiciamus 1 2 . 

Articulus i. 

DE IDEA SIVE DE SIMPLICI APPREHENSIONE. 

§ i. De obiecto ideae. 

Ideam in dialectica definivimus ut sit: simplex quid- 
ditatis alicuius rei repraesentatio in intellectu s . Ad ob- 
iectum vero ideae proprie dictae attendentes haec ob- 
servare possumus. 


1 Cf. vol. I, 13. 2 Cf. vol. I, 9, item supra p. 2. 

3 Cf. vol. I, 17. 

I. Obiectum simplicis apprehensionis simpliciter de- 
claratur. 

1. In rebus extra nos exsistentibus non solum per- 
cipimus qualitates corporales, qua sunt tales proprietates, 
concretas et materiales, ut talem colorem, talem magni- 
tudinem talibus qualitatibus sensibilibus perceptam, sed 
ipsam rationem vel quidditatem coloris et magnitudinis; 
non solum talem circulum e. g. talibus proprietatibus 
corporalibus sensibilem percipimus, sed ipsam essentiam 
circuli concipimus, id scilicet quod exprimitur definitione 
circuli generatim considerati, i. e. habitudinem inter ex- 
trema et media, secundum quam extrema circuli debent 
aequaliter a medio distare *. 

Quae quidem habitudo praesentatur menti ut aliquid 
separatum a mutatione . Non enim potest concipi circulus, 
quin undique aequalis sit distantia ab extremis ad medium. 
Item praesentatur haec habitudo menti tamquam typus 
et exemplar aeternum s ad quod omnes circuli in natura 
exsistentes, cuiuscumque sunt materiae et magnitudinis, 
reducuntur. Ad hanc enim habitudinem respicientes per- 
cipimus ac iudicamus, quinam sint circuli perfecti et qui- 
nam imperfecti, secundum conformitatem vel difformi- 
tatem, quam habent cum ipsa. 

2. Praeterea, item experientia teste, non solum per- 
cipimus quidditatem vel essentiam rerum corporearum 
extra nos exsistentium, sed etiam abstrahendo, compa- 
rando, componendo, res spirituales apprehendimus, ut 
naturam animae, rationem veri, pulchri, boni, mali, immo 
ad ipsam Dei naturam cognoscendam assurgimus. 

Unde iam in dialectica 2 intelleximus, quomodo ex 
parte obiecti distinguatur idea proprie dicta ab imagine 
vel phantasmate in phantasia producta. 


1 Cf. vol. I, 13 et 14. 2 Ibid. 133 et 139. 

II. Obiectum proprium intellectus accuratius declaratur. 

Assertio I — Obiectum proprium vel primarium ititellectus 
hutnani in praesenti statu est quidditas vel essentia rei ma- 
terialis. 

Nam proprium intellectus obiectum illud est, ad quod 
apprehendendum natus est intellectus et quod primario 
et per se apprehendit '. Atqui experientia teste intellectus 
primario et per se percipit quidditatem vel essentiam rei 
materialis. Constat enim cognitionem intellectualem homi- 
nis a sensu exordium ducere, circa sensiles res potissimum 
occupari, ad res autem spirituales nonnisi aegro conatu 
assurgere. Quae satis indicant intellectum nostrum non 
ad spiritualia omnino, sed ad immaterialia in materiali 
apprehendenda natum esse. 

« Intellectus humani proprium obiectum », ait S. Doctor, 
«est quidditas sive natura in materia corporali exsistens .» * 

Assertio II. — Res omnino spirituales , praesertim vero 
tuitura Dei , sunt obiectum secundarium , etsi per se, intellectus 
humani. 

Experientia enim constat res mere spirituales a nobis 
non cognosci nisi per quandam conversionem ad ideas in 
rebus sensilibus apprehensas. Sic e. g. Deum quidem 
intellegimus, sed non nisi per cognitionem creaturarum, 
quas primo cognoscimus et quarum perfectiones modo 
analogo Deo tribuimus. 

Corollarium. Obiectum proprium intellectus humani 
est universale: obiectum enim, eo ipso quod concipitur 
ut abstractum a condicionibus determinantibus, quibus 
afficiuntur res sensibiles, praedicari potest de pluribus et 
de singulis 8 . 

1 Cf. vol. I, 133 et 139. 

* S. Thotn., S. theol. I, q. 84, a. 7. 

8 Cf. Mercier , Psychologie p. 336 sqq. 

§ 2. De origine et efformatione idearum. 

I. De origine idearum. Circa originem idearum , si 
observationi recte institutae fidimus, haec cum scholasticis 
statui possunt principia: 

Assertio /. — Intellectus noster initio omni cognitione 
actuali destituitur : est sicut «tabula rasa», in qua nihil 
est scriptum, sed tamen est in potentia ad cognosendum. 

Haec propositio statuitur contra fautores systematis 
idearum innatarum, inter quos nominandi sunt: Plato, 
Cartesius, Leibnizius, Kant, Rosmini, ontologistae. 

1. Et Plato (427 — 347 a. Chr. n.) quidem, theoria sua 
de praeexsistentia animarum nisus, formas rerum animae, 
cum corpori infunditur, iam inditas esse docuit, sed in 
statu quodam quasi oblivionis. Occasione vero sensationis 
cognitio illa intellectualis, iuxta ips\im , quasi reviviscit, 
ita ut, cum novas res addiscimus, aliquatenus reminiscamur. 

2. Cartesius 1 vero (vel saltem cartesiam) , cum ad 
essentiam animae cogitationem actualem pertinere arbi- 
tratus sit, ipsam initio suae exsistentiae compluribus ideis 
instructam esse autumavit. Tales sunt idea Dei, idea 
sui ipsius, idea cogitationis, idea liberi arbitrii 1 2 * . 

3. Leibnizius 8 deinde animam monadem quandam 
esse docuit speciali eaque superiore cognitione praeditam, 
quae sit quasi schema quoddam confusum, ex quo tam- 
quam ex principio omnis cognitio actualis defluat 4 * * * . 


1 De Cartesio vide vol. I, 186. 

2 Cf. Boedder > Psychologia p. 219. 8 Cf. vol. I, 264. 

4 Quam (Leibnizii) sententiam Lehtnen (Lehrbuch der Philo- 

sophie II, 346) sic explicat: «Wie der Korper aus Monaden, d. h. 

einfachen, mit Erkenntnis ausgertisteten Elementen, besteht, so ist 

auch die Seele eine mit hdherer Erkenntnis ausgestattete Monade. 

Die Monaden ilben keinen Einflufs aufeinander aus; jede einzelne 

Monade ist vielmehr das adaquate Prinzip aller Veranderungen, die 

4. Kantii autem sententiam de formis innatis in criterio- 
logia sufficienter habes declaratam. 

5. Rosmini (1797 — 1855) denique primum ideam entis 
indeterminati innatam esse docuit. Quam sententiam postea 
ita immutavit, ut ontologismum professus sit. 

6. Ontologistae vero, inter quos Malebranche (1638 
ad 1715), Gioberti (1801 — 1852), Rosmini docent ab initio 
vitae nostrae intellectualis nos immediate intueri Deum 
ita ut in ipso cetera omnia cognoscamus. 

Contra quos omnes assertionem illam primam statui- 
mus, eamque probamus: 

1. Directe : ex evidenti conscientiae testimonio. Conscii 
enim sumus ideas nostras non quasi praeformatas vel 
innatas in nobis inveniri, sed ut a nobis efformatas semper 
apprehendi : «percipimus nos abstrahere formas universales 
a condicionibus particularibus.» 1 Quod quidem testimo- 
nium idem recordamur fuisse semper, per omnes vitae no- 
strae annos, ad quos memoria sese extendit. Quae cum ita 
sint, legitima inductione nobis concludere licet eandem 
fuisse mentis nostrae evolutionem ab initio, ita ut vel 
primam omnium nostrarum idearum , notionem scilicet 
entis, non innatam sed a nobis ipsis efformatam habeamus. 
Quae conclusio maxime confirmatur ex eo, quod etiam 
nunc, quoties ideam entis reflexam nobis efformamus, 
percipimus nos rationem illam universalem a condicioni- 
bus particularibus abstrahere. 

2. Indirecte: Systemata omnia, quae contra hoc tam 
evidens conscientiae testimonium ponuntur , arbitrario et 
gratuito sunt excogitata. 


sie durchlauft. Deshalb wird auch die Seele nicht von aufsen zur 
Erkenntnis bestimmt, sondern sie selbst ist das Prinzip aller ihrer 
Erkenntnisse , indem jede vorhergehende Erkenntnis den hin- 
reichenden Grund fUr die folgende bietet.» 

1 S. Thom., S. theol. I, q. 79» a - 4* 

a) Systema enim Platonis de praeexsistentia animarum 
et idearum reminiscentia nullo nititur fundamento, immo, 
quoad idearum efformationem , experientiae est con- 
trarium. 

b) Gratuito deinde omnino a cartesianis statuitur 
animam essentialiter esse cogitantem. Ex eo enim, quod i 
anima actualiter est vivens, non sequitur, ut actualiter | 
cogitans esse debeat; sufficit enim, ut sit substantialiter 
vivens K 

c) Schema vero illud idearum confusarum totius mundi 

singulis animis innatum, a Leibnizio satis confuse est 
excogitatum, nisi forte sit ipsa illa potentia ideas di- 
versas efformandi, quam scholastici admittunt. j 

d) Ontologistarum denique sententia experientiae aperte 
contradicit. Ideam enim Dei sibi esse ingenitam nemo 
umquam expertus est, immo experientia scimus Deum a 
nobis non intuitive sed discursive , per contemplationem 
rerum mundanarum, cognosci. 

Quapropter Sancta Romana et Universalis Inquisitio 
(die 18 Sept. 1861) declaravit has ontologistarum pro 
positiones tuto tradi non posse: 

1. «Immediata Dei cognitio, habitualis saltem, intellectui 
humano essentialis est, ita ut sine ea nihil cognoscere 
possit: si quidem est ipsum lumen intellectuale.» 

2. «Illud esse, quod in omnibus et sine quo nihil in- 
tellegimus, est esse divinum.» 

De Kantii vero transcendentalismo , de categoriis 
scilicet eius et ideis directivis menti innatis, satis dixi- 
mus in logica 1 2 . 

Assertio II. — Nihil est in intellectu nisi prius fuerit 
in sensu . Id est, ut de potentia ad actum transire possit 


1 Cf. Lehmen 1 . c. p. 358 et 359. 

2 Cf. vol. I, 112 sqq. 

intellectus, praerequiritur exercitium sdnsuum sive exter- 
norum sive internorum. 

Experientia enim constat nos ideas nostras aliter nobis 
efformare non posse nisi condiciones determinantes abs- 
trahendo a cognitionibus sensibus perceptis. Quod mani- 
feste apparet in eo, qui sensu quodam caret. Talis enim 
homo destituitur non solum cognitione sensitiva huic sensui 
propria, sed etiam cognitione rationis universalis obiecti 
huius sensus. Sic qui caecus natus est, non solum non 
cognoscit talem colorem individuum, sed etiam cognitione 
rationis universalis coloris, quidditatis coloris, destituitur. 

Unde fit, ut tuta et facilis, utpote naturalis, institutionis 
puerilis disciplina ea sola sit, qua ad veritates intellectuales 
et morales inculcandas indesinenter adhibentur compara- 
tiones ex rebus sensibilibus et frequentissime usurpantur 
parabolae, fabulae, exempla. 

Assertio III ’ — Intellectus non intellegit nisi conver- 
tendo se ad phantasmata : id est, in praesenti vitae statu, 
nullam ideam sibi efformat intellectus, nisi concomitanter 
ei phantasia praebeat phantasmata, in quibus ipse quasi 
inspiciat quae intellegere conatur. 

Etenim «quilibet in se ipso experiri potest, quod, quando 
aliquis conatur aliquid intellegere, format sibi aliqua phan- 
tasmata per modum exemplorum , in quibus quasi in- 
spiciat quod intellegere studet. Et inde est etiam quod, 
quando aliquem volumus facere aliquid intellegere, pro- 
ponimus ei exempla, ex quibus sibi phantasmata formare 
possit ad intellegendum.» Hinc etiam fit, ut «impedito 
actu virtutis imaginativae per laesionem organi, ut in phre- 
neticis, et similiter impedito actu memorativae virtutis, 
ut in lethargicis, impediatur homo ab intellegendo in 
actu etiam ea, quorum scientiam praeaccepit» *. 


1 S. Thom., S. theol. I, q. 84, a. 7. 

II. De efformatione idearum. Ope phantasmatis in- 
tellectus ideas sibi efformat diversis operationibus, quarum 
praecipua est abstractio. Modus vero, quo per abstractio- 
nem fit cognitio intellectualis, processui quo fit cognitio 
sensitiva, in multis est analogus K 

Sicut enim, cum videmus colorem in aliqua re, oculus 
abstrahit a sono, ab odore, ab aliis qualitatibus corporeis, 
ut unice colorem apprehendat, sic etiam, cum intellegimus, 
oportet intellectus praescindat suum obiectum, abstrahendo 
omnes notas individuales et omnes condiciones materiales, 
ut appareat typus ille et exemplar aeternum, iuxta quod 
res est constituta in sua quidditate vel essentia. Talem 
operationem revera fieri in nobis, evidenti conscientiae 
testimonio declaratur. Vocatur autem a scholasticis meta- 
phorice « phantasmatum illuminatio ». 

Unio vero obiecti sic praecisi cum intellectu fit motu 
quodam passivo simul et activo. Primo enim obiectum 
agit in intellectum, ut eum ad percipiendum et reprae- 
sentandum excitet. Quae quidem passio per analogiam 
cum cognitione sensili dicitur species impressa . Intellectus 
deinde ab obiecto suo ad agendum determinatus ipsum 
percipit exprimendo similitudinem eius in se ipso. Quae 
perceptio vel actio exprimens dicitur species expressa , vel 
idea, vel notio, vel verbum mentis. 

Intellectus autem, quatenus est in potentia ad in- 
tellegendum, dicitur intellectus possibilis; quatenus vero 
abstrahendo percipit obiectum suum similitudinem eius 
in se exprimendo, dicitur intellectus agens. 

Similitudo denique intellectualiter exhibens essentiam 
rei cognoscendae exutam qualitatibus immaterialibus et 
individuis dicitur species intellegibilis. Quae sub duplici 
respectu considerari potest: 


1 Confer haec cum iis, quae supra (p. 41) diximus de pro- 
cessu generali, secundum quem fit in nobis sensatio. 

vel ut impressa ab obiecto, quatenus intellectum ad 
obiectum exprimendum adaptat, et tunc dicitur species 
impressa ; 

vel ut obiecti repraesentatio sive expressio vitalis, 
quam exserit intellectus, cum specie impressa ad eam 
producendam determinatur, et tunc dicitur species ex- 
pressa x . 

Illud autem, quod primo et directe sic percipit et sibi 
repraesentat intellectus, non est nisi typus quidam in- 
determinatus, idea abstracta tantum, non autem proprie 
universalis. Tali enim apprehensione mens rationem illam 
immaterialem a condicionibus individualibus percipit qui- 
dem abstractam, non autem cognoscit ut pluribus rebus 
communem. Quapropter ratio vel quidditas sic directe 
percepta dicitur universale directum. Potest vero intellectus 
reflexione in suum actum ulterius redire et considerare 
talem rationem revera pluribus rebus communem esse, 
e. g. rationem circuli in tali circulo apprehensam pluribus 
circulis convenire: et tunc idea illa formaliter fit uni- 
versalis et vocatur universale reflexum J . 

Praeter abstractionem proinde, quae plures gradus ad- 
mittit, aliae etiam ad ideas efformandas conferunt opera- 
tiones, ut reflexio, comparatio , synthesis s . 


1 Utrum inter speciem impressam et speciem expressam sit 
distinctio realis an rationis tantum , ab auctoribus in contentione 
ponitur. A neoscholasticis plerumque admittitur distinctio realis. 
Cf. Boedder 1 . c. p. 153 sq. ; item Mercier 1 . c. p. 119 sqq. Item 
certum non est apud auctores intellectum agentem a possibili rea- 
liter distingui. De hac re vide Boedder 1 . c. p. 160. 

* Cf. vol. I, 21. 23. 147. 148. 

8 Cf. vol. I, 15. — De modo, quo traditionalistae efiforma- 
tionem idearum explicaverunt , non est cur hic dicamus , cum de 
hac re sufficienter disseruerimus in criteriologia p. 122 sqq.; ubi 
etiam (p. 117) recolere potes, quid positivistae de ideis univer- 
salibus sentiant. 

Reinstadler, Elem. philos. schol. II. 5 

Articulus ii. 

DE IUDICIO. 

§ i. Natura iudicii generatim declaratur. 

Diversas notiones inter se componendo vel dividendo 
mens sibi efformat iudicium, quod in logica definivimus 
ut sit: actus intellectus de duarum idearum convenientia 
vel repugnantia pronuntiantis 1 2 * . 

Ad iudicium efformandum scimus requiri, ut mens 
i° duas notiones sibi repraesentet, 2° notiones deinde 
illas inter se comparet, 3 0 denique circa convenientiam 
vel repugnantiam illarum notionum pronuntiet. Ex tribus 
autem illis elementis elementum formale diximus esse 
pronuntiationem *. 

Materialiter proinde iam spectatum iudicium intellectuale 
vel proprie dictum , de quo hic agitur, distinguitur a iudicio 
apprehensivo eo, quod iudicium intellectuale versatur circa 
ideas proprie dictas, iudicium vero apprehensivum circa 
sensationes vel imagines sensiles 8 . Praecipua autem diffe- 
rentia invenitur in elemento formali. 

§ 2. Elementum formale iudicii accuratius inspicitur. 

Ad naturam iudicii intellectualis dignoscendam maxime 
nostra interest perspicere, quomodo mens 4 * * * pronuntia- 
tionem inter duas ideas efformet. Iam vero: 


1 VoL l ' 34 ‘ 

2 A philosophis in contentione ponitur, utrum apprehensio vel 
perspicientia convenientiae vel disconvenientiae realiter distinguatur 
a pronuntiatione mentali an ratione tantum ratiocinata. De hac 
re videsis Boedder 1. c. p. 180 sqq. Lehmen 1. c. p. 397 sq. 

8 Cf. vol. I, 34 et 35. 

4 Iudicium revera esse actum mentis vel intellectus a Cartesio 

et Malebranchio negatum est, cum affirmare , negare , dubitare di- 

versos modos volendi esse duxerint. Quorum sententiam falsam 

esse, patebit ex iis, quae de voluntatis obiecto proxima sectione 

1. Experientia teste, quotiescumque iudicia perfecta 
vel proprie dicta efformamus, attributum et subiectum 
non simpliciter componimus vel dividimus, sed componimus 
vel drvtdimus percipiendo inter attributum et subiectum esse 
eiustnodi relationem , ut subiectum contineatur in extensione 
attributi vel attributum in comprehensione subiecti; aliis 
verbis : pronuntiatio fit ex perspecto nexu logico *. Idea 
enim, quae praedicati munere fungitur, consideratur ut 
idea universalis , in cuius extensione subiectum pronuntiatur 
contineri ut pars logica 2 . In iudicio autem apprehensivo 
synthesis duorum fit a subiecto cognoscente propter nexum 
physicum illorum duorum. 

Qui quidem nexus duplici modo institui potest et 
revera instituitur. Saepenumero enim ita fit, ut, quae 
extra mentem physice sunt coniuncta, sive ratione con- 
creta spatii, sive ratione concreta temporis (conexio con- 
secutionis), sive ratione concreta causalitatis (conexio in- 
trinseca, influxus physicus), ea cum hac ipsa relatione 
concreta coniunctionis apprehendantur. Sic animal per- 
cipit ignem esse ibi, in tali loco et non in alio, item 
talem calorem, quem sentit, procedi a tali igne. Neque 
raro nexus ille physicus instituitur in subiecto ex asso- 
ciatione illa physica (psychica) imaginum, ex qua pro- 

declarabimus. Obiectum enim voluntatis non est verum, sed bonum. 
Praeterea, si iudicium, ut actus elicitus, esset actus voluntatis, ea 
tantum affirmaremus, quae vellemus. Experientia tamen teste multa 
affirmamus esse, quae nolumus. «Ware das Urteil ais solches eine 
Bethatigung des Willens» , ait Lehmen 1. c. p. 397, «so konnten 
wir nur das im Urteil bejahen, was wir wollen , und mvifsten not- 
wendig alles, was wir nicht wollen, verneinen. Bejahung und Ver- 
neinung waren gleichbedeutend mit Wollen und Nichtwollen. Nun 
ist es aber eine bekannte Thatsache , dafs wir oft bejahen , dafs 
etwas sei, auch wenn wir es durchaus nicht wollen, und dafs wir 
vieles ais nicht seiend verneinen, obschon wir es wollen. » 

1 Cf. vol, I, 35. 2 Ibid. p. 180. 

5 * 

cedit motus ille, quem instinctum supra (p. 54) voca- 
vimus. 

2. Quae cum ita sint, non defuerunt philosophi, qui 
in ipso intellectu talia iudicia instinctiva posuerint, quae 
scilicet non ex perspecta evidentia obiectiva, sed ex caeca 
quadam naturae impulsione procedant. Tales fuerunt 
sentimentalistae , quOS vocant. Eorum vero dux exstitit 
Reid l . Is «cum scepticismum impugnare vellet, Lockio 
et Humio sese opposuit, negans omnes cognitiones nostras 
ex sola sensatione originem ducere. Sensationes vel sim- 
plicissimas (ut perceptionem odoris) iam iudicia quaedam 
necessaria et universalia adiuncta habere opinatus est, 
in quo genere essent principia substantiae et causalitatis. 
Haec igitur iudicia primitiva ex experientia hauriri non 
posse. Ea fassus est non esse nobis innata ut iudicia 
sive principia explicita. Neque scivit ea per abstractionem 
ab intellegentia post experientiam formari posse. Re- 
liquum igitur erat, ut diceret, ea a nobis admitti propter 
instinctum caecum naturae nostrae inditum. Eius generis 
principia, quae ab omnibus hominibus propter invincibi- 
lem naturae impetum admitterentur, numeravit octo.» 2 3 

Doctrinam similem a Kant scimus esse propositam 
in iudiciis illis syntheticis a priori explicandis 8 . 

Sed talem naturae impulsum caecum revera exsistere, 
nulla experientia docet, immo ex iis, quae contra Kant 
statuimus, aperte scimus omnia iudicia nostra certa, vel 
ipsa iudicia necessaria, oriri non ex caeca synthesi, sed 
ex evidentia obiectiva menti sese manifestante 4 . 

Si quis tamen nihilominus instinctivum vocandum esse 
duxerit motum illum intellectus, secundum quem, com- 


1 Thomas Reid (1710 — 1796), in urbibus Aberdeen et Glas- 

gow philosophiae professor, scholae quam scoticam vocant caput 
exstitit. 2 Pesch y Instit. log. I, 77. 

3 Cf. vol. I, 105. 4 Cf. vol. I, 1 1 3. 114. 130 sqq. 

paratione facta et veritate perspecta, in iudicium elicien- 
dum mens sua natura necessario fertur, cum eo disputatio 
non erit protrahenda. Tunc enim quaestio erit de voce, 
non de re. 

Formaliter proinde spectatum iudicium intellectuale a 
iudicio apprehensivo distinguitur eo, quod illud fit ex per- 
specto nexu logico i hoc autem ex apprehenso nexu physico. 

Articulus iii. 

DE RATIOCINIO. 

Ratiocinium in logica definitum est: actus mentis , quo 
duarum idearum coTtvenientia vel repugnantia ex propor- 
tione , quam habent cum una tertia notione , infertur ! . 

Eius elementum formale scimus esse consequentiam 
vel nexum logicum exsistentem non iam inter duas ideas, 
sed inter tres*. 

Quae cum ita sint, ad naturam ratiocinii dignoscendam, 
hic nexus logicus imprimis prae oculis est habendus. Hac 
enim nota ratiocinium perfectum vel formale , de quo hic 
agitur, distinguitur a motibus illis, qui ad instar ratiocinii 
fiunt in potentia aestimativa, per associationem imaginum 
sensilium et per inclinationem quandam instinctivam, 
sine ulla idea universali et proinde sine ulla cognitione 
nexus logici, qui inter perceptiones illas exsistit. Quales 
motus in animalibus brutis esse possunt et experientia 
teste in ipsis insunt, ut ex iis scimus, quae supra de in- 
stinctu diximus. Avis e. g. cum nidum construit, vulpes 
cum venatur, plura iudicia imperfecta inter se componunt 
et operationes eliciunt, quae ratiocinia imitantur, sed tamen 
ratiocinia formalia non sunt, quia motus illi non fiunt vi 
cognitionis nexus logici inter plures ideas exsistentis, sed 
vi associationis naturalis imaginum sensilium ope memoriae 
et aestimativae. 

1 Vol. I, 65. 2 Cf. ibid. p. 67 et 70. 

Scholion. De diversis intellectus denominationibus. — In- 
tellectus, pro diversitate operationum quas elicit, diversis 
insignitur nominibus. 

I. Ratione modi , quo actum suum exercet, distinguitur 
intellegentia et ratio. 

Intellegentia dicitur intellectus, quatenus principia per 
se et immediate nota percipit. 

Ratio vero dicitur intellectus, quatenus ex notis ad 
ignota per ratiocinium discurrit. — Ratio autem ipsa 
duplex distinguitur. 

1. Ex parte obiecti } circa quod versatur, dividitur in 
superiorem et inferiorem. 

Ratio superior dicitur ratio, quatenus intendit aeternis 
contemplandis et consulendis. 

Ratio inferior vero est ratio, quatenus rebus intendit 
temporalibus. 

2. Ex parte finis y quem ratio in veritate cognoscenda 
intendit, dividitur in speculativam et practicam. 

Ratio speculativa dicitur ratio, quatenus sistit in con- 
templatione veritatis, inquirendo quid sit verum. 

Ratio practica vero dicitur ratio, quatenus cognitionem 
suam ad opus applicat, inquirendo quid sit faciendum. 

II. Ratione obiecti , circa quod intellectus versatur, 
distinguitur conscientia et memoria. 

Conscientia dicitur intellectus , quatenus operationes 
suas intellectuales cognoscit ut praesentes. Haec con- 
scientia intellectiva, quae dicitur etiam conscientia in- 
tellectiva psychologica y distinguenda est a conscientia psycho- 
logica sensitiva (a sensu intimo) et a conscientia intellectiva 
morali, quae est intellectus, quatenus pronuntiat circa 
convenientiam actuum nostrorum cum lege morali. De 
conscientia morali sermo erit in ethica. 

Memoria dicitur intellectus, quatenus species intellegi- 
biles conservat et , per reflexionem in suum actum , ut 
quondam habitas recognoscit. 

Cum autem operationes illae omnes, intellegentiae, 
rationis , conscientiae , memoriae, versentur circa idem 
obiectum formale (immateriale), non est cur ipsas ad facul- 
tates diversas specifice distinctas referamus. Plane enim 
eorum omnium ratio sufficiens explicatur, si admittimus 
intellegentiam, rationem, conscientiam, memoriam esse 
functiones diversas unius et eiusdem facultatis, quae dicitur 
intellectus. 

Sectio ii. 

OBSERVATIONES CIRCA APPETITUM RATIONALEM 
VEL VOLUNTATEM. 

Articulus i. 

DE OBIECTO VOLUNTATIS. 

§ 1. Obiectum voluntatis simpliciter declaratur. 

1. Experientia teste, in rebus extra nos exsistentibus 
non solum tale bonum corporeum concretum, individuum, 
sensu apprehensum appetimus, sed ope intellectus in rebus 
materialibus ipsam rationem universalem boni detegimus et 
ad ipsum inclinamur. 

2. Sub lumine autem et influxu huius rationis uni- 
versalis boni omnia bona singularia et particularia appetere 
possumus, et illa quidem non solum materialia sed etiam 
spiritualia. Volumus enim vel amamus iustitiam, sapientiam, 
bonum, pulchrum, rationes illas omnes immateriales, quas 
intellectus, ex iis quae supra (p. 58. 59) diximus, secun- 
dario apprehendit. 

Facultas vero, quae haec omnia sic appetit, dicitur 
voluntas. 

§ 2. Obiectum proprium voluntatis accuratius determinatur. 

Assertio : Obiectum proprium voluntatis est ipsa ratio boni 

latissime accepta seu bonum miiversalc indeter 7 ?iinate sumptum. 

Nam proprium voluntatis obiectum illud est, ad quod 
appetendum nata est voluntas, et quod primario et per 
se appetit. Atqui, experientia teste, 

1. Voluntas ad rationem boni latissime accepti ap- 
petendam nata est, i. e. voluntas nostra naturaliter in- 
clinatur ad universale bonum. 

Nemo enim est, qui non experiatur se ad universale 
bonum ita semper anhelare, ut ab insatiato illius appetitu 
haud possit temperare. Et re quidem vera, quotquot 
bona possidemus, quantacumque est felicitas qua fruimur, 
semper plura desideramus et ad altiora ascendere cupi- 
mus. Immo, quo maior est copia bonorum, eo vehe- 
mentius fit in nobis desiderium ad maiora. Sed haec univer- 
salitas et motus illius necessitas aperte probant voluntatem 
nostram, dum illa bona particularia appetit, natuf‘aliter 
inclinari in rationem boni latissime acceptam seu bonum 
universale, quod ad omnem boni rationem indeterminate 
sese extendit, sicut ratio entis, et cui in concreto cor- 
respondet summum bonum, iuxta illud a S. Augustino 
tam praeclare dictum: « Fecisti nos (Domine) ad te, et 
inquietum est cor nostrum , donec requiescat in te.» 1 Quod 
S. Doctor his verbis declarat: «Obiectum autem vo- 
luntatis , quae est appetitus humanus , est universale 
bonum, sicut obiectum intellectus est universale verum. 
Ex quo patet , quod nihil potest quietare voluntatem 
hominis nisi bonum universale; quod non invenitur in 
aliquo creato, sed in solo Deo.» 2 

2. Bonum universale voluntas primario et per se appetit . 

Intime enim experimur, quoties voluntate aliquid vo- 
lumus, nos illud velle sub lumine et influxu rationis uni- 
versalis boni: volumus bona particularia, quia sunt bona, 
quia habent aliquid de ratione boni universalis, quod 
propter ipsum volumus. 


1 Confess. 1. I, i. 2 S. Thom., S. theol. I, II, q. 2, a. 8. 

Proinde, sicut intellectus nihil intellegit nisi sub lumine 
notionis universalis entis ut veri, ita etiam voluntas nihil 
vult nisi sub influxu rationis universalis entis ut boni. 
Bonum universale vult primario et propter se, bona autem 
particularia secundario et propter bonum universale. 

Iam vero, quod volumus propter se, dicitur finis , quia 
est id, quo obtento, operatio voluntatis desinit; ea autem, 
quae appetimus propter finem, dicuntur media 1 . 

Quare universale bonum, cum tale sit, ut totam volun- 
tatis capacitatem expleat, nec aliud quicquam extra ipsum 
inveniri possit quod appetatur, dicitur etiam finis ultimus , 
quia in ipso voluntas ultimo quiescit, vel etiam beatitudo , 
quae est «status omnium bonorum aggregatione per- 
fectus» *. Proinde recte dicitur etiam: «Finis ultimus 
hominis est universale bonum vel beatitudo in genere.» 5 

Articulus ii. 

DE OPERATIONIBUS VEL ACTIBUS VOLUNTATIS. 

§ i. De actibus voluntatis generatim. 

I. Notio voluntarii. Motus vel actus appetitus ratio- 
nalis dicitur voluntarium. A Schola definiri solet: « actio 
ab interno principio procedens cum cognitione finis » 4 . 

Ad rationem igitur voluntarii constituendam duo re- 
quiruntur : i° aliqua cognitio finis, vel eius quod voluntas 
intendit, ex parte intellectus; et 2° exercitium voluntatis 
consentientis. 

Actus appetitus sensitivi, quoties fiunt in nobis sine 
cognitione rationali finis, i. e. sine intellectus advertentia, 


1 Cf. vol. I, 310. 2 Boethius } De consol. 1. III, c. 2. 

3 Huius beatitudinis uberior explicatio fiet in theologia naturali. 

4 Cf. S. Thom. , S. theol. I, II, q. 6 — 17; item Suarez , De 
voluntario et involuntario disp. 1, sect. 1 — 4. Meyer, Instit. iuris 
natur. I, 61 sqq. Mare , Inst. morales I, n. 271 sqq. 

et proinde sine voluntatis consensu, dicuntur actus spon- 
tanei l . — Actus vero, qui fiunt sine ullo appetitus, aut sen- 
sitivi aut rationalis, exercitio, vocantur actus mn volun- 
tarii. Sic actus, quo quis feria VI carnem appetit sub 
motu solius appetitus sensitivi, dicitur actus spontaneus; 
assimilatio vero carnis per intussusceptionem, augmentatio, 
sanguinis circulatio sunt actus non voluntarii ; in hos enim 
actus directe non influit volitio. — Actus denique, qui 
fiunt a principio extrinseco in nobis, voluntate repugnante, 
dicuntur involuntarii . 

Notandum. Moralistae saepenumero involuntarium vo- 
cant actum, quem quis facit ignorans, non facturus si 
scisset; non voluntarium, actum quem ignorans quidem 
fecit, sed quem sciens fecisset adhuc 2 . 

II. Species voluntarii. Voluntarium dividitur: 

i. Ex parte influoeus voluntatis: in voluntarium elici- 
tum et voluntarium imperatum. 

Voluntarium elicitum est ille actus, quem voluntas ex- 
sequitur in se ipsa, i. e. qui procedit a voluntate tam- 
quam a causa efficienti propria et immediata. E. g. amare, 
desiderare, gaudere etc. 

Tot sunt species actuum elicitorum voluntatis, quot 
sunt passionum species, sed actus illi non dicuntur pas- 
siones, sed affectus («Gefiihl», «sentiments»), quatenus 
consideratur in ipsis passivitas, quam producunt in nobis, 
potius quam eorum activitas. 

Voluntarium imperatum est ille actus, quem alia facultas 
exsequitur movente voluntate, e. g. ambulare, scribere, 
cantare, si fiunt huiusmodi actus sub influxu voluntatis. 


1 Cf. supra p. 40. — Spontaneum vocant etiam motum vo- 
luntatis in universale bonum («volitio spontanea»), de quo supra 
diximus; cf. Mercier 1 . c. p. 396 sqq. 

2 Cf. ]y Annibale , Summula theologiae moralis I, 122. 

2. Ex parte perfectionis , qua finis cognoscitur et in- 
tenditur, dividitur in voluntarium perfectum et voluntarium 
imperfectum. 

Perfectum illud est, quod fit ex plena cognitione in- 
tellectus et pleno consensu voluntatis, ut si quis perfecte 
sciens et volens feria VI carnem edit. 

Imperfectum illud est, quod fit cum cognitione im- 
perfecta vel ex consensu non pleno, ut contingit in semi- 
dormiente. Quando de voluntario sine addita restrictione 
sermo est, intellegitur voluntarium perfectum \ 

3. Ex parte modi } quo voluntas movetur, dividitur in 
necessarium et liberum. 

Necessarium illud est, quod voluntas ita exsequitur, ut 
non possit id non exsequi. Sic beati in caelo voluntarie 
quidem, sed tamen voluntario necessario Deum amant. 

Liberum illud est, quod voluntas ita exsequitur, ut activi- 
tatis suae dominium habeat ; quod proinde potuit ante posi- 
tionem actus non exsequi. Sic homo his in terris Deum amat. 

§ 2. De voluntario libero speciatim. 

I. Notio libertatis evolvitur. 

1. Libertas in genere est immunitas ab obligatione. 
Obligatio vero hic intellegitur quidquid determinat ens ad 
sic se habendum et non aliter. Quo maior proinde est 
illa immunitas a dependentia, eo maior est libertas. Unde 
Deus, cum sit ens a se, neque ab ullo alio ente ad taliter 
sese habendum determinetur, maxima gaudet libertate. 

Obligatio autem illa potest vel oriri a lege vel effici 
a vi physica. In priore casu immunitas ab obligatione 
dicitur libertas independentiae vel libertas moralis , quae 
stricto sensu accepta non convenit nisi Deo ; in altero casu 
libertas dicitur psychologica . De qua libertate hic agitur. 


1 Cf. Lehmkuhl , Theol. moralis I, 11 et 12; item Mare 1 . c. 
n. 271 sqq. 

2 . Libertas psychologica duplex distinguitur, nimirum 
libertas a coactione et libertas a necessitate. 

a) Libertas a coactione est immunitas a vi externa de- 
terminante ad aliquid contra entis inclinationem. Quae 
libertas deest e. g. in eo qui invitus trahitur in car- 
cerem. 

b) Libertas a necessitate est immunitas a determinatione 
intrinseca inclinante facultatem ad unum actum ita, ut 
non possit illum non exercere. Positive proinde libertas 
a necessitate consistit in facultate sese ipsum ad talem 
agendi modum determinandi, est: perfectio qua facultas 
habet do?ninium sui actus . Libertas a necessitate vocatur 
etiam liberum arbitrium vel libertas arbitrii , quia «nihil 
aliud est quam vis electiva » \ i. e. facultas vel eligendi 
inter actum et non actum, et tunc libertas a necessitate 
vocatur libertas exercitii 0 contradictionis ) ; vel eligendi 
inter actum imum et alium, et tunc dicitur libertas speci- 
ficationis. Libertas specificationis, quando consideratur 
prout est facultas eligendi inter actum moraliter bonum 
et eius oppositum, i. e. actum moraliter malum, dicitur 
libertas contr arietatis. Libertas arbitrii e. g. dicitur libertas 
exercitii, quoties eligimus inter ambulare et non ambulare ; 
libertas vero specificationis, quando electio fit inter am- 
bulare et scribere; libertas denique contrarietatis , qua- 
tenus eligere possumus inter mentiri et verum dicere. 

Sed quidquid est de diversis his modis, secundum 
quos libertas arbitrii in homine de facto sese manifestare 
potest, ad essentiam liberi arbitrii pertinet indeterminatio 
intrinseca ad actum talis, ut voluntas dominium sui actus 
habeat. Unde libertas specificationis et libertas contra- 


1 S. Thom. } S. theol. I, q. 83, a. 4. Cf. etiam ibid. a. 3, ubi 
haec habet S. Doctor: «Proprium liberi arbitrii est electio. Ex 
hoc enim liberi arbitrii esse dicimur , quod possumns unum reci- 
pere, alio recusato, quod est eligere.» 

rietatis, etsi de facto in homine inveniuntur, ad essentiam 
tamen liberi arbitrii non pertinent. 

Quibus declaratis, haec merito statui potest liberi arbitrii 
definitio essentialis : « voluntatis facultas , qua , positis omnibus 
ad agendum fraerequisitis, potest agere vel non agere .* 1 
De exsistentia et extensione libertatis in homine. 

1. De libertate a coactione. 

Assertio I. — In homine coactio cadere potest in actus 
voluntatis imperatos. 

Sensus huius assertionis est : actus , qui ab aliis po- 
tentiis eliciuntur, sed tamen a voluntate imperari solent, 
possunt aliquando elici a propria potentia contra inclina- 
tionem voluntatis vi externae coactionis. Quod experientia 
evidenter constat. Sic e. g. cogi potest homo, ut audiat 
vel videat, quod audire vel videre non vult. Ratio autem 
huius rei invenitur in modo, quo potentiae illae opera- 
tiones suas exercent. Agunt enim necessario eo ipso, 
quod obiectum fit praesens, vel eo ipso, quod in eorum 
organis fit impressio , quam obiectum naturaliter pro- 
ducit. Quae omnia fieri possunt contra inclinationem 
voluntatis ab agente externo. 

Assertio II. — Homo libertate a coactione gaudet quoad 
voluntatis actus elicitos . 

Repugnat enim actum voluntarium elicitum esse co- 
actum. Actus enim elicitus est actus a principio intrin- 
seco secundum inclinationem voluntatis procedens; actus 
autem coactus est actus a principio extrinseco contra in- 
clinationem voluntatis productus. Sed manifeste repugnat 
unum et eundem actum esse a principio intrinseco et 
secundum inclinationem voluntatis, et simul a principio 
extrinseco et contra inclinationem voluntatis. 

2. De libertate a necessitate vel de libero arbitrio. 


1 Meyer 1. c. p. 74. 

Hominem non habere liberum arbitrium circa bonum 
universale sive beatitudinem in genere iam supra (p. 72) 
ostendimus, ubi ipsum illud bonum universale esse ob- 
iectum proprium voluntatis observavimus. Neque eniin 
ulla facultas independens esse potest a determinatione 
intrinseca relative ad obiectum suum proprium, cum illud 
sit, ad quod apprehendendum facultas est nata. 

Ad rem S. Doctor: «Sicut autem coloratum est ob- 
iectum visus, ita bonum est obiectum voluntatis. Unde 
si proponatur aliquod obiectum voluntatis, quod sit uni- 
versaliter bonum et secundum omnem considerationem, 
ex necessitate voluntas in illud tendit, si aliquid velit.» 1 
Sed quaeritur: 

Utrum relative ad bona particularia voluntas humana 
habeat liberum arbitrium an determinationem intrinsecam. 

Dubia. Videtur homo non esse liber relative ad bona 
particularia. 

1. «Quicumque enim est liberi arbitrii, est dominus 
suorum actuum. Sed homo non est dominus suorum 
actuum; quia, ut dicitur Ier. 10, 23: Non est in homine 
via eius, nec viri est, ut dirigat gressus suos. Ergo homo 
non est liberi arbitrii.» 2 

2. Absurdum deinde est ponere effectum sine causa. 
Atqui ponere hominem libere agentem idem est ac ponere 
effectum sine causa: ponitur enim effectus, quin sit ali- 
quis, qui ad effectum producendum determinetur. Ergo 
absurdum est ponere hominem libere agentem. Ita 
Schopenhauer s . 


1 S. Thom S. theol. I, II, q. 10, a. 2. 

* Ibid. I, q. 83, a. I, 4. 

8 «Hier sollen wir etwas denken, das bestimmt, ohne bestimmt 
zu werden , das von nichts abhangt , aber von ihm das andere ; 
das ohne Grund jetzt A wirkt, wahrend es ebensowohl B oder C 
oder D wirken konnte , und zwar ganz und gar konnte , unter 

3. Quidquid movetur, ab alio movetur. Sed voluntas, 
cum eligit bonum particulare, movetur. Ergo ab alio mo- 
vetur. Quod autem ab alio movetur, icLnon est liberi arbitrii. 

4. Item, qui docet, positis omnibus ad agendum prae- 
requisitis, voluntatem posse agere vel non agere, implicite 
docet, posita ratione sufficienti alicuius rei, hanc rem posse 
non esse. Sed hoc videtur esse contra principium rationis 
sufficientis. Ergo liberum arbitrium absurde ponitur. 

Quinto denique libertas saltem eo sensu est intelle- 
genda, ut dicatur cum Leibnizio: «Electio voluntatis 
liberae infallibiliter fertur in illud, quod intellectu ut 
melius apprehenditur» 1 ; secus enim deesset electionis 
ratio sufficiens. Atqui nihil esse sine ratione sufficienti 
ab omnibus admittitur. 

Sed contra est consensus omnium hominum circa 
exsistentiam liberi arbitrii in omnibus secundum illud 
Eccli. 15, 14: «Deus ab initio constituit hominem, et 
reliquit eum in manu consilii sui», unde haec a tota 
Schola propugnata 

Thesis. Homo habet liberum arbitrium circa bona par- 
ticularia sive media ad beatitudinem. 

Status quaestionis. In hac thesi ad elementum essen- 
tiale liberi arbitrii maxime attendentes id imprimis con- 
tendimus: Homo, dura actu voluntario bona particularia 
appetit, ipsa ita appetit, ut, positis omnibus ad agendum 
praerequisitis , potuerit actum _suum voluntarium circa 
illa bona elicere vel non elicere. 

Contra thesim sic intellectam duplicem habemus ad- 
versariorum speciem. 

denselben Umstanden konnte , d. h. ohne dafs jetzt in A etwas 
lage, was ihm einen Vorzug vor B, C, D erteilte» (Die beiden 
Grundprobleme der Ethik p. 47). Cf. Pesch 1 . c. III, 339. 

1 De sententia Leibnizii vide Boedder 1 . c. p, 270 sq. 

Alii enim libertatem hominis negant, non ex prin- 
cipiis quibusdam philosophicis, sed propter errorem theo- 
logicum. Sic Lutherus et cum eo reformatores., quos . 
dicunt, saeculi XVI originariam hominis libertatem agno- j 
scentes, eam Adami peccato generi nostro esse amissam 
docuerunt. Quae doctrina formaliter inspecta i. e. quatenus 
error est theologicus, refellitur in theologia sacra. Hic 
autem, quidquid est de peccato originali, hoc solum nobis 
probandum est contra eiusmodi adversarios, nos scilicet de 
facto habere libertatem arbitrii, cum vita fruamur rationali. 

Alii vero ipsis principiis suis philosophicis inducti ! 
sunt, ut libertatis arbitrium excludant. Tales fuerunt 
cuiuscumque aetatis fatalistae, materiali stae , pantheistae, 
nostris vero temporibus qui deterministae vocati sunt. 
Determinismum sub diversis formis hodierni positivistae 
maxime professi sunt K ; 

Iam vero alienum esset prima fatalistarum , materia- ■ 
listarum, pantheistarum, positivistarum principia hoc loco 
refellere: hoc unum thesi nostra intendimus, ut contra ! 
deterministas, qualescumque sunt, probemus voluntatem 
nostram his in terris in omnibus suis actibus immunem 
esse a determinatione intrinseca, ita ut possit eligere inter 
actum et non actum ; et ut rationem huius indetermina- 
tionis ostendamus. 

Thesis nostra, quatenus exsistentiam liberi arbitrii af- 
firmat, de fide est iuxta hunc Concilii Tridentini canonem: 
«Si quis liberum hominis arbitrium post Adae peccatum 
amissum et exstinctum esse dixerit, aut rem esse de solo 
titulo, immo titulum sine re, figmentum denique a Satana 
invectum in Ecclesiam: anathema sit.» 1 2 


1 Diversas determinismi formas dilucide expositas invenies in 
libro cui titulus: La conscience du libre arbitre, par Leon Noel 
(Louvain, Inst. Sup. de Philosophie), p. 27 — 100. 

2 De iustific., sess. 6, can. 5. 

Thesis probatio, i. Demonstratio directa . Hominem 
vera frui libertate relative ad bona particularia a posteriori 
probari potest ex evidenti conscientiae testimonio et ex 
consensu omnium populorum ; a priori vero, ex ipsa natura 
voluntatis, qua est appetitus rationalis. 

a) JSx testimonio conscientiae. Conscientia enim nobis 
testatur esse actiones, quarum dominio fruimur tali, ut 
pro arbitrio nostro possimus eas elicere vel non eli- 
cere. Quod quidem dictamen evidenter experimur in 
nobis : 

ante actionem , dum meditamur et pensamus motiva, 
quibus induci possimus ad nosmet ipsos libere taliter vel 
taliter determinandos (deliberatio). 

in ipso actionis exercitio , dum clare sentimus determi- 
nationem ad actionem nostrum esse opus, immo esse in 
nostra potestate actum inceptum reprobare et, nisi inter- 
venit coactio, inceptum opus abrumpere. 

post elicitum actum , dum pro recte factis nobis ipsis 
gratulamur, pro male gestis tristitia et paenitentia afficimur, 
conscientia mordemur. 

Clare proinde conscientia videmus nos deliberationem 
circa valorem motivorum libere protrahere ; item, decisione , 
quam vocant, deliberationi atque considerationi illi nos 
libere finem imponere, ita ut, decisione peracta, libere 
eligamus inter actum et non actum vel inter talem actum 
et alium. Quae evidentia obiectiva tam clare sese mani- 
festat, ut nonnisi a sceptico, tamquam non sit firmissimum 
veritatis criterium, repudiari possit. 

Neque enim haec intima nostra persuasio tamquam 
illusio est habenda, quae ex ignorantia oriatur, quatenus 
scilicet vera causa actionum nostrarum eaque necessaria 
nos lateat. Talis namque suppositio tribus praesertim 
laborat vitiis: i. Gratuito omnino est excogitata, si qui- 
dem causam ignotam, quippe quae sit ignota, necessariam 

Reinstadler, Elem. philos. schol. II. 6 

esse, nemo affirmare potest l . 2. Perperam adhibetur, 
experientiae contradicat. Experientia enim scimus igno- 
rantiam causae eorum, quae in nobis accidunt, non ne- 
cessario inducere in nobis illusionem, qua putemus has 
affectiones cum libertate fieri a . 3. Tertio denique eadem 
evidentia nobis apparet nostra ad agendum indetermi- 
natio ac nostra propria exsistentia. Item eadem vi con- 
scientia nobis testatur voluntatem inter duas actiones 
fluctuare, qua nobis refert statum intellectus circa veri- 
tates, utrum scilicet cum certitudine adhaereat an in 
dubio maneat. Unde, si in priore casu testimonium con- 
scientiae ut mera illusio est habenda, cum eodem iure 
idem de statu mentis relative ad veritatem est dicendum, 
ita ut omnis ruat certitudo, et aperiatur via ad scepti- 
cismum absolutum. 

Admittendum est proinde conscientiae testimonium 
circa libertatem ut verum. 

b) Confirmatur haec probatio ex consensu populorum . 
Etenim, quod sua cuique conscientia testatur, id genus 
humanum palam asseruit semper et declaravit verbis, 


1 «Mais , cTabord , de quel droit le d£terministe affirmera-t-il 
que ces causes nous font agir, puisquMl les declare inconnues? Si 
elles sont inconnues, apparemment leur mode d’action £chappe aussi 
a Tobservation, et , des lors , il est arbitraire de prejuger que ce 
mode d’action est n£cessitant» ( Mercier 1. c. p. 407). 

2 «Cette vieille objection au libre arbitre, tir£e de Tignorance 
des causes, ne resiste d’ailleurs pas au controle des faits. Le 
neurasthenique ignore les causes de son affaissement physique et 
moral: se croit-il libre? Entre les dispositions interieures dun 
homme qui miirit un projet , d£libere , prend un parti, choisit ses 
moyens d’action, se met resolument a Toeuvre , et pour toutes ces 
raisons se croit libre, et 1’etat d’ame d’un sujet qui subit 1’impul- 
sion de ressorts cach£s , ignorant quels iis sont et d’ou iis vien- 
nent , subissant passivement 1’action qui 1’entralne , le contraste 
n’est-il pas ^vident?» {Mercier ibid.) 

operibus, factis. Verbis: omnes enim de sua libertate 
vel indeterminatione loquuntur. Operibus : si quidem ante 
actionem deliberant, consilia expetunt vel dant, praemiis 
vel paenis propositis multa suadent. Factis : ubivis nam- 
que gentium vigent leges, praecepta, pacta, alia huius- 
modi, quae nullo modo explicari possunt, nisi admittatur 
omnes homines intime sibi conscios esse libertatis suae 
vel indeterminationis ad agendum. 

Sed eiusmodi universalis et invincibilis persuasio non 
potest non esse immediata et certissima vox naturae ratio- 
nalis, in qua error esse non potest \ Nam talis persuasio 
cupiditatibus non solum non favet, sed ipsis etiam opposita 
est. Praeterea nulla ab adversariis sufficiens potest afferri 
ratio tam universalis et tam constantis persuasionis, cum 
nos optimam eius rationem in ipsa hominis natura ratio- 
nali esse ostendere possimus. 

c) Liberum enim arbitrium a priori ex ipsa natura 
voluntatis probari potest, si quidem fundatur in motu 
naturali voluntatis, qualem ipsum supra (p. 7 1 sqq.) declara- 
vimus. Qui motus a natura ita institutus est, ut voluntas 
determinationem intrinsecam habeat circa bonum uni- 
versale, qilltndo ipsi ut tale ab intellectu proponitur. Sed 
bona particularia, eo ipso quod sunt particularia et non 
bonum universale, non sunt secundum omnem considera- 
tionem bona. In quantum autem deficiunt ab aliquo 
bono, possunt ab intellectu accipi ut non bona. In- 
tellectus enim, cum rationem universalis boni intellegat, 
potest bonum particulare cum hac ratione comparare. 
In quantum deinde considerat defectum boni, potest illud 
bonum particulare voluntati proponere ut non conducens 
ad bonum universale ; in quantum autem considerat bonum 
particulare, potest ipsum apprehendere ut conducens 
ad finem, et secundum hanc considerationem possunt 


1 Cf. vol. I, 166. 

6 * 

bona particularia repudiari vel approbari a voluntate, cum 
possit in idem ferri secundum diversas considerationes 1 . 
Cum vero nulla creatura sit bonum absolute universale, 
sequitur, ut nullum bonum creatum necessario movere 
possit voluntatem neque quietare. Ad rem S. Doctor: 
«Obiectum voluntatis, quae est appetitus humanus, est 
universale bonum, sicut obiectum intellectus est universale 
verum. Ex quo patet, quod nihil potest quietare volun- 
tatem hominis nisi bonum universale : quod non invenitur 
in aliquo creato, sed solum in Deo : quia omnis creatura 
habet bonitatem participatam. Unde solus Deus volun- 
tatem hominis implere potest, secundum quod dicitur 
Ps. 102 , 5 : Qui replet in bonis desiderium tuum etc. 
In solo igitur Deo beatitudo hominis consistit.» 2 

Notandum tamen Deum, etsi in se est summum bonum, 
tamen in praesenti vita a nobis non evidenter et necessario 
apprehendi ut bonum omnino perfectum, nullam exhibens 
deficientiam , quia non intuitive , sed abstractive eum 
cognoscimus, et quia eius servitium his in terris semper 
adiunctum habet aliquem laborem mentis vel corporis. 
Unde efficitur, ut voluntas, cum obiectum eius sit bonum 
intellectu apprehensum , neque in Deum necessario tendat, 
quando his in terris ut finis ultimus in concreto voluntati 
est propositus, neque proinde necessario in bona par- 
ticularia, quae apprehenduntur ut ad Deum conducentia. 
2. Demonstratio indirecta. (Argumentum per absurdum.) 
a) Negata libertate hominis, ruit omnis certitudo. Quod 
supra iam ostendimus, cum de claritate diximus, qua 
evidentia liberi arbitrii conscientiae sese manifestat. Immo 
vero, sublata libertate arbitrii, ne deterministarum qui- 
dem sententia ab ipsis ut vera admitti potest. Tunc enim 
ratio sufficiens, propter quam diversi homines diversas 


1 Cf. S. Thotn., S. theol. I, II, q. io, a. 2. 

2 Ibid. I, II, q. 2, a. 8. 

sententias easque contradictorias firmiter tenent, propter 
quam e. g. deterministae libertatem negant, affirmant 
indeterministae , nulla alia erit nisi impulsus necessarius 
intellectus. Cum autem ex duabus contradictoriis altera 
necessario sit vera, altera necessario falsa, homines erunt, 
quorum intellectus necessario feratur in falsitatem. Sed 
quinam erunt homines isti, quorum intellectus ad verum 
fertur? Quorumnam intellectus ad falsitatem impellitur? 
Haec quaestio, negata libertate, a nemine umquam solvi 
potest, cum nullum adsit obiectivum veritatis discernendae 
criterium *. 

b) «Arbitrio libero sublato, quidquid ab hominibus 
fit, aequa ferrea necessitate ex eorum natura resultat. 
Atqui quae ex ipsa hominis natura necessario resultant, 
fini eius repugnare nequeunt, eaque, quae fini naturali 
hominis non repugnant, non possunt dici moraliter mala. 
Ergo arbitrio libero sublato, nullae actiones hominum 
sunt moraliter malae ; quo posito procul dubio discrimen 
essentiale inter bonum et malum morale prorsus tollitur.»* 
Sublato vero discrimine essentiali inter bonum et malum 
morale, ruit omnis societas, evanescit omnis religio, de- 
struitur ipsum genus humanum. Haec consequentia, logice 
deducta, sunt falsa. Ergo principium falsum sit oportet 8 . 

Responsio ad dubia. Ad 1. ergo dicendum, «quod 
dicitur inesse in homine via eius, quantum ad exsecu- 
tiones electionum, in quibus homo impediri potest, velit 
nolit ; electiones autem ipsae sunt in nobis, supposito tamen 
divino auxilio» 4 . 

Ad 2. dicendum absurdum esse et contra prin- 
cipium causalitatis ponere effectum sine ulla causa; non 
autem absurdum est ponere effectum , qui a causa 

1 Cf. Boedder 1. c. p. 283 sq. et Lehmen 1. c. p. 433* 

* Boedder ibid. 8 Cf. vol. I, 7*- 

4 S. Thom ., S. theol. I, q. 83, a. 1 ad 4- 

quidem ad agendum determinata (necessaria) nulla pro- 
cedat, sed tamen a causa libera. Ponere vero hominem 
libere agentem non est ponere effectum sine causa, sed 
est ponere causam , quae effectum sine determinatione 
intrinseca producit, vel ponere effectum, qui producitur 
a causa libere sese ad agendum determinante l . 

Ad 3. ultro concedimus, quidquid movetur ab alio 
moveri, neque negamus animam moveri, idque ab alio. 
Sed contendimus ipsam ab alio ita moveri, ut trans- 
itus eius de potentia volendi ad actum non fiat ex de- 
terminatione intrinseca ad bonum finitum, sed cum libera 
electione 2 . 


1 Cf. S. Thorn . q. 22 de verit. , a. 6 ad 4. «Die Deter- 
ministen suchen die Lehre von der Freiheit des Willens dadurch 
in Mifskredit zu bringen, dafs sie behaupten, dieselbe schliefse die 
Leugnung des Kausalitatsprinzips ein ; ein freier Willensakt sei 
namlich nichts anderes ais ein Akt oder eine Wirkung ohne Ur* 
sache. So Schopenhauer, Paulsen, Hoffding. — Antwort : Die Un- 
wahrheit dieser Behauptung kann auch der blodeste Verstand er- 
kennen. Wie lautet denn das Kausalitatsprinzip? Was geschieht 
oder wird , mufs eine bewirkende Ursache haben ? Nach den In- 
deterministen hat es sogar eine zweifache Ursache : die Motive 
(das erkannte Gute) und den Willen ais Fahigkeit. Die Motive 
sind die moralische , der Wille ist die physische Ursache. Der 
freie Willensakt lafst also das Kausalitatsprinzip in seiner ganzen 
Integritat bestehen. — Wie konnen doch die Deterministen eine 
so offenbar falsche Anklage vorbringen? Sie denken eben nur 
an die materielle Ursachlichkeit und tibertragen dieselbe ohne wei- 
teres auf den menschlichen Willen. Materielle Ursachen wirken 
mit Notwendigkeit ; also mufs auch der Wille, wenn er einen Akt 
setzt, diesen mit Notwendigkeit setzen. Das ist ihr Gedanken- 
gang , wobei sie ganz genau das voraussetzen , was sie beweisen 
miifsten, dafs es namlich tiberhaupt nur notwendig wirkende Ur- 
sachen gebe, und dafs insbesondere der menschliche Wille eine 
notwendig wirkende Ursache sei» ( Lehmen 1. c. p. 440). 

2 In ipsa illa electione voluntatem a solo Deo moveri tam- 

Ad 4. dicendum non peccare contra principium 
rationis sufficientis eum, qui docet, posita ratione suf- 
ficienti alicuius rei, hanc ipsam rem posse non esse. 
Principium enim rationis sufficientis est: « Nihil sine ra- 
tione sufficienth, i. e. (si ad actiones speciatim hoc prin- 
cipium applicamus) nulla fit actio, quin huius actionis sit 
ratio sufficiens. Non autem vis est: Omnibus ad agen- 
dum sufficienter dispositis, omnis causa necessario agit. 
Utrum enim esse possit aut revera sit causa quaedam 
libera necne, hac ipsa disputatione inquiritur. Obiectio 
proinde illa nihil aliud est nisi petitio principii *. 

Ad 5. concedendum quidem est practice loquendo 
hominem, quoties libere eligit, id semper eligere, quod 
sibi melius esse videtur saltem secundum quid. Neque 
tamen dici potest hominem necessario eligere id, quod 
intellectu ut melius apprehenditur. Id enim, quod ut 
melius sic apprehenditur, eo solo sensu melius dicitur, 
quatenus sub libero voluntatis motu ab intellectu ut prae- 
ferendum iudicatum est 2 . Etsi autem, decisione hoc iudicio 
peracta, voluntas mea in illud «praeferendum», ut ipsum 
eligat, semper fertur, tamen hanc electionem necessario , 
i. e. determinatione intrinseca, fieri, contendere nemo potest. 
Intime enim et clare sentimus, decisione libere peracta, 
libere fieri semper electionem in illud, quod ut melius 
vel praeferendum iudicatum est 8 . Neque enim illud 


quam a principio extrinseco , salva tamen libertate , in theologia 
declarabimus. Cf. interim S. Thom., S. theol. I, II, q. 9, a. 6. 

1 Cf. Lehmen 1 . c. p. 441. «Die Willensfreiheit und das 
Prinzip vom hinreichenden Grunde.» 

2 Cf. Boedder 1 . c. p. 271 sq. 

3 «Je constate que ma decision ddpend de moi ; que le juge- 
ment pratique qui Taccompagne , ddclarant qu’en ce moment je 
trouve meilleur le parti sur lequel elle porte , est nton oeuvre ett- 
core. Et de 1 & je conclus a bon droit que ma d6cision serait 
autre si je le voulais , sans que les antecddents soient modifids, 

praeferendum vel illud melius voluntati proponitur ut 
omne bonum, sed ut tale determinatum bonum particu- 
lare ; voluntas vero determinationem intrinsecam non 
habet nisi relative ad bonum universum l . 

III. De mutuo influxu voluntatis liberae et aliarum facul- 
tatum in homine. 

i. De mutuo influxu voluntatis et intellectus. 

Ex observationibus psychologicis proxime institutis 
scimus reciprocam esse motionem intellectus et voluntatis. 
Intellectus enim, dum voluntati liberae proponit obiectum, 
ipsam movet non quidem quoad exercitium, quia voluntas 
sese movet ipsa, sed quoad specificationem ; voluntas vero 
movet intellectum ad exercitium sui actus. Quae quidem 
motiones sic ordinantur : Primam motionem voluntatis 
semper praecedere debet aliqua apprehensio, sed non 
omnem apprehensionem intellectus praecedit semper motus 
voluntatis. 

Ex quo sequitur, ut iudicium, quod scimus esse actum 
intellectus elicitum , possit esse actus voluntatis imperatus. 

Influxum vero intellectus in determinationem volun- 
tatis quod attinet, quaenint philosophi, utrum voluntas i 
libera possit agere contra ultimum iudicium practicum. j 
Ultimum autem vocant iudicium practicum illud iudicium, 1 
quo libero voluntatis motu deliberationi finis imponitur i 
decisione. Iam vero quid de hac re censendum sit, satis J 


parce qu’elle ne d6pend pas des ant^cedents, parce que ce sont 
au contraire les ant£c£dents qui dependent d’elle , du moins les 
ant£cedents qui lui sont n^cessairement li6s. Je ne puis pas vou- 
loir en depit des motifs pour lesquels je veux; ma decision est 
toujours conforme & mes pr^ferences, mais mes pr6f6rences sont 
toujours mon oeuvre; d’apres un mot qui a fait fortune: les mo- 
tifs sont mes motifs » (Noel, La conscience du libre arbitre p. 198). 

1 Cf. Lehmen 1 . c. p. 454. — Cf. etiam de hac re Gutberlet, 
Die Willensfireiheit und ihre Gegner. 

apparet ex iis , quae supra diximus in responsione ad 
quintum. Neque difficultatibus hac in re irretiri potest 
qui sedulo distinguit inter liberam decisionem et liberam 
electionem l . 

2. De mutuo influxu voluntatis et passionum. 

Experientia scimus saepenumero ex sola apprehensione 
sensili boni vel mali sensilis oriri in nobis motus appetitus 
sensitivi ante advertendam rationis. Motus illi dicuntur 
primo primi y qui, cum rationis actum praecedant, non 
cadunt sub imperio voluntatis liberae 

Praeterea experientia item scimus multos esse appetitus 
sensitivi motus, quos voluntas dirigere potest. Scimus 
enim iram e. g. vel amorem rationum momentis, sub 
influxu voluntatis sedari vel regi posse. Quod quidem 
voluntatis imperium item experti sumus non esse despo- 
ticum, sed politicum. Si quidem voluntas motum naturalem 
appetitus sensitivi destruere non potest, sed praecavendo 
impedire tantum saepenumero potest, ne oriatur, vel 
etiam motui iam orto moderari potest, ita tamen ut possit 
nonnumquam appetitus voluntati repugnare. 

Experientia denique compertum habemus passiones 
nonnumquam influere in ipsam voluntatem, intellectum 
perturbando vel saltem obnubilando. «Manifestum est,» 
ait S. Doctor, «quod secundum passionem appetitus sen- 
sitivi immutatur homo ad aliquam dispositionem. Unde 
secundum quod homo est in passione aliqua, videtur ipsi 
aliquid conveniens, quod non videtur ei extra passionem 
exsistenti; sicut irato videtur bonum, quod non videtur 
quieto. Et per hunc modum ex parte obiecti appetitus 
sensitivus movet voluntatem.» 2 


1 Qui plura de hac re inquirere desiderat, legere potest quae 
circa hanc quaestionem exponunt Lehmen 1 . c. p. 457 sqq. , et 
Boedder 1. c. p. 273 sqq. 

2 S. Thom., S. theol. I, II, q. 9, a. 2. 

IV. De quibusdam hominis statibus , in quibus usus I 

liberi arbitrii vel redditur minus expeditus vel omnino tol- r 

litur. Ex influxu passionum iam scimus intellectum ad 
tempus posse perturbari vel obnubilari. Unde efficitur, 
ut ipsa libertas in his circumstantiis minui, immo, quo- 
minus exerceantur, omnino impediri possit. Sed praeter 
impedimentum illud, quod cito transit, sunt status qui- 
dam hominis, in quibus per longius etiam tempus exer- 
citium libertatis saepenumero impeditur vel omnino tol- 
litur. Praecipui vero ex illis statibus, si morbos psychicos, 
fatuitatem scilicet et insaniam, praetermittimus, sunt status 
somni et status hypnosis. 

i. De somno. — Somnus est «ligatio omnium sensuum 
saltem externorum ad animantium quietem et salutem 
a natura instituta» ‘. De physiologia somni multa eaque 
erudite descripta apud hodiernos physiologos invenies; 
neque tamen naturam somni cognoscimus 1 2 3 . Effectus 
vero psychicos quod attinet, illud imprimis observatum 
est, in somno perceptionem rerum externarum atque con- 
scientiam reflexam 8 et proinde liberam deliberationem 
atque electionem vel totaliter vel partialiter abesse. Distin- } 
guunt enim inter somnum profundum et somnum levem. j 
In priore omnis abest conscientia reflexa, ita ut tali somno 
solutis nulla remaneat recordatio eorum, quae in somno 
acciderunt. In levi vero somno initia quaedam adsunt 
perceptionum et initia quaedam conscientiae reflexae 4 * . 


1 Pesch, Inst. psych. II, 383. 

2 Cf. Landois 1. c. p. 845. Mercier 1. c. p. 434 sqq. 

3 Reflexa dicitur conscientia, quoties per specialem adverten- 
dam redit ad operationes suas cognoscendas. Distinguitur a con- 
scientia directa vel prima vel concomiiante, quae in omni cognitione 
invenitur, sed saepenumero sine ulla ad affectiones subiectivas ad- 
vertentia. Cf. Pesch 1. c. II, 114 et 242. 

4 Cf. Pesch 1. c. p. 382. — «Quelles que soient les conditions 

physiologiques immediates du sommeil, il est certain que, psycholo- 


Digitized by vjOOQIC 


DE OPERATIONIBUS VEL ACTIBUS VOLUNTATIS. 


91 


Etsi autem in somno nulla est saepenumero rerum 
externarum perceptio, cognitio tamen omnis non semper 
deest. Neque raro enim in ipso somno excitantur phan- 
tasmata cum tali in sensum communem redundantia, ut 
alucinationis vel illusionis 1 indolem habeant. Specialis 
vero ille somni status dicitur somnium et definitur: «ap- 
paritio exhibita per phantasiam in iis, qui dormiunt, cum 
aliqua in sensum communem redundantia » *. Cum autem 
in somnio, propter alucinationis illius statum praesertim, 
omnis vera deliberatio impediatur, libera quoque electio 
tollitur 3 . Unde, quae in somnio eliciuntur appetitiones vel 
fiunt actiones, actus humani vel morales dici non possunt. 

Cuiusmodi alucinationes interdum etiam vigilantibus 
accidunt. Neque raro homines in ipso statu vigiliae, 
somniantibus quasi similes , actiones eliciunt plane in- 
deliberatas. «Nonnumquam enim ob naturalem phan- 
tasiae fragilitatem in rebus cogitandis versamur, prius- 
quam nobis in mentem veniat, quid de huiusmodi cogi- 
tationibus practice sit sentiendum. In his igitur casibus, 
quo maior est imperfectio iudicii de valore practico ob- 
iecti intellectu propositi, eo minor est libertas arbitrii ad 
illud obiectum acceptandum et reiciendum.» 4 


giquement, le sommeil s’accompagne d’un ralentissement notable, 
si non d’une suspension complete, de la perception des choses ex- 
terieures , de la conscience de nos actes , du mouvement et de 
1’attention volontaire» (. Mercier 1. c. p. 435). 

1 De alucinatione et illusione vide vol. I, 137. 

2 Pesch 1 . c. p. 383. 

3 «Pendant le sommeil , 1 ’attention cesse d’£tre dirigee par la 

volonte libre, les images et les idees ne sont donc plus combin£es 
en vue d’une fin rationnelle, mais s’associent au gre de causes in- 
d£pendantes de la volont6. En outre , 1’imagination et 1 ’esprit 
manquent du correctif de la perception. C'est le regne de la con- 
ception sans direction et sans controle. C’est le reve » (. Mercier 
1 . c. p. 436). 4 Boedder 1 . c. p. 282. 

Cum somnio convenit in nonnullis effectibus somnam- 
bulismus. Est autem «status hominis, in quo propter 
vividiora somnia etiam partes cerebrales, quae appetitui 
sensitivo et motui locali inserviunt, ad activitatem excitan- 
tur simul cooperantibus sensibus internis reliquis et apertis 
sensibus externis, absente tamen conscientia reflexa» 1 . Usum 
proinde libertatis quod attinet, somnambulismus cum som- 
nio omnino convenit. 

2. De hypnotismo . — Hypnosis a P. Pesch 2 definitur: 
«status ex arte effectus, in quo receptivitas suggestiva 
supra modum excitatur vel augetur cum aliqua functionum 
psychicarum perturbatione » . 

Praecipuus hypnotismi effectus est suggestibilitas, qua 
homo patiens ab homine agente in tali dependentiae 
statu ponitur, ut repraesentationes, affectiones, motiones 
eliciat, saepenumero sine obiecti realis influxu , sed unice 
propter agentis dictamen vel imperium. Suggestione 
proinde hypnotica patiens in statu perfectae alucinationis 
constitui potest, in quo proinde omnis liberi arbitrii 
usus tollitur. 

Non est cur de natura , origine , exercitio hypno- 
tismi hoc loco disputemus. Multae enim sunt ad phae- 
nomena ista explicanda propositae theoriae. Neque 
absurde dicunt qui phaenomena hypnotismi a causis 
naturalibus, sive psychicis sive physiologicis, commode 
trahi posse affirmant 8 , ita ut per se effectus praetematu- 
ralis dici nequeant. Cum tamen ex sua natura sit turbatio 
ordinis psychici, cum gravi sanitatis nocumento semper I 
coniuncta, cum praeterea periculum ingens tum sociale ' 
tum morale cum usu hypnotismi libero coniunctum sit, 
non licet in aliquo homine hypnosim efficere nisi gravi 


1 Pesch 1. c. II, 386. 2 Ibid. p. 405. 

8 Ita Pesch 1. c. p. 413. 

ex causa et remotis omnibus tum vitae tum animae 
periculis l 2 . 

Scholion. Ex his omnibus sequitur, ut perfecta illa 
dicenda sit voluntas, quae verum finem naturae humanae, 
et media ad ipsum assequendum intendit, ipsaque vult 
strenue , i. e. non obstantibus motibus continuis passionum, 
prudenter, i. e. sub lumine semper intellectus dirigentis, 
perseveranter vel constanter. 

Ex defectu autem alicuius ex his dotibus oriuntur qui 
dicuntur voluntatis morbi. 

Sic ex defectu constantiae in voluntatis tendentia ad 
finem unum sub influxu intellectus dirigentis voluntas fit 
mutabilis (launenhaft, capricieux). 

Ex defectu vero strenuitatis vel prudentiae duo prae- 
sertim oriuntur voluntatis morbi : 

1. Aboulia , quam vocant (a priv. et pooXiq), vel im- 
possibilitas quaedam sese ad agendum determinandi *. 

2. Status impulsivus, in ^uo fit, ut agens praeter dic- 
tamen rationis ad agendum impellatur s . 


1 Ita fere Pesch 1 . c. p. 419 et 420 et Lehmen 1 . c. p. 321. 
— Plura de hac re invenies, inter alios, apud Dr. Z. Schutz: Der 
Hypnotismus (1898), et Coconnier, L’hypnotisme franc (1898). Cf. 
etiam Mercier 1 . c. p. 440 sqq. Lehmen 1 . c. p. 314 sqq. 

2 «Le groupe de faits que les medecins rangent sous le nom 
daboulie est nettement caractdrisd : les organes du mouvement 
sont intacts, 1’intelligence est lucide, le jugement sain, le sujet sait 
ce qu’il devrait vouloir, connait les moyens qu’il faudrait mettre 
en oeuvre pour cela, mais ne sait pas se decider i agir» ( Mercier 
\. c. p. 459). 

* Cf. Mercier ibid. 

CAPUT II. 

DE NATURA VITAE RATIONALIS IN HOMINE. 

Articulus i. 

DE NATURA OPERATIONUM VITAE RATIONALIS. 

Assertio I. — Operationes vitae rationalis , sive intel- 
lectus sive voluntatis y sunt immateriales y i. e. subiective 
vel intrinsecus independentes a materia \ Operationes 
enim intellectus qua tales, idea scilicet, iudicium, ratio- 
cinium, rationes manifestant, quae a materia sunt in- 
dependentes. Si quidem idea scimus quidditatem rerum 
materialium manifestari cum nota universalitatis 3 quae 
in esse materiali inveniri non potest; repraesentationes 
deinde entis, veri, boni, pulchri, perfectionis, virtutis, 
spiritus, possibilium, aeternorum, immutabilium, iudicia 
universalia, cognitio nexus logici inter ideas et proposi- 
tiones, non possunt esse actiones vel effluxus quidam 
rei in sua exsistentia a matejia dependentis. Talis enim 
effluxus non abstraheret a quantitate, a spatio et a tem- 
pore, neque a notis individuantibus, sed necessario esset 
concretus ex singularibus, inter quae nulla alia exsisteret 
conexio nisi physica, neque ullus esset nexus logicus 
conspiciendus; tendentiam denique voluntatis ex natura 
sua scimus a particularibus et concretis his rebus mate- 
rialibus esse independentem } et ad bonum universale esse 
directam, ita ut in immaterialibus, quantum ex se est, 
magis sibi complaceat 1 2 . 

Quae omnia aperte ostendunt operationes vitae ra- 
tionalis intrinsecus esse a materia independentes. 

Assertio II. — Operationes vitae rationalis sunt extriti - 
secus dependentes a materia. Etsi enim subiective vel in- 

1 Quid sit immaterialitas, recole ex iis, quae supra (p. 21 sq.) 

circa materialitatem declarata sunt. 2 Cf. Lehmeti 1. c. p. 323 sqq. 

trinsecus sunt immateriales operationes rationales, obiective 
tamen vel extrinsecus, i. e. ratione obiecti circa quod 
versantur, materia indigent. Universali enim inductione 
constat obiectum suum proprium intellectum non invenire 
nisi in rebus materialibus l . Ad notiones autem rerum 
spiritualium non nisi ope cognitionis quidditatum rerum 
materialium assurgit. Item legitima inductione constat 
ad actum omnem vitae rationalis, sive intellectus sive 
voluntatis, antecedenter vel concomitanter , requiri exer- 
citium sensuum *. Sed de his omnibus accuratius et ube- 
rius dicemus, ubi de spiritualitate animae sermo erit. 

Assertio III. — Operationes vitae rationalis superioris 
sunt gradus in ordine vitalitatis quam operationes vitae sen- 
sitivae. Eo maior enim est gradus vitalitatis, quo maior 
est actus vitalis immanentia * Atqui actuum vitae ratio- 
nalis immanentia superioris est gradus quam immanentia 
operationum sensitivarum. Homo enim cognitione sua 
rationali non solum se movet quoad actus exsecutionem 
aut actus formam , sed etiam ponit in se ipso cognitionem 
finis y propter quem fit motus, ita ut finem illum asse- 
quendum ipse libere sibi proponat et ad illum ipse se 
moveat 4 . 

Corollarium. Ergo vita sua rationali homo essentialiter 
distinguitur ab animalibus brutis. Omnes enim homines 
vita rationali praediti sunt, animalia vero bruta neque 
intellectu neque libero arbitrio fruuntur, cum experientia 
et observatione rite instituta clare constet in ipsis nullam 
inveniri ideam proprie dictam vel universalem 5 . 


1 Cf. supra p. 59. 2 * Cf. supra p. 62 sqq. 

3 Cf. supra p. 44 sqq. 

4 Cf. Lehmen 1 . c. p. 175 sq. Item Pesch 1 . c. I* 188 sqq. 

5 Cf. Mercier 1 . c. p. 422. In animalibus brutis nullam esse 

vitam rationalem, nullas imprimis inveniri ideas universales, ex- 

Articulus ii. 

DE NATURA PRINCIPII OPERATIONUM RATIONALIUM 
IN HOMINE. 

§ i. De principiis proximis vel facultatibus vitae rationalis. 

Quibus omnibus declaratis, intellectum et voluntatem 
hominis iam definire possumus, ut sint: 

Intellectus : Facultas, quae primario quidditatem rerum 
materialium, secundario autem res omnino immateriales 
apprehendit, vitali quadam repraesentatione intrinsecus, 
etsi non extrinsecus, independenter ab organo producta. 

Voluntas: Facultas, qua homo ut vivens intellectivum 
inclinatur primario ad rationem universalem boni intel- 
lectu apprehensam et secundario , sub lumine huius ra- 
tionis universalis, ad bona particularia libere eligenda. 

§ 2. De principio remoto operationum rationalium 
in homine. 

Ex eo, quod in homine operationes observatae sunt, 
quae a materia intrinsecus sunt independentes, logice iam 
sequitur, ut in ipso ponenda sit realitas quaedam a ma- 
teria intrmsecus independens y quae sit intellegendi et volendi 
principium . 

De natura huius a materia independentiae intrinsecae 
uberius dicemus in altera parte, ubi in spiritualitatem et 
simplicitatem animae humanae inquiremus. Interim vero 
circa naturam huius realitatis has duas assertiones hic 
statuisse iuvabit. 

Assertio I — Realitas illa , quam a materia intrinsecus 
independentem in homine ponimus ut intellegendi et volendi 

quisita doctrina ostendit, inter alios, Wasmann S. J. in opusculis: 
Instinkt und Intelligenz im Tierreich (ed. 2 , Friburgi Brisg. 1899), 
et : Vergleichende Studien liber das Seelenleben der Ameisen und 
der hoheren Tiere (Frib. 1900). 

principium, est distincta realiter ab omnibus modificationibus 
materialibus et ab actibus omnibus psychicis , qui fiunt in 
nobis . 

Conscientia enim testante, illa realitas intellegens et 
volens, quam animam rationalem vocamus, eadem semper 
permanet sub omnibus modificationibus, quae in nobis 
fiunt. Ego, qui modo cogito et volo, sum ille idem ipse, 
quatenus cogitans et volens, qui cogitabam, volebam heri, 
decem, viginti abhinc annis. Cogitationes et volitiones 
veniunt et transeunt, sed ego cogitans et volens idem 
persevero. Item corpus cotidie mutatur, immo, expe- 
rientia teste, decurrentibus annis immutatur, cogitans autem 
et volens idem in me permanet. Sed illud quod sic 
transit et mutatur, non potest esse idem ac illud quod 
idem permanet. ' Ergo anima distincta est a cogitationibus 
sic transeuntibus et a modificationibus materialibus. 

Neque audiendi sunt qui 1 de conscientia duplici («d£- 
doublement de la conscience») loquuntur, ut pluralitatem 
personarum in uno et eodem individuo ponant. Facta 
enim omnia, quae afferunt, non aliunde desumuntur nisi 
ex aegrotantium hominum modo agendi; praeterea, si 
maturius et penitus perspiciuntur, probant ea quidem tales 
homines habere conscientiam duplicis status unius et eius- 
dem ego , non autem conscientiam duplicis ego *. 

Assertio II. — Haec realitas intellegens et volens, quam 
animam rationalem vocamus , est substantia. Eodem enim 
sensu intimo testante, illud idem permanens est aliquid, 
quod exsistit in se ipso, non autem in alio tamquam in 
subiecto. Nam sentio modificationes illas omnes cogita- 
tionis et volitionis fieri in illo cogitante, illud cogitans 
et volens ipsis substare, ipsum autem in nullo alio sub- 


1 Taine e. g. in libro, qui inscribitur : De 1’intelligence. 
* Cf. Farges, Le cerveau etc. p. 109 sqq. 

Reinstadler, Elem. philos. schol. II. 7 

sistere, sed in se ipso ; illud intellegere et velle ita sentio j 
esse meum, ut non sit alius. Sed realitas, quae eadem ] 
permanet sub diversis modificationibus ipsi inhaerentibus, 
et quae illis modificationibus ita substat, ut ipsa in nullo 
alio exsistat, dicitur substantia. 

Neque, ut quidam autumaverant, sicut Guil. Wundt \ 
haec realitas tamquam actuum psychicorum summa con- 
siderari potest. Clare enim distinguimus inter actus psy- 
chicos vel ipsorum summam, cuius est inesse, et ipsum 
actuum illorum suppositum, quod est anima vel realitas illa 
intellegens et volens, de qua loquimur. j 

Ergo principium operationum rationalium in homine, I 
vel anima rationalis, est substantia vel natura quaedam. I 
Utrum vero haec anima ab anima sensitiva et vegetativa 1 
in homine realiter distinguatur necne, utrum sit substantia 
vel natura completa an incompleta , alia huiusmodi, iam 
in proxima quae sequitur parte est inquirendum. 


«Unsere Seele ist nichts anderes ais die Summe unserer 
inneren Erlebnisse selbst, unseres Vorstellens, Fiihlens und Wollens, 
wie es sich im Bewufstsein zu einer Einheit zusammenfligt und in 
einer Stufenfolge von Entwicklungen schliefslich zum selbstbewufsten 
Denken und zum freien sittlichen Wollen erhebt» (Menschen- und 
Tierleben [ed. 2] p. 492). 

LIBER I. 

DE NATURA HOMINIS. 

Caput i. 

DE NATURA ANIMAE HUMANAE. 

Articulus i. 

DE UNICITATE ANIMAE. 

Tres in nobis operationes vitales specifice distinctas in 
priore parte observavimus, nimirum: vitam vegetativam, 
vitam sensitivam, vitam rationalem. Principium vero, a 
quo ultimo tamquam a principio formali operationes illae 
procedunt, animam vocavimus, ita ut triplicem in nobis 
animam distinxerinius, i. e. vegetativam, sensitivam, ratio- 
nalem. Iam vero quaeritur : utrum tres illae animae sint 
in nobis realiter distinctae , an unica tantum in homine po- 
nenda sit anima. 

Dubia. Videtur non unicam, sed plures in homine 
esse animas. Etenim : 

i. Si anima vegetativa, sensitiva, rationalis est rea- 
liter eadem substantia, ubicumque una est, erit et alia. 
Sed consequens falsum est. In ossibus enim e. g. vege- 

7 * 

tativa est anima, quia ossa nutriuntur et augescunt, non 
autem sensitiva ipsis inest: sunt enim ossa sine sensu. 
Ergo et falsum est antecedens. 

2. Non videtur, quomodo ab anima incorporea et spiri- 
tuali oriri possint effectus corporales et materiales, quales 
sunt nutritionis operationes mechanicae vel chemicae. 
Ergo, ut ratio sufficiens huius rei declaretur, ponenda est 
in homine anima quaedam materialis et anima spiritualis. 

3. Lucta non concipitur nisi inter duos vel plures. Sed 
in homine est gravis lucta inter animam rationalem et animam 
sensitivam. Ergo saltem duae sunt in homine animae. 

Thesis. Unica est in homine anima , eaque rationalis , 
quae tum vitae intellectivae , tum sensitivae , tum vegetativae 
est principium. 

Status quaestionis. Animam dicimus esse unicam, i. e. 
realiter unam, ita ut inter animam vegetativam, sensitivam, 
rationalem in homine non sit distinctio realis. Non autem 
negamus animam humanam esse virtualiter triplicem. 
Admittimus enim animam intellectivam continere in se 
virtualiter animas inferiores, i. e. perfectiones omnes animae 
sentientis et vegetantis. Admittimus proinde inter tres 
illas animas in homine distinctionem rationis cum funda- 
mento perfecto in re *. 

Animam rationalem dicimus esse principium triplicis 
vitae in nobis, ita ut intellegamus ab anima quae est ra- 
tionalis, non autem quatenus est rationalis, operationes 
vitae sensitivae et vegetativae procedere. Experientia 
enim scimus potentias rationales in operationibus vege- 
tativis e. g. non exerceri. 

Huic thesi adversarii , ut veteres (Platonem) omitta- 
mus, sunt: 


1 Recole quae de diversis distinctionibus in ontologia dicta 
sunt vol. I, 247 sq. 

1 . Fautores trichotomiae 3 qui tria opinantur in homine 
esse principia: corpus scilicet, substantiam incorpoream 
a Deo creatam, animam sentientem generatione oriundam 
(Occam). 

2. Recentioribus temporibus praesertim Antonius Giin- 
ther (f 1863). Qui duas in unoquoque homine docuit 
esse animas: ^oyjq (principium vitae vegetativae et sen- 
sitivae) et Trveufxa (principium vitae rationalis). 

Qualis autem si i Ecclesiae catholicae hac de re sententia, 
colligi potest 

1. ex eo, quod Giintheri libri, in quibus sententiam 
suam propugnavit, Indici librorum prohibitorum adscripti 
sunt; 

2. ex verbis Pii Papae IX, qui epistola ad episcopum 
wratislaviensem (Breslau), data die 30 Aprilis 1860, de- 
claravit hanc sententiam, quae unum in homine ponit 
vitae principium, animam scilicet rationalem, a qua corpus 
quoque et motum et vitam omnem et sensum accipiat, 
in Dei Ecclesia esse communissimam atque doctoribus 
plerisque, et probatissimis quidem maxime, cum Ecclesiae 
dogmate ita videri coniunctam, ut huius sit legitima sola- 
que vera interpretatio, nec proinde sine errore in fide 
possit negari . 

Thesis probatio. I. Directe , ex testimonio conscientiae. 

1. Sua cuique conscientia evidenter testatur eundem 
esse qui cogitet et qui sentiat, curetque indigentias vitae 
vegetativae ut suas. «Idem ipse homo est,» ait S. Doctor, 
«qui percipit se intellegere et sentire.» Unitas autem 
illa conscientiae explicari non potest, si admittatur animam 
intellectivam realiter distingui ab anima sensitiva. 

Etenim si duas ponimus animas, aliam intellegentem 
aliam sentientem, intellectio, cum sit operatio vitalis, i. e. 
immanens y exclusive erit animae intellectivae, non autem 
sensitivae ; item sensatio, cum ipsa quoque sit immanens, 


fcfllTI *k * - 

animae sensitivae immanebit, neque erit animae intellec- 
tivae. Quae si revera acciderint, iam necessario in nobis 
erit aliud ego, quod intellectiones suas percipiat ut suas, 
et aliud ego, quod sensationes suas sentiat ut suas, non 
autem «idem ipse homo erit qui percipiat se intellegere 
et sentire».» 

Ergo, admissa multiplicitate animarum, unicitas con- 
scientiae explicari non potest \ 

2. Item conscientia nobis testatur luctam , quae non- 
numquam est in nobis inter rationem et concupiscentiam, 
non esse externam, i. e. unius animae superioris cum alia 
anima realiter distincta et inferiore, qualis esset e. g. lucta 
inter equitem et equum; sed esse internam , inter incli- , 
nationes ad bona diversa et opposita in uno et eodem 
agente. Idem enim ipse est qui percipit se ad rationalia 
incitari et a sensilibus allici . 

II. Indirecte, argumento negativo. — Quae cum ita sint, 
tam evidenti conscientiae testimonio standum est, nisi 
adversarii argumenta cogentia in favorem suae sententiae 
afferant. Haec autem non afferunt. Nam: 

i. Non obstat ratio, quam desumunt ex diversitate 
operationum vitae vegetativae, sensitivae, intellectivae. " 
Diversitas enim operationum non necessario praesupponit 
diversitatem principii ultimi in uno agente. Neque enim pro 
diversitate intellectus, voluntatis, visus, auditus, aliarum 
operationum diversas animas ponunt vel ipsi adversarii. 
Ratio autem sufficiens huius rei satis explicatur, si cum 
Schola admittimus formas ita ordinari in natura, ut formae 
superiores in se contineant virtutem inferiorum, sicut fit 
in figuris geometricis, in quibus superior, e. g. pentagonum, 
continet inferiorem, e. g. tetragonum, et excedit. «Sic igitur», 
ait S. Doctor, «anima intellectiva continet in sua virtute 
quidquid habet anima sensitiva brutorum et nutritiva plan- 


1 Cf. Mercier 1 . c. p. 493 sq. 

tarum. Sicut ergo superficies, quae habet figuram penta* 
gonam, non per aliam figuram est tetragona et per aliam 
pentagona, quia superflueret figura tetragona, ex quo in 
pentagona continetur ; ita nec per aliam animam Socrates 
est homo, et per aliam animal, sed per unam et eandem.» 1 

2. Neque obstat ratio desumpta ex oppositione, quae 
inter diversas hominis operationes esse potest. Oppositio 
enim inter operationes non necessario supponit diversi- 
tatem animarum; satis enim explicatur, si in una anima 
admittitur diversitas facultatum vel etiam in una facultate 
diversitas obiectorum. Potest enim esse lucta, inter in- 
tellectum et voluntatem, immo in ipsa voluntate ut tracta 
huc et ut tracta illuc. Nemo tamen propter diversas illas 
luctas quattuor vel sex ponet in homine animas. Unde 
de facili ad propositas difficultates responderi potest. 

Responsio ad dubia. Ad i. Si anima est una, non 
necessario sequitur, ut sit in omnibus corporis partibus 
quoad virtutes eius omnes. Ex eo autem, quod in ossibus 
apparent tantum operationes vegetativae, concludi non 
potest animam rationalem vel sensitivam ibi non esse 
quoad substantiam. 

Ad 2. Ratio illa sufficiens satis declaratur, si ad- 
mittatur animam rationalem virtualiter continere quid- 
quid continent formae inferiores. 

Ad 3. Satis responsum est in ipsa thesis probatione, 
per distinctionem inter luctam externam et luctam in- 
ternam. 

Articulus ii. 

DE SPIRITUALITATE ANIMAE HUMANAE. 

Ex iis quas supra (p. 96 et 97) statuimus assertionibus 
et ex doctrina proximo articulo declarata iam scimus ani- 


1 S. Thom. } S. theol. I, q. 76, a. 3. 

mam vegetati vam, sensitivam, rationalem unicam esse in 
homine substantiam. Iam vero in perfectiones huius sub- 
stantiae ulterius inquirendum est. Unde: 

Quaeritur, utrum anima humana sit spiritualis necne. 

Dubia. Videtur anima humana non esse spiritualis. 

1. Illud enim non est spirituale, quod in operationibus 
suis omnibus est dependens a corpore. Atqui anina 
humana in operationibus suis omnibus est dependens a 
corpore, cum vel ipsum intellegere sciamus fieri non posse 
sine phantasmate, quod est corporeum et materiale. Er*o 
anima humana non est spiritualis. 

2. Neque dici potest spiritualis substantia, quae transit 
per omnes vicissitudines corporis. Sed anima humana 
omnes mutationes patitur, quas subit corpus. Cum cor- 
pore enim oritur et augetur, mens sana est semper in 
corpore sano, aegrotat vero cum aegroto; laeso cerebro, 
et ipsa in operationibus suis specificis intellectus et vo- 
luntatis perturbatur. Ergo non potest dici spiritualis. 

3. Praeterea ens spirituale in suis operationibus non 
utitur organo. Sed anima in ipsis operationibus intellec- 
tualibus utitur organo, quod est cerebrum. Hoc enim mani- 
feste apparet ex eo, quod ex perfectione cerebri pendet et 
perfectio actionis intellectus. Ergo non est spiritualis. 

4. Omnis denique activitas psychica , non exclusa 
activitate rationali, videtur esse species motus materialis. 
Proinde nulla adest ratio sufficiens, propter quam anima 
humana spiritualis esse dicatur. Omnis enim motus ali- 
quod tempus expostulat , vel : si activitas psychica est 
species motus, aliquod tempus expostulat. Atqui activitas 
psychica omnis, non exclusa activitate rationali, aliquod 
tempus expostulat. Ergo omnis activitas psychica est 
species motus. Ita Herzen J . 

1 En eius verba prout referuntur a Mercier 1 . c. p. 480 : «Tout 
mouvement exige pour son accomplissement un certain temps; si 

Sed contra est haec a tota Schola propugnata 

Thesis. Anima humana est spiritualis, sed spirituali fate 
imperfecta. 

Status quaestionis. Spiritualis dicitur substantia, quae 
in suo operari et proinde in suo esse est intrinsecus in- 
dependens a materia *. 

Est proinde aliquid intrinsecus vel subiective indepen- 
dens a materia, si ipsum operari et ipsum esse talis rei 
in sua entitate considerata nihil omnino de materia ha- 
bent, ita ut non solum in sua essentia non constituantur 
ex materia, sed etiam in sua exsistentia sint a materia in- 
dependentia. Res enim spiritualis ea est, quae exsistere et 
proinde agere potest independenter a materia *. 

Potest tamen fieri, ut aliquid intrinsecus independens 
a materia sit extrinsecus vel obiective ab ipsa dependens. 

Dicitur vero aliqua substantia extrinsecus vel obiective 
dependens a materia, si operari eius, ut obiectum suum 
attingere possit, indigeat materia, eo sensu quod ante- 
cedenter vel concomitanter ad actum eius requiratur exer- 
citium sensus. Talem, ex iis quae supra diximus, scimus 
esse dependentiam intellectus a sensibus, praesertim vero 
a phantasia. Spiritualitas proinde recte definitur: pro- 
prietas, vi cuius aliqua res in suo operari et in suo esse 
est intrinsecus vel subiective independens a materia. 


I’activit6 psychique est r^ellement une forme particulare de mou- 
vernent , son accomplissement doit exiger un certain temps. Or, 
l'exp6rience demontre ce fait d’une fagon irr£cusable. Donc l’ac- 
tiviti psychique est une forme de mouvement. ...» Ita docuit 
in libro qui inscribitur: Le cerveau et Tactivit6 c£r6brale, p. 94 
et 105 sqq. — Alexander Herzen, natus anno 1839, physiologiae 
professor in urbe Lausonio exstitit. 

1 Cf. Mercier 1 . c. p. 461. 

8 Confer haec cum iis, quae supra p. 94 circa immaterialitatem 
vel spiritualitatem declaravimus. 

Duplex vero spiritualitas distinguitur : perfecta scilicet 
et imperfecta. 

Spiritualitas perfecta est independentia intrinseca ali- 
cuius substantiae talis, ut omnes eius operationes in sua 
entitate a materia sint immunes. Substantiae tali in- 
dependentia praeditae dicuntur spiritus puri. Tales sunt 
e. g. angeli, talis praesertim est Deus. 

Spiritualitas imperfecta autem est proprietas, vi cuius 
aliqua substantia in quibusdam , sed non in omnibus, 
suis operationibus est intrinsecus independens a materia. 
Substantiae taliter independentes dicuntur spiritus non 
puri vel imperfecti. 

Iam vero operationes animae humanae vegetativas et 
sensitivas omnes esse materiales, in priore huius tractatus 
parte (p. 16 et 43) iam observavimus. Perfectam proinde 
spiritualitatem animae humanae tribuere non possumus, 
imperfectam tribuimus et illam quidem propter operationum 
vitae rationalis independentiam intrinsecam a materia. 

Neque ullo modo animam humanam etiam extrinsecus 
vel obiective esse independentem a materia contendimus. 

Doctrinae huius adversarios habemus materialistas et 
positivistas s qui omnes in eo conveniunt, quod thesim 
nostram reiciunt, differunt vero ex parte rationis, propter 
quam ipsam non admittunt. 

Materialistae enim spiritualitatem animae reiciunt 
propter principium generale ab ipsis propugnatum : omnia 
entia mundana esse materialia, nec ullum esse effectum, 
qui viribus materialibus explicari non possit. 

Positivistae vero, cum nullum aliud cognoscendi me- 
dium admittant nisi experientiam sensilem , entia spiritualia, 
si quae sunt, a nobis cognosci posse negant, dictamina 
vero omnia conscientiae nostrae circa operationes nostras 
spirituales vanas illusiones esse contendunt *. 


1 Cf. vol. I, 1 1 7 et 312. 

Ut autem thesim nostram infirment , omnibus nervis 
ostendere conantur materialistae et positivistae operationes 
vitae nostrae rationalis regi legibus virium materialium, 
«activitatem psychicam animae nihil aliud esse nisi formam 
quandam specialem motus». 

Quaenam vero sit Ecclesiae hac de re doctrina, con- 
stat ex his conciliorum decretis: 

1 . Concilium Vaticanum anathemate plexit eos, qui nihil 
praeter materiam exsistere contendunt: «Si quis praeter 
materiam nihil esse affirmare non erubuerit, anathema sit.» 

2. Concilium vero Lateranense V iam antea circa ani- 
mae spiritualitatem haec declaraverat : «Firmiter credimus 
et simpliciter confitemur, quod unus est solus verus Deus . . . 
qui sua omnipotenti virtute simul ab initio temporis, 
utramque de nihilo condidit creaturam, spiritualem et cor- 
poralem, angelicam scilicet et mundanam, ac deinde hu- 
manam communem, ex spiritu et corpore constitutam. 

Thesis probatio. I. Probatio directa \ 

1. Ex consensu omnium populorum. — Apud omnes 
cuiuscumque aetatis populos firma semper erat persuasio 


1 Admissa angelorum exsistentia , directa spiritualitatis animae 
probatio hoc convenientiae argumento induci potest : Productio 
creaturae compositae ex corpore et spiritu videtur pertinere ad 
perfectionem universi , ut habeatur graduata omnium entium crea- 
torum conexio. Conspicere enim est miram conexionem inter 
non-vivMtia, vegetantia, animalia, quae tamen omnia concordant in 
eo, quod eorum formae in materia immersae sint neque in se sub- 
sistere possint. Aliunde supra hunc mundum aspectabilem inveniuntur 
formae separatae a materia, mere intellegentes et spirituales. Ideo 
ut , quae recte coepta est , recte continuetur series entium , requi- 
ritur productio principii spiritualis viventis in corpore, cui inserviant 
irrationalia inferiora , et quae iis dominetur. Atqui tota naturae 
analogia persuadet Deum non reliquisse deficientiam in mirabili 
substantiarum creatarum harmonia et conexione et ideo pro- 

de alterius post mortem vitae exsistentia. Quam quidem 
persuasionem constanter viguisse etiam apud illas na- 
tiones, quae revelatione divina supematurali imbutae non 
sunt, historice constat \ Quae fides tam firma, tam con- 
stans, tam universalis circa enuntiabile, quod principiis 
rationis rectae nullo modo est contrarium, aliter suffi- 
cienter explicari non potest, nisi admittimus ipsam esse 
iudicium naturale rationis («vocem naturae»). 

Sed in iudiciis naturalibus rationis errorem esse, ad- 
mittere non possumus: hoc enim idem esset ac conten- 
dere intellectum naturaliter pronum esse ad falsum. 

Verum proinde est animam humanam post hominis 
interitum sine corpore superstitem atque victuram esse. 
Ergo anima humana independenter a materia esse et 
operari potest, aliis verbis : anima humana est spiritualis *. 
2. Ex operationibus aniniae rationalibus. 
a) Ex operationibus intellectus, 
a) (Ex universalitate idearum.) Omnis impressio vel 
expressio materialis, i. e. recepta vel producta in com- 
posito quodam ex materia et forma, necessario est sin- 
gularis vel individualis. Est enim necessario extensa, sicut 
compositum ipsum , in quo recipitur. «Manifestum est 
enim, quod omne, quod recipitur in aliquo, recipitur in 
eo per modum recipientis.» 8 Quidquid autem est ex- 
tensum, est etiam individuale vel singulare. 

Sed in anima sunt repraesentationes universales. Anima 
enim intellectiva cognoscit res ut universales et ab omni 
individualitate abstractas, velut quidditatem lapidis 4 . 


duxisse principium spirituale vivens in corpore. Sed hoc prin- 
cipium non potest esse aliud ac anima humana. 

1 Cf. Knabenbauer, Das Zeugnis des Menschengeschlechtes fur 
die Unsterblichkeit der Seele (1878). 2 Cf. Pesch 1 . c. I, 333 - 

8 S. Thom., S. theol. I, q. 75, a. 5. 

4 Cf. supra p. 58. 

Ergo idea universalis non est materialis, i. e. anima, 
in qua recipitur et exprimitur, non est compositum quod- 
dam ex materia et forma; est aliquid in sua essentia im- 
mune a materia. 

Verum non solum in sua essentia sed etiam in ipsa 
sua exsistentia est a materia independens. Repraesen- 
tationes enim illas a materia immunes efficit quatenus est 
a materia in sua essentia independens : agit independenter 
intrinsecus a materia. Ergo essentia animae exigit actum 
exsistendi, qui et ipse sit independens a materia. Ergo 
anima humana est spiritualis. 

3) (Ex immaterialitate idearum.) Omnis impressio vel 
expressio materialis, quae scilicet efficitur a subiecto in 
essentia et in exsistentia sua dependente a materia, habet 
proprietates compositas, est extensa in spatio et in loco 
et aliis afficitur qualitatibus sensilibus, quales sunt calor 
vel color, alia huiusmodi. 

Sed anima humana sibi repraesentat rationes ab om- 
nibus proprietatibus corporalibus abstractas. Cognoscit 
enim rationes abstractas entis, unius, veri, boni, immo 
res omnino spirituales, puta Deum ipsum l . 

Ergo operatio, qua fit repraesentatio illa, est intrin- 
secus independens a materia. Ergo anima ipsa est spiri- 
tualis. 

7 ) (Ex immutabilitate et aeternitate essentiarum et 
principiorum.) Omnis cognitio materialis est cognitio 
facti cuiusdam mutabilis et contingentis, talis in tali mo- 
mento. 

Sed anima humana cognoscit immutabilia, necessaria, 
aeterna, quales sunt essentiae rerum et prima principia 2 . 

Ergo cognitiones elicit anima humana suprasensiles. 
Ergo est spiritualis. 


1 Cf. supra p. 58 sq. 

2 Cf. ibid. ; item vol. I, 233 sqq. et 119 sqq. 

b) Ex operationibus voluntatis. 

a) (Ex universalitate eius obiecti.) Omnis appetitus 
elicitus 1 procedens a principio materiali non tendit nisi 
in obiectum singulare vel particulare. Talis enim appe- 
titus naturaliter regitur a facultate cognoscitiva materiali, 
quae ipsi non nisi bonum particulare proponere potest. 

Sed voluntas tendit naturaliter, ut in obiectum suum 
proprium, in rationem boni universalem 2 

Ergo appetitio voluntatis non procedit a principio 
materiali. 

3) (Ex immaterialitate vel spiritualitate huius obiecti.) J 
Nullum principium materiale appetere potest obiecta spiri- 
tualia vel immaterialia, i. e. obiecta quae omnem am- 
bitum materiae transcendunt. Etenim «eo modo aliquid 
operatur, quo est» 8 , neque potest ullum ens appetere, ut 
sui ipsius perfectivum, quod naturam suam transcendit. 

Sed voluntas appetit obiecta, quae omnem ambitum 
materiae transcendunt. Appetit enim iustitiam, sapien- 
tiam, bonum, pulchrum, rationes illas omnes immateriales, 
quas intellectus secundario percipit 4 . 

Ergo principium , a quo procedit appetitio voluntatis 
(vel anima), non est materiale, i. e. transcendit omnem 
ambitum materiae, aliis verbis: est spirituale. 

7 ) (Ex immutabilitate et aeternitate huius obiecti.) Est 
scripta in corde omnium hominum lex quaedam univer- 
salis, aeterna, absoluta, qua regitur voluntas in exercitio 
suae libertatis. Omnes enim homines sentiunt voluntatem, 
quamvis liberam , tamen non omnino immunem esse a 
vinculo et dependentia. Omnes admittunt bonum esse 
faciendum, malum vitandum , i. e. in exercitio activitatis 


1 Appetitus elicitus dicitur appetitus , qui ex cognitione pro- 
cedit, ut distinguatur ab appetitu naturali, de quo supra p. 28. 

2 Cf. supra p. 71 sq. 8 S. Thotn S. theol. I, q. 75, a. 5. 
4 Cf. supra p. 58 et 59. 

nostrae liberae attendendum esse ad normairi quandam 
a nobis independentem , immo nobis praestabilitam et 
impositam. Cui normae actiones nostras liberas esse 
conformandas ita, ut bona dicantur illae, quae huic legi 
sunt conformes, malae autem, quae ipsi sunt contrariae. 
Sic omnes homines sentiunt mentiri turpe esse, veraci- 
tatem autem honestam; omnes fatentur caritatem erga 
proximum esse bonam, malam vero crudelitatem ; omnes 
parentes odio habere detestantur, et alia huiusmodi. Quae 
leges omnes manifesto nobis apparent ut aeternae et 
absolute necessariae. Clare enim videmus e. g. pietatem 
colere erga parentes numquam incepisse esse bonum, 
nec umquam fieri posse malum, sed esse aeterno et im- 
mutabiliter bonum; item parentes odio habere absoluta 
necessitate esse malum, eo sensu, quod haec malitia a 
nulla condicione contingenti pendeat. Quae quidem per- 
suasio, experientia teste, tam universalis est, ut vigeat 
apud omnes homines sanae mentis et cordis, apud ipsos 
populos incultos et silvestres, et in ipsis maneat, etsi cor 
hominis cupiditatibus saepenumero in contrarium incli- 
natur. Minui quidem potest, immo, corrupto corde, de- 
struitur nonnumquam, sicut in amentibus evanescit cer- 
titudo circa prima principia speculativa ; sed non loquimur 
hic de amentibus, nec de hominibus quasi efferatis : sunt 
enim aegroti ; loquimur vero de homine in statu normali 
constituto. In quo tanta evidentia factum illud elucet, 
ut vel ipse Kant, postquam critica sua rationis purae 
omnem certitudinem obiectivam destruxit, hac lege morali 
immortalitatem animae ? libertatem arbitrii, exsistentiam 
Dei postulari docuerit \ 

Sed haec norma reperiri non potest in principio quo- 
dam materiali, quia tale principium naturaliter regitur a 
cognitione sensitiva vel materiali, quae ipsi bonum uni- 


1 Cf. vol. I, i io. 

versale, aeternum proponere non potest, sed non nisi 
bonum contingenter, in tali vel tali momento, bonum. 

Ergo admittendum est in homine voluntatis principium 
immateriale. 

3) (Ex libertate arbitrii et dominio, quod mens humana 1 
exercet in totam naturam corpoream.) Voluntas humana i 
in actu suo elicito omnibus totius naturae creatae in- 1 
fluxibus resistere potest, ita ut nullum ens creatum possit \ 
ipsam cogere, ut velit id, quod non vult. In suo actu 
elicito nullis sensationibus externis subdita est. Passio- - 
nibus resistere, affectus regere potest. Imperium suum 
exercet in totam naturam corpoream, sub lumine cogni- 
tionis intellectivae vires materiales ingentissimas dispo- j 
nens et subdens ad effectus a se intentos et sibi ac- 1 
commodatos. 

Sed haec voluntatis libertas et tam mirus supra omnes 
vires materiales principatus explicari non possunt, nisi 
admittamus voluntatem humanam oriri, non a principio 
quodam materiali, sed a principio essentialiter distincto 
a rebus corporalibus et proinde a materia in suo esse 
independenti. 

Ergo anima humana est spiritualis. 

II. Probatio indirecta. Indirecte spiritualitas animae 
probari potest: 

i. Argumento negativo. — Gratuito enim, immo contra 
experientiam, materialistae et positivistae contendunt ope- 
rationes vitae rationalis iisdem regi legibus ac motus 
materiales. 

a) Et primo quidem omnino gratuita et experientiae 
contraria est materialistica illa sententia Gall asserentis 


1 Gall, suevus (natus 1758), suspicionibus satis infirmis vel 
vanis imaginationibus ductus, multa docuit de functionum facul- 
tatum psychicarum localizatione. Inter alia huius generis opera 
librum quendam edidit , qui inscribitur : Anatomie et physiologie 

facultates nostras rationales totas et totaliter pendere a 
solis cerebri dispositionibus materialibus, ita ut a con- 
figuratione ipsius cerebri directe pendeat vis potentiae 
intellectivae. Etsi enim phrenologiae concedendum est 
cerebrum esse facultatum sensitivarum organum prin- 
cipale, ita ut vita sensitiva, et hinc etiam (indirecte) vita 
intellectiva aliquid pendeat a cerebri dispositionibus ma- 
terialibus , tamen ipsam virtutem intellectivam directe 
pendere a cerebri dispositionibus materialibus, obser- 
vationibus physiologicis recte institutis omnino contra- 
rium est *. 

b) Falso et contra experientiam a materialistis affir- 
matur motus intellectus aequiparandos esse motibus ma- 
terialibus. Intellectum enim experientia clare ridemus 
independentem esse a lege, qua reguntur potentiae sen- 
sitivae in nobis. Dum enim potentiae illae, velut phan- 
tasia et memoria sensitiva, infirmantur, senescente corpore, 

du systeme nerveux en general et du cerveau en particulier. Sy- 
stema ab ipso excogitatum ad facultates psychicas ex cerebri con- 
figuratione dignoscendas dictum est Phrtnologia. 

1 «Gall hat die Gehirnwindungen ais Gehirnorgane aufgetalst. 
Abgesehen, dafs es ganz unstatthaft ist , ein umschriebenes Mehr- 
oder Minderhervortreten der Oberflache eines Organs selbst wieder 
ein Organ zu nennen . . ., werden die Gallschen Organe des Ge- 
hirns schon dadurch zu einer Chimare , dafs sie von ihrem Ent- 
decker nur an die obere Flache der Hemispharen angewiesen 
wurden , wahrend doch an der innern und untern Flache der- 
selben gleichfalls Gehirnwindungen , und zwar in gleichem Ent- 
wicklungsgrade , vorkommen , welche jedoch von Gall ganzlich 
aufser acht gelassen wurden, da sie sich nicht abgreifen lassen. 
— Dafs Unsymmetrie und Vermehrung der Windungen (gyri), so- 
wie bedeutendere Tiefe der Zwischenfurchen (sulci) bei geistvollen 
Menschen vorkommen, mag seine Richtigkeit haben, wurde jedoch 
von mir und andern auch im hochsten Grade des Blodsinns ge- 
funden» (. Hyrtl , Handbuch der Anatomie p. 775). 

Reinstadler, Elem. philos. schol. II. 8 

et hebetantur, potentia intellectiva longo usu et progre- 
diente aetate acutior et expeditior evadere solet. 

2. Argumento per absurdum. — Positivistae , eo ipso 
quod tam evidens conscientiae dictamen circa operationes 
nostras rationales ut vanam illusionem reiciunt, logice 
ducuntur ad scepticismum universalem. 

Materialistarum autem principium supra recitatum: 

Primo est contra multas veritates per scientiam pro- 
batas, quales sunt exsistentia Dei, mundi origo, alia 
eiusmodi. 

Deinde est contra omnia vitae humanae fundamenta. 
Admisso enim hoc principio: 

a) «Perit mor alitas ; corrumpitur notio boni et mali, iusti 
et iniusti, veri et falsi. Deletur imputabilitas virtutum et 
criminum; unusquisque enim id agit, ad quod agendum 
a natura cogitur, non quod ut agat obligatur; sic ne- 
quissimus quisque perfectissimus esse potest; neque sica- 
rius maiore poena dignus esse potest quam lapis obruens 
hominem. Quidquid fit, recte fit. Voluptas est summum 
hominis bonum, cui cuncta posthabenda sunt. 

b) «Perit deinde omnis ordo socialis , in cuius locum 
cedit ordo unice materialis. Unde nulla benevolentia in 
superioribus, nulla in subditis sine recusatione oboedientia, 
nulla in animis hominum officiosa caritas; ubique dira 
materiae necessitas. 

c) «Pereunt virtutes. Vana est religio et omnis erga 
Deum pietas. Vana est illa humanitas, quae parata est pro 
salute aliena ad subeundas etiam iacturas proprias. Vanus 
amor patriae. Pudicitia absurda est, vituperanda pro- 
priarum passionum refrenatio, quae violet naturam. Re- 
prehendenda omnis probitas, iustitia, si ea cum aliauo 
damno vel incommodo coniuncta sit. . . . 

«Ex quibus omnibus apparet posito materialismo ea 
omnia, quae umquam ab hominibus praeclare acta vel 
per summam virtutem gesta sint, vana esse neque ulla 

laude digna; e contrario nihil esse tam male factum, 
nihil nefario scelere perpetratum, quod non sit excusa- 
tione dignum et defensione.» 1 2 

Quae omnia praeclare descripta invenies in libro Sa- 
pientiae cap. 2. 

Responsio ad dubia. Ad i proinde respondendum est 
ad spiritualitatem non requiri omnimodam et perfectam 
a materia independentiam , sed tantum independentiam 
imperfectam, eamque subiectivam vel intrinsecam. Ani- 
mam autem humanam subiectiva illa independentia frui, 
in thesi probatum est. 

Ad 2 deinde negandum est animam humanam omnes 
mutationes pati, quas subit corpus. Quodsi in multis 
transit et ipsa aliquo modo per vicissitudines corporis, 
hoc ex dependentia eius obiectiva a materia satis expli- 
catur. 

Ad 3 vero dicendum cerebrum requiri ad actionem 
intellectus, non sicut organum, quo talis actio exerceatur, 
sed ratione obiecti 9 . 

Ad 4 denique, nemo est vel humillimus in disciplina 
dialectica tiro, qui non videat eiusmodi ratiocinandi modum, 
sive categoricum sive hypotheticum, peccare contra re- 
gulas syllogismi. 

Ut enim recte erueretur conclusio, in maiore dicen- 
dum erat: Omnis actio, quae ut effici possit, expostulat 
aliquod tempus, est species motus, vel: Si activitas psy- 
chica expostulat aliquod tempus, est species motus. Sed 
haec maior non est vera, nec a materialistis aut positi- 
vistis probata. Potest enim actio quaedam expostulare 
tempus non subiective, i. e. ratione sui, sed obiective, i. e. 
ratione eorum, quae praerequiruntur, ut fieri possit : tunc 


1 Pesch, 1. c. III, 536 et 537. 

2 Cf. S. Thom., S. theol. I, q. 75, a. 2 ad 3. 

autem, etsi expostulat tempus quoddam, tamen subiective 
est independens a materia l . 

Articulus iii. 

DE SIMPLICITATE ANIMAE HUMANAE. 

Thesis. Anima humana est substantia simplex . 

Status quaestionis. Simplex dicitur illud , quod immune 
est a compositione partium. Iam vero triplex distingui 
potest compositio partium: physica, metaphysica, logica. 

1 . Compositio physica est compositio ex partibus, quae 
in re, quae dicitur composita, sunt realiter distinctae. 
Partes illas, quas physicas vocant, scimus esse vel huius 
rei constitutivas vel integrantes 2 * * * * * . 

2. Compositio metaphysica est compositio ex par- 
tibus, quae in composito ratione quidem tantum distin- 
guuntur, sed tamen cum fundamento perfecto in re 8 . 

3. Compositio pure logica est compositio ex partibus, 
quae in composito ratione tantum distinguuntur , et hoc 


1 Cf. Mercier, La Psychol. p. 479 sqq. 

2 Quid sint partes constitutivae et partes integrantes, recole ex 

disciplinis logicis vol. I, 181. 

8 Fundamentum illud perfectum explicatum habes in vol. I, 

248. — «Les choses de la nature, en tant qu’elles sont soumises 

k nos repr^sentations abstraites et universelles , s’offrent k 1’esprit 

comme form£es d’el£ments qui sont perfectibles a Taide de raisons 
objectives ult£rieures ; chacun de ces el6ments abkraits et univer* 
sels, chacune de ces raisons objectives forme comme un degre 
d’etre , un degre logique ou plutot m£taphysique de Tetre ; c’est 
entre ces diffiSrents degr£s m£taphysiques de Tetre, ou, pour parier 
plus rigoureusement, c’est entre les differents concepts abstraits et 
universels de genre et de diff£rence , k Taide desquels nous nous 
efforQons d’£puiser la cognoscibilia d’un £tre contingent de la 
nature, que se v^rifie le genre de composition appelle m£taphysique» 

{Mercier , Ontol. p. 54). 

quidem non nisi cum fundamento imperfecto in re vel 
etiam sine ullo fundamento in re. 

In priore casu inter partes habemus distinctionem 
illam, quam diximus in ontologia rationis ratiocinatae 
imperfectam ‘. 

In altero vero casu distinctio est rationis ratiocinantis, 
cum fundamentum sit sola nominum diversitas vel ali- 
quid aliud rei plane extrinsecum. Talis est e. g. distinctio, 
quae est inter Tullium et Ciceronem, inter ludam et tra- 
ditorem Christi. 

Iam vero non omnem compositionem partium ab anima 
humana removemus. Neque imprimis animam metaphy- 
sice compositam esse negamus. Ex iis enim, quae in 
priore parte sunt observata, et ex thesi de unicitate animae 
aperte constat in anima humana esse e. g. compositionem 
metaphysicam ex tribus vitae gradibus. Immo vero ne 
physicam quidem compositionem omnem excludimus. Ultro 
enim concedimus animam humanam physice esse compo- 
sitam ex essentia vel substantia et accidentibus: alia res 
est eius essentia, res aliae sunt eius facultates vel saltem 
eius operationes. Quin etiam, si distinctionem admiseris 
realem inter essentiam et exsistentiam, ex his duabus enti- 
tatibus compositionem in anima pones physicam? Sed 
quidquid est de hac controversia *, cum animam sim- 
plicem esse dicimus, ad eius essentiam vel substantiam 
attendentes, hoc unum contendimus : Substantia vel essentia 
animae humanae nullas habet partes physicas , neque inte- 
grantes neque constitutivas . 

Thesis probatio. I. Anima humana non habet partes 
integrales vel quantitativas , i. e. sui ipsius extensivas in 
loco. — Probatur: 

1 Vide vol. I, 249. — Cave compositionem logicam confundas 
cum toto logico, de quo vol. I, 182 dictum est. 

2 De hac re vide vol. I, 235 sqq. 

1. Ex cognitione intellectiva idearum. Omnis impressio 
vel expressio in subiecto, quod habet partes integrales vel 
quantitativas, est extensa in spatio et in loco et aliis affi- 
citur qualitatibus sensibilibus, quales sunt calor, color, 
alia eiusmodi. Sed anima humana sibi repraesentat ra- 
tiones ab omni extensione locali et ab omnibus proprie- 
tatibus sensibilibus abstractas. Cognoscit enim rationes 
abstractas unius, veri, boni, immo res omnino spirituales, 
puta Deum ipsum K 

Ergo anima humana non habet partes integrales. 

2. Ex facultate reflectendi in suos actus. Substantia 
enim, quae constat partibus quantitati vis, non potest sese 
replicare super se ipsam. Potest quidem fieri replicatio 
unius partis super aliam , non autem concipi potest re- 
plicatio totius super totum. 

Potest etiam eiusmodi substantia, si vita sensitiva est 
praedita, conscientia directa operationes et in iis se ipsam 
ut exsistentem apprehendere, non autem concipi potest 
in ipsa conscientia reflexa ; neque enim fieri potest, ut 
tota illa substantia agat in se ipsam totam. 

Anima vero facultate reflectendi redit in se ipsam 
totam: sese ipsam ponit ut obiectum cognitionis. 

Ergo non constat partibus quantitativis *. 


1 Cf. supra p. 109. 

2 «Un corps etendu n’est pas capable de se replier sur lui- 
meme ou d'agir sur lui-m6me; on peut appliquer une de ses par- 
ties sur une autre, mais il serait impossible de le superposer tout 
entier sur lui-mSme ; on con$oit qu’une partie d’un corps agisse 
sur une autre, mais on ne congoit pas que , tout entier, il agisse 
sur tout lui-m£me. Or fame humaine connait ses actes et se con- 
nait elle-m6me par voie de reflexion proprement dite, , reditione 
completa', comme disaient les Scolastiques. Donc l’dme n’a pas 
d’etendue . n’est pas composte de parties quanti tatives» ( Mercier , 
La Psychologie p. 476). 

II. Anima humana non habet partes constitutivas vel 
essentiales, i. e. non componitur in sua essentia ex ma- 
teria et forma. — Probatur: 

1. Ex eius spiritualitate , Quidquid est intrinsecus in- 
dependens a materia, non habet partes constitutivas. 

Atqui anima humana est intrinsecus independens a 
materia (p. 107 sqq.). 

Ergo anima humana non habet partes constitutivas. 

2. Ex immunitate eius a partibus quantitativis. Quidquid 
componitur ex materia et forma, necessario est extensum. 
Quod quidem legitima inductione manifeste constat. 

Atqui anima humana non est extensa, ut modo pro- 
batum est. 

Ergo anima humana non est composita ex materia et 
forma, i. e. non habet partes constitutivas *. 

Ad solvendas vero difficultates, quae oriri possunt, 
notandum est, ex operationibus extensis vegetativis et sen- 
sitivis non sequi, ut anima humana extensa esse dicatur. 
Neque enim anima sola est earum operationum subiectum 
neque anima earum est principium completumy sed tantum 
principium formale, Subiectum vero earum et principium 
completum est compositum humanum , de quo nobis iam 
nonnulla sunt inquirenda. 

Caput 11. 

DE NATURA COMPOSITI HUMANI VEL HOMINIS. 

Articulus i. 

DE TERMINO UNIONIS CORPUS INTER ET ANIMAM 
VIGENTIS. 

Thesis I. Unio corporis et animae rationalis est unio 
substantialis. 


Cf. ' Mercicr 1. c. 

1 

Status quaestionis. Unio est relatio, vi cuius plores 
res ita ordinantur, ut unum vel totum quid efficiant. 
— Quando agitur de substantiis sic ordinandis , duplex 
generatim distinguitur unio, accidentalis scilicet et sub- 
stantialis *. 

Unio accidentalis ea est relatio, vi cuius duae substan- 
tiae ita ordinantur, ut in sua substantia separatae quidem 
maneant , sed tamen per aliquod commune accidens sub- 
stantiis illis superveniens quodammodo coniungantur. Sic 
duo amici unione accidentali fiunt anima una, non per 
unitionem substantiae alterius animae cum altera, sed per 
actus voluntatum et communicationem affectuum. Talis • 
est etiam unio nautae cum navi, equitis cum equo etc. 
(Unio accidentalis moralis, unio accidentalis physica.) 

Unio substantialis est relatio, vi cuius duae substantiae 
ita inter se ordinantur, ut unam substantiam efficiant. Talis 
est unio materiae et formae in corporibus. 

Cum autem inter substantiam , essentiam , naturam non 
sit nisi distinctio rationis cum fundamento in re, unio sub- 
stantialis dicitur etiam unio essentialis vel naturalis s . 

Sensus proinde thesis nostrae est: Ex unione animae 
et corporis oritur unica natura eaque completa, unica sci- 
licet substantia, quae omnes operationes sibi consentaneas 
per se ipsam exercere potest, ita ut haec natura com- 
pleta neque sit corpus solum neque anima sola, sed ali- 
quid tertium ex ipsis resultans, i. e. homo s . 


1 Cf. haec cum iis, quae de unitate in ontologia explicita sunt 
vol. I, 244 et 245. 

2 Recole ea, quae de hac re in ontologia declarata sunt vol. I, 
232. 262. 367. 

8 Ne difficiliora facilioribus permisceantur, minus stricte loquentes, 
de unione animae et corporis hic dicimus. Ex proximo vero quod 
sequitur articulo intellegemus, duas substantias, quae uniuntur, re- 
vera esse animam rationalem et materiam primam. 

Qui thesi huic adversantur , inter animam et corpus 
unionem tantum accidentalem esse contendunt, ita ut 
anima et corpus sint substantiae completae accidente 
quodam, puta actione quadam, unitae. 

Talis erat apud veteres sententia Platonis, apud recen- 
tiores vero doctrina Cartesii, cui plurimi adhaeserunt. 
Iuxta quos anima est in corpore sicut e. g. nauta in navi, 
captivus in carcere, ipsi autem sociatur sicut musicus lyrae, 
eques equo, artifex instrumento. 

Thesis probatio. I. Directa. 

i. Ex conscientiae testimonio. 

Sicut enim supra (p. ioi) memoravimus, sua cuique 
conscientia evidenter testatur eundem esse qui cogitet et 
qui sentiat, curetque indigentias vitae vegetativae ut suas. 
Quae unitas conscientiae explicari non potest, nisi ad- 
mittamus unum esse harum operationum omnium princi- 
pium ultimum. 

Principium enim operationum vegetativarum et sensiti- 
varum est materiale (p. 2osqq. et 46 sqq.), principium vero 
operationum rationalium est immateriale (p. 96 et 105 sqq.). 
Idem proinde ego simul est materiale et immateriale. Sed 
non potest aliquid esse et simul non esse idem sub eodem 
respectu. Proinde ut sufficiens huius unitatis conscientiae 
et simul diversitatis operationum principiorum habeatur 
ratio, admittendum est diversa esse in nobis operationum 
nostrarum principia proxima (facultates), unum autem et 
idem principium ultimum vel naturam (substantiam), com- 
positum scilicet ex anima spirituali et materia. 

Praeterea ex conscientiae testimonio evidenter com- 
pertum habemus unicam esse in homine animam (p. 100). 

Sed anima sensitiva cum corpore ita unitur, ut una 
ex ipsis constituatur substantia (p. 47 sq.). 

Ergo et anima intellectiva cum corpore unam efficit 
substantiam. 


Digitized by VjOOQIC 



122 


ANTHROPOLOGIA. PARS SYNTHETICA. 



2. Ex mutuo influxu , quem vires vegetativae, sensi- 
tivae, rationales in diversas facultates exercent; item ex 
constantia et finalitate, qua diversae diversarum poten- 
tiarum operationes ad perfectionem totius mira harmonia 
diriguntur. Quae quidem omnia sufficienter explicari non 
possunt, nisi admittamus idem esse principium ultimum , 
a quo omnes vires illae profluant et ad finem suum con- 
stanter dirigantur \ 

II. Probatio indirecta . Adversariorum sententia non 
solum experientia non innititur, sed evidenti ipsius testi- 
monio adversatur. Multa praeterea sunt, quae suffi- 
cienter doctrina illa explicari non possunt, ut proximo 
articulo ostendemus. 

Thesis II. Unio animae et corporis in puris hominibus 
est unio personalis . 

Status quaestionis. Hac thesi contendimus substantiam 
illam completam, quae resultat ex unione animae et cor- 
poris , esse personam humanam , ita ut in composito illo 
neque corpus sit sui iuris, neque anima, sed ambo ex- 
sistant unica subsistentia, subsistentia scilicet humana. 

Neque negamus subsistentiam illam esse ab anima ut 
a principio formali totius compositi ; sed contendimus in 
composito illo neque corpus neque animam habere sub- 
sistentiam exclusive propriam, sed ambo exsistere sub- 
sistentia hominis. 

Quid vero sit persona, subsistentia, esse sui iuris, re- 
cole ex disciplinis ontologicis 2 . 

Dicimus autem thesi nostra un puris hominibus», quia 
hic non loquimur de Homine- Deo, Christo lesu, in 
quo ex unione animae et corporis revera natura humana 
exstat una, quae ut natura completa quidem est, non 
tamen est sui iuris, quia in Ipso natura humana non est 

1 Cf. Mercier 1 . c. p. 494 sqq. 2 Vol. I, 271. 

sui ipsius sed Verbi, cui ultimo tribuuntur actiones naturae 
humanae , et quod ipsarum dominium habet , ut constat 
ex revelatione divina. 

Thesis probatio. Assertum nostrum probari potest : 

1. Experientia interna et externa. Conscientiae enim 
testimonio evidenter compertum habemus diversas nostras 
actiones neque corpori, neque animae, neque alii enti 
superiori ultimo tribui, sed ipsi composito, i. e. naturae 
illi completae, quae homo dicitur. Dicimus enim: ego 
(qui sum homo) ambulo, ego sentio; idem ille ego intel- 
lego, volo, mea anima intellegit. 

Item conscii sumus illud ego ita esse sui ipsius, ut 
non sit alius. 

Quod quidem proprium nostrum dictamen conscientiae 
confirmatur omnium hominum consensu, ut constat ex 
communi eorum loquendi modo. 

Quodsi nonnumquam in sermone adhibentur quidam 
modi dicendi, secundum quos anima ipsam personam 
constituere videtur, hoc facile explicatur ex eo, quod anima, 
quatenus forma hominis, est id, a quo persona habet esse 
et operari h 

2. Auctoritate S. Doctoris . «Ex anima et corpore», 
inquit, «constituitur in unoquoque nostrum duplex unitas, 
naturae et personae.» 8 

Scholion. Secundum naturalem ordinem rerum omnis 
substantia vel natura completa est etiam sui iuris et pro- 
inde, quando agitur de diversis substantiarum unionibus, 
philosophi generatim non distinguunt nisi unionem acci- 
dentalem et unionem substantialem, quae dicitur etiam 
essentialis vel naturalis vel personalis. 


1 Confer haec cum iis, quae supra (p. ioi) de conscientiae te- 
stimonio circa unicitatem animae diximus. 

8 S. Thorn ., S. theol. III, q. 2, a. i ad 2. 

Cum autem fide sciamus in Christo duas esse naturas 
completas, divinam scilicet et humanam, quae, ut naturae, 
inconfusae manent, sed tamen uniuntur in persona Verbi, 
eo sensu, quod natura humana careat propria subsistentia 
et subsistat subsistentia Verbi, theologi triplicem generatim 
distinguunt unionem : 

1. Unionem accidentalem , de qua supra dictum est. 

2. Unionem hypostaticam vel personalem tantum , quae 
est unio, in qua plures substantiae vel naturae completae 
ita inter se ordinantur, ut distinctae quidem et integrae 
maneant ut naturae, sed unicam efforment personam, unica 
subsistentia subsistentes. 

3. Unionem esse?itialem vel naturalem , quam supra sub- 
stantialem vel essentialem vel naturalem vel personalem 
diximus. Secundam vero et tertiam illam- unionem saepe- 
numero, nomine generico, substantialem vocant, cum utra- 
que fiat in aliquo substantiali. 

Articulus ii. 

DE MODO, QUO CORPUS ET ANIMA UNIUNTUR 
IN HOMINE. 

Thesis I. Anima rationalis corpori humano ita coniungitur, 
ut per se et essentialiter eiusdem sit forma substantialis . 

Status quaestionis. Recolenda sunt ea, quae in cosmo- 
logia circa materiam primam et formam substantialem 
dicta sunt K Quoad munera vero, quae forma substantialis 
in composito implet, memoriae revocandum est formam 
substantialem composito dare speciem, esse substantiale, 
esse naturae vel operationum 2 . 

Quibus declaratis, sensus thesis est : Unio inter animam 
et corpus talis est, ut anima corpori tribuat eius speciem, 
eius esse substantiale, eius operationem, idque non inter- 


1 Vol. I, 374 sq. et 385 sqq. 2 Ibid. p. 386. 

veniente aliqua alia anima vel principio quocumque ab 
anima rationali distincto , sed per ipsam naturam vel 
essentiam animae rationalis. 

Quae doctrina non ab omnibus philosophis probatur. 

Reicitur enim ab illis omnibus, qui inter animam et 
corpus nonnisi accidentalem unionem esse contendunt. 
Sed admissa illa unione accidentali, magna ipsis exsurgit 
difficultas explicandi mutuam actionum subordinationem, 
quam inter animam et corpus exsistere, sua cuique evidentis- 
sime testatur conscientia. Unde in diversas abeunt sententias. 

Et Malebranchius ille quidem systemate suo occasiona- 
lismi 1 rem sufficienter explicari posse contendit. Deus, 
inquit, occasione motuum, qui in corpore fiunt, producit 
in anima sensationes, affectiones eisdem motibus respon- 
dentes; pariter, occasione actuum rationalium animae, 
Deus in corpore efficit motus vitae sensitivae. 

Leibnizius vero per harmoniam a Deo ab initio prae- 
stabilitam inter diversos animae et corporis motus omnia 
rectius explicari autumavit. 

Alii denique Lockio hac in re consentientes influxum 
quendam physicum admittunt, sed tamen inter duas sub- 
stantias completas 2 . 

Philosophi vero plerique, inter quos catholici philosophi 
omnes, animam humanam admittunt esse corporis formam 
substantialem per se et essentialiter. 

Quae quidem doctrina fide tenenda est. In Concilio 
enim Viennensi (1311) Clemens V sollemniter definivit: 
«Doctrinam omnem seu positionem temere asserentem, 
aut vertentem in dubium, quod substantia animae ratio- 
nalis seu intellectivae vere ac per se humani corporis non 
sit forma, velut erroneam ac catholicae inimicam fidei, 
praedicto sacro approbante concilio, reprobamus; defi- 


1 Cf. vol. I, 356. 

2 Quas sententias explanatas invenies apud Mercier 1 . c. 488 sqq. 

nientes, ut cunctis nota sit fidei sincerae veritas ac 
eludatur universis erroribus aditus ne subintrent, 
quisquis deinceps asserere, defendere, seu tenere pertinaciter 
praesumpserit, quod anima rationalis seu intellectiva non 
sit forma corporis humani per se et essentialiter , tamquam 
haereticus sit censendus.» 

Subsequentibus vero temporibus haec eadem doctrina 
inculcata et confirmata est a Leone X in Concilio Latera- 
nensi V, et ab ipso Pio IX, cum Giintheri libros et sen- 
tentiam de pluralitate animarum reprobaret 

Thesis probatio. I. Probatio directa. Directe sententia 
nostra demonstrari potest: 

i . Ex unitate substantiali animae et corporis. Anima et 
corpus ita uniuntur in homine, ut in ipso non sit nisi unica 
natura completa et unica subsistentia (p. 119 sqq.). Sed 
si corpus humanum propriam habet formam substantialem 
a subsistentia animae distinctam, i. e. si anima rationalis, 
prout est forma substantialis, non est ipsa forma sub- 
stantialis corporis, tunc revera duo erunt in homine sub- 
sistentiae. Sed inter duo, quae propriam singula habent 
subsistentiam, alia esse neque concipi potest unio nisi acci- 
dentalis. Ergo anima rationalis per ipsam essentiam suam 
est forma substantialis corporis*. 


1 Cf. supra p. 101. 

2 «Quoi que 1 ’on fasse, si le corps est subsistant en lui-meme 
et si Time, de son c6te, est subsistante, le corps et 1'dme forment 
necessairement deux etres subsistanis. Or, deux 6 tres subsistants 
peuvent 6tre aussi rapproch£s qu’on le voudra, agir l'un sur 1’autre 
aussi intimement et de la fagon qu’on le voudra , iis n’en reste- 
ront pas moins deux 6tres subsistants, c’est-a-dire une juxtaposition, 
un agregat accidentel de deux substances ; jamais on n’en fera une 
unit6 r£elle; leur union sera et restera extrinseque , et l’on peut 
d^fier , qui que ce soit , de la concevoir autrement. Donc toute 
theorie qui ne considere pas le corps comme une matiore premiere 



Digitized by LiOOQIC 



DE MODO, QUO CORPUS ET ANIMA UNIUNTUR IN HOMINE. 12 ^ 


2. Ex doctrinae huius acceptabilitate. Sententia enim 
nostra logice deducitur ex principio evidenti conscientiae 
testimonio declarato. Unde rationes dubitandi, si quae 
adsunt, nonnisi apparenter thesi nostrae adversari possunt. 
Revera autem clare videmus, quae ex adversa parte mo- 
liuntur difficultates dubium prudens ingerere non posse. 
Sola enim quae primo intuitu commoveri potest difficultas 
consistit in eo, quod anima spiritualis videatur non posse 
esse corporis forma, quin eo ipso fiat forma materialis. 
Sed haec difficultas evanescit, si admittimus principium 
a S. Doctore laudatum, formas scilicet ita in natura ordi- 
nari, ut formae superiores in se contineant virtutem inferiorum 
et excedant *. «Anima enim humana non est forma in 
materia corporali immersa vel ab ea totaliter compre- 
hensa, propter suam perfectionem ; et ideo nihil prohibet 
aliquam eius virtutem non esse corporis actum, quamvis 
anima secundum suam essentiam sit corporis forma.» 2 

II. Probatio indirecta. Sententiae enim oppositae, quae- 
cumque finguntur, non afferunt rationem sufficientem con- 
sensionis tam intimae actionum animae et corporis. 

1. Occasionalismus enim non explicat , sed contra evi- 
dentissimum conscientiae testimonium negat commercium 
illud reale, quod animae est cum corpore. 

2. Idem vero dicendum est de harmonia praestabilita . 
In hoc enim systemate unio inter animam et corpus non 
esset realis, sed idealis tantum, ita ut eadem esset, si ani- 
mam supponeremus esse in aetheribus, corpus vero his in 
terris commorans. 


a laquelle Tame raisonnable dtend sa propre subsistence , est in- 
capable de rendre compte du fait de V unite substantielle de 1’homine 
et de F Union intrinseque de la mati&re et de 1’esprit dans le com- 
pos6 humain» ( Mercier 1. c. p. 504). 

1 Cf. supra p. 102. 

2 S. Thom., S. theol. I, q. 76, a. 1 ad 4. 



Digitized by 


Google 



128 ANTHROPOLOGIA. PARS SYNTHETICA. 

3 . Systema denique influxus physici , etsi admittit com- 
mercium quoddam reale, tamen non declarat rationem 
sufficientem dictaminis conscientiae nobis referentis imum 
et eundem hominem elicere operationes spirituales et 
operationes materiales. 

Thesis II. Anima rationalis ita est forma substantialis 
corporis t ut in ipso non sit nisi unica forma substantialis. 

Status quaestionis. Philosophos catholicos diximus omnes 
admittere animam esse formam substantialem corporis : non 
omnes tamen eodem modo rem explicant. 

Et Scotus quidem aliique recentes philosophi admittunt 
corpus esse animatum corpus et humanum corpus per 
animam, sed corpus esse corpus per formam propriam, 
quae dicitur forma corpor citatis. Praecipuum vero huius 
sententiae argumentum hoc est: Anima recedente, manet 
corpus ; nam corpus mortuum, priusquam dissolvatur, vere 
est corpus. Ergo constituitur in esse suo corporis alia 
forma ac anima rationali, i. e. forma corporeitatis. Qua 
forma Scotus corpus neque individuum quoddam neque 
substantiam esse dicit, sed in partiali quodam actu, quo 
proxime sit receptivum animae rationalis. 

. 5. Thomas autem et scholastici plerique contendunt 
corpus ab anima ut a sua forma habere, et esse humanum 
corpus, et esse animatum corpus, et esse corpus. Quam 
quidem S. Doctoris sententiam thesi nostra defendimus. 

Doctrinam vero Ecclesiae quod attinet, nihil de hac 
controversia expresse declaratum est. 

Thesis probatio. Cum animam humanam sciamus esse 
formam substantialem corporis, in ipso illo corpore in- 
dubitanter unica forma admittenda est, nisi sententia Scoti 
probabili saltem ratione fulciatur. Non enim sunt multi- 
plicanda entia sine ratione sufficienti. 

Sed sententia Scoti nulla quae valeat ratione fulcitur. 
Etenim : 

1. Inutilis est forma corporeitatis , quia anima virtute 
sua continet quidquid continent formae inferiores, non 
exclusa forma corporeitatis. 

2. Perperam inducitur (arg. neg.). Falso enim a sco- 
tistis admittitur, anima recedente, manere corpus idem, ut 
corpus, quod erat in composito humano. Etsi enim corpus 
mortuum per aliquod tempus habet quandam analogiam 
cum corpore vivente, tamen, re penitus perspecta, omnino 
destituitur forma illa unica, quae forma corporeitatis dicitur ; 
si quidem nihil aliud est nisi aggregatio multorum corporum 
accidentaliter inter se unitorum. Quorum unione efficitur 
totum quoddam, quod a mente ut aliquid unum substan- 
tiale concipitur et termino collectivo corporis mortui de- 
signatur. 

3. Destruit umtatem substantialem hominis. Forma enim 
corporeitatis, eo ipso quod materiae dat esse determinatum 
corpus, inducit substantiam quandam ut corpus completam 
et proinde in sua substantialitate distinctam ab anima 
rationali. Sed inter talem substantiam et animam non 
nisi accidentalis unio concipi potest. 

Notandum. Etsi Concilium Viennense animam unicam 
formam corporis esse expresse non declarat, nec de forma 
corporeitatis a Scoto excogitata loquitur, tamen eius verba, 
si simpliciter, ut fas est, accipiuntur, illam formam corporei- 
tatis excludere videntur. Neque tamen qui formam cor- 
poreitatis admittendam esse censuerit, ille ex verbis Con- 
cilii Viennensis haereticus declarari poterit, dummodo 
admittat animam rationalem per se et essentialiter esse for- 
mam substantialem corporis. Sed tunc quomodo philosophice 
rem explicet, ipse videat. 

Corollarium I. Unio inter animam et corpus non fit 
per mutuam conversionem } sed per transformationem \ 


1 Cf. Mercier 1 . c. p. 487 et 488. 

Re in st adi er, Elem. philos. schol. II. 9 

Corollarium II. Ex doctrina iam declarata sequitur, ut 
recte definiri possit anima humana : substantia spiritualis 
incompleta , naturaliter atque substantialiter unita corpori 
tamquam ipsius forma 1 • homo vero sit : substantia corporea 
vivens, sentiens, rationalis vel (quia «substantia corporea 
vivens, sentiens» dicitur «animal») animal rationale. 

Unde tamquam minus recta, immo falsa, a scholasticis 
reicitur definitio illa a cartesianis laudata : Homo est intel- 
legentia cui famulantur organa — «L/homme est une intel- 
ligence desservie par des organes», vel: «homo est spiritus 
utens corpore» (Plato). 

Corollarium III. Sequitur etiam ex his omnibus attente 
consideratis, praesertim vero ex iis, quae supra diximus circa 
diversitatem principiorum operationum in nobis (p. 121), 
ut recte sentiant, qui facultates vel potentias animae ad- 
mittunt esse entitates realiter disti?ictas ab essentia animae. 

Scholion. De sede animae in corpore. — Cum anima 
sit forma totius corporis, sequitur, ut sit in toto corpore; 
cum vero sit spiritus nullas habens partes physicas consti- 
tutivas aut integrantes, admittendum est ipsam esse in 
toto corpore definitive , non autem circumscriptive 1 2 ; aliis 
verbis: secundum totam suam essentiam physice acceptam 
est in toto corpore et in singulis eius partibus. 

Non autem est anima in singulis corporis partibus 
secundum totam suam virtutem. Anima enim non solum 
habet suum esse sed etiam suum operari, quod defluit ab 
esse. Quoad esse ipsam ponimus totam in toto corpore 
et totam in singulis eius partibus ; quoad operari vero vel 
explicationem et exercitium diversarum eius virtutum scimus 
eam non totam esse in singulis corporis partibus. Ex- 
perientia enim hoc evidenter compertum habemus, cum 


1 Cf. Pesch 1 . c. I, 413. 

2 De ubi circumscriptivo et definitivo vide vol. I, 336 sq. 

virtutem potentiae vegetativae et potentiae sensitivae in 
diversis sciamus organis explicari; virtutem vero intelle- 
gendi in se ipsa consideratam proprie loquendo in nullo 
corporis loco fieri, ex thesi de spiritualitate constet. 

Qui doctrinam nostram de unione substantiali animae 
et corporis reiciunt, in innumeras abeunt sententias, cum 
sedem animae in corpore determinare volunt. Sic Plato 
animam rationalem in toto cerebro posuit ; alii vero cum 
Cartesio in eius parte tantum, id est in glandula pineali, 
eam collocaverunt; alii, in cerebello; alii, in sanguine; 
alii, in corde etc. 


Liber ii. 

DE CAUSA EFFICIENTI HOMINIS. 

CAPUT I. 

DE CREATIONE ANIMAE HUMANAE. 

Articulus i. 

DE FACTO CREATIONIS ANIMAE HUMANAE. 

Thesis. Animae hominum singulae immediate a Deo 
creantur. 

Status quaestionis. Circa originem animae humanae 
diversae excogitatae sunt sententiae, quae omnes ad triplex 
genus reduci possunt. Est enim: 

1. JSmanatismus : sententia eorum, qui docent animam 
humanam esse particulam quandam vel radium a sub- 
stantia divina emanantem (pantheismus transiens) , vel 
etiam animam humanam evolutione quadam Dei sive 
reali sive ideali oriri (pantheismus immanens). 

2. Traducianismus : cuius doctrinae fautores in eo 
omnes conveniunt, quod animam filiorum ex anima paren- 
tum traduci docent. Modum vero, quo traductio illa fiat, 
diversis explicant sententiis. 

9 * 

Alii enim generatione materiali hoc fieri contendunt 
(Tertullianus, Apollinaris). 

Alii vero generatione spirituali quadam rem explicant. 
Cui sententiae per aliquod tempus ipse S. Augustinus ad- 
haesit, cum tali doctrina transmissionem peccati originalis 
melius declarari posse autumaret. 

Alii deinde animas filiorum a parentibus creari docent 
(F rohschammer) . 

Rosmini denique contendit a parentibus generari animam 
quandam sensitivam, quae deinde a Deo per manifesta- 
tionem ideae entis in animam spiritualem transmutetur. 

3. Creatianismus vel sententia thesi nostra supra decla- 
rata. Quae quidem scholasticorum doctrina unanimi doc- 
torum consensu ita est firmata, ut nemo catholicus de ea 
tuta conscientia possit dubitare. 

Thesis probatio. (Ex spiritualitate animae .) Anima 
humana habet esse et proinde effici independens a materia. 
Etenim «cum fieri sit via ad esse, sic alicui competit 
fieri, sicut ei competit esse» 

Atqui eius effici independens a materia explicari non 
potest nisi creatione immediata a Deo. Etenim: 

1. Absurdum est systema emanatismi, cum Deum infinite 
perfectum sese dividere vel sese evolvere pugnet in conceptu 1 2 . 

2. Absurdus traducianismus, quocumque modo exponitur. 

Primo enim repugnat generatio materialis animae spiri- 
tualis , cum generatio materialis sit eductio formae ex 
potentia materiae. 

Repugnat deinde generatio spiritualis quomodocumque 
concipitur. Neque enim partem animae parentum neque 
totam hanc animam filiis transmitti generatione illa con- 
cipi potest. 


1 S. Thom S. theol. I, q. 90, a. 2. 

2 Pantheisini uberior refutatio fiet in theologia naturali. 

Repugnat etiam creatio animae a parentibus. Productio 
enim totius substantiae ex nihilo 1 rationem sufficientem 
habere non potest in ente quodam ab alio exsistente, quod 
scilicet habeat esse receptum , sed ab eo tantum fieri potest, 
cuius essentia est esse, ab ente scilicet a se, i. e. a Deo. 
Creatio praeterea virtutem infinitam expostulare videtur. 
Inter nihil enim totius substantiae finitae et esse eiusdem 
est disproportio infinita. Unde ad transitum illum ex nihilo 
ad esse efficiendum potentia infinita requiri videtur 2 * . 
Ceterum nulla umquam virtus creata ex nihilo sui et sub- 
iecti quicquam produxit. Universali enim experientia scimus 
productiones substantiales omnes, quae his in terris fiunt 
ab agentibus naturalibus, non esse nisi transformationes 
materiales. 

Repugnat denique Rosminii sententia, quia anima, quae 
est sensitiva tantum, ideam entis in se exprimere nequit. 
Quomodo vero, idea entis manifestata, anima spiritualis ex 
sensitivae animae transmutatione oriatur, concipi non potest, 
quia sunt ideae illae repugnantes vel insociabiles 8 . Ergo 
admittendum est singulas animas humanas a Deo im- 
mediate creari. 


Articulus ii. 

DE TEMPORE CREATIONIS ANIMAE HUMANAE. 

§ i. Praeexsistentia animarum refellitur. 

Platonis erat sententia animas humanas, priusquam 
corporibus suis coniunctae sint, in astris puriorem vitam 
degisse, postea vero sceleris luendi causa in his corpo- 
ribus inclusas esse. 


1 Quid sit creatio, recole ex iis, quae in cosmologia 
sunt vol. I, 375. 

2 Cf. Boedder, Theol. nat. p. 272 et 274. 

8 Cf. vol. I, 25. 


declarata 

Quae sententia, cum gratis affirmetur, conscientiae 
testimonio nullo modo firmetur, rectae rationi repugnet, 
omnino improbanda est. Anima enim, cum sit naturaliter 
forma corporis, tunc solum producenda esse videtur, cum 
producitur ipsum compositum. Potest quidem tempore 
prius exsistere quam compositum: revera tamen ipsam 
praeexstitisse, nulla probabili ratione ostendi potest. Unde 
praeclara illa a tota schola propugnata assertio: Animae 
humanae non prius creantur , quam suis coniunguntur cor- 
poribus. 

Ad rem Concilium Constantinop. II (553) : «Si quis fabu- 
losam animarum praeexsistentiam . . . asseruerit, A. S.»; 
et Leo M. in epistola dogmatica ad Turribium: «Catho- 
lica fides», inquit, «a corpore suae unitatis abscidit (pri- 
scillianistas), constanter praedicans atque veraciter, quod 
animae hominum, priusquam suis inspirarentur corporibus, 
non fuere.» 

§ 2. Quonam momento temporis anima rationalis cum 
corpore uniatur, magis determinatur. 

Praeexsistentia animarum reiecta, iam ulterius quaeri 
potest, quonam praecise tempore vel momento anima 
rationalis corpori suo infundatur. 

Duas hac de re habemus scholasticorum sententias. 

I. Secundum S. Doctorem anima initio generationis 
non est nisi vegetativa, corpore deinde sufficienter evoluto, 
ex vegetativa anima corrupta fit anima sensitiva, quae qui- 
dem anima sensitiva corpus ad suscipiendam animam 
rationalem disponit. Ubi primum vero haec dispositio 
perfecta est, anima rationalis a Deo creatur et corpori 
infunditur, ita tamen ut, corrupta anima sensitiva, in 
homine non sit nisi unica anima, anima scilicet rationalis, 
quae virtute sua continet quidquid habuerunt formae priores, 
et adhuc amplius. 

Vegetativam proinde animam sequitur sensitiva, sensi- 
tivam sequitur rationalis, ita ut unusquisque homo primo 
sit quasi planta, deinde quasi belua, tandem homo. 

Cuius sententiae rationes praecipuae hae sunt: 

1. Ad diiudicandas rerum essentias, ad phaenomena 
semper oportet attendere; neque umquam licet plus tri- 
buere essentiae, quam quod appareat in phaenomenis. 
Quamdiu ergo tantum observantur phaenomena vegetalia, 
non licet ponere esse animam sensitivam. 

2. Tribui debet in genere humano principiis generantibus, 
quidquid his tribuitur in genere viventium reliquorum. Sed 
viventia reliqua producunt animam substantialem. Ergo id 
ipsum homini tribuendum est. Sed homo producere animam 
spiritualem non potest. Oportet ergo, ut animam spiritualem 
antecedat anima materialis, quae ab homine producatur. 

3. Conformitas et incredibilis illa similitudo, quae est 
inter parentes et liberos, multo facilius explicatur, si pu- 
temus per multos dies fuisse in corporibus filiorum animas 
materiales a parentibus productas 

II. Iuxta Albertum Magnum et recentes physiologos fere 
omnes anima rationalis illico in prima organizatione cor- 
pori infunditur. 

«Cuius sententiae ratio est, ut dicant ad introducendam 
animam humanam, quae sit simul vegetati va, sensitiva, 
rationalis, non requiri dispositionem perfectissimam, sed 
satis esse eam, qua aliquae saltem operationes vitales effici 
possunt. . . . Neque obstat, quod isto tempore (initio 
generationis) nulla appareant rationalis vitae vestigia. Ad 
ratiocinandum enim in homine certa quaedam organismi 
evolutio et perfectio requiritur ; quae ne in parvulo recens 
nato quidem reperitur. Numquid infantibus vagientibus 
anima rationalis neganda est eo, quod nondum manifestent 
ullius ratiocinationis indicia ?» 2 


1 Ita fere Pesch 1 . c. I, 429. 2 Ibid. p. 430. 

Haec ultima sententia hodie inter philosophos multo 
communior est *. 

In disputationibus vero theoreticis hac de re magna 
concedenda est libertas; quando autem in praxi tutior sen- 
tentia eligenda sit, docent moralistae. 

Caput ii. 

DE ORIGINE HOMINIS. 

Articulus i. 

DE PROXIMA HOMINUM ORIGINE. 

Singulas animas humanas scimus a Deo immediate 
creari. Sed homo non est anima tantum sed compositum 
ex anima et corpore. Compositum vero illud parentes 
recte dicuntur generare . «Etsi enim Deus est, cui primo 
productio animae (propter creationem) attribuenda est, 
tamen parentes iusto iure dicuntur generare hominem, 
quia homo qui fit, aliquid de communi substantia accipit, 
quo parentibus similis evadat quoad naturam.» 1 2 * * * * * 8 Parentes 
deinde sunt causa ipsius unionis animae cum corpore, eo 
quod materiam ad formam recipiendam disponunt*. 

Articulus ii. 

DE PRIMI HOMINIS ORIGINE. 

Cum singuli homines immediate oriantur ab aliis ho- 
minibus, decursu temporum series quaedam constituta est 

1 «Die Meinung des hl. Thomas, dafs im menschlichen Embryo 

zuerst eine Pflanzenseele erzeugt, dann eine Tierseele eduziert und 

schliefslich eine geistige Seele von Gott erschaffen werde, scheint 

nicht gentigend begriindet zu sein und findet heute nur wenige 

Anhanger» (. Lehmen 1 . c. p. 516). — Sententiam S. Doctoris 
verisimiliorem esse contendit Merci er 1 . e. p. 541. — Qui plura de 

hac re desiderat, legere potest Farges , La vie et Tdvolution des 

esp&ces p. 195 sqq. 2 Pesch 1 . c. I, 423. 

8 Cf. Thom., S. theol. I, q 118, a. 2 ad 4. 

generantium vel parentum et filiorum. Quae series, cum 
infinita actu esse non possit 1 , primos supponit generatores, 
qui ipsi ab aliis hominibus non sint generati. 

Quorum originem quod attinet, haec breviter sunt 
declaranda : 

1. Anima rationalis primorum parentum certo oriri 
non potuit ex evolutione materiae , puta nebulosae : erat 
enim spiritualis. Haec anima proinde a Deo erat creanda *. 

2. Corpus vero primorum parentum ex evolutione 
materiae sub influxu divino oriri potuisse , rationi (meta- 
physice) non repugnat. Quomodo vero de facto effor- 
matum sit, Scriptura Sacra (Gen. 2, 7. 21. 22) declaratur 
et scientiis naturalibus inquiritur 5 . Quibus inquisitionibus 
id iam effectum est, ut, quidquid de possibilitate huius rei 
metaphysica docent, corpus humanum ex evolutione cor- 
porum animalium brutorum, puta simiarum, de facto ortum 
esse, non nisi ab illiterato et imprudente affirmari possit 4 . 

3. Omnes homines unius et eiusdem esse speciei , ex scien- 
tiarum placitis iam certo constat. Unitatem vero illam 
talem esse, ut totum genus humanum ex unico primo 
patre et unica prima matre (Adam et Eva) originem duxerit, 
fide certum est, et scientiarum inquisitionibus ut verisimile 
comprobatur 6 . 


1 Cf. vol. I, 351 sqq. 2 * Cf. supra p. 1 3 1 . 

3 Cf. I. B. Pelty Histoire de 1 ’Ancien Testament I (ed. 3, Paris 

5 2 s qq- 

4 Cf. Lehmen 1 . c. p. 521 sqq. Bumuller , Mensch oder Affe ? 
Ravensburg 1 900. 

5 «Dans Petat actuel de la Science, Punite specifique de tous 
les types humains presents ou passas peut 6tre consid£r£e comme 
certaine , meme abstraction faite de ce que nous en savons par 
1 ’histoire et par la doctrine r£v£l£e. — Est-il permis d’aller plus 
loin et d’affirmer, au nom de la Science ou de Parcheologie, non 
seulement Puniti d’esp&ce, mais meme l’ unite c? origine de 1’huma- 

nite? Tous les membres de la famille humaine descendent, la 

Scholion. De causa exemplari hominis. — Ex iis, quae 
hucusque experientia observavimus vel ratiocinio collegi- 
mus, iam scimus causam efficientem hominis esse duplicem, 
Deum scilicet quoad animae productionem, parentes vero 
quoad materiae informandae dispositionem per veram totius 
compositi generationem. Causam formalem deinde intrin- 
secam et substantialem hominis item scimus esse animam. 

Sed praeter causam formalem intrinsecam philosophi, 
in rebus quae fiunt, distinguunt etiam causam formalem ex - 
trinsecam vel ideam, exemplar in mente exsistens, secundum 
quod res formantur. Haec idea, quae dicitur etiam causa 
exemplaris , ut archetypus invenitur ultimo in intellectu 
Dei ab aeterno in essentia sua conspicientis diversos modos, 
secundum quos haec essentia est imitabilis ad extra. Unde 
fit, ut res omnes creatae dici possint quaedam «vestigia» 
Dei vel «similitudines» Dei ab Ipso in natura expressae. 
Inter creaturas vero omnes huius mundi aspectabilis homo 
specialem quandam refert simulitudinem Dei expressam. 
Entia enim inferiora non assimilantur Deo nisi secundum 
genus quoddam remotum, alia scilicet in quantum sunt, 
alia in quantum vivunt . Homo vero assimilatur Deo se- 
cundum ultimam quasi differentiam, in quantum scilicet 
potest intellegere et velle : et propter hanc proximam simili- 
tudinem Dei in ipso expressam homo dicitur imago Dei. 

Ex his sequitur, ut, quo perfectior est actus intellectus, 
mentis et voluntatis, eo perfectior etiam sit in nobis simili- 

Bible nous 1 ’apprend, cTun seul couple primitif. Que nous dit la 
Science a cet £gard ? A coup sur , la filiation du genre humain 
a partir d’un seul couple primitif est possiblc , et il ressort des 
pages precedentes qu’elle est vraisemblabk ; mais nous ne croyons 
pas que l’on puisse, k l’aide d’arguments purement scientifiques, 
arriver jamais a etablir qu’elle est certaine» ( Mercier 1. c. p. 547). 
Cf. etiam Pelt 1 . c. p. 48. Vigouroux , Les Livres Saints et la 
critique rationaliste III (Paris 1887), 299 — 390. Guibert, Les ori- 
gines etc. (ed. 2) p. 215 sqq. 

tudo illa Dei expressa. Perfectissimus proinde erit homo 
ille, qui curat, ut Deum sibi proponat tamquam obiectum 
intellectus et voluntatis. «Noverim te, ut amem te!» In 
his enim duobus consistit eius finis ultimus, de quo iam 
superest, ut nonnulla maximi momenti declaremus. 



Liber iii. 

DE CAUSA FINALI HOMINIS. 

CAPUT I. 

FINIS ULTIMUS HOMINIS DETERMINATUR. 

Praenotiones. Finem ultimum generatim scimus esse 
illum, ad quem alii fines ordinantur, cum ipse ad ulteriorem 
non ordinetur. 

Agitur vero hic non de fine ultimo hominis externo, 
quem in theologia naturali dicemus esse gloriam Dei ex- 
trinsecam, sed de fine hominis ultimo interno , id est, de 
fine, qui in ipso homine nulli alii subordinatur K 

Quem finem ultimum hic inquirimus naturalem abs- 
trahendo scilicet ab ordine supernaturali, ad quem homo 
de facto elevatus est, ita ut activitatis et evolutionis nostrae 
illum tantum terminum ultimum consideremus, qui est 
secundum vires et exigentias naturae humanae. Iam vero 
finem illum in communi scimus consistere in universali bono 
realiter consequendo. Compertum enim habemus esse in 
homine naturalem tendentiam in bonum universale, ut 
in ipsius finem ultimum (p. 72). Cui appetitui correspondere 
debet tamquam terminus hoc bonum realiter consequendum, 
cum universali inductione constet in genere nullum motum 
naturae esse inanem 2 neque quisquam serio de hac re 
dubitare possit. Praeterea creatoris mundi sapientiae et 

1 Cf. vol. I, 310 et 31 1. 2 Ibid. 166 et 167. 

bonitati 1 maxime repugnat creaturam rationalem ab ipsol 
inclinari naturaliter ad motum, cuius nullus sit terminus realis. 

Cum «nomine beatitudinis intellegatur ultima perfectio 
rationalis seu intellectualis naturae» * finis ultimus hominis 
in communi dicitur etiam saepenumero beatitudo in communi. 

Definitur autem beatitudo generatim ut sit: status om- 
nium bonorum aggregatione perfectus *. In tali vero statu 
duo potissimum considerari possunt: ipsa aggregatio bo- 
norum, i. e. ipsum bonum perfectum, quo quis , beatur, et 
assecutio huius boni et possessio. Uftde duplex quoque 
distingui potest beatitudo pro diversitate huius respectus, 
nimirum: beatitudo obiectiva et beatitudo subiectiva. 

Beatitudo obiectiva dicitur: bonum perfectum, cuius 
possessione quis beatur. 

Beatitudo autem subiectiva vel formalis est : ipsa beati- 
ficabo subiecti bonum perfectum possidentis. 

Quibus omnibus declaratis, cum hominis finem ultimum 
in concreto iam simus determinaturi, ad utramque hanc 
beatitudinem attendentes, priore qui sequitur articulo in- 
quiremus, in quonam sit beatitudo hominis obiectiva re- 
ponenda, altero vero, in quonam consistat eius beatitudo 
subiectiva. 

Articulus i. 

DE BEATITUDINE OBIECTIVA HOMINIS. 

Thesis. Beatitudo obiectiva hominis in nullo bono creato 
vel finito invenitur , sed in solo summo vel infinito bono , 
quod vocamus Deum . 

Status quaestionis. Thesi nostra duo revera affirmamus. 

i. Parte enim negativa asserimus nullum bonum fini- 
tum beatitudinem hominis constituere posse. 

1 Cf. vol. I, 408 et 409. 

* S. Thom.y S. theol. I, q. 62, a. 1. 

8 Boethius, De consol. III, 2. 

2. Parte vero affirmativa contendimus in Deo beatitu- 
dinem illam revera inveniri. 

Loquimur hic de beatitudine obiectiva proprie dicta et 
perfecta , cuius definitionem supra declaravimus. Si quidem 
non raro beatitudinis nomen, sensu improprio, accipitur 
ad designandam felicitatem hominis non quidem omnino 
perfectam, utpote non omne malum excludentem, sed tamen 
relative magnam vel etiam maximam , quae his in terris 
in certa quadam vitae condicione obtineri possit. Talem 
enim beatitudinem in rebus creatis revera inveniri, non 
est cur negemus. Nec loquimur hic de beatitudine in- 
choata , quae recte dici potest contineri in complexu bo- 
norum temporalium, cum ad supremum bonum recte or- 
dinantur. 

Perfectam proinde beatitudinem obiectivam nobis in- 
quirentibus prae oculis habendum est bonum illud deter- 
minatum eiusmodi debere esse, 

i°. ut propter se appetatur, non autem sit bonum utile; 

2 0 . ut appetitum rationalem plene vel totaliter quietet ; 
quod esse non potest nisi; 

3°. excluso omni malo, stabile sit atque indeficiens; 

4°. ut sit in omnium potestate K 

Thesis probatio. I. Probatur pars negativa : Nullum 
bonum creatum vel finitum beatitudinem obiectivam hominis 
constituere potest. 

A. Argumento generali. «Impossibile est beatitudinem 
hominis esse in aliquo bono creato. Beatitudo enim est 
bonum perfectum, quod totaliter quietat appetitum; alio- 
quin non esset ultimus finis, si adhuc restaret aliquid ap- 
petendum. Obiectum autem voluntatis, quae est appetitus 


1 Cf. de hac re Meyer, Instit. iur. nat. I, 41 sq. Cathrein, 
Phil. mor. (ed. 3) p. 17 sqq. 

I 

humanus, est universale bonum, sicut obiectum intellecti 
est universale verum. Ex quo patet, quod nihil pot: 
quietare voluntatem hominis nisi bonum universale; quod 
non invenitur in aliquo creato, sed tantum in Deo; quia 
omnis creatura habet bonitatem participatam. Unde solus 
Deus voluntatem hominis implere potest, secundum quod 
dicitur Ps. 102, 5 : Qui replet in bonis desiderium tuum etc. 
In solo igitur Deo beatitudo hominis consistit.» 1 * 

B. Per partes , diversa bonorum genera eaque obiter 
percurrendo. 

Experientia enim et ratione manifeste constat in nullo 
boni creati genere inveniri condiciones ad beatitudinem 
hominis constituendam necessarias. Bona enim creata vel 
sunt bona externa , quales sunt divitiae, honores, fama sive 
gloria, dignitates vel potestates 8 , vel bona interna , bona 
scilicet corporis vel animae 8 , vel horum omnium congeries. 
«Atqui praedictis condicionibus carent: 

1. Bona fortunae , ut divitiae, honores etc. Nam: 

a) Divitiae sunt solum bona utilia, in quantum iuvant 
ad comparanda bona animae vel corporis ; ergo non sunt 
per se appetendae. . . . 

b) Earum inquisitio non est in omnium potestate, sunt 
semper instabiles. 

c) Cum sollicitudine possidentur, cum dolore amittun- 
tur, cupiditatem potius acuunt iugiter quam satiunt. . . . 

2. Bona corporis. Haec enim sunt solum bona utilia, 
quae bonis animae subordinantur , insuper sunt valde 
defectibilia et imperfecta ideoque appetitum hominis ex- 
plere nequeunt. . . . Quod speciatim voluptatem corpo- 
ralem attinet, haec iam propterea non potest esse obiectum 
beatitudinis humanae, quia homini cum brutis est com- 
munis. Deinde semper oritur ex bono materiali et parti- 


1 S. Thom., S. theol. I, II, q. 2, a. 8. 

8 Ibid. a. 1. 2. 3. 8 Ibid. a. 5 et 7. 

culari, quod animae spirituali et cognoscenti universale 
maxime est improportionatum. 

3. Bona animae . Haec sunt aut ipsa animae substantia 
cum suis facultatibus, aut sunt bona acquisita per exer- 
citium facultatum, scilicet virtus, ars etc. 

Iam vero: a) Ipsam animam in se condiciones supra 
dictas habere non posse, patet ex ipsis eius facultatibus, 
quae ostendunt animam ab extrinseco complendam esse. 

b) Potentiae sunt propter actus, similiter etiam habitus. 

c) Ipsi denique actus intellectus et voluntatis dependent 
a suis obiectis et solum possunt esse perfecti, si circa 
bonum et verum perfectum versantur. 

4. Bonorum praedictorum congeries. Nam: 

a) Inhabilitas illorum bonorum ad beandum hominem, 
cum non ex defectu quantitatis, sed ex earum intrinseca 
qualitate (defectibilitate etc.) oriatur, per solam agglome- 
rationem tolli non potest. 

b) Experientia teste, crescente horum bonorum quanti- 
tate, augetur ipsorum appetitus. Ergo concludere licet, 
etiamsi quis omnia occuparet, eum inde minime beatum 
fore; alias enim, quo plus boni quis possideret et quo 
magis ad limites plenae satietatis accederet, eo magis 
decrescere deberet appetitus. 

c) Nemo umquam haec omnia bona simul possedit vel 
possidere poterit.» 1 

II. Probatur pars affirmativa : Beatitudo obiectiva hominis 
in Deo revera invenitur . Etenim : 

Necesse est exstare obiectum aliquod reale et actuale, 
quod appetitui naturali hominis in bonum universale cor- 
respondeat (supra p. 139). Atqui bonum finitum obiectum 
illud esse non potest. Ergo bonum infinitum actu exsistens 
est obiectum huius appetitus naturalis : inter bonum fini- 
tum enim et bonum infinitum in ordine realiter exsistentium 


1 Cathrein 1 . c. p. 18. 19. 

non datur medium. Sed bonum infinitum actu exsiste 
vocamus Deum. Ergo in Deo beatitudo obiectiva hominis 
invenitur, secundum illud S. Augustini : Fecisti nos (Domine) 
ad te , et inquietum est cor nostrum , donec requiescat in te \ 

Articulus ii. 

DE BEATITUDINE FORMALI (SUBIECTIVA). 

Thesis. Beatitudo subiectiva vel formalis in perfectissima , 
quam homo secundum capacitatem naturae suae assequi potest , 
cognitione Dei consistit et amore similiter perfecto . 

Status quaestionis. Loquimur de formali beatitudine 
naturali , quam homo suis viribus recte utens certo quidem 
acquireret, sed ultra quam non excederet, nisi Deus ipsum 
de facto elevasset ad ordinem quendam supernaturalem, 
in quo finis noster est intuitio Dei directa. Hanc in- 
tuitionem supernaturalem, quam in voluntate consequitur 
amor et fruitio boni perfecti, visionem beatificam theologi 
vocant. 

Quam beatitudinem naturalem dicimus esse perfectissi- 
mam, quam secundum capacitatem et vires suae naturae 
homo acquirere potest, Dei cognitionem et amorem simi- 
liter perfectum. Cuius propositionis sensum ut intellegamus, 
haec sunt notanda: 

Intuitive homo naturaliter Deum cognoscere non potest. 
Obiectum enim proprium intellectus humani scimus (pag. 59) 
esse universale in rebus materialibus, ex quibus non nisi 
abstrahendo et discurrendo ad notiones spirituales eve- 
hitur. Quae quidem cognitio Dei, ut ab «intuitiva» distin- 
guatur, « abstracti va» dici solet. 

Beatitudinem proinde formalem hominis contendimus 
esse: perfectam cognitionem syntheticam ordinis univer- 
salis per eius causam supremam. Hanc cognitionem per- 

1 Confess. 1 . 1. 1. 

fectam consequitur naturaliter amor perfectus Dei ut prin- 
cipii huius ordinis, et gaudium vel delectatio perfecta oriens 
in natura humana ex illa contemplatione et ex illo amore *. 

Tres igitur actus ad beatitudinem formalem necessario 
concurrunt : cognitio, amor, gaudium seu delectatio. Quaerunt 
vero philosophi, quinam ex ipsis quasi essentiam beatitudinis 
constituant, quinam vero sint quasi attributa eius necessaria. 

Facile autem inter plerosque convenit delectationem 
ad beatitudinem non nisi per modum attributi necessarii 
pertinere; de duobus aliis vero triplex est opinio: 

S. Doctor enim solam cognitionem affirmat esse essen- 
tiam beatitudinis 8 . 

Scotus contra solum actum amoris beatitudinem for- 
malem essentialiter constituere contendit*. 

Alii vero, inter quos Albertus Magnus , S . Bonaventura, 
Suaresius 4 , et in cognitione et in amore Dei essentiam 
beatitudinis sitam esse docent. 


1 «Tout le probleme de la destinae naturelle de Thomme dans 
la vie future revient donc k savoir quelle sera alors 1’activite su- 
perieure de l’ame. — Ce sera la pensae a son plus haut degre 
possible de perfection ; donc la connaissance la plus parfaite pos- 
sible de 1’objet formel de 1'intelligence, c’est-2i-dire enfin la Science 
de l’universalit6 des choses materielles , de leurs propri£tes et de 
leurs lois , par leurs causes les plus profondes et principalement 
par leur cause supreme , y compris la connaissance negative et 
analogique des etres spirituels et de 1 ’Etre divin ; ou, plus bri&ve- 
ment, ce sera la connaissance synth&tique de 1’ordre universel par 
sa cause supr&ne. C’est cette connaissance qui porte le nom de 
sagesse ou de philosophie. Cette connaissance engendrera natu- 
rellement 1’activit^, parfaite aussi, de la volonte, c’est-&-dire 1’amour 
de Dieu consid6r£ comme Principe et Fin du monde physique et 
du monde moral, et la felicit£ de la nature humaine dans cette 
contemplation et cet amour parfaits» ( Mercier , Psychologie p. 5 ^ 4 )- 

* S. theol. I, II, q. 3, a. 4. 

* In 4. 49. q- 5- 

4 De ultimo fine disp. 7, sect. 1 et 2. 

Reinstadler, Elem. philos. schol. II. IO 

Sed quidquid est de disputatione illa, quae ordinem ■ 
supematuralem magis respicit quam beatitudinem natu- 
ralem, nos, ad elementa simpliciter necessaria beatitudinis 
hic unice attendentes, hanc beatitudinem in tribus illis 
actibus, prout supra sunt declarati, revera sitam esse con- 
tendimus. 

1 

Thesis probatio. Deus est hominis beatitudo obiectiva 1 
seu obiectum illud determinatum, ex cuius possessione j 
vel coniunctione homo beatur (p. 40 sqq.). 

Sed haec hominis cum Deo coniunctio in ordine ad 
ipsum hominem perficiendum aliter fieri non potest nisi 
per cognitionem, amorem, fruitionem vel delectationem j 
supra declaratam. Etenim : « 

1. Haec coniunctio fieri non potest per unionem quan- 
dam substantialem 1 ; 

neque per unionem essentialem, quae repugnat naturae 
entis infiniti; 

neque per unionem hypostaticam, quae excedit exigen- 
tiam naturae humanae. Secundum exigentiam enim illam 
homo habet tantum, ut ipsi conveniat subsistere subsistentia 
humana, nullo modo autem, subsistentia divina. 

2. Oritur proinde haec coniunctio ex unione quadam 
accidentali, quae, cum fieri debeat in ordine ad hominem 
perficiendum, necessario in ultima perfectione activitatis 
hominis relative ad Deum est ponenda. Iam vero: 

Poni non potest haec ultima perfectio formaliter in 
activitate vegetativa vel sensitiva , sed tantum in vita 
rationali. Activitates enim illae inferiores, cum in homine 
rationali vitae subordinentur, finem suum ultimum non in 
se ipsis habent, sed in activitate huius vitae intellectualis. 

Intellectuali autem illa activitate homo cum Deo per- 
fecte coniungi non potest aliter nisi perfectissimo illo, 


De his notionibus vide supra p. 120. 

de quo supra diximus, cognitionis, amoris, delectationis 
actu. Ergo in perfectissima Dei cognitione et amore 
cum delectatione necessario defluente beatitudo formalis 
hominis exsistit. 


CAPUT 11. 

QUOMODO BEATITUDO HOMINIS COMPLEATUR, 
OSTENDITUR. 

Articulus i. 

DE VITA MORTALI HOMINIS. 

Thesis. Perfecta beatitudo formalis in hac mortali vita 
obtineri non potest. 

Probatio. Ad perfectam enim beatitudinem formalem 
requiritur, ut appetitus rationalis, secluso omni malo, plene 
quietetur in possessione stabili et indeficienti boni perfecti *. 

Atqui in praesenti vita haec plena et quieta et in- 
deficiens possessio obtineri non potest. Nam: 

1. Non omne malum excluditur, neque ex parte in- 
tellectus, qui multis ignorantiis et erroribus obnoxius manet, 
quantacumque est eius perfectio ; neque ex parte volun- 
tatis, quae semper motibus appetitus sensitivi inquietatur ; 
neque ex parte corporis, quod innumeris aggravatur in- 
firmitatibus, necessitatibus, morbis etc. 

2. Numquam his in terris appetitus rationalis impletur: 
quo profundius enim veritatem e. g. percipimus, eo clarius 
videmus multa esse, quae mentem effugiunt, cum tamen 
sint de iis, quae naturaliter scire desideramus; quo maior 
est copia bonorum quae possidemus, eo vehementius fit 
in nobis desiderium ad ampliora 2 . 

3. Praeterea instabilia sunt bona multa, quae posside- 
mus, omnibus vero tamquam ultimus terminus imminet 


Cf. supra p. 1 4 1 . 


Cf. supra p. 72. 

mors. Legitima enim inductione compertum habemus 
mortem omnibus viventibus corporeis ex naturae instituto 
accidere. Quae quidem moriendi necessitas inde oritur, 
quod corpus vivens ad nutritionis exercitium ineptum 
redditur. Virtus enim nutritiva pendet a certis dispositioni- 
bus organicis, quae vel violenter (mors violenta), vel na- 
turaliter, i. e. propter ipsum nutritionis exercitium (mors 
naturalis), corrumpuntur. 

Articulus ii. 

DE IMMORTALITATE ANIMAE. 

Cum motus naturalis voluntatis nostrae inanis esse non 
possit (p. 139), neque his in terris beatitudo nostra ob- 
tineatur perfecta , nostra felicitas in futura eaque im- 
mortali vita est exspectanda. Unde hic iam 

Quaeritur, utrum anima humana sit revera immortalis, 
an in morte simul cum corpore corrumpatur. 

Dubia. Videtur anima in morte simul cum corpore 
corrumpi. Nam: 

1. Quod habet initium cum corpore, cum corpore 
etiam perire debet. Sed anima humana incipit esse cum 
corpore. Ergo etiam cum corpore perire debet, et sic unus 
erit interitus pecudum atque hominum. 

2. Anima humana, ut supra diximus (p. 124 sqq.), 
creata est, ut essentialiter sit corporis forma, i. e. ut ex 
eius cum corpore unione formaliter resultet id, quod est 
«homo». Ergo soluto corpore et pereunte homine, etiam 
anima perire debet. 

3. Si anima non periret in morte hominis, nulla esset 
ratio, cur homo tantopere horreret ipsam mortem. 

4. Quorum est simile principium et similis processus, 
eorum etiam similis finis esse videtur. Sed simile est 
principium hominum et bestiarum, similis etiam processus 
in utrisque. Ergo unus erit finis bestiarum atque hominum. 

5. Videtur Deus ex benignitate annihilare animas, 
postquam coniunctionem cum suis corporibus, quae sibi 
naturalis sit, amiserint ; eo fere modo, quo nos ex miseri- 
cordia necamus aviculam, quae alam vel pedem amisit 

Sed contra est firma omnium populorum de immor- 
talitate animae persuasio. Unde: 

Thesis I. Anima humana est per naturam suam im- 
mortalis. 

Status quaestionis. Immortalitas est incorruptibilitas 
viventis, ut vivens est: idem proinde significat ac vitae 
inamissibilitas. Iam vero triplicem distinguunt immortali- 
tatem vel vitae inamissibilitatem : immortalitatem per essen- 
tiam, per gratiam, per naturam. 

Immortalitas per essentiam est vitae inamissibilitas in 
ente, cuius essentia est ipsum vivere, ita ut absolute re- 
pugnet ipsum non vivere. Haec immortalitas soli Deo 
convenit, iuxta haec S. Pauli ad Timotheum (1 Tim. 6, 
15. 16) praeclare dicta: «Rex regum et Dominus domi- 
nantium, qui solus habet immortalitatem.» 

Immortalitas per gratiam est vitae inamissibilitas in 
ente, cuius natura ex se tendit ad corruptionem, sed in 
vita servatur gratuito Dei auxilio. Talem theologi docent 
fuisse primi hominis immortalitatem in statu innocentiae. 

Immortalitas per naturam est vitae inamissibilitas in 
ente, cuius natura nullum in se includit corruptionis prin- 
cipium, ita ut nec corrumpatur per se, nec corrumpatur 
per accidens. 

Dicitur vero corrumpi per se id, cuius essentia, prout 
formaliter exsistebat, cessat exsistere, propter dissolutio- 
nem partium realiter distinctarum, quibus constabat, licet 
principia illa post dissolutionem maneant. Sic homo 


1 Has et alias rationes dubitandi expositas invenies apud Pesch 
1 . c. III, 486 sqq. 

monens corrumpitur per se, propter separationem animae 
et corporis. 

Corrumpitur autem per accidens id, quod, etsi per se 
corrumpi non potest, quia per se non habet partes , cessat 
tamen in actu et formaliter exsistere, quia indirecte de- 
struitur, ratione scilicet alterius, a quo pendet in exsistendo . 
Sic corrumpuntur omnes formae materiales : forma aquae, 
animae vegetativae, animae beluinae (cf. supra p. 22. 
23. 49. 50). 

Hanc tertiam immortalitatem, immortalitatem scilicet 
per naturam, quae dicitur etiam saepenumero immortalitas 
ab intrinseco vel incorruptibilitas , thesi nostra animae 
humanae tribuimus. 

Sensus proinde thesis nostrae est: Anima humana ex 
natura sua est incorruptibilis per se et incorruptibilis per 
accidens. 

Animam immortalem esse, veritas fidei est fundamen- 
talis, quae ipsis Sacris Litteris frequentissime inculcatur, 
dum de vita futura instruimur, eiusque praemia futura 
piis, poenae vero aeternae impiis proponuntur. Sic Do- 
minus de sorte electorum et reproborum praenuntians: 
«Et ibunt hi, inquit, in supplicium aeternum, iusti autem 
in vitam aeternam» (Matth. 25, 46). 

Leo vero X in Concilio Lateranensi V (1513) haec 
statuit: «Sacro approbante Concilio damnamus et repro- 
bamus omnes asserentes animam intellectivam mortalem 
esse.» 1 

Thesis probatio per partes. 

I. Anima humana est incorruptibilis per se. Quod non 
habet partes, neque quantitativas neque constitutivas, id 
non potest corrumpi per se. Constat evidenter ex ipsa 
notione corruptionis per se (p. 149). 


Cf. B. Jungma?in, De novissimis hominis p. 6 et 7. 

Atqui anima humana non habet partes, neque quan- 
titativas neque constitutivas: est enim simplex (p. 117 
et 119). 

Ergo anima humana est incorruptibilis per se 

II. Anima humana est incorruptibilis per accidens. Omne 
quod est spirituale, est incorruptibile per accidens: se- 
quitur ex notione spiritualitatis et ex natura corruptionis 
per accidens. 

Atqui anima humana est spiritualis (p. 105 sqq.). 

Ergo anima humana est incorruptibilis per accidens. 

Thesis II. Anima humana post mortem hominis rn'cra 
erit superstes. 

Status quaestionis. Cum anima humana per naturam 
suam sit omnino incorruptibilis, sequitur, ut eius mors, 
si contingeret, aliter explicari non posset nisi per anni- 
hilationem. 

Dicitur autem annihilari id, cuius essentia ita desinit 
esse in ordine actualium, ut nihil eius remaneat K 

Thesi nostra proinde contendimus futurum non esse, 
ut post mortem hominis anima desinat esse in ordine 
actualium, sed ipsam in esse suo animae humanae super- 
stitem futuram esse. 

Thesis probatio. Animae annihilationem non nisi du- 
plici modo fieri, fingere possumus: vel per actionem, 
cuius terminus esset remotio totius animae essentiae ex 
ordine actualium, vel per cessationem actionis, qua in suo 
esse conservatur. 

lam vero prior suppositio absurda est; actione enim 
efficere nihil, sibi repugnat. Altera vero hypothesis, etsi, 
absolute spectata, nullam repugnantiam involvit, spectatis 


1 Recole quae de corruptione et de annihilatione in cosmo- 
logia dicta sunt vol. I, 375 et 376. 

tamen variis condicionibus vitae humanae evidenter impossi- 
bilis apparet. 

Etenim, cum anima a Deo creata sit (p. 13 1), certum 
est nullam creaturam impedire posse, quominus Deus, 
si vult, animam in esse conservet, creatione continuata. 
Quod sequitur ex infinita Dei potentia et ex dependentia 
omnis creaturae ab ipso. 

Concedimus vero potentia Dei absoluta , i. e. conside- 
rata separatim ab omnibus aliis eius attributis, animam 
humanam annihilari posse. In anima enim humana onto- 
logice spectata (i. e. abstracte a variis condicionibus vitae 
eius), cum sit a Deo in suo esse dependens, nulla in- 
venitur repugnantia ad non exsistendum. Atqui Creator 
omnipotens potentia sua absoluta facere potest quae- 
cumque ontologice non repugnant. 

Sed ex potentia Dei ordinaria , i. e. spectata cum 
aliis attributis divinis et in ordine ad leges ab ipso libere 
praefixas, fieri non potest, ut ulla umquam anima anni- 
hiletur. Quod quidem constat: 

1. Ex consensu omnium populorum , de quo supra dixi- 
mus, ubi de spiritualitate animae sermo erat (p. 107 sq.). 

2. Ex diversis Dei Creatoris attributis 1 : 

a) Ex sapientia divina. Si anima, dissoluto composito 
humano, non remaneret superstes, Deus ipsi frustra de- 
disset immortalitatem ab intrinseco. 

Sed Deus nihil facit sine ratione sufficienti. 


1 Ex iis, quae circa exsistentiam creatoris mundi infinite per- 
fecti in cosmologia (vol. I, 408 et 409) declaravimus, iam licet 
optima via et ratione his Dei attributis inniti ad argumentandum. 
Perfectior tamen, utpote magis reflexa, haec argumentatio evadet ex 
iis, quae in theologia naturali circa Dei naturam sumus declaraturi. 
Interim tamen Deum , infinite perfectum , revera exsistere , philo- 
sophice iam compertum habemus , cum probaverimus creatorem 
mundi esse a se (vol. I , p. 409) , neque ullum ens finitum posse 
esse a se (ibid. p. 408). 

Ergo anima humana, dissoluto composito, remanet 
superstes. 

b) Ex iustitia divina. Si anima humana, dissoluto 
corpore, non remaneret superstes, Deus non esset iustus. 
Nulla enim esset universalis et proportionata pro virtute 
et vitio retributio. Manifeste enim constat neque omnes 
virtutes his in terris remunerari neque omnia vitia puniri. 
Immo non raro contingit, ut iusti puniantur, iniusti summis 
laudibus extollantur. 

Sed Deus est infinite iustus. 

Ergo anima humana, dissoluto composito, superstes, 
futura erit 

c) Ex bonitate Dei. Si anima humana, dissoluto com- 
posito, non remaneret superstes, Deus esset crudelis. 
Torqueret enim hominem his in terris in «valle lacri- 
marum» desiderio naturali et proinde necessario beati- 
tudinis, quam numquam inveniret*. 

Sed Deus, utpote infinite bonus, non est crudelis. 

Ergo anima humana, dissoluto composito, superstes 
manebit 1 * * * * * * 8 . 

1 *Si toutes les vertus etaient rdcompensees et tous les vices 

chdtids pendant la scene que joue< chaque mortel dans le grand 
drame de 1 ’histoire humaine, Dieu pourrait supprimer purement et 
simplement 1 ei acteurs , quitte k les remplacer par d’autres ; mais 

il n’en va pas ainsi. Courb6 sous le faix de la douleur, la vertu 

trop souvent arrive au terme de sa course sans avoir senti la main 
caressante de Celui qui lui disait : Courage ! Courage 1 Euge ! Com- 

bld de myst€rieuses faveurs , le vice souriant s’endort dans un 

triomphe scandaleux. Tout n’est donc pas fini a la mort. La 
justice veut que la vertu malheureuse ait ses reprises sur Dieu, et 
que Dieu ait ses reprises sur le vice impuni» (Monsabre , Conf. 
de N. D. de Paris [1875], conf. 17). 

* Cf. supra p. 72. 

8 «Dieu est juste, il ne peut se faire k plaisir le bourreau de 
sa creature, la remplir de d£sirs qui jamais ne seront assouvis, la 
j pousser violemment vers un terme qu’elle ne doit jamais atteindre. 

3. Ex funestis consectariis sententiae oppositae. «Doctrina 
illa, quae est columen et firmamentum moralitatis, iustitiae, 
virtutis, dignitatis humanae in vita tam privata quam 
sociali, qua vero sublata aperiuntur portae colluviei vitio- 
rum ac scelerum, non potest non esse vera. Atqui huius- 
modi est veritas, de qua agitur. Sublata enim hac veritate 
a) is optime generi humano consuleret, qui ex societate 
civili faceret saginarium bene institutum secundum com- 
moda vitae animalis ; b) homo bonus vel malus iudicandus 
esset secundum normam eandem, qua iudicatur belua; 
atque is homo esset optimus, qui optime sequeretur ductum 
solius naturae sensitivae ; c) una vera philosophia esset 
philosophia pessimismi et desperationis.» 1 

Thesis III. Anima humana post separationem a corpore 
superstes in perpetuum vivet. 

Status quaestionis. In thesi hac de iis tantum ani- 
mabus dicimus, quae propter vitam honeste et pie his 
in terris institutam finem suum ultimum vel beatitudinem 
adepturae sunt. Utrum enim fieri possit, ut quaedam 


Pourquoi cet universel besoin du bonheur qui tourmente nos pau- 
vres coeurs , si la vie humaine se termine au tombeau ? Entre la , 
naissance et la mort, avons-nous 6t£ quelquefois satisfaits ? Helas ! 
les plaisirs £ph£meres de ce monde n’ont fait que tromper la divine 
langueur de nos ames, les joies m£me de la verite et de la vertu 
ont 6te constamment troubl^es par de basses exigences, assombries 
par d’incessantes contradictions ! Notre nature est ainsi organisme 
qu’elle veut, qu’elle espere necessairement le vrai sans ombre , le 
bien sans m£lange , le repos actif de toutes ses facultas dans la 
paix, et l’on veut que Dieu la jette impitoyablement dans la nuit, 
le vide , le neant £ternel. C’est atroce , et par consequent , c’est 
incroyable, car le propre de la justice divine, dit S. Thomas , est 
d'accorder a chaque etre ce qui convient a sa nature» (. Monsa - 
bre 1. c.). 

1 Pesch 1. c. III, 491. 

animae propter suam culpam ex fine illo excidant necne, 
quaeretur in theologia naturali. 

Thesis probatio. i. Ex natura animae et sapientia 
Creatoris . «Ex natura, molitione, indole operum duratio 
temporis, cui ab auctore destinata sunt, dignoscitur. Sed 
Deus animam humanam creavit spiritualem, simplicem, 
incorruptibilem, quae non indigeat corpore, ut sit et vivat, 
quae, a nulla vi creata exsistentia et vita privari possit; 
eandemque capacem fecit, ut nobilissimo fine summaque 
felicitate perpetuo fruatur. Ergo non ad tempus determi- 
natum, sed ad aeternitatem hoc suum opus destinavit.» 1 

Sed Deus nihil* facit frustra. 

Ergo anima humana in perpetuum vivet. 

2. Ex desiderio innato beatitudinis. Est in voluntate 
nostra motus naturalis ad universale bonum (p. 72). 

Sed motus ille naturalis voluntatis nostrae non potest 
esse inanis (p. 139 et vol. 1, 166 et 167). 

Atqui inanis esset motus ille naturalis, si anima hu- 
mana, post mortem superstes, non viveret in perpetuum. 

Anima enim post mortem superstes certo sortem suam 
futuram curaret. Tunc autem aut certo sciret se in per- 
petuum non victuram esse vel saltem de illa exsistentia 
futura dubitaret, aut vana illusione et errore hac in re 
implicata esset. 

In priore casu certitudo vel timor felicitatem amit- 
tendi perturbaret boni perfecti fruitionem ; in altero 
vero casu, haec ipsa dubitatio vel illusio esset malum, 
quod perfectam intellectus beatitudinem impediret. Prae- 
terea admitti non potest Deum sanctum et veritatis ama- 
torem velle animam humanam hac vana illusione im- 
plicatam esse*. 

1 Pesch 1. c. III, 196. Tongiorgi, Psych. n. 236 et 237. 

* Cf. S. Thom., S. theol. I, II, q. 5, a. 4. Lessius, De summo 
bono 1. 3, n. 109. 

Ergo anima humana post mortem superstes vivet ill 
perpetuum. 

Responsio ad dubia. Ad i. «Inepte dicit, qui nexum 
necessarium ponit inter ortum et interitum. Nam inde 
quod elementa chemica aliquando creata sunt , sequi- 
turne ea aliquando annihilatum iri? Perit quidem in 
morte homo, sed non pereunt elementa corporis: eccur 
periret anima? Propter naturam animae erat necessitas, 
ut anima oreretur exoriente homine. Sed propter eandem 
naturam animae est necessitas, ut non pereat pereunte 
homine. 

Ad 2. «Non est dubium, quin anima humana pro- 
xime ad constituendum hominem creata sit; id tamen 
non est unice et ultimatim. Esse enim non potest, ut j 
anima excellentissimis facultatibus exornata sit unice et 
ultimatim ad degendam vitam naturalem in his terris. j 

Ad 3. «Ex naturali mortis horrore confirmatur con- 
iunctionem animae cum corpore omnino naturalem esse. I 
Separatio ipsa violenta est, quia status coniunctionis na- 
turalis est; sed etiam status' separationis naturalis est. ] 
Habet anima humana statum duplicem, qui sibi con- 
naturalis sit. 

«Inst. Tantus est timor mortis, ut pateat mortem esse 
animae interitum. — Resp . Dist. : timent mortem qua- 
tenus est violenta animae a corpore separatio , conc. ; 
quatenus est transitus ab hac vita in futuram , subdist. : 
quia adhaerent rebus sensibilibus neque de sorte certi 
sunt, quae eos exspectet, conc. ; secus, nego l . 

Ad 4. «Quod dicunt homines et alia animalia habere 
simile generationis principium, verum est quantum ad 
corpus, non autem quantum ad animam. Nam anima 
beluae producitur ex virtute aliqua corporea, anima vero 


1 Tongiorgi 1 . c. n. 248. 


Digitized by VjOOQIC 


1 


DE RESURRECTIONE CORPORUM. 


157 


humana a Deo. Similiter processus vitae est similis quan- 
tum ad corpus, sed non quantum ad animam, quia homo 
intellegit, non vero belua *. 

« Inst . Beluae appetunt esse semper sicut homines, 
neque tamen immortales sunt. — Resp. Beluae non ap- 
petunt esse semper, sed habent tantum instinctum con- 
servationis in praesentia. 

Ad 5. «Status separationis a corpore pro anima non 
est miseria, neque quicquam habet, quod Deum miseri- 
cordem ad annihilandam animam invitet. Omne id, quod 
animae in isto statu deest, ipsi convenit tantum in statu 
coniunctionis.» * 

Quibus omnibus declaratis, intellegitur, quam recte 
haec sint a Melchiore Cano dicta: «Erroneum est, ne 
dicam haereticum, asserere animae immortalitatem natu- 
rali ratione demonstrari non posse.» 8 

Articulus iii. 

DE RESURRECTIONE CORPORUM. 

Cum perfecta hominis beatitudo sit in altera vita eaque 
immortali consequenda, ulterius hic 

Quaeritur, utrum anima post mortem a corpore perpetuo 
separata futura sit, an admittenda sit resurrectio corporis. 

Responsio. 1 . Fide certum est futurum esse, ut persona 
humana morte dissoluta integre reparetur die illo novis- 
simo, quo mortui de corruptione resurgent incorrupti, 
cum corpore scilicet glorioso. 

Modum proinde quod attinet, quo de facto, propter 
elevationem hominis ad ordinem supematuralem, fiet cor- 
porum resurrectio, ratio humana qua talis nihil scit : sub 


1 S. Thom ., S. theol. I, q. 76, a. 6 ad 1. 

2 Responsiones illas invenies apud Pesch 1 . c. III, 498 et 499. 
5 De locis theol. 1 . 12, c. 15, prop. 3. 

hoc respectu resurrectio corporum mysterium est et dogma 
fide supernaturali credendum. 

2. Quodsi factum tantum resurrectionis corporum at- 
tendimus in iis } quae essentialia sunt , dicendum est re- 
surrectionem corporum esse naturalem t i. e. a natura 
animae rationalis expostulari. Quam doctrinam S. Doc- 
tor in Summa contra Gentiles 1 exponit pluribus argu- 
mentis, ex quibus sit illud: «Ostensum est . . . na- 

turale hominis desiderium ad felicitatem tendere. Feli- 
citas autem ultima est felicis perfectio. Cuicumque igitur 
deest aliquid ad perfectionem, nondum habet felici- 
tatem perfectam, quia nondum eius desiderium totaliter 
quietatur : omne enim imperfectum perfectionem con- 
sequi naturaliter cupit. Anima autem a corpore separata 
est aliquo modo imperfecta, sicut omnis pars extra suum 
totum exsistens: anima enim naturaliter est pars humanae 
naturae. Non igitur homo potest ultimam felicitatem 
consequi, nisi anima iterato corpori coniungatur; prae- 
sertim cum ostensum sit, quod homo in hac vita non 
potest ad felicitatem ultimam pervenire.» 2 


1 L. IV, c. 79— 8i. 

2 Cf. de hac re Mercier 1. c. 573 sqq. 

PRAENOTIONES. 


I. Notio Theologiae naturalis. Theologia naturalis vel 
Theodicea (fteoc et Sixrj) est: scientia de Deo naturali 
lumine comparata. Dicitur : 

scientia y i. e. systema cognitionum certarum, quae 
ex principiis certis stricto ordine logico eruuntur, sicut 
rem in logica declaravimus \ 

de Deo. Quid Deus sit, intellegetur ex dicendis in 
ipsa theologia naturali. Hic autem, ut sciamus, de quanam 
re agatur, Deum nobis repraesentamus ut ens quoddam 
a se exsistens , necessarium, perfectissimum, quod sit causa 
omnium rerum. 

naturali lumine comparata. Quibus verbis indicatur 
praecipuum discrimen inter theologiam naturalem et 
supernaturalem. Utraque enim scientia agit de Deo, qui 
est earum obiectum materiale, sed non sub eodem re- 
spectu (obiectum formale). Theologia enim sacra disserit 
de Deo sub lumine revelationis, theologia vero naturalis, 
sub lumine rationis humanae 2 . 


1 Cf. vol. I, 9. 

2 Etsi in iis, quae de Deo hoc tractatu sumus demonstraturi, 
nonnisi naturali utimur lumine , tamen in statu quaestionum decla- 
rando , quale de praecipuis philosophorum decretis sit Scripturae 
Sacrae vel Ecclesiae testimonium , breviter referemus. Cum enim 
hae theodiceae institutiones iis imprimis accommodatae sint, 
qui ad sacram theologiam animum appellunt , eiusmodi prae- 

Reinstadler, Elem. philos. schol. II. II 

II. Divisio. Duo hoc tractatu inquiruntur. Quaeritur 
enim, i° an sit Deus, et 2° quid Deus sit. 

Unde duo huius tractatus erunt libri: 

Liber I. De exsistentia Dei. 

Liber II. De essentia vel natura et de attributis Dei. 


notiones ad rationem et doctrinam nonnihil conferre videntur, 
praesertim cum non raro fiat, ut in disciplinis theologicis tractatus 
de Deo uno praetermittatur. 

Liber i. 


DE EXSISTENTIA DEI. 

Caput i. 

DE MODO, QUO DEUM ESSE, COGNOSCERE 
POSSUMUS. 

Articulus i. 

DE FALSIS PHILOSOPHORUM DOCTRINIS CIRCA DEI 
COGNITIONEM NATURALEM. 

I. Sunt qui contendant hominem scire non posse, 
utrum Deus sit necne, vel de Dei exsistentia saltem dubi- 
tandum esse doceant. Quales «philosophi» dicuntur athei 
agnostici vel sceptici, vel athei critici. Quid vero de 
his sentiendum sit, in fine huius prioris libri declara- 
bimus. 

II. Alii vero Deum cognosci quidem posse, admittunt, 
sed modum perperam explicant, quo haec cognitio fiat. 
Sunt autem ontologistae, traditionalistae, sentimentalistae, 
fideistae, de quibus haec breviter. 

1. Ontologistas ex disciplinis psychologicis scimus esse 
eos, qui docent nos Deum his in terris immediate intueri \ 
Quorum sententiam et experientia et Ecclesiae doctrina 
reprobari ibidem ostendimus. 

2. Quid autem de traditionalismo sentiendum sit, in 
logica 1 2 declaravimus. 


1 Cf. supra p. 61 et 62. 2 Cf. vol. I, 122 sqq. 

11* 

3. Sentimentalistae vero dici possunt philosophi illi 
omnes, qui duce Reid 1 diverso modo docent nos caeca 
quadam sentimentalitate vel impulsione coactos Deum 
esse admittere. 

Sed talem sensum revera exsistere, nulla experientia 
docet, immo contra Kant statuimus omnia iudicia nostra 
certa, vel ipsa iudicia necessaria, oriri non ex caeca 
synthesi, sed ex ipsa evidentia obiectiva menti sese mani- 
festante 2 . 

4. Inter fideistas denique — ut veteres fideistas omit- 
tamus, de quibus in logica 8 sermo erat — numerari possunt 
Iacobi et Kuhn in Germania. Uterque de naturali qua- 
dam loquitur fide («Glauben»), qua intellectus in ratio- 
ciniis suis adiuvetur et quasi firmetur. Diverso tamen 
modo rem explicant. 

Iacobi enim praeter intellegendi facultatem (« Verstand»), 
qua ratiocinamur, alium ponit in nobis intellectum quen- 
dam superiorem («Vernunft») , qui Deum immediate in- 
tueatur et cuius tactu («Gefuhl») intellectus inferior quasi 
ducatur et ab atheismo arceatur. 

Kuhn contra ponit in mente ideam quandam Dei in- 
natam, quae ex se non sit cognitio Dei, sed initium et 
principium cognitionis ipsius. Cognitio enim Dei iuxta 
illum fit ex consideratione mundi sub lumine huius ideae. 
Potest autem haec idea obscurari, moralibus scilicet de- 
fectibus, ita ut apud eos, qui «spiritum maculatum» habent, 
omnis demonstratio de Deo effectu careat. 

De qua nova fideismi forma haec sunt dicenda: 

1. Iacobi sententia a) iisdem laborat incommodis, quae 
iam in ontologismo reprehendimus; b) ex contrarietate 
illa, quam ponit inter rationem et intellectum superiorem, 


1 Cf. supra p. 68. 2 Cf. vol. I, item supra p. 68. 

8 Vol. I, 122 . 

inducit scepticismum , cum facultatem ratiocinandi ex se 
ponat esse ad falsum (atheismum) inclinatam. 

2. Kuhn vero a) ideam inducit innatam , cum ex an- 
thropologia sciamus talem esse intellectus nostri naturam, 
ut nullam admittat ideam innatam K b) Non apparet, 
cur ad Deum cognoscendum ratio lumine ideae Dei in- 
natae indigeat, nisi de valore ipsius facultatis ratiocinandi 
dubites; sed tunc ruit certitudo omnis cognitionis me- 
diatae, vel ipsius sententiae a Kuhn propositae, cum huius- 
modi doctrinae cognitionem immediatam habeamus nullam. 
«Ceterum id, quod Kuhn animadvertit, homines vitiis de- 
ditos TmTtus aptos esse ad res divinas intellegendas , verissi- 
mum est. Sed ratio non est, quod, argumentis sufficienter 
perspectis, motiva ad conclusionem ut certam intellegen- 
dam non habeantur; sed inde potius ratio eius facti re- 
petenda est, quod eiusmodi homines aut propter sensus 
internos vitiis corruptos non possunt intellectum sufficienter 
applicare ad argumenta intellegenda, aut quod hanc appli- 
cationem neglegunt vel recusant, ne turbentur in sua vi- 
vendi ratione . » 1 2 * * 

Articulus ii. 

DE DOCTRINA SCHOLAE. 

Assertio I. — Deus naturali rationis humanae lumine 
certo cognosci potest . 

Haec thesis de fide est iuxta canonem Concilii Vaticani, 
cuius iam in disciplinis logicis mentionem fecimus : Si quis 
dixerit, Deum unum et verum, creatorem et dominum no- 
strum, per ea, quae facta sunt, naturali rationis humanae 
lumine certo cognosci non posse : A. S . 8 — Dicitur autem : 


1 Cf. supra p. 6o sq. 

2 Boedder, Theol. nat. (ed. 2) p. 22. Qui plura de fideismo 

illo desiderat, legere potest quae docet Hontheim, Instit. theodic. 

p. 44 sqq. 8 Cf. vol. I, 127. 

naturali rationis lumine, quia alio etiam lumine Deum 
cognoscere possumus. Lumine enim fidei multa his in 
terris de Deo edocemur, lumine vero gloriae in caelo 
Deum intuebimur, visione illa beatifica. Sed hoc est 
lumen supernaturale , de quo in theologia sacra; agitur 
autem hic de lumine naturali, i. e. de cognitione na- 
turalibus intellectus nostri# viribus acquirenda. Dicitur 
deinde : 

certo Deum hoc lumine cognosci posse , i. e. non 
opinative tantum, sed tam perfecte, ut prudens omnis 
errandi formido excludatur. 

Rem ita esse, constabit ex ipsis argumentis, quibus 
altero capite exsistentiam Dei sumus demonstraturi; a 
priori vero haec cognoscibilitas iam elucet ex principio: 
«Natura in necessariis numquam deficit.» Certa enim Dei 
cognitio ad vitam nostram recte instituendam omnino est 
necessaria; quia sine ea neque finis hominis ultimus co- 
gnoscitur, neque media ad ipsum. 

Assertio II. — Deum exsistere demonstrari debet. 

Quae assertio explicatur. 

Non negamus Deum exsistere credi posse ab eo, qui 
huic exsistentiae assentire vult propter auctoritatem as- 
serentium. Hoc enim cotidie fit, idque omnino legitime. 
Sed haec fides supponit testem, saltem ultimum, hanc 
Dei exsistentiam sibi habere demonstratam : loquimur enim 
de fide humana eaque naturali. 

Demonstratio exsistentiae Dei, si ad perfectionem co- 
gnitionis attendimus , duplex distingui potest : vulgaris 
scilicet et scientifica. 

i. Vulgaris ea est, quae fit quasi natura duce, facili ratio- 
cinio, cuius praemissarum veritatem necnon cum con- 
clusione conexionem non reflexe, sed directe tantum per- 
spicit intellectus. 

2. Scientifica vero demonstratio ea est, quae fit cum 
cognitione reflexa veritatis praemissarum rationumque om- 
nium, quibus argumentationis valor innititur. 

Iam vero in multis argumentationem vel demonstra- 
tionem vulgarem sufficere, ultro concedimus. Talis est 
e. g. demonstratio, qua vir indoctus ex considerato hoc 
ordine mundi ad Deum, huius mundi ordinatorem sapien- 
tissimum, assurgit, sub lumine principii causalitatis et ra- 
tionis sufficientis, quin horum principiorum habeat cogni- 
tionem philosophicam. Sic etiam omnis homo ex lege 
naturali cordi quasi inscripta assurgit ad cognitionem Dei, 
legislatoris supremi et domini. Quae demonstratio tam 
facili motu intellectus fit et voluntatis, ut nonnulli ex 
SS. Patribus de tendentia illa naturali cogitantes cogni- 
tionem Dei inditam vel innatam esse dixerint, animam 
naturaliter docuerint esse christianam, alia eiusmodi. 

Neque tamen in omnibus haec vulgaris sufficit de- 
monstratio. «Licet enim ad fidem divinam suscipiendam 
sufficere possit obvia illa, quae sponte nascitur, Dei co- 
gnitio, ad hanc tamen non modo perficiendam sed fir- 
mandam quoque utilis ac saepe necessaria est legitima 
demonstratio. Quae etiamsi non esset eiusmodi, ut rudio- 
ribus quoque ingeniis possit accommodari : his tamen 
prodest plurimum scire, a viris doctis eam contra in- 
credulos invicte defendi. Neque ullus error nostra aetate 
perniciosior exstitit illo , quem ab impiis invectum fideles 
multi incaute susceperunt : Deum pietatis quodam sensu ap- 
prehendi , sed ratione non demonstrari .» 1 

Deum exsistere demonstrari debere, sequitur ex eo, 
quod ipsum in tuitione non videmus. Praeter cognitionem 
enim intuitivam nullam aliam rei cognitionem internam 
habemus nisi discursi vam. 


1 Kleuigen , De ipso Deo n. 157. Cf. etiam IJontheim 1 . c. 
p. 50. 

Naturam denique argumentorum quod attinet, haec 
sunt breviter declaranda: 

Sunt qui argumenta quaedam quasi a priori de Dei 
exsistentia excogitaverint, cum in essentia Dei, prout con- 
ceptu nobis manifestatur, rationem eius exsistentiae actualis 
ostendi posse putaverint. Quam argumentationem quasi 
a priori esse dico, quia, cum in Deo exsistentia sit ipsa 
eius essentia, realem prioritatem inter hanc essentiam et 
ipsam exsistentiam ponere non licet. Quapropter eius- 
modi argumentatio a nonnullis dicta est a simultaneo : 
vocatur etiam argumentum ontologicum vel argumentum 
S. Anselmi *, a quo primum expositum est. Alias vero post 
ipsum eiusdem argumenti formas invenerunt Cartesius et 
Leibniz; de quibus haec breviter. 

S . Anselmus sic ratiocinatur: Nomine Dei significatur 
id, quo maius cogitari nequit. Atqui maius est, quod est 
in intellectu et in re, quam quod est in illo tantum. 
Ergo Deus est etiam in re, i. e. Deus exsistit. 

Cartesius vero hoc idem argumentum sic exponendum 
esse putavit: Quidquid in idea clara et distincta obiecti 
alicuius continetur, de ipso affirmandum est. Atqui in idea 
clara et distincta entis summe perfecti continetur exsistentia 
eius, secus enim non esset vere summe perfectum. Ergo 
ens summe perfectum sive Deus revera exsistit. 


1 S. Anselmus , Augustae Praetoriae (Aosta) in finibus Italiae 
anno 1033 natus, anno 1060 ad monasterium Beccense, Ordinis 
S. Benedicti , se contulit , ubi prior monasterii primum electus et 
deinde , mortuo abbate , in eius locum suffectus est. Anno vero 
1093 episcopus Cantariensis Ecclesiae electus et sanctitate et 
doctrina et zelo ecclesiasticae disciplinae maxime enituit. Inter 
scripta eius haec, quae ad philosophiam maxime spectant, nomi- 
nanda sunt : Dialogus de grammatico ; — Dialogus de veritate ; — 
Monologium ; — Proslogium (in quo hoc argumentum exposuit) ; — 
Liber apologeticus contra insipientem ; — De libero arbitrio ; — De 
concordia praescientiae cum libero arbitrio ; alia. — Obiit anno 1 109- 

Leibniz denique eodem modo sic progressus est : 
Possibile est Deum exsistere, si quidem in hoc nulla in- 
volvitur repugnantia. Atqui si Deus possibilis est, exsistit, 
quia Deus pure possibilis non est id, quod intellegitur 
Deus. Ergo Deus revera exsistit. 

Argumentationes illae omnes a plerisque scholasticis 
reprehenduntur , idque iure , quia de ordine logico ad 
ordinem realem, ontologicum, sine ratione sufficienti trans- 
eunt. Ex eo enim, quod Deus intellegitur ut ens, quo 
maius cogitari nequit, recte concludis ipsum concipiendum 
esse ut revera exsistentem , non autem hac sola argumen- 
tatione deducere poteris ipsum revera exsistere. 

Potest tamen hic transitus legitime institui, ita ut ar- 
gumentatio ex idea Dei legitime acquisita, non innata , 
prorsus valeat. Ratiocinando enim sic e. g. procedi 
potest : Est in mente mea notio entis, quo maius cogitari 
nequit, cum sit notio summi et universalis boni. Sed haec 
notio non potest esse inane figmentum mentis, cum sit 
principium motus naturalis voluntatis ad ipsum illud uni- 
versale bonum. Est ergo haec notio obiective realis. 
Ergo exsistit ens, quod sit summum bonum, et proinde 
summum ens vel Deus. 

Sed haec argumentatio non est nisi alia forma vel 
pars quaedam argumenti, quod desumitur ex naturali de- 
siderio beatitudinis , et de quo • altero in capite sumus 
dicturi. 

Quae cum ita sint, scholastici communiter hac in re 
non admittunt nisi argumentationes a posteriori , argumenta 
scilicet metaphysica, physica, moralia: de quibus iam in 
hoc quod sequitur capite dicendum est. 

Caput ii. 

DE ARGUMENTIS THEOLOGICIS, QUAE A 
POSTERIORI AFFERUNTUR. 

Articulus i. 

DE ARGUMENTIS METAPHYSICIS. 

Praenotamen. Argumenta metaphysica ea sunt, quae 
notionibus innituntur met aphy sicis. Quae quidem notiones 
ex rebus huius mundi sensibilibus sunt desumptae, ita 
tamen, ut a condicionibus omnibus materialibus abstrahant *. 
Praecipuae vero ex his rationibus sunt : motus, efficientia, 
contingentia, limitatio vel gradus entitatis, aeternitas pos- 
sibilium. 

Unde quinque distinguunt argumenta metaphysica, 
nimirum : 

1. argumentum ex motu (cineseologicum, a voce xtvqjic 
= motus); 

2. argumentum ex efficientia rerum novarum (cosmo- 
logicum) ; 

3. argumentum ex contingentia rerum mundanarum (al- 
loiologicum, a voce dtXXoTbc, diversus, vel dXXoioco, mutare) ; 

4. argumentum ex gradibus entitatis rerum mundanarum 
(henologicum, a voce £v = unum, cum hoc argumento ad 
unum principium supremum omnis entitatis assurgamus); 

5. argumentum ex aeternitate possibilium (ideologicum, 
cum innitatur aeternitate essentiarum rerum, prout in or- 
dine ideali nobis apparent). Differunt haec quinque argu- 
menta inter se eo, quod sunt quasi quinque viae, quibus 
ex cognitis diversis creaturarum praedicatis conducimur 
ad unum eundemque Deum (ens a se), sub diversis con- 
ceptibus sese nobis manifestantem. Argumento enim ex 


* Cf. ea, quae de notionibus metaphysicis diximus in logica 
vol. I, 15. 

motu cognoscimus ens a se ut primum motorem omnium, 
ipsum immobilem; argumento ex efficientia assurgimus 
ad ens a se omnium causam primam improductam; 
argumento ex contingentia ens a se nobis innotescit ut 
ens necessarium; argumento vero henologico, ut supre- 
mum et infinitum omnis perfectionis principium ; argumento 
denique ideologico, ut aeternum omnis veritatis funda- 
mentum vel Veritas aeterna. 

§ 1. Argumentum proponitur ex motu *. 

Mundus movetur > i. e. transit de potentia ad actum 
ulterioris perfectionis. Etenim : 

1 A S. Doctore hoc argumentum (S. theol. I, q. 2, a. 3) sic 
exponitur: «Prima autem et manifestior via est, quae sumitur ex 
parte motus. Certum est enim et sensu constat aliqua moveri in 
hoc mundo. Omne autem quod movetur, ab alio movetur; nihil 
enim movetur nisi secundum quod est in potentia ad illud, ad 
quod movetur. Movet autem aliquid secundum quod est actu ; 
movere enim nihil aliud est quam educere aliquid de potentia in 
actum. De potentia autem non potest aliquid reduci in actum, 
nisi per aliquod ens in actu ; sicut calidum in actu, ut ignis, facit 
lignum , quod est calidum in potentia , esse actu calidum , et per 
hoc movet et alterat ipsum. Non autem est possibile, ut idem sit 
simul in actu et potentia secundum idem , sed solum secundum 
diversa. Quod enim est calidum in actu , non potest simul esse 
calidum in potentia, sed est simul frigidum in potentia. Impossi- 
bile est ergo , quod , secundum idem et eodem modo , aliquid sit 
movens et motum , vel quod moveat se ipsum. Omne ergo quod 
movetur , oportet ab alio moveri. Si ergo id , a quo movetur, 
moveatur, oportet et ipsum ab alio moveri, et illud ab alio. Hic 
autem non est procedere in infinitum , quia sic non esset aliquod 
primum movens , et per consequens , nec aliquod aliud movens ; 
quia moventia secunda non movent nisi per hoc, quod sunt mota 
a primo movente, sicut baculus non movet nisi per hoc, quod est 
motus a manu. Ergo necesse est devenire ad aliquod primum 
movens, quod a nullo movetur; et hoc omnes intellegunt Deum.» 

1. Singula entia mundana videmus generari, augescere, 
alterari, moveri localiter \ 

2. Totus vero mundus vi attractionis universalis est in 
continuo motu locali. Immo secundum recentiorum scien- 
tiarum placita tenendum est hunc mundum aspectabilem 
ad praesentem statum (actum) ex potentia «nebulosae», 
quam vocant, tempore procedente, transiisse duplici motu, 
rotationis scilicet et concentrationis. 

Sed quidquid movetur , ab alio movetur: est principium 
in ontologia* apodictice probatum. 

Ergo mundus movetur ab alio. 

Sed quod movetur ab alio, id ultimo necesse est moveatur 
a primo motore immobili. Etenim ens illud aliud, quod 
mundum e. g. ad motum actualem praemovet, vim (actum), 
qua movet, aut habet sine motu (quin transierit de potentia 
huius perfectionis ad actum) aut cum ipotu. Si prius, 
ipsum illud aliud ens erit motor primus immobilis, quem 
inquirimus; sin alterum, tunc illud aliud ens movetur ab 
alio. Sed circa hunc alium motorem eadem fieri potest 
suppositio. Sic autem procedendo aut aliquando per- 
venimus ad primum motorem immobilem, aut processus 
instituitur in infinitum, ita ut sit series infinita entium mo- 
ventium, quae et ipsa sint praemota, quin sit extra illam 
seriem ens movens non motum. Sed eiusmodi series 
infinita motorum admitti nequit, propter easdem rationes, 
quibus iam in cosmologia ostendimus reiciendam esse 
hypothesim seriei causarum infinitae 8 . Quae enim ibi 
sub lumine principii causalitatis stabilita sunt, haec, eadem 


1 Motum hic intellegimus sensu lato , quatenus scilicet est 
transitus de potentia ad actum ; in rebus tamen observatis , pro 
argumentatione nostra illum solum transitum attendimus, qui fit ex 
statu imperfectiore ad statum perfectiorem. De diversis motuum 
speciebus vide vol. I, 227 sqq. 

2 Cf. vol. I, 229 sq. * Cf. vol. I, 402 — 404. 

argumentationis forma, sub lumine principii motus hoc loco 
deduci possunt l . 

Ergo mundus ultimo movetur a primo motore im- 
mobili. Sed ille primus motor immobilis est ens a se*. 
Nisi enim esset ens a se, i. e. nisi haberet exsistentiam 
suam ab ipsa essentia, esset ens ab alio. Sed non potest 
esse ens ab alio: ens enim ab alio est mobile (transit 
de potentia ad actum). Ens autem a se primum movens, 
quod a nullo movetur, vocamus Deum. 

Ergo Deus exsistit. 

§ 2. Argumentum ex efficientia rerum 8 . 

Hoc argumentum oritur ex notionibus metaphysicis 
causae et effectus. Innititur proinde principio causalitatis, 
cum argumentum primum, latius patens, nitatur principio 
motus 4 . Qua quidem secunda via assurgimus ad Deum 


1 Recole hanc argumentationem ipsamque, mutatis conceptibus, 
adhibe ad probandum conclusionem : Series infinita motorum admitti 
nequit. 2 Quid sit ens a se, recole ex ontologia, vol. I, 240. 

8 Ad rem S. Doctor 1 . c. : «Secunda via est ex ratione causae 
efficientis. Invenimus enim in istis sensibilibus esse ordinem cau- 
sarum efficientium; nec tamen invenitur, nec est possibile, quod 
aliquid sit causa efficiens sui ipsius ; quia esset prius se ipso, quod 
est impossibile. Non autem est possibile quod in causis efficien- 
tibus procedatur in infinitum , quia in omnibus causis efficientibus 
ordinatis primum est causa medii, et medium est causa ultimi ; sive 
media sint plura sive unum tantum. Remota autem causa, remo- 
vetur effectus. Ergo si non fuerit primum in causis efficientibus, 
non erit ultimum, nec medium. Sed si procedatur in infinitum in 
causis efficientibus, non erit prima causa efficiens; et sic non erit 
nec effectus ultimus , nec causae efficientes mediae ; quod patet 
esse falsum. Ergo est necesse ponere aliquam causam efficientem 
primam, quam omnes Deum nominant.» 

4 De relatione principii causalitatis ad principium motus vide 
vol. I, 306. 

cognoscendum ut ens a se, causam efficientem primam 
improductam, hoc modo: 

Res mundanas videmus de novo effici , i. e. de non 
exsistendo ad exsistendum transire. Multas enim cotidie 
videmus novas formas educi e potentia materiae; novae 
in dies generantur plantae, nova animalia, novi homines, 
qui antea non fuerunt. 

Atqui nihil de non exsistendo ad exsistendum transit, 
quin sit aliquid aliud, a quo exsistentiam accipiat : id quod 
est ipsum principium causalitatis, cuius veritatem in onto- 
logia 1 probavimus. Invenimus proinde in hoc mundo 
ordinem quendam causarum ita inter se ordinatarum, ut 
alia sit producta ab alia, quae sit prior. 

Sed in hoc ordine causarum ultimo deveniendum est ad 
causam efficientem primam improductam. Qui enim has 
causas omnes diceret esse productas, is implicite diceret 
omnibus et singulis rebus effectis esse rem aliquam priorem, 
quae et ipsa sit effecta . Quod manifeste peccat contra 
principium contradictionis et causalitatis. 

Neque series illa causarum infinita dici potest. Hoc 
enim absurde dici, ostendimus in cosmologia 2 . 

Ergo ultimo deveniendum est ad causam aliquam ef- 
ficientem primam improductam. 

Sed haec causa efficiens prima improducta est revera 
ens a se. Nisi enim haberet exsistentiam suam ab ipsa 
sua essentia, illam haberet ab alio neque esset impro- 
ducta. 

Sed ens a se, causam efficientem primam improductam, 
vocamus Deum. 

Ergo Deus exsistit. 


1 Cf. vol. I, 306 sq. 2 Cf. ibid. I, 402 sqq. 

§ 3. Argumentum ex contingentia rerum mundanarum *. 

Ens contingens ex ontologia 2 scimus esse illud, quod 
per se indifferens est ad exsistendum vel non exsisten- 
dum, i. e. exsistentia eius talis est, ut possit non exsistere. 
Iam vero cum entia mundana videamus esse contingentia, 
hac notione assurgimus ad cognoscendum Deum ut ens 
a se absolute necessarium sic discurrendo: 

Res mundanae sunt contingentes. Etenim: 

1. Incipiunt exsistere; illud autem, quod incipit ex- 
sistere, non exsistit necessario, sed ex sua essentia est 
indifferens ad exsistendum. 

2. Clare percipiuntur mente nostra ut nullam involventes 
repugnantiam ad non exsistendum. 

3. Praeterea, si res mundanae non essent indifferentes ad 
exsistendum per se, ex essentia sua necessario exsisterent ; 
sed tunc omnes aliae res eiusdem vel perfectioris essentiae, 


1 «Tertia via est sumpta ex possibili et necessario, quae talis 
est. Invenimus enim in rebus quaedam, quae sunt possibilia esse 
et non esse ; cum quaedam inveniantur generari et corrumpi , et 
per consequens possibilia esse et non esse. Impossibile est autem 
omnia, quae sunt talia , semper esse ; quia quod possibile est non 
esse, quandoque non est. Si igitur omnia sunt possibilia non esse, 
aliquando nihil fuit in rebus. Sed si hoc est verum , etiam nunc 
nihil esset; quia quod non est, non incipit esse nisi per aliquid 
quod est. Si igitur nihil fuit ens , impossibile fuit , quod aliquid 
inciperet esse; et sic modo nihil esset: quod patet esse falsum. 
Non ergo omnia entia sunt possibilia , sed oportet aliquid esse 
necessarium in rebus. Omne autem necessarium vel habet causam 
suae necessitatis aliunde, vel non habet. Non est autem possibile 
quod procedatur in infinitum in necessariis, quae habent causam 
suae necessitatis; sicut nec in causis efficientibus, ut probatum 
est. Ergo necesse est ponere aliquid, quod sit per se necessarium 
non habens causam necessitatis aliunde, sed quod est causa ne- 
cessitatis aliis: quod omnes dicunt Deum» (S. theol. 1 . c.). 

* Cf. vol. I, 218. 


vCoOglc 



176 


THEOLOGIA NATURALIS. 


i. e. omnia individua uniuscuiusque essentiae, immo omnes 
essentiae possibiles et in ipsis omnia individua possibilia, 
aequo vel potiore iure necessario exsisterent, ita ut ipsarum 
essentiarum et uniuscuiusque essentiae individuorum nu- 
merus exsisteret actu infinitus, quod repugnat tum ex- 
perientiae tum rationi 1 . 

Sed omne ens contingens supponit ens necessarium. Nam 
omne ens contingens, cum per se sit indifferens ad ex- 
sistendum vel non exsistendum, non habet ex se nisi apti ■ 
tudinem vel potentiam ad exsistendum. Proinde sibi ipsi 
exsistentiam actualem dare non potest. Nam maius a 
minore oriri non potest, nec potest quicquam sibi dare 
quod non habet. 

Proinde omne ens contingens supponit aliud ens, a quo 
exsistentiam actualem accipiat. Illud autem aliud ens aut 
est necessarium aut ipsum quoque contingens est. Si 
prius, minor probata est; si alterum, eadem fieri potest 
suppositio, et ita de ceteris, si haec altera est contingens, 
usque dum deveniatur ad ens, quod non sit contingens, 
sed per se necessario exsistat, necessitate scilicet absoluta. 
Si enim necessitate tantum hypothetica exsisteret, quia 
scilicet necessario produceretur ab ente alio, ipsum non 
esset illud ens, ad quod ultimo deveniendum est, sed, 
cum ratio eius necessitatis inveniretur in hoc alio, quod 
ipsum produceret, hoc aliud esset illud ens. 

Ultimo proinde deveniendum est ad ens quoddam, quod 
ipsa sua essentia exsistat, ita ut non possit non exsistere, 
quod sit per se necessarium, non habens causam neces- 
sitatis aliunde, sed quod est causa necessitatis aliis, quod 
omnes dicunt Deum. 

Ergo Deus exsistit. 


1 Cf. vol. I, 408. 

§ 4. Argumentum ex gradibus entitatis rerum mundanarum *. 

Ex gradibus perfectionis entium mundanorum pro- 
batur exsistentia entis infinite perfecti, quod est causa im- 
producta omnis perfectionis limitatae , hoc modo: 

In rerum natura manifesto apparet esse diversos gradus 
perfectionis ; plantae e. g. sunt perfectiores mineralibus, 
animalia bruta sunt perfectiora plantis, homo perfectione 
longe superat animalia bruta. 

Sed magis et minus arguit exsistentiam alicuius summi, 
a cuius participatione alia habeant suum gradum limitatum 
perfectionis . 

Entia enim, quae habent esse secundum gradus minus 
perfectos, illud non habent a se, i. e. per essentiam. 
Ostendimus enim in cosmologia nullum ens finitum esse 
a se 1 * * * * * * * 9 . 

Quod si per impossibile nihilominus fieret, supra omnes 
res mundanas a fortiori exsisteret necessario essentia quae- 
dam infinita, quae esset Deus. 

Entia proinde, quae possident esse secundum gradus 
minus perfectos, praesupponunt causam sui. Sed omnis 
causa perfectior est suo effectu. Ergo entia illa arguunt 


1 «Quarta via sumitur ex gradibus, qui in rebus inveniuntur. 
Invenitur enim in rebus aliquid magis et minus bonum, et verum, 
et nobile ; et sic de aliis huiusmodi. Sed magis et minus dicuntur 

de diversis, secundum quod appropinquant diversimode ad aliquid 
quod maxime est; sicut magis calidum est quod magis appro 
pinquat maxime calido. Est igitur aliquid, quod est verissimum, 
et optimum, et nobilissimum, et per consequens maxime ens. Nam 

quae sunt maxime vera, sunt maxime entia. Quod autem dicitur 

maxime tale in aliquo genere, est causa omnium , quae sunt illius 

generis ; sicut ignis, qui est maxime calidus, est causa omnium cali- 

dorum. Ergo est aliquid, quod omnibus entibus est causa esse, 

et bonitatis, et cuiuslibet perfectionis; et hoc dicimus Deum» 

(S. theol. 1. c.). * Cf. vol. I, 408. 

Reinstadler, Elem. philos. schol. II. 12 

exsistentiam alicuius summi, a cuius participatione suum 
gradum limitatum perfectionis habent. 

Est autem illud ens summum non solum relative, sed 
absolute perfectissimum. Si enim esset tantum relative 
perfectissimum, non haberet omne esse et proinde in- 
digeret causa sui, quae tunc esset causa absolute per- 
fectissima, nisi admitteretur series actu infinita entium re- 
lative perfectissimorum, quod repugnat. 

Admittendum est proinde ens infinite perfectum, quod 
sit causa improducta omnis perfectionis limitatae, quam 
videmus in hoc mundo. Ens autem illud vocamus Deum. 

Ergo Deus exsistit. 

§ 5. Argumentum ex aeternitate possibilium. 

Ex immutabilitate et aeternitate essentiarum et proinde 
ex aeternitate veritatum, quae relationes essentiales ex- 
primunt, assurgimus ad Deum ut ens a se aeternum vel 
fundamentum omnis veritatis, ad « Veritatem aeternam 
ad « primam Veritatem », hoc modo: 

Entia contingentia, antequam fuerunt actu, erant essen- 
tiae possibiles. Sed essentias rerum, vel possibilia, in 
ordine ipso possibilium (ideali) ex ontologia 1 scimus esse 
aeternas aeternitate positiva et necessarias vel immuta- 
biles eo sensu, quod, ut tales, non possunt fieri non pos- 
sibiles. 

Unde fit, ut veritates vel enuntiabilia, quae relationes 
essentiales exprimunt (v. g. principium: Totum maius est 
sua parte), absolute sint necessariae, i. e. independenter 
a quacumque hypothesi contingenti. 

Illud enim «posse exsistere», quo entitas possibilium 
constituitur, in ontologia ostendimus clare nobis apparere 
ut aeternum, immutabile, necessarium*. Item clare vide- 


1 Cf. vol. I, 233 sqq. 2 Cf. vol. I, 223. 

mus enuntiabilia: Idem non potest simul esse et non esse 
— Bis bina sunt quattuor — Bonum faciendum , malum vi- 
tandum — alia, universaliter et immutabiliter esse vera, 
independenter ab omni hypothesi contingenti. Quae qui- 
dem necessitas certo est realitas quaedam. 

Sed omne ens reale, quidquid habet aliquam reali- 
tatem, debet aut in se, propria scilicet exsistentia, exsistere, 
aut exsistentia aliena. Quod enim nullo modo exsistit, 
nihil est 1 . 

Possibilia vero, ut talia, non habent exsistentiam pro- 
priam; habent proinde exsistentiam implicitam in exsi- 
stentia actuali alius entis, i. e. realitas eorum fundatur in 
aliquo ente actualiter exsistenti. 

Cum autem realitas possibilium sit aeterna positive et 
immutabilis, ipsum illud ens actuale, quod est eorum 
fundamentum, immutabile et positive aeternum sit oportet. 

Sed illud ens immutabile et aeternum non sunt res 
mundanae nec in specie intellectus humanus, quia omnes 
illae res sunt temporariae et mutabiles utpote contin- 
gentes. 

Admittendum proinde est supra res omnes mundanas 
et contingentes esse ens quoddam a se, positive aeternum 
et immutabile, quod sit possibilium et veritatum neces- 
sariarum fundamentum. 

Ens autem a se immutabile et aeternum omnis pos- 
sibilitatis et veritatis fundamentum vocamus Deum. 

Ergo Deus exsistit. 


1 Cf. ea, quae in ontologia (vol. I, 235 sqq.) de essentia et 
i exsistentia diximus. Si distinctionem ibi admisisti realem illam, 
tunc duplici modo intelleges rem quandam exsistere posse exsi- 
stentia aliena : vel eo , quod in exsistentia aliena habeat funda- 
mentum suae actualitatis ; vel eo, quod in ipsa fundamentum habeat 
1 ipsius possibilitatis. De quo ultimo fundamento hic sermo est. Cf. 
I etiam vol. I, 218. 

L 

Articulus ii. 

DE ARGUMENTIS PHYSICIS. 

Praenotamen. Argumenta physica ea vocamus, quae 
oriuntur ex cognitionibus rerum mundanarum physicis, 
quae scilicet non praescindunt ab ipsarum natura physica ! . 
Nituntur proinde proxime haec argumenta principiis vel 
legibus physicis f . Praecipua vero sunt: i. argumentum 
teleologicum, quod desumitur ex ordine rerum munda- 
narum vel ex finalitate, quam invenimus in hoc mundo 
(a teXoc — finis); 2. argumentum entropologicum (iv- 
xpoTnq = conversio), quod nititur lege entropiae quam 
vocant, i. e. lege conversionis motus in calorem 5 . 

Quae argumenta ex se ipsis probant esse ens quoddam 
maxime perfectum huius mundi ordinatorem vel motorem. 
Perficiuntur vero argumentis metaphysicis. 

§ 1 . Argumentum proponitur teleologicum 1 2 3 4 . 

Huius argumenti maximam partem iam exposuimus 
in cosmologia, ubi de perspecto mundi ordine conclusio- 


1 Cf. ea, quae de notionibus physicis in logica (vol. I, 14) 
diximus. 

2 Vol. I, 173 et 366. 

3 De aliis argumentis physicis videsis Hontheim 1. c. p. 196 sq. 
Boedder 1. c. p. 69 et 70. 

4 Ad rem S. Doctor 1. c. : « Quinta via sumitur ex guber- 
natione rerum. Videmus enim, quod aliqua, quae cognitione carent, 
scilicet corpora naturalia, operantur propter finem. Quod apparet 
ex hoc, quod semper aut frequentius eodem modo operantur, ut 
consequantur id , quod est optimum. Unde patet quod non a 
casu , sed ex intentione perveniunt ad finem. Ea autem , quae 
non habent cognitionem , non tendunt in finem nisi directa ab 
aliquo cognoscente et intellegente, sicut sagitta a sagittante. Ergo 
est aliquid intellegens, a quo omnes res naturales ordinantur ad 
finem; et hoc dicimus Deum.» 

nem eruimus : Ergo mundus creatus est ab ente quodam 
a se exsistente. 

Formaliter vero, prout est argumentum exsistentiae 
Dei, sic conficitur: 

In hoc aspectabili mundo eximius ordo effulget. 

Esse ordinem in mundo, res scilicet mundanas esse 
apte dispositas ad certos fines, in multis manifeste nobis 
apparet, ut in cosmologia 1 ostendimus. 

Est autem ordo ille, etsi complicatissimus, tamen con- 
stantissimus, immo sublimissimus, ut ex cosmologia item 2 
apparet. 

Neque quicquam valent quae ab adversariis contra 
exsistentiam huius ordinis obiciuntur*. 

Sed ordo tam eximius requirit ordinatorem sapientissimum. 

Exsistentia enim huius ordinis debet habere rationem, 
eamque sufficientem. Sed nulla alia huius rei ratio suf- 
ficiens afferri potest nisi exsistentia ordinatoris sapien- 
tissimi huius mundi. Omnes enim aliae hypotheses, quas 
ad rationem illam sufficientem explicandam materialistae 
excogitaverunt, vanas esse vel absurdas, in cosmologia 
ostendimus, hac vero hypothesi omnia optime explicari, 
clare perspeximus 4 . 

Ergo exsistit huius mundi ordinator sapientissimus. 

Est autem hic rerum omnium ordinator non solum ut - 
cumque sapientissimus, sed infinite sapientissimus ut ens a se. 

Etenim ordinator summe intellegens huius universi 
vel habet causam sui vel non habet. Si non habet causam 
sui, erit ens a se et proinde infinite perfectus; si vero 
habet causam sui perfectiorem, de hac iterum fiet eadem 
suppositio, donec deveniamus ad supremum intellectum, 
qui sit ens a se ideoque causa ordinatrix huius mundi 
infinite sapientissima. 


1 Vol. I, 390 et 391. 2 Vol. I, 392 sqq. 

* Cf. vol. I, 391, n. 2. 4 Cf. vol. I, 401—408. 

Sed ordinatorem infinite sapientissimum huius mundi 
vocamus Deum. 

Ergo Deus exsistit 

§ 2. Argumentum en tropologicum. 

Viget apud viros rerum physicarum peritos principium, 
nostris praesertim temporibus certis experimentis stabili- 
tum, quod vocatur principium vel lex entropiae *. Secun- 
dum illud principium certo scimus energiam omnem non 
thermicam sensim mutari in calorem, calorem vero ipsum 
omnem sensim per mundum aequaliter diffundi. 

Sed processus ille sufficienter explicari non potest , nisi 
admittatur exsistentia entis cuiusdam materiae f in qua fit 
ille processus , creatoris et motoris. Etenim: 

Processus ille certo non fuit ab aeterno. Quae suppositio: 
metaphysice repugnat, quia inducit seriem mutationum 
actu infinitam ; 

physice repugnat, utpote ipsi legi entropiae opposita. 
Nam si ab aeterno curreret ille processus, vel admitten- 
dum esset energiam olim fuisse infinitam : quod repugnat 
ipsi naturae huius energiae ; vel mundum iam dudum ad 
requiem pervenisse: quod est contra experientiam; vel 
mundum, postquam ad statum aequilibratae energiae per- 
venisset, ex se ipso denuo ad novum motum vel pro- 
cessum continuo transiisse: quod metaphysice et physice 
impossibile est*. Processus ille proinde incepit esse. Si 


1 Cf. Akademische Monatsblatter 1901, nr. 8, p. 168 sqq. 

* «On dit et redit», ait Hirn , «que le spectacle actuel de 
1’univers n’est que fune des rep^titions sans nombre d’un meme 
ensemble de ph^nomenes periodiques ; que tout ce qui nous appa- 
rait aujourd’hui sous forme de mondes distincts, passera un jour 
a 1’etat de ruines, se dispersera dans Tespace pour reformer une 
n^buleuse ... et ainsi de suite a Tinfini. Cette hypothese pos- 
sible il y a peu d’annees encore, ne Test plus aujoimThui. . . . 

incepit esse, aut incepit simul cum materia, quando haec 
creata est, et tunc habemus Deum creatorem ; aut incepit 
in materia iam praeexsistenti, sed tali motu destituta : tunc 
autem processus ille non potuit incipere sine movente 
alio, a materia distincto, quod ultimo debet esse ens a 
se immobile vel Deus 1 . 

Ergo Deus exsistit . 

Articulus iii. 

DE ARGUMENTIS MORALIBUS. 

Praenotamen. Argumenta moralia ea sunt, quae de- 
sumimus ex quibusdam hominum liberorum consuetis 
agendi rationibus, quae sufficienter explicari non possunt, 
nisi admittatur Dei exsistentia. Tria communiter afferunt 
huiusmodi argumenta: 1. argumentum desumptum ex 
naturali desiderio beatitudinis (argumentum eudaemono- 
logicum, ab eddaipuov = beatus); 2. argumentum, quod 
innititur agnitione obligationis moralis (argumentum de- 
ontologicum, a Seov = obligans) ; 3. argumentum ex con- 
sensu populorum (argumentum ethnologicum, a voce graeca 
elbo; vel t b. Iftvr) — populus, nationes, gentes). 


Toutes les modifications, toutes les perturbatioris futures qui pour- 
raient avoir lieu dans 1’univers, ne sont que des pas vers un 6qui- 
libre final, vers une r^partition uniforme de la temperature de 
1’espace, et vers le repos des masses de matiere ponderable qui 
ont constitue la nebuleuse primitive et puis tous les astres formes 
k ses depens. La destruction et la reapparition indefinie des 
mondes , tels qu’ils existent aujourd’hui , sont scientifiquement in- 
admissibles» (La vie future et la Science moderne, 1890, p. 40 
k 43). Cf. Farges , L’idee de Dieu p. 93 — 99. Honthcim 1 . c. 
p. 192 et 193. 

1 Cf. Boeddcr 1 , c. p. 67 et 68. 


Digitized by LjOOQIC 



184 


THEOLOGIA NATURALIS. 


§ 1. Argumentum desumptum ex naturali desiderio 
beatitudinis. 

Est in voluntate nostra motus naturalis ad summum vel 
universale bonum. Quod supra (p. 72 et 139) iam pro- 
batum est. 

Sed motus ille naturalis voluntatis nostrae non potest 
esse inanis (p. 139 et vol. I, 166 et 167). 

Ergo admittendum est aliquod summum bonum realiter 
exsistens. Et hoc vocamus Deum. 

Ergo Deus exsistit . 

§ 2. Argumentum ex lege morali. 

Est scripta in corde omnium hominum lex quaedam 
universalis, aeterna, absoluta, qua regitur voluntas in exer- 
citio suae libertatis . 

Omnes enim homines sentiunt voluntatem, quamvis 
liberam, tamen non omnino immunem esse a dependentia. 
Omnes admittunt bonum esse faciendum, malum vitan- 
dum, i. e. in exercitio activitatis nostrae liberae attenden- 
dum esse ad normam qua?idam a nobis independentem, imtno 
nobis praestabilitam et impositam . Cui normae actiones 
nostras liberas esse conformandas ita, ut bonae dicantur 
illae, quae huic legi sunt conformes, malae autem, quae 
ipsi sunt contrariae \ Quae leges omnes manifesto nobis 
apparent ut aeternae et absolute necessariae 1 2 . Est autem 
haec persuasio, experientia teste, tam universalis, ut vi- 
geat apud omnes homines sanae mentis et cordis, apud 
ipsos populos incultos et silvestres, et in ipsis maneat, 
etsi cor hominis cupiditatibus saepenumero in contrarium 
inclinatur \ 


1 Cf. supra p. nr. 

2 Cuius rei explanationem vide supra p, iji. 
8 Cf. supra p. 111 et vol. I, 110. 

Sed talis lex supponit exsistentiam legislatoris supremi 
absolutae et infinitae auctoritatis . 

1. Supponit legislatorem , i. e. aliquid vel aliquem, a 
quo oriatur illa obligatio. Hoc evidens est, nihil enim 
sine ratione sufficienti. 

2. Supponit legislatorem, a voluntate nostra distinctum 
ipsique superiorem. Sequitur ex eo, quod dictamen illud 
conscientiae clare perspicimus ut absolutum, a nostra vo- 
luntate minime pendens , sed ipsam regens et ligans. 
Nostra autem voluntas se ipsam absolute ligare non potest 
neque sibi ipsi imperare. 

3. Denique supponit legislatorem absolutae et infinitae 
auctoritatis. Ratio enim sufficiens huius imperativi absoluti , 
aeterni, immutabilis non potest inveniri in ullo ente creato, 
quod ex natura sua sit contingens, temporale, mutabile, 
sed necessario supponit voluntatem quandam absolute 
necessariam, aeternam, immutabilem. 

Et hanc voluntatem aeternam, legislatorem illum im- 
mutabilem, vocamus Deum. 

Ergo Deus exsistit. 

§ 3. Argumentum ex consensu omnium populorum. 

Hoc argumentum est confirmatio quaedam omnium 
aliorum, quatenus ostendit ad conclusionem ex ipsis de- 
ductam rationem nostram motu quodam naturali et proinde 
infallibili pervenire. — Sic autem exponitur: 

Homines moraliter omnes in admittenda exsistentia Dei 
semper convenerunt et etiam nunc conveniunt. 

Quae propositio enuntiat factum, cuius veritatem co- 
gnoscimus experientia sive propria sive aliorum. Ut 
autem inquisitio et observatio circa hoc factum recte 
instituatur, requiritur, ut, sensu huius propositionis clare 
perspecto, ad id attendamus, quod considerandum est. 

Notandum proinde est nos hic nullo modo contendere 
omnes homines , sine ulla exceptione, Deum semper agno- 
visse. Admittimus enim semper fuisse qui Deum esse 
negaverint, immo ultro fatemur atheismum interdum a 
falsis philosophis ad notabiliorem numerum hominum 
serpsisse. Sed hi sunt morbi spirituales , qui veniunt et 
recedunt; hoc unum contendimus: genus humanum qua 
tale semper numen quoddam supremum agnovisse. 

Dicimus autem genus humanum semper numen quod- 
dam supremum agnovisse. Quia hic sermo non est de 
cognitione explicita et clara Dei infiniti, creatoris om- 
nium, sed de cognitione eius confusa et implicite con- 
tenta in idea, e. g. legislatoris cuiusdam supremi, qui sit 
causa discriminis boni et mali moralis, vel etiam in idea 
ordinatoris cuiusdam supremi huius ordinis, cuius auxilium 
implorandum sit, ira placanda, alia huiusmodi. 

Quam quidem persuasionem apud gentes antiquitatis 
revera exstitisse, constat testimonio veterum scriptorum, 
qui omnes, ut Cicero et Plutarchus, expresse testantur 
in universa terra (quantum eis cognita erat) nullam fuisse 
gentem, cuius mentem non imbuerit aliqua deorum opinio. 
— Nostris vero temporibus, cum universa terra ita nobis 
patefacta sit, ut omnes gentes maiores cognoscamus, po- 
sitive constat nullum esse populum, qui religione et proinde 
idea aliqua Dei imbutus non sit. Quaecumque autem in 
contrarium afferuntur, nullius sunt valoris, quia oriuntur 
ex observatione perperam instituta sive propter negle- 
gentiam sive propter ignorantiam veri sensus nostrae 
thesis, sive propter praeiudicia *. 


1 «Von den religionslosen Menschen gilt bis heute dasselbe, 
was von den sprachlosen (Hackels Alalen) und den feuerlosen : 
man findet sie in gewissen Systemen, weil sie eben hineinpassen ; 
in der Wirklichkeit aber sind sie nicht nachzuweisen » (, Saussaye , 
Religionsgeschichte p. 13). 

Sed talis consensus non potest explicavit nisi admittendo 
hominem naturali motu rationis Deum cognoscere ut realiter 
exsistentem. 

Omnes enim alii modi, quibus athei religionis originem 
declarare conantur, huius consensus tam universalis et 
tam constantis rationem sufficientem npn ostendunt. 

1. Et primo quidem ratio illa sufficiens esse non potest 
fraus sacerdotum vel legislatorum. Talis namque explicatio 
nullo nititur testimonio historico, sed gratis fingitur, neque 
universalitatem explicat exsistentiae religionis apud omnes 
gentes, nec eius constantiam. Etenim religio, si fraude orta 
esset, nec in corde hominum radices haberet, certo, decursu 
temporis, in plerisque saltem populis, exstincta esset. 

2. Neque timor esse potest, quo homines adducti sint ad 
res in natura terribiles personificandas et implorandas. Si 
quidem haec hypothesis nullam habet veram probabilitatem. 
«Multo enim simplicius esse videtur, ut homo his eventibus 
inducatur ad agnoscendam supra vires naturae providen- 
tiam numinis supremi, quam invocare potest ; nam contra 
illos anthropomorphismos absolute reclamat evidentia na- 
turalis, quae elementa sensu carere videt. Rectissime 
autem homo ita ad Deum auxiliatorem concludit, quia 
natura nostra ad hoc auxilium quaerendum inclinatur; 
atqui per essentiam nostram ad chimaeras non inclinamur. 
Praecise autem consensus quoque generis humani hunc 
ad Deum discursum legitimum esse comprobat. Neque 
enim omnes homines unanimiter sic ratiocinarentur, nisi 
veritatis evidentia eos duceret. Deinde etiam historia 
teste dii populorum antiquorum generatim non sunt per- 
sonificationes rerum in natura terribilium. Insuper haec 
stulta personificatio non potuit universalis esse omnium 
gentium ; debuit etiam tempore tolli, maxime in hominibus 
sapientioribus.» 1 


1 Hontheim 1 . c. p. 232. 

3. Neque ignorantia vel praeiudida huius consensus ra- 
tionem sufficientem praebent, quia huius persuasionis neque 
universalitatem neque constantiam sufficienter explicant. 

Sed in iis, quae ratio naturali motu ut verum admittit , 
non potest esse error l . 

Ergo verum est Deum exsistere . 

APPENDIX AD LIBRUM I. 

DE ATHEISMO. 

Quaeritur, utrum sint vel esse possint athei necne. 

Status quaestionis. Athei in genere dicuntur illi, qui 
Deum non agnoscunt. Alii sunt practici, alii theoretici. 

Practici illi sunt, qui Deum mente quidem agnoscunt, 
sed non corde, i. e. qui ita vivunt, quasi Deus non ex- 
sisteret. 

Theoretid illi sunt, qui Deum mente non agnoscunt, 
quia vel eius notione destituuntur (negativi) vel quia no- 
tione de Deo habita (positivi) ipsum exsistere negant 
(dogmatici), vel hominem contendunt scire non posse, 
utrum Deus sit necne (agnostici vel sceptici), vel de Dei 
exsistentia dubitant (critici). 

Quaestio circa hos omnes hic ponitur; quando vero 
de atheis simpliciter, i. e. sine addito, sermo est, intel- 
leguntur athei positivi dogmatici. 

Quaestionis solutio. I. Atheos practicos esse, lugenda 
experientia constat ; de his S. Paulus loquitur ad Titum 
scribens 1, 16: «Confitentur se nosse Deum, factis autem 
negant.» Cf. Phil. 3, 18. 19: «Quorum Deus venter est.» 

II. Quoad atheos vero theoreticos haec sunt dicenda: 

1. Quoad atheos negativos. 


1 Cf. vol. I, 166 et 167. 

f a) Certum est posse esse et revera esse homines, qui no - 
tione expressa , clara, distincta unius Dei , auctoris supremi 
totius naturae, destituantur. Hoc enim experientia con- 
stat. Tales fuerunt e. g. homines, qui in Australi con- 
tinente per tot annos latuerant. 

b) Certum est non posse esse homines rationis usu prae- 
ditos, qui ita Deum ignorent, ut notione eius implicita et 
confusa destituantur. Omnis enim homo, cum ad annos 
discretionis pervenit, eo ipso, quod bonum et malum 
discernit, implicite in lege illa morali absoluta legislato- 
rem supremum agnoscit. — Praeterea ex diversis argu- 
mentis, quibus Dei exsistentia probatur, luculenter constat 
intellectum nostrum ex contemplatione rerum mundana- 
rum tam facili discursu Deum agnoscere, et voluntatem 
nostram bona particularia appetendo tam naturali impetu 
in bonum universale ferri, ut optimo iure cum SS. Patribus 
notionem Dei hominum cordibus quasi inseminatam esse 
dicere possimus. 

2. Quoad atheos positivos . 

a) Communius admittitur et certum esse videtur non posse 
esse atheos positivos, qui certi sint, i. e. qui sine ulla er- 
j randi formidine sciant Deum non exsistere. Nam argu- 
menta, quae ad probandam Dei exsistentiam afferuntur, 
tanti sunt momenti, ut eum, qui de ipsis cogitat, ali- 
j qualiter saltem movere debeant. 

| b) Certum esse videtur esse posse atheos positivos, qui 
, etiam ad longius tempus serio iudicent, sed iudicio opi - 
nativo \ Deum non esse. Hoc enim probari videtur ex- 
perientia. Sed ex ipsa natura argumentorum, quae in 
favorem exsistentiae Dei afferuntur, item certo scimus 

I talem opinionem stare non posse sine gravi imprudentia 
vel gravi neglegentia. 


1 Cf. vol. I, 177. 

3. Quoad atheos denique scepticos vel criticos propter 
easdem rationes dicendum est eos non posse longo tem- 
pore et serio sine magna imprudentia vel neglegentia de 
exsistentia Dei dubitare. 


Liber ii. 

DE ESSENTIA VEL NATURA ET DE 
ATTRIBUTIS DEL 

PRAENOTAMEN. 

Ex diversis exsistentiae Dei demonstrationibus iam ali- 
qualem naturae divinae cognitionem priore libro nobis 
efformavimus. Scimus enim esse supra hunc mundum 
ens quoddam a se exsistens , absolute necessarium, im- 
mutabile, aeternum. Iam vero reliquum est, ut, reflexione 
instituta, cognitiones illas magis evolvamus, naturam Dei, 
in quantum rationis lumine fieri potest, penitus perscru- 
tando. 

Quibus investigationibus in naturam et in attributa 
Dei inquirimus, non quasi in Deo sit natura quaedam 
realiter ab eius attributis distincta, sed quia Deum aliter 
cognoscere non possumus nisi per quandam analogiam 
ad creaturas. In rebus vero creatis naturam semper in- 
venimus realiter distinctam ab eius attributis. 

Quae cum ita sint, tribus capitibus dicemus: 

i. De Deo prout est natura quaedam in se subsistens, 
distincta a mundo. 

De Deo prout consideratur influxus ipsius in mundum. 

3. De ceteris Dei attributis. 

De quibus omnibus dum investigationes nostras in- 
stituemus philosophicas, reverenter semper nobis aspicien- 
dum erit ad ea, quae Concilium Vaticanum constitu- 

tione «Dei Filius» (cap. 1) his verbis declaravit atque 
definivit : 

«Sancta catholica Apostolica Romana Ecclesia credit 
et confitetur, unum esse Deum, verum et vivum, creatorem 
ac dominum caeli et terrae, omnipotentem, aeternum, 
immensum, incomprehensibilem, intellectu ac voluntate 
omnique perfectione infinitum*, qui, cum sit una singu- 
laris, simplex omnino et incommutabilis substantia spiri- 
tualis, praedicandus est re et essentia a mundo di- 
stinctus, in se et ex se beatissimus, et super omnia, 
quae praeter ipsum sunt et concipi possunt, ineffabiliter 
excelsus. 

«Hic solus verus Deus bonitate sua et omnipotenti 
virtute, non ad augendam beatitudinem, nec ad acquiren- 
dam, sed ad manifestandam perfectionem suam per bona, 
quae creaturis impertitur, liberrimo consilio, simul ab 
initio temporis, utramque de nihilo condidit creaturam, 
spiritualem et corporalem, angelicam videlicet et mun- 
danam, ac deinde humanam quasi communem ex spiritu 
et corpore constitutam. 

«Universa vero, quae condidit, Deus providentia sua 
tuetur atque gubernat, attingens a fine usque ad finem 
fortiter et disponens omnia suaviter. Omnia enim nuda 
et aperta sunt oculis eius, ea etiam, quae libera crea- 
turarum actione futura sunt. 

«1. Si quis unum verum Deum visibilium et invisibilium 
creatorem et dominum negaverit: anathema sit. 

«2. Si quis praeter materiam nihil esse affirmare non 
erubuerit: anathema sit. 

«3. Si quis dixerit, unam eamdemque esse Dei et rerum 
omnium substantiam vel essentiam : anathema sit. 

«4. Si quis dixerit, res finitas, tum corporeas tum spiri- 
tuales aut saltem spirituales, e divina substantia emanasse ; 
aut divinam essentiam sui manifestatione vel evolutione 
fieri omnia; aut denique Deum esse ens universale seu 

IT 

indefinitum, quod sese determinando constituat rerum 
universitatem in genera , species et individua distinc- 
tam: anathema sit. 


«5. Si quis non confiteatur, mundum, resque omnes, 
quae in eo continentur, et spirituales et materiales, se- 
cundum totam suam substantiam a Deo ex nihilo esse 
productas; 

aut Deum dixerit non voluntate ab omni necessitate 
libera, sed tam necessario creasse, quam necessario amat 
se ipsum; 

aut mundum ad Dei gloriam conditum esse negaverit : 
anathema sit.» 


Caput i. 

DE DEO PROUT EST NATURA QUAEDAM 
DISTINCTA A MUNDO. 

Doctrina hoc capite tradenda thesi generali sic enun- 
tiari potest: Deus est una , singularis, simplex omnino sub- 
stantia spiritualis, re et essentia a mundo distinctus, super 
omnia , quae praeter ipsum sunt et concipi possunt , ineffa- 
biliter excelsus, infinite perfectus . 

Quae omnia, cum maximi sint momenti, per partes 
iam sunt uberius explananda. 

Articulus i. 

DE INFINITA DEI PERFECTIONE. 

§ 1. Infinita Dei perfectio probatur. 

Thesis. Deus est infinite perfectus. 

Status quaestionis. Quid sit perfectum, scimus ex onto- 
logia \ 

1 Cf. vol. I, 260. 

Dicendo Deum esse infinite perfectum contendimus 
ipsum esse absolute perfectum, ens scilicet quod habet 
actu omnimodam plenitudinem entis sub omni respectu, ita 
ut maius, i. e. perfectione qualibet perfectius, cogitari 
nequeat. 

Thesis probatio. I. Deum esse infinite perfectum iam 
indirecte ostendimus, cum ens finitum demonstravimus non 
posse esse a se '. Maioris vero claritatis causa argu- 
mentum illud sic resumitur: 

Nullum ens finitum potest esse a se. 

Atqui Deus est ens a se. 

Ergo Deus non est ens finitum. 

Sed ens actu exsistens, quod non est finitum, est in- 
finitum; non enim datur medium. 

Ergo Deus est ens infinitum. 

II. Directe vero hoc idem sic probatur: 

Deus est ens a se. 

Atqui ens a se est ipsum esse subsistens, i. e. ipsum 
esse actu exsistens per se. Nam in ente a se, cum num- 
quam de potentia exsistendi ad actum exsistendi transierit, 
sed necessario actu exsistat, non potest distingui essentia 
possibilis, quae exsistentia actuali donata sit, sed ex- 
sistentia actualis pertinet ad ipsam essentiam. Proinde 
ne mente quidem cum fundamento perfecto in re in ipso 
distingui potest essentia et exsistentia 1 2 . Sed ens actu 
exsistens, in quo sic ne mente quidem distingui potest 
essentia et exsistentia, est ens in quo idem est essentia 
et exsistere, ens cuius esse est actu exsistere , ita ut nulla 
alia eius definitio essentialis tradi possit nisi illa: «Qui 
est». Tale autem ens est ipsum esse actu exsistens 
per se. 


1 Cf. vol. I, 408. 2 Vol. I, 235 sqq. 

Reins tadler , Elem. philos. schol. II. 13 

Sed ens actu exsistens per se habet omnes perfectiofies 
infinito modo. 

Nam omnes perfectiones pertinent ad rationem essendi; 
pulchritudo enim, virtus, intellectus, sapientia, aliae eius- 
modi perfectiones non sunt nisi diversi modi essendi. 
Proinde si ratio essendi actu exsistit, omnes perfectiones 
actu in ipso esse debent, quemadmodum, si ratio caloris 
actu esset per se subsistens, non posset aliquid ei deesse 
de virtute caloris *. 

Ergo Deus habet omnes perfectiones infinito modo , vel 
est absolute infinite perfectus. 

§ 2. Quomodo creaturarum perfectiones Deo insint. 

Praenotiones. I. Circa naturam perfectionum , quales in 
creaturis inveniuntur. — Perfectiones creaturarum distin- 
guuntur in simplices et mixtas. 

Simplices sunt eae, quarum ratio in se spectata nullam 
involvit imperfectionem. Talis est intellegentia , cuius ratio 
abstracta (non haec intellegentia hominis) nihil continet 
nisi perfectiones. 

Mixtae vero eae sunt, quarum ratio imperfectionem 
adiunctam habet. Eiusmodi est facultas ratiocinandi. Posse 
enim ratiocinari dicit perfectionem: siquidem melius est 


1 «II est contradictoire de dire que l’£tre , en tant qu’£tre, 
mette intrinsequement une limite a l’6tre. Or, l’£tre necessaire a 
pour essence l’£tre, pas autre chose, il n’est qu’6tre. Donc l’6tre 
necessaire ne met pas intrinsequement de limite k l’£tre, ne ren- 
ferme pas de non-6tre, il est donc tout l’£tre. Mais les perfections 
ne sont perfections qu’en tant qu'elles sont un mode d’6tre : p. e. 
Ia justice est une perfection, la force est une perfection, parce que 
la justice et la force impliquent une certaine maniere d’6tre. Donc 
l’6tre necessaire qui n’a pas de limite quant a T^tre, n’en a pas 
quant a la perfection» ( Mercier , Notions d’Ontologie p. 176. Cf. 
etiam S. Thom., S. theol. I, q. 3, a. 4 et q. 4, a. 2). 

ratiocinari quam nullo modo cognoscere intellectualiter. 
Est tamen perfectio mixta, quia ipsum illud ratiocinari 
dicit cognoscere per discursum , quod minus est bonum 
vel* perfectum quam cognoscere intuitive. 

II. Circa diversos modos, secundum quos perfectiones in- 
isse possunt. — Res perfectionem aliquam continere potest 
formaliter, aequivalenter, virtualiter, eminenter. 

Formaliter aliquid invenitur in aliqua re , quando 
ipsi inest secundum propriam suam rationem ; sic e. g. ani- 
malitas formaliter inest homini et animali bruto. 

Aequivalenter vero perfectio unius rei invenitur in 
alia, quando ibi est secundum rationem, quae idem prae- 
stat secundum virtutem vel generarim secundum gradum 
entitatis ac prior; sic superficies quadrati unius metri 
non formaliter, sed aequivalenter invenitur in rectan- 
gulo, cuius longitudo est duorum metrorum, latitudo vero 
dimidii. 

Virtualiter deinde aliquid est in alio, quando prius 
ab altero produci potest; sic arbor est (partim) in semine, 
sic ignis est in ligno. 

Eminenter denique aliqua res est in alia, quando 
in ipsa est multo perfectior, vel, si vox sumitur sensu 
stricto, ut fit in theodicea, quando in ipsa est prae- 
stantissimo qui esse potest modo, sublatis scilicet omnibus 
imperfectionibus vel limitationibus. 

Doctrinae declaratio. Quibus omnibus intellectis, ultro 
apparet veritas harum assertionum. 

Assertio I. — Omnes creaturarum perfectiones in Deo 
inveniuntur saltem virtualiter et aequivalenter . Sequitur 

ex thesi de creatione mundi 1 et ex infinita Dei per- 
fectione. 


1 Vol. I, 398 sqq. 

Assertio II — Perfectiones creaturarum simplices 
insunt formaliter et eminenter : id est, Deo quidem insunt 
secundum rationem suam propriam, quae, abstracte con- 
siderata, nihil includit imperfectionis, neque tamen eodem 
modo insunt ac in creaturis. In his enim, in concreto, 
sunt limitatae et in statu dependentiae, quatenus sunt ac- 
ceptae, creatae a Deo ; in Deo vero, cum sit infinite per- 
fectus, insunt semotis his omnibus imperfectionibus. In 
Deo e. g. non est haec vel alia participatio intellegentiae, 
sed ipsa intellegentia, ita ut recte dicatur: Deus est ipsa 
intellegentia. 

Assertio III. — Perfectiones creaturarum mixtae in 
Deo sunt eminenter tantum : id est, in ipso non inveniuntur 
formaliter ; quia secundum rationem suam propriam con- 
sideratae involvunt imperfectionem; sed insunt semotis 
illis imperfectionibus. Quidquid vero perfectionis hae ra- 
tiones dicunt, hoc Deo convenit praestanti ssimo modo. 

Corollarium I. Ex his sequitur, ut creaturarum per- 
fectiones omnes, etsi de Deo revera praedicari possunt, 
non secundum eandem tamen omnino rationem de ipso 
praedicentur, i. e. non univoce nec secundum rationem 
omnino diversam vel aequivoce, sed secundum quandam 
similitudinem vel analogice. 

Corollarium II. Cum vero terminos analogos sciamus 
duplicem habere sensum, proprium scilicet et improprium 
vel metaphoricum , ex dictis item apparet terminos per- 
fectiones simplices exprimentes de Deo dici proprie, immo 
magis proprie quam de creaturis, nomina vero perfectio- 
num mixtarum de creaturis quidem proprie, de Deo vero 
non nisi improprie vel metaphorice dici K 

1 Cf. S. Thorn., S. theol. I, q. 13, a. 3. 5. 6; item Hontkeim 
1 . c. p. 303 sq. ; Boedder 1 . c. p. 125. — Recole etiam quae in 
logica de his terminis declaravimus vol. I, 28 et 29. 

§ 3. De triplici via Deum cognoscendi. 

Cum Deum immediate non cognoscamus , sed ope 
creaturarum ad eum assurgamus, eo quod ipsi omnes 
creaturarum perfectiones infinito modo tribuimus, sequitur, 
ut recte dicatur triplici quasi via nos ad illam Dei cogni- 
tionem devenire , nimirum : affirmationis via, negationis, 
eminentiae. Etenim : 

I. Perspectas primum huius mundi perfectiones, prout 
sunt perfectiones, Deo ut ipsarum auctori tribuimus, utendo 
via affirmationis vel causalitatis secundum principium : Omnis 
effectus continetur aliquo modo in causa. 

H. Deinde, cum inter illas creaturarum perfectiones mul- 
tas imperfectiones permixtas esse conspiciamus, Deum vero 
infinite perfectum esse sciamus, affirmando de Deo id, quod 
in illis perfectionibus positivum est, simul negamus de ipso 
vel removemus ab eo quidquid imperfectum in illis permix- 
tum deprehenditur, et sic utimur via negationis vel remotionis . 

III. Animadvertendo denique perfectiones illas omnes, 
quas Deus creavit, longe minores esse quam illas, quas 
creare potest, de ipso affirmamus omnes perfectiones sine 
ullo limite * et haec via , qua perficitur nostra de Deo 
cognitio, dicitur via eminentiae. Ad rem S. Doctor: «Tri- 
pliciter», ait, «ista de Deo dicuntur; primo quidem affirma- 
tive, ut dicamus: Deus est sapiens, quod quidem de eo 
oportet dicere propter hoc, quod in eo est similitudo 
(exemplar) sapientiae ab eo defluentis ; quia tamen in 
Deo non est sapientia, qualem nos intellegimus et nomi- 
namus, potest negari ut dicatur: Deus non est sapiens; 
rursus quia sapientia non negatur de Deo, quia ipse 
deficiat a sapientia, sed quia supereminentius est in ipso, 
quam dicatur aut intellegatur, ideo oportet dicere, quod 
Deus sit supersapiens \ 

1 De potentia q. 7, a. 5 ad 2. — Cf. etiam yungmanrt , De 
Deo uno p. 35* 

Articulus ii. 

DE UNITATE DEI. 

Thesis. Deus est unicus . 

Status quaestionis. Unum, ex ontologia, scimus esse 
id, quod est indivisum in se et divisum a quolibet alio *. 

Quomodo Deus sit indivisus in se, in thesi de simplicitate 
Dei declarabimus. Hic autem unice inquirimus, quomodo 
Deus sit divisus a quolibet alio , ita ut ad specialem illam 
unitatem attendamus, quam unicitatem in ontologia vo- 
cavimus*. Potest vero unicitas illa esse imperfecta vel 
perfecta. 

Unicitas imperfecta est rei unitas talis, ut excludatur 
exsistentia actualis quidem entis eiusdem ordinis, non 
autem exsistentia possibilis. Sic Petrus, si solus est filius 
Philippi, dicitur eiusdem filius unicus. 

Unicitas vero perfecta est rei unitas talis, ut excludatur 
exsistentia non solum actualis sed etiam possibilis entis 
eiusdem entitatis. Qualem unicitatem Deo tribuimus ita, 
ut sensus thesis nostrae sit: Deus est unicus unicitate 
perfecta. 

Cuius doctrinae adversarii sunt: 

1. Polytheistae, quorum opiniones omnes norunt. 

2. Manichaei, qui duce Manete (saec. III p. Ch. n.) 
antiquissimum Persarum dogma innovaverunt, secundum 
quod duo rerum principia essent admittenda, bonum 
alterum, alterum malum. 

Deum unicum esse, fide certum est. Si quidem Sacrae 
Scripturae veritatem illam ut dogma totius religionis funda- 
mentale proclamant. In Deuteronomio e. g. legimus : «Do- 
minus ipse est Deus et non est alius praeter eum» (Deut. 
4, 35)* — Et B. Paulus: «Scimus,» inquit, «quod nihil est 


1 Cf. vol. I, 242 sq. 2 Cf. vol. I, 243. 

idolum in mundo, et quod nullus est Deus nisi unus» 
(1 Cor. 8, 4). 

Quam fidem Concilium Vaticanum his verbis declarat: 
«Sancta catholica Apostolica Romana Ecclesia credit et 
confitetur unum esse Deum verum et vivum.» 

Thesis probatio. 1. Ex Dei infinitate . «Deus compre- 
hendit in se totam perfectionem essendi. Si ergo essent 
plures dii, oportet eos differre. Aliquid ergo conveniret 
uni quod non alteri ; ... et sic ille, in quo esset privatio, 
non esset simpliciter perfectus. . . . Impossibile est ergo 
esse plures deos.» 1 2 

2. Ex aseitate. Si plures essent vel esse possent dii, 
essentia vel natura Dei concipienda esset ut ratio quae- 
dam universalis, quae in se praescinderet ab exsistentia 
actuali, quia plures illi dii essentia infinita non distingue- 
rentur nisi exsistentia. Sed conceptus obiectivus essentiae 
divinae includit necessario rationem exsistentiae, quia 
Deus est ens a se*. Ergo non sunt plures dii. 

3. Commendatur haec veritas ex ordine mundi. Ordo 
enim mundi tam eximius et in totalitate sua pulcherrimus 
multo facilius explicatur, si huius mundi ordinator ad- 
mittitur supremus unicus, quam si plures supponuntur. 

4. Confirmatur etiam haec argumentatio consensu om- 
nium gentium y quae, etsi erant polytheae, naturali tamen 
intellectus motu adducebantur, ut supremum (Iovem quen- 
dam), supra ceteros, agnoscerent deum. 

Articulus iii. 

DE SUBSTANTIALITATE DEI. 

Thesis. Deus est ens quoddam personale y a mundo realiter 
distinctum et super ipsum ineffabiliter excelsum . 

1 Cf. S. Thom.y S.. theol. I, q. 11, a. 3, 2. 

2 Cf. supra p. 193. 

Status quaestionis. Sensus huius thesis est: i. Deus 
est substantia quaedam individua vel singularis completa 
sui iuris, ratione praedita *. 

2. Ens illud personale ita est realiter distinctum a 
mundo, ut neque sit ipse mundus, neque pars quaedam 
mundi , sed aliquod ens supra ipsum ineffabiliter ex- 
celsum. 

Thesis sic intellecta negata est a fautoribus pantheismi 
quem vocant, sive perfecti sive imperfecti. 

Pantheismus (rav , fisoc) generatim dicitur sententia 
eorum, qui Deum a mundo non sufficienter distinguunt. 
Est vel imperfectus vel perfectus. 

i. Pantheismus imperfectus est systema eorum, qui 

aut dicunt, ut Krause, mundum constitui a parte qua- 
dam Dei*; 

aut Deum esse partem quandam mundi. 

Sic David a Dinanto (saec. XIII) Deum ut materiam 
primam, ex qua mundus evolvitur, concipiebat. 

Amalricus de Chartres (item saec. XIII) Deum for- 
mam mundi esse docuit. 

Materialistae denique non pauci nostris diebus Deum 
«animam mundi» esse dicunt 1 2 * * * * * 8 . 

1 De substantiae et personae notione vide vol. I,. 270 sq. 

2 «A pantheismo non est immunis panentheismus C. Th. Fri- 

derici Krause (1781 — 1832). Secundum Krause enim Deus est 

quidem essentia prima, essentia simpliciter, personalis, beata. Sed 

haec essentia ita est ratio immanens rerum universarum , ut hae 
res nihil aliud sint nisi combinatio quaedam (das Zusammen) 
trium essentiarum fundamentalium in una essentia prima distin- 
guendarum; quae tres essentiae sunt: ipseitas (die Selbstbeit), 

totalitas (die Ganzheit) , unio substantialis ipseitatis et totalitatis 

(Vereinswesenheit von Selbstheit und Ganzheit)» (. Boedder 1 . c. 
p . 156). 

8 Cf. vol. I, 400. 

2. Pantheismus perfectus res omnes nihil aliud esse 
docet nisi ipsum Deum, qui res mundanas vel emanatione 
vel sui ipsius evolutione producat. Sic duplex huius pan- 
theismi distingui potest genus; alius enim est transiens, 
alius immanens. 

a) Pantheismus transiens est sententia eorum, qui cum 
gnosticis docent res mundanas, a substantia divina tam- 
quam particulas vel radios emanantes, substantias a Deo 
separatas numerice distinctas constitui. 

b) Pantheismus vero immanens tenet res mundanas, 
e substantia divina sese evolventes, eidem inhaerere tam- 
quam eius modificationes et phaenomena. Duplex quoque 
huius pantheismi generatim distingui potest forma; est 
enim vel realis vel idealis. 

a) Pantheismus realis est doctrina eorum, qui cum 
Spinoza 1 docent corpora mundana ab absoluto fieri reali 
(non logica) efficientia. 

[i) Pantheismus vero idealis statuit res ab absoluto 
fieri idearum cursu dialectico easque nihil esse nisi 
cogitationes et ideas entis absoluti; ita idealistae ger- 
manici et praesertim Hegel 2 . 


1 Cf. vol. I, 264. 

2 Ita diversas illas theorias explicat Hontheim 1 . c. p. 481. 
Longum vero est innumeras horum pantheismi generum species 
hic referre , a «pannihilismo» enim buddhistarum usque ad pan- 
theismum hodiernum diversissimas induit formas. Praecipua vero 
nomina eorum , qui a Spinoza inde huic errori faverunt , sunt : 
Fichte, Schelling, Hegel, Schopenhauer («pansatanismus»), Hart- 
mann , Krause. Fichte tamen et Schelling et Hegel doctrinae 
summa capita hic breviter indicavisse iuvabit: 

1. «Fichte (1762 — 1814) principium omnium rerum appellat Ego 
sive ipseitatem ; hanc autem ipseitatem (posteriore vitae tempore) 
docuit non esse substantiam vere solidam , sed meram imaginem 
Dei. Age iam, quomodo ex ipseitate omnia evolvuntur? Ego se 
cognoscendo se ponit (thesis). Ego sibi opponit Non-ego et ab 

Thesis nostra theologice inspecta fide certa est dicenda. 
Sententiae enim Davidis a Dinanto et Amalrici de Char- 
tres iam a Cone. Later. IV anno 1215 damnatae sunt. 


eo se distinguit (antithesis). Ego et Non-ego sunt in eodem co- 
gnoscente et ita invicem ex parte limitant (synthesis). . . . Haec 
prima synthesis est schema, secundum quod omnis ulterior evolutio 
ipseitatis fit: per thesim, antithesim, synthesim. Debemus nimirum 
in synthesi primum peracta aliquam antithesim invenire et eam ad 
novam synthesim ducere ; deinde in hac nova synthesi nova anti- 
thesis quaeritur et tertia fit synthesis , e. i. p. . . . Itaque Fichte 
omnia, quae praeter Deum sunt, ad schema Dei inane revocat, i. e. 
nulla est propria mundi realitas. 

2. *Schelting (1775 — 1854) cum Fichte in eo convenit, quod 
primum principium ponit esse aliquid in conceptu nostro abstrac- 
tissimum. At Fichte hoc abstractissimum , quod in omni con- 
ceptu idem manet, dicit esse subiectum cognoscens sive ipseitatem; 
Schelling, esse identitatem (unitatem) subiecti cognoscentis et ob- 
iecti. In omnibus rebus particularibus est idem esse absolutum, 
i. e. constituuntur elementis subiectivo et obiectivo identificatis, 
sed ita, ut elementum aut subiectivum aut obiectivum maiori mino- 
rive quantitate sive gradu et potentia praevaleat. Primum exsistens, 
i. e. illud, in quo obiectivum maxime praevalet, est materia. Se- 
cundum locum, in quo obiectivum non tanta potentia praevalet, 
tenet lux. Et sic omnibus rebus in scala entium suus assignandus 
erit locus, donec perveniatur ad id, in quo subiectivum maxime 
praevalet; et hoc est veritas et pulchritudo. . . . Absolutum du- 
pliciter considerari potest : aut ut principium evolvendum, et tunc 
abstrahitur ab eius forma , quae est collectio rerum particularium ; 
aut ut principium evolutum, et tunc concipitur essentia absoluti 
cum forma. Universum nihil aliud est nisi ipsum absolutum se- 
cundum essentiam et formam consideratum. Absolutum necessario 
ad universum sese evolvit, quia absolutum non debet esse sine 
forma actuali. Cum autem omni rei, in qua subiectivum prae- 
valet, dualiter respondeat res, in qua ex aequo obiectivum prae- 
ponderat, forma ad absolutum accedere potest, quin identitas sive 
indifferentia obiectivi et subiectivi destruatur. 

3. «Hegel{ 1770 — 1831) Schellingio nititur. Principium omnium 

Concilium vero Vaticanum declarat Deum «cum sit 
una substantia singularis . . . praedicandum esse re et 
essentia a mundo distinctum ... et super omnia, quae 
praeter ipsum sunt et concipi possunt, ineffabiliter ex- 
celsum» ; et contra pantheistas canones 3 et 4 statuit, 
quos supra (p. 19 1) recitavimus. 

Thesis probatio per partes. 

Pars I. Deus est substantia. Quod sequitur ex eius 
aseitate . Ita enim exsistit, ut nullo alio indigeat ad ex- 
sistendum, sed a se habeat suam exsistentiam. Sed si 
a se habet suam exsistentiam, certo exsistit in se, ita ut 
nullo alio indigeat, in quo inhaereat. 

Sequitur etiam ex eius infinitate. Exsistere enim in 
se ita, ut non opus sit alio, quod sit subiectum inhaesionis, 
certo est perfectio. Ergo Deo ille modus exsistendi tri- 
buendus est, idque eminenter. 

Ex quibus etiam intelleges Deum alio eoque excel- 
lentiore modo esse substantiam ac creaturas. 


rerum apud utrumque est identitas obiectivi et subiectivi , realis 
et idealis , ipsius esse et cogitare. Sed differt Hegel a Schelling 
quantum ad modum, quo res ab absoluto procedunt. Apud Schelling 
res ab absoluto exeunt differentiis mere quantitativis, quatenus ele- 
mentum ideale aut reale plus aut minus praevalet. Apud Hegel 
absolutum processu dialectico complicatiore primum ad categorias 
ontologicas se evolvit, deinde in rebus materialibus apparet, tandem 
spiritus evadit. ... Et sic evolutione irrequieta totus mundus 
generatur et tandem ad spiritum pervenitur et in spiritu ad philo- 
sophiam perfectam , quae totum illum processum ab exordiis . suis 
clarissime perspicit et sic omnem veritatem perfecte comprehendit.» 

Ita rem exposuit Hontheim 1 . c. p. 470 — 479 passim. Quas 
quidem sententias hic rettulimus, non ut discipuli ipsas addiscant, 
hoc enim esset insanum; sed ut ipsi perspiciant, quantae sint de- 
lirationes virorum illorum, quos tam superbe extollunt nostrates 
nonnulli philosophi. 

Pars II Deus est substantia quaedam individua vel 
singularis . Sequitur ex eius perfecta unitate vel unici- 
tate, qua fit, ut ipsa possibilitas plurium deorum exclu- 
datur K 

Et re quidem vera, si Deus esset universale quid, notis 
determinantibus individuari posset : quod repugnat infinitae 
ipsius perfectioni. 

Praeterea (ex aseitate), si Deus esset universale quid, 
illud universale propria sua essentia et proinde qua uni- 
versale exsisteret actu. Tunc autem haberemus plures res, 
quae sub eodem respectu essent unum, vel imum ens, 
quod sub eodem respectu esset multa. Quod omnino 
repugnat *. 

Ergo Deus non est universale quid, sed individua vel 
singularis substantia. 

Pars III Deus est substantia completa ratione praedita , 
sui iuris, ita ut sit Deus personalis. 

1. Est substantia completa , alioquin indigeret alia sub- 
stantia ut principio, cum quo operationes suas omnes 
faceret. Quae indigentia repugnat naturae Dei infinitae. 

2. Est substantia ratione praedita . Ens enim illud a se, 
quod Deum vocamus, est causa efficiens adaequata entium 
ratione praeditorum, quales sunt animae humanae. Per- 
fectio proinde rationalitatis certo in ipso inveniri debet. 
Praeterea ex ipsa Dei infinitate, necnon ex thesi de Deo 
huius mundi ordinatore sapientissimo , haec veritas ultro 
apparet. 

3. Est Deus substantia individua ratione praedita sui 
iuris , i. e. Deus personalis, alioquin esset alius, quod 
magnam involveret imperfectionem, quatenus importaret 
dependentiam. Praeterea «ens a se» et «non sui iuris» 
sunt ideae repugnantes. 


1 Cf. supra p. 199. 3 Cf. vol. I, 147. 

Pars IV. Ens illud personale quod vocamus Deum , 
ita est realiter distinctum a mundo, ut neque sit ipse mundus 
neque pars quaedam mundi. Cuius assertionis veritas 
ex pantheismi refutatione apparebit. Etenim: 

1 . Pantheismus perfectus, quocumque modo propugnatur, 
aperte repugnat. 

Et primo quidem , prout esse divinum et agere di- 
vinum aliquatenus cum rebus mundanis identificati 

Contradicit experientiae. Experientia enim interna 
simul et externa clare videmus res mundanas non esse 
unicam cum Deo substantiam, sed multa in mundo in- 
veniri, quae singula sunt sui iuris. Speciatim vero hoc 
clare ostendit testimonium conscientiae nostrae circa 
actionum nostrarum liberarum imputabilitatem. 

Contradicit rationi. Deum enim scimus ex eis, quae 
hucusque declarata sunt, esse ens a se, absolute neces- 
sarium, causam primam omnium rerum contingentium. 
Mundus vero secundum totum suum esse manifeste nobis 
apparet ut ens ab alio , contingens, productum *. Repugnat 
autem ens a se, necessarium, improductum idem esse 
quoad esse et agere ac res ab ipso productas, contin- 
gentes, mutabiles, finitas. 

Quatenus vero ens primum ponunt esse ens sese 
evolvens, absurdum dicunt. Ens enim illud primum est 
ens a se; sed ens a se sese evolvens idem est ac ens 
infinite perfectum perfectiones acquirens; quod repugnat 
in ipso conceptu. 

Pantheismum deinde logicum , quatenus idealismo 
Fichte innititur, profecto scimus falso niti fundamento*. 

Pantheismus denique perfectus destruit omnem morali- 
tatem, cum actiones humanas, quas vel maxime turpes ha- 
bemus, secundum hanc sententiam nihil aliud sint nisi 


1 Cf. vol. I, 408. 2 Cf. vol. I, 14 2 et I 43 - 

momenta vitae divinae in natura humana explicata, 
struunt praeterea suo systemate pantheistae veram doc- 
trinam de libero arbitrio necnon spem omnem in vitam 
futuram immortalem. Consequens logice deductum falsum : 
ergo et principium, ex quo defluit. 

2. Pantheismus vero imperfectus iisdem vitiis laborat. 

Sicut enim repugnat esse et agere Dei esse totum 
mundum, ita et repugnat mundum constitui a parte qua- 
dam illius esse et agere divini, vel illud esse et agere 
esse partem quandam esse et agere mundi. 

Speciatim vero Deus non est materia prima mundi. 
Repugnat enim in Deo potentialitas. Neque Deus est 
forma mundi vel anima mundi. Hoc enim repugnat tum 
ex parte Dei tum ex parte mundi: ex parte Dei, quia 
tunc ens infinite perfectum esset comprincipium (sub- 
stantia incompleta) materiae unitum ad efficiendum ex 
duobus substantiam completam, mundum; repugnat deinde 
ex parte mundi, qui non contingens esset, sed neces- 
sarium, utpote a forma absolute necessaria in suo esse 
determinatus. 

Pars V. Deus est supra mundum ineffabiliter excelsus. 
Clare enim videmus ens a se ineffabiliter transcendere 
rem ab ipso ex nihilo productam. «Inter esse enim et 
non esse distantia infinita intercedit 1 . Atqui ens a se et 
necessarium vi essentiae suae est; ens ab alio et con- 
tingens vi essentiae nihil est, et quidquid habet, aliunde 
habet. Cum ergo Deus ex se sit ens, mundus autem ex 
se nihilum, consequitur eos in nullo genere convenire, 
sed transcendentaliter differre. Confirmatur ex Isaia 
(40, 17): Omnes gentes quasi non sint, sic sunt coram 
eo, et quasi nihilum et inane reputatae sunt ei.» * 



1 Intellege: infinita est disproportio. 

2 Egg er > Ench. theol. dogm. spec. p. 20. 

Articulus iv. 

DE SIMPLICITATE ET SPIRITUALITATE DEI. 

§ 1. Simplicitas et spiritualitas Dei probatur. 

Thesis. Deus est simplex omnino substantia spiritualis. 

Status quaestionis. Scimus ex praecedenti thesi Deum 
esse substantiam distinctam a mundo et supra ipsum in- 
effabiliter excelsum. Iam vero quaeritur de entitate huius 
ineffabilis substantiae. Quam quidem entitatem hic con- 
tendimus tantae esse perfectionis, ut a Deo removenda 
sit omnis compositio physica et metaphysica eique tri- 
buenda spiritualitas perfecta 1 . 

Quae thesis statuitur contra communem errorem gen- 
tilium, qui Deum corporalium membrorum lineamentis 
circumscribi putaverunt, necnon contra materialistas et 
pantheistas omnes, de quibus supra. 

Theologice autem spectata thesis nostra fide tenenda 
est. Etenim : 

1. «Spiritus est Deus,» dicit Christus Dominus mulieri 
Samaritanae, «et qui adorant eum, in spiritu et veritate 
oportet adorare» (Io. 4, 24). 

2. Concilium vero Vaticanum docet Deum esse unam, 
singularem , simplicem omnino et incommutabilem sub- 
stantiam spiritualem. 

Hoc idem iam antea Concil. Lat. IV definierat. 

Thesis probatio per partes. 

Pars I. Deus est substantia simplex omnino. Probatur 

1. Argumento generali, a) Deus est ens a se. Sed quid- 
quid est in ente a se, est ipsum esse actu per se ex- 


1 Quid sit simplicitas , quid et quotuplex compositio , quid et 
quotuplex spiritualitas, recole ex iis, quae in anthropologia (supra 
p. 105 et 116) declarata sunt. 

sistens. Nam quidquid est in ente a se, debet esse a 
se, alioquin esset aliquid, quod haberet exsistentiam ac- 
ceptam ab alio, et proinde illud aliud esset Deus, non 
autem illud, quod habet esse receptum, quia Deum dici- 
mus ens a se, quod habet esse irreceptum. 

Sed illud, quod est a se, est ipsum esse actu per se 
exsistens. Ergo quidquid est in Deo, est unum et idem 
esse actu per se exsistens. 

In ente vero, in quo omnia sunt unum et idem esse 
actu per se exsistens, non possunt distingui partes physicae, 
quia omnia sunt eadem res, nec partes metaphysicae, 
quia nihil potest in ipso concipi ut perfectibile et in 
potentia. - 

Ergo Deus est omnino simplex. 

b) Deus est ens infinite perfectum. Sed ens infinite per- 
fectum est omnino simplex. Excludit enim partes phy- 
sicas; nam partes physicae, eo ipso quod sunt partes, 
quarum una non est alia, sunt res limitatae; sed com- 
positum, quod constat ex rebus limitatis, ipsum limitatum 
sit oportet. Finito enim addito ad finitum, non oritur 
nisi finitum. 

Ergo omne infinitum excludit partes physicas. Ex- 
cludit etiam compositionem metaphysicam. In conceptu 
enim infiniti nihil concipi potest ut perfectibile et in 
potentia, sed menti necessario apparet infinitum ut actus 
purus sine ulla admixtione potentiae. Proinde non possunt 
in ipso distingui conceptus diversi cum fundamento per- 
fecto in re. 


Ergo Deus est omnino simplex. 

2. Argumentis specialibus hoc idem ostendi potest, per- 
currendo scilicet diversas partium species, quas in rebus 
creatis invenimus. 

In Deo enim non possunt esse partes constitutivae 1 
corporum, materia scilicet et forma : si quidem talis com- 
positio repugnat eius infinitae perfectioni. 

Neque partes integrales vel integrantes. Singulae enim 
essent finitae, et «finitum ad finitum additum efficit finitum». 

Neque ulla compositio ex actu et potentia in ipso est 
(inf. perfectio). 

Neque compositio ex essentia et exsistentia (aseitas). 

Neque compositio ex essentia et proprietatibus (inf. 
perfectio), etc. 

Et illa quidem de simplicitate physica et metaphysica 
Dei erant dicenda. Qualis vero sit in ipso compositio 
logica, intellegetur ex iis, quae circa distinctionem attri- 
butorum Dei dicturi sumus. 

Pars II. Deus est substantia spiritualis spiritua litate per- 
fecta , ita ut sit spiritus infinite purus. 

Sequitur ex eius simplicitate et infinita perfectione, 
quae exigit, ut non solum intrinsecus sed etiam extrinsecus 
sit a materia independens. Quae quidem spiritualitas 
ipsi tribuenda est eminenter *. 

§ 2. Quomodo diversa attributa Dei inter se necnon ab 
ipsa essentia divina distinguantur. 

Thesis. Inter essentiam Dei et eius attributa et inter 
diversa attributa divina admittenda est distinctio lationis 
ratiocinatae, sed imperfecta . 

Status quaestionis. Quando de Deo cogitamus, diversos 
nobis de ipso efformamus conceptus. Alius est e. g. con- 
ceptus noster de essentia Dei, alius, de ipsius bonitate; 
alio conceptu nobis repraesentamus divinam iustitiam, 
alio, divinam misericordiam. 

1 De diversis partibus physicis vide vol. I, 181. 

2 Cf. supra p. 195 sq. 

Reinstadler, Elem. philos. schol. II. J 4 

Iam vero quaeritur, utrum conceptibus illis sic diversis 
correspondeant in Deo rationes obiectivae realiter di- 
stinctae necne: utrum scilicet in Deo misericordia e. g. 
ab eius iustitia realiter distinguatur an ratione. 

Quid sit distinctio realis, quid distinctio rationis, in 
disciplinis ontologicis iam declaratum est K 

Non eadem semper omnium philosophorum vel theo- 
logorum hac de re fuit sententia. 

a) Gilbertus enim Porretanus (Gilbert de la Porree), 
saec. XII, contendit essentiam ac proprietates divinas a 
personis non ratione solum, sed etiam realiter distingui, 
immo, iuxta plures, contendit distinctionem inter essen- 
tiam Dei et attributa esse realem. Cuius doctrina dam- 
nata est a Concilio Remensi (1148). 

b) Eunomius v°ro Arianus et post ipsmn theologi et 
philosophi qui nominales appellati sunt, hac in re non nisi 
distinctionem rationis ratiocinantis admiserunt, quam no- 
minalem vocant, contendentes Dei attributa solo nomine 
distingui, ita ut omnia nomina, quae attributa Dei ex- 
primunt, synonyma esse vellent. 

c) Scholae autem sententia thesi nostra exprimitur. 

Thesis probatio. 1. Inter Dei attributa non potest ad- 
mitti distinctio realis. Distinctio enim realis non est nisi 
inter rem et rem. In Deo autem, propter eius simplici- 
tatem, quae excludit compositionem physicam, non potest 
admitti talis distinctio. 

2. Non sufficit distinctio rationis ratiocinantis. Nam 
distinctio illa, quam ponimus e. g. inter bonitatem et 
iustitiam Dei, non fit sine fundamento in re, quasi eundem 
conceptum arbitrario modo bis poneremus vel duabus 
vocibus diversis exprimeremus \ sed fit eo, quod conceptus 
obiectivus bonitatis Dei nobis repraesentat notas diversas 


1 Cf. vol. I, 247 sqq. 

w a notis, quas nobis conceptus iustitiae Dei expresse mani- 
festat. 

3. Admittenda est proinde distinctio rationis ratiocinatae , 
quae tamen non est perfecta , sed imperfecta. Non est per- 
fecta, quia in Deo nulla potest esse compositio meta- 
physica, est tamen imperfecta, quia fit cum fundamento 
imperfecto, quod invenitur tum in infinita Dei perfectione, 
tum in limitatione intellectus nostri, infinitam illam Dei 
perfectionem uno conceptu explicite exprimere non va- 
lentis, sed necessario sub multiplici conceptu. Nihilominus 
propter Dei simplicitatem et diversorum attributorum in- 
finitatem id, quod nobis sub determinato conceptu re- 
praesentamus, e. g. sub idea sapientiae, est ipse Deus, 
quia ipsa ratio entis per se ipsum actu exsistentis im- 
plicite in omni conceptu de Deo continetur. 

Caput ii. 

DE DEO PROUT CONSIDERATUR INFLUXUS 
IPSIUS IN MUNDUM. 

Praenotamen. Ex cosmologia scimus ens a se vel 
Deum mundum creasse. Posita vero creatione, tres alios 
invenimus in Deo influxus in mundum. Deus enim non 
solum mundum creavit, sed ipsum in esse continuo servat, 
immo ad omnes operationes creaturarum ita concurrit, 
ut ad fines ab ipso praevisos singulas res conducat. Quare 
de conservatione , de concursu divino y de providentia disserunt 
philosophi. 

Iam vero de facto necnon de tempore creationis dixi- 
mus in cosmologia ‘. De libertate vero Dei in creando 
necnon de fine propter quem creavit, dicemus ubi de 
voluntate divina sermo erit. De providentia denique 
divina secundum rectam viam et rationem melius dis- 


1 Cf. vol. I, 398 sqq. et 410 sqq. 

seremus, cum omnia Dei attributa perspexerimus. Reli- 
quum proinde est, ut hoc capite de conservatione et de 
concursu divino dicamus. 

Articulus i. 

DE DEO RERUM OMNIUM CONSERVATORE. 

Thesis. Creaturas omnes conservat conservatione posi- 
tiva eaque directa ipse Deus. 

Status quaestionis. Conservare aliquid generatim du- 
pliciter dici potest, negative scilicet et positive. 

Negative rem aliquam conservat, qui ipsam non de- 
struit. Qui negative rem conservat, nullam revera ponit 
actionem relative ad rem conservandam vel non conser- 
vandam. Architectus e. g. negative conservat domum, 
quam exstruxit, eo quod ipsam non destruit. 

Positive conservat rem is, qui positiva actione influit 
in huius rei permanendam in esse. Quod dupliciter fieri 
potest, directe et indirecte. 

Indirecte conservat, qui actione sua removet vel arcet 
ea, quae rem destruere possint. Sic indirecte domum in 
esse conservat qui impedit, quominus pluvia vel ventis 
destruatur; sic etiam indirecte virtutem suam conservat, 
qui removet occasiones peccandi. 

Directe vero rem conservat, qui actione sua ipsum esse 
rei sustentat. Sic directe virtutem aliquam conservat, qui 
actus exercet huic virtuti correspondentes ; sic etiam, quando 
manu lapidem sustineo super terram elevatum, directe 
ipsum conservo in illo esse accidentali, quod est esse 
sublevatum. 

Iam vero evidens est Deum creaturas conservare con- 
servatione negativa vel etiam positiva atque indirecta. 
Sed ulterius thesi nostra contendimus: 

Creaturas omnes conservari conservatione positiva eaque 
directa ab ipso Deo. 

Quae doctrina theologice inspecta certa est. Nititur 
enim apertis S. Scripturae testimoniis: 

«Omnia per ipsum et in ipso creata sunt; et ipse est 
ante omnes et omnia in ipso constant» (Coi. 1, 16 sq.); 

«Portans omnia verbo virtutis suae» (Hebr. 1, 3); 

«In ipso enim vivimus, et movemur, et sumus» (Act. 

17» 28); 

et est communis SS. Patrum et theologorum sententia. 

Thesis probatio. 1. Ratione. Manifestum est omnes res 
creatas, postquam de potentia exsistendi ad actum trans- 
ierunt, non desinere esse res contingentes : earum enim pro- 
ductio ipsis dat exsistentiam actualem, non autem necessi- 
tatem exsistendi. Proinde continuatio exsistentiae non minus 
quam initium effectus quidam est, qui causam sui habeat 
oportet. Iam vero causa illa non potest esse res ipsa 
continuata, quae, cum sit contingens, exsistentiam non 
habet a se. Praeterea non nisi cum manifesta contra- 
dictione supponi potest rem creatam sese ipsam conser- 
vare. Talis enim actio rem conservandam in momento B 
simul supponeret exsistentem et non exsistentem: ipsam 
supponeret exsistentem, sicut actio supponit agentem, et 
simul ipsam supponeret non exsistentem, quia eam efficeret. 
Causa proinde continuationis exsistentiae est in alio, sicut 
causa eius initii. Quemadmodum autem res creatae ab aliis 
rebus creatis pendere possunt quoad fieri vel generari, i. e. 
quoad eductionem earum formae ex potentia materiae, ita 
quoque viribus ipsarum illarum rerum conservari possunt 
in sua forma. Sed sicut, experientia teste, nulla res creata 
aliam rem producit ex nihilo sui et subiecti (formae et ma- 
teriae), ita singulae res creatae secundum totum (i. e. secun- 
dum materiam et formam) conservantur a Deo solo. Quae 
quidem conservatio nihil aliud est nisi continuata rei creatio. 

2. Auctoritate S. Doctoris: «Oportet,» inquit, «quod idem 
sit causa rei et conservationis ipsius, nam conservatio rei 

non est nisi continuatio esse ipsius. Ostensum est autem, 
quod Deus est causa essendi omnibus rebus: igitur con- 
servat res omnes in esse.» 1 

Notandum est nos conservationem «creationem con- 
tinuatam» , non autem « iteratam », dicere, sicut absurde 
Baylius rem finxit. 


Articulus ii. 

DE DIVINO CONCURSU. 

Quaeritur, utrum Deus ad omnes creaturarum 

OPERATIONES CONCURRAT NECNE. 

§ i. Status quaestionis exponitur. 

Concursus divinus dicitur actus ille , quo Deus influit 
in omnes operationes creaturarum. Concursus ille est 
vel mediatus vel immediatus. 

1. Concursus divinus mediatus ille est, quo Deus remote 
in actiones creaturarum influit, quatenus illis vires largitur 
et conservaty quibus ipsae actiones suas eliciunt. 

2. Concursus divinus immediatus ille est actus, quo Deus 
influit in operationes creaturarum proxime, i. e. in ipsam 
operationem eliciendam actu. Concursus immediatus gene- 
ratim duplex distingui potest : physicus scilicet et moralis. 

a) Concursus immediatus moralis ille est, quo quis in 
actionem alterius influit, ut causa moralis, consiliis scilicet 
et suasionibus influendo in voluntatem liberam, quin tamen 
influxu physico illam voluntatem moveat. 

b) Concursus immediatus physicus ille est, quo quis in 
actionem alterius influit ut causa physica, i. e. reali influxu 
physico ad productionem actionis alterius conferens 2 . 


1 S. Thom.j Summa c. Gent. 1 . III, c. 65. Vide quoque compara- 
tionem, qua S. Doctor rem explicat: «Sicut aer, dum dies est» etc. 
(S. theol. I, q. 104, a. 1). 

2 De causa morali et de causa physica vide vol. I, 300. 

Concursus vero divinus physicus duplex distingui potest: 
concursus physicus praevius et concursus physicus simul- 
taneus. 

a) Concursus physicus praevius vel « praemotio physica » 
est influxus ille realis et physicus, quo Deus movet et 
applicat potentiam agentis ad agendum (prioritas naturae 
tantum). 

p) Concursus physicus simultaneus (collateralis, paral- 
lelus) est «auxilium quoddam vagum et indeterminatum, 
creaturae oblatum a Deo, ut ipsa eo utatur ad actionem 
suam exercendam» ; hoc modo, ut exemplo utamur quod 
affert Molina, duo equi viribus iunctis simul currum trahunt. 

Iam vero aliquem concursum Dei, saltem mediatum, 
requiri est sententia ab omnibus philosophis admissa, 
qui Deum rerum omnium creatorem et conservatorem 
esse confitentur. 

Praeter mediatum autem concursum, alium insuper 
requiri, iliumque immediatum et physicum, est sententia 
a Durando, Meldensi episcopo saec. XIV, et a paucissi- 
mis philosophis impugnata, hodie vero a philosophis et 
theologis catholicis communiter ut certa admissa et Scrip- 
turae Sacrae omnino conformis. «Sine me», ait Christus, 
«nihil potestis facere» (Io. 15, 5), et Apostolus ad Philippenses 
scribens: «Deus est», inquit, «qui operatur in vobis et velle 
et perficere, pro bona voluntate» (Phil. 2, 13). — «In 
ipso enim vivimus, et movemur, et sumus» (Act. 17, 28). 

Utrum vero ille concursus immediatus et physicus sit 
simultaneus an praevius, est quaestio inter philosophos 
catholicos libere agitata. 

Molinistae enim , a Molina 1 sic appellati , concursum 
Dei immediatum simultaneum sufficere affirmant, con- 
cursum vero praevium omnino reiciunt. 


1 Molina e Societate Iesu, a. 1535 natus, 1600 mortuus est. 
Propter eximiam in scientia theologica praestantiam * celeberrimus 

Thomistae, qui S. Doctoris doctrinam hac in re se 
tueri autumant, concursum praevium omnino requiri con- 
tendunt. A molinistis vocantur etiam baneziani, a Bahez 
ipsorum sententiae propugnatore, tempore Molinae. 

Quae cum ita sint, duo nobis erunt praestanda: 

1 . Contra Durandum probabimus concursum Dei esse 
immediatum. 

2. Circa doctrinam, quae a Scholasticis in contentione 
ponitur, diversa diversarum partium argumenta referemus, 
non ut controversiam diiudicemus, sed ut, quod veri- 
similius apparebit, id unusquisque amplecti possit. 

§ 2. Doctrinae declaratio. 

I. De concursu immediato contra Durandum: 

Thesis. Deus in omnibus actionibus creaturarum im- 
mediate concurrit. 

Probatur ex absoluta omnis esse mundani a Deo depen- 
dentia. Etenim si Deus non immediate, sed mediate tan- 
tum in creaturarum actionibus concurreret, i. e. largiendo 
tantum facultatem, esset motus quidam independens a 
Deo motore. Transitus scilicet facultatis ex potentia 
agendi ad actum fieret sine motione Dei, quia Deus ex 
ipsa hypothesi nihil aliud intenderet, nisi ut daret po- 
tentiam. Sed hoc omnino repugnat, quia tunc creatura, 
dum ageret, vel ipsa sibi daret quod non haberet, vel 
actum suum ab aliis reciperet, quin esset primus motor 
immobilis '. — Ergo admittendum est Deum in creaturarum 


scholasticus» est vocatus. Sententiam suam in opere propugnavit 
cui titulus: «Concordia liberi arbitrii cum gratiae donis, divina 
praescientia, providentia, praedestinatione et reprobatione» etc. 

1 Rationem huius repugnantiae perspectam habes ex iis, quae 
in priore libro diximus de Deo rerum omnium primo motore (supra 
P . 172). 

actionibus immediate concurrere, eo quod aut ipse sine 
creaturarum actione potentiam ad actum applicat concursu 
vel simultaneo vel praevio ; aut, si creaturarum intervenit 
influxus, eo quod his creaturis eo momento, quo agunt, 
non solum esse conservat, sed ipsam vim agendi, ipsum 
actum agendi vel motum tribuat. In serie enim ab alio 
motorum, primum movens, diximus, ita est ratio motus 
uniuscuiusque, ut, si ipsum deesset, nullus revera esset 
motus \ 

Qua quidem motione Deus recte dicitur immediate 
concurrere ad actiones creaturarum omnium, si voces 
«mediate» et «immediate» sumuntur sensu, quem supra 
(p. 214) explicavimus. Deus enim, sicut ostensum est, non 
solum dat potentiam agendi, non solum conservat formam, 
ex qua procedit operatio, sed et ipsam potentiam ad opus 
applicat, ipsi scilicet tribuendo, ut sit agens actu, ita ut 
«in omnibus intime operetur» 1 2 3 . 

Alio autem sensu harum vocum, hic concursus Dei 
in multis rebus mediatus esse non minus recte dicitur: 
eo scilicet sensu, quod Deus, ex constituto ordine, res 
illas ad operationem praemoveat mediantibus causis se- 
cundis, sicut res materiales in esse earum formae viribus 
creatis conservat. Quae omnia experientia vera esse 
scimus. 

Voluntas autem humana , cum sit potentia spiritualis, 
naturaliter tendens ad bonum universum , quando transit 
de potentia ad actum, a nullo bono finito moveri potest 
ad actum , id quod experientia, praesertim interna, item 
evidenter probatum habemus s . Dicendum est proinde 
voluntatem humanam in actu suo libero a solo Deo im- 


1 Cf. vol. I, 402 — 404. 

2 S. Tkom., S. theol. I, q. 105, a. 5 c. : Utrum Deus operetur 
in omni operante. 

3 Cf. supra p. 81 sqq. 

mediate moveri ad actum concursu saltem simultaneo, 
nisi admittenda sit praemotio physiea *. 

II. De controversia circa naturam concursus Dei imme- 
diati in actionibus, praesertim liberis, creaturarum. 

A. Declaratur sententia molinistarum. Molinistae ad 
tuendam libertatem hominis , quam cum praemotione 
physica stare non posse autumant, concursum Dei imme- 
diatum, in actionibus praesertim liberis creaturarum, non 
nisi simultaneum esse contendunt. Quam quidem sen- 
tentiam argumentis praecipue indirectis confirmare student, 
hoc modo arguendo: 

i. (Argumento negativo.) Praemotio physica thomi- 
starum nulla ratione evidenter probatur. Potissima enim 
ex iis rationibus est, ut appareat Deum esse primum 
motorem omnium agentium. Sed sine praemotione phy- 
sica hoc sufficienter apparere potest. Etenim «summa 
uniuscuiusque rei a Deo, primo motore in agendo, depen- 
dentia sufficienter patet, si docemus haec: 

«a) Omnis creatura esse suum et facultates agendi 
sibi naturales debet Deo. 

«b) Nulla creatura de potentia ad agendum nondum 
perfecta ad statum, in quo ad agendum in suo ordine 
perfecte expedita est, transire potest, nisi Deus vel per 
se solum vel per creaturas a nutu voluntatis suae in 
essendo et agendo pendentes eam physice praemovet. 

«c) Creatura in suo ordine ad agendum perfecte ex- 
pedita nullam actionem ponit, nisi Deus realitatem posi- 
tivam huius actionis eodem quo creatura agit momento 
in ordine causae primae coefficiat . . . quatenus simultanee 
coefficit actualem applicationem facultatis creaturae in ordine 
suo actioni perfecte proportionatae volendo actionem eius.» 1 2 

1 S. Thom . , S. theol. I , II , q. 9 , a. 6 c. : Utrum voluntas 
moveatur a Deo solo sicut ab exteriore principio. 

2 Boedder 1 . c. p. 319. 

Ergo non evidenter probatur praemotionem physicam 
thomisticam necessario requiri. — Praeterea: 

2. (Argumento per absurdum.) Praemotio illa physica 
cum pluribus veritatibus evidentibus difficillime compo- 
nitur, quales sunt exsistentia liberi arbitrii et infinita Dei 
sanctitas . Etenim : 

a) «Qui vere est dominus actionis suae, stantibus om- 
nibus ad agendum praerequisitis, debet actionem omittere 
posse. Atqui non videtur intellegi posse, quomodo homo 
omittere possit actionem ullam stantibus omnibus ad agen- 
dum praerequisitis, si admittitur theoria praedetermina- 
tionis illius physicae. Nam secundum eam ad omnem 
actionem illa praedeterminatio praerequiritur , ut aliquid , 
quod in creatura natura prius passive recipitur, quam ipsa 
creatura actualiter activa est, et praeterea illa praedeter- 
minatio secundum explicitam doctrinam eorum, qui eam 
defendunt, est aliquid, quocum stare nequeat nisi una 
creata actio, illa scilicet, ad quam creatura vi praemo- 
tionis receptae trahatur. 

«Ergo theoria illa non videtur apte componi posse cum 
evidenti veritate, hominem esse vere dominum actionis 
suae, quoties in hac vita, usu perfecto rationis in agendo 
polleat. » Deinde : 

b) «Si Deus suo influxu creaturam rationalem imme- 
diate trahat ad unam certam actionem, quacum in con- 
creto spectata pravitas moralis deliberata creaturae in- 
fallibiliter conectatur, et si praeterea Deus eam ad eius- 
modi actionem ita trahat, ut ex natura influxus divini se- 
cundum effectum suum physicum spectati illa actio cer- 
tissime sequatur, sufficienter intellegi nequit, quomodo 
Deus dici possit non per accidens causare peccatum, qua 
peccatum , eo ipso, quod creaturam rationalem eiusmodi 
influxu afficiat. Atqui praedeterminatio physica, quam 
oppugnamus, secundum explicitam asseclarum eius doc- 
trinam est eiusmodi influxus divinus. Ergo, theoria huius 

praedeterminationis admissa, difficillime intellegitur Deum 
ad actionem physicam peccati concurrentem non per ac- 
cidens causare ipsum peccatum qua pravitatem moralem.» 1 

Ergo praemotio physica reicienda, concursus vero 
simultaneus tenendus esse videtur. 

B. Statuitur sententia thomistica. Thomistae vero via 
et ratione a principio motus progrediendo ad conclu- 
sionem suam sic deveniunt: 

Quidquid movetur , ab alio movetur. Est principium 
omnino universale , ut in ontologia luculenter proba- 
tum est*. 

Atqui omnes creaturae, non exclusa voluntate libera, 
in suis actibus move 7 itur ; transeunt enim omnes de po- 
tentia agendi ad actum. 

Ergo omnes creaturae, non exclusa voluntate libera, 
in suis actibus moventur ab alio. 

Sed moveri ab alio idem est ac educi de potentia ad 
actum ab alio, vel in ipso transitu de potentia ad actum 
intrinsecus dependens esse ab actione motoris, ita ut inter 
actionem motoris et transitum de potentia ad actum sit 
prioritas naturae. Quodcumque autem auxilium collate- 
rale vel simultaneum rationem sufficientem totius huius 
transitus non affert, quia semper supponit creaturam in 
aliqua saltem parte actionis sese ipsam movere , quod est 
contra principium supra laudatum 8 . 

Ergo voluntas libera, cum a solo Deo moveatur (p. 217), 
ad actum suum liberum a Deo movetur praemotione 
physica. 


1 Boedder 1 . c. p. 322 et 323. 2 * * * * Cf. vol. I, 229 et 230. 

8 Non desunt , nostris praesertim temporibus , molinistae , qui 

exemplum duorum equorum a Molina allatum reicientes, nomen 

vero concursus simultanei nihilominus retinentes, rem eodem modo, 

quo hic nos, explicant. Cum his proinde non est nisi disputatio 

de voce : quae quidem disputatio viro philosopho digna non est. 

Ex hac autem praemotione non sequitur, ut voluntas 
de necessitate moveatur, sed ut a Deo constituatur in actu 
aliquid libere volendi ; voluntas enim divina, ut ait S. Doctor, 
non solum sese extendit, ut aliquid fiat per rem quam mo- 
vet, sed etiam, ut eo modo fiat, quo congruit naturae ipsius ! . 

Naturae autem voluntatis convenit, ut libere moveatur. 
Dicendum proinde est ex praemotione physica voluntatem 
humanam, ut est causa secunda, a Deo ut a causa prima 
constitui in actu aliquid libere volendi. 

Certo quidem, si Deus movet voluntatem ad aliquid, 
voluntas ad illud movetur necessario necessitate hypothe- 
tica vel consequentiae , non autem necessitate absoluta vel 
consequentis 1 2 . 

Sicut, quando videmus Petrum currere, Petrus neces- 
sario currit necessitate consequentiae (quia in propositione 
illa: «Si videmus Petrum currere, Petrus currit», neces- 
saria est consequentia logica ab antecedente ad consequens, 
si quidem consequens logice sequitur ex antecedente), non 
autem necessitate consequentis (quia in ipsa illa proposi- 
tione hypothetica non est necessarium consequens, Pe- 
trum scilicet currere, si quidem Petrus libere currit, neque 
in ordine reali cognitio mea ullum influxum exercet in 
Petrum). Quae necessitas consequentiae dicitur etiam a 
multis necessitas sensus compositi; necessitas autem con- 
sequentis, necessitas sensus divisi . 

Quibus probatis ad difficultates molinistarum sic re- 
spondent: 

i. Molinistae non ostendunt cum praemotione physica 
stare non posse libertatem humanam. Etenim: 


1 S. Thom ., S. theol. I, II, q. io, a. 4: Utrum voluntas mo- 
veatur de necessitate ab exteriore motivo, quod est Deus, ad 1. 

2 Ibid. ad 3 : Si Deus movet voluntatem ad aliquid, incom- 
possibile est huic positioni, quod voluntas ad illud non moveatur ; 
non tamen est impossibile simpliciter. 

a) Quoties Deus praemovet voluntatem humanam, ipsa \ 

movetur quidem necessario necessitate consequentiae (non . 
autem necessitate consequentis [vide supra]). A prae- ' 
motione enim physica voluntatem diximus habere, ut libere j 
sese moveat actu. j 

b) Praemotione physica destrueretur quidem libertas j 
humana, si natura huius libertatis consisteret in indepen- i 
dentia intrinseca voluntatis liberae a motione divina, 
qualem thomistae illam explicant. Sed haec est ipsa 
quaestio solvenda: utrum scilicet natura libertatis et ab- 
soluta dependentia causae secundae a causa prima hanc 
dependentiam intrinsecam expostulet necne. Quam quidem 
quaestionem molinistae in favorem suae sententiae so- 
lutam esse, gratis supponunt; thomistae vero solvunt, 
logica deductione, ostendendo absolutam dependentiam 
creaturae a creatore hanc praemotionem omnino exigere, 
fatendo vero intimam naturam libertatis ipsis esse my- 
sterium K 

2. Molinistae non ostendunt, stante praemotione phy- 
sica, Deum necessario dici debere auctorem peccati. Ad 
difficultatem enim eorum solvendam thomistae optimo 
iure utuntur responsione, qua ipsi concursum simultaneum 
Dei in actu peccaminoso explicant. «Peccatum enim 
dupliciter spectari potest : materialiter, quatenus est actus 
physicus, et formaliter, quatenus est actus moralis. Primo 


1 Non raro molinistae thomistis crimini vertunt, quod hac in 
re ad mysterium confugiunt. Cf. Egger, Ench. theol. dogm. spec. 
p. 541, ubi fit disputatio de eodem concursu in ordine supernatu- 
rali. «Cum tali motione», ait praeclarus ille auctor, «libertas tam 
inexplicabilis est, ut ipsi adversarii illam mysterium esse fateantur. 
Mysteria autem Ecclesiae credenda sunt ; mysteria vero theolo- 
gorum non sunt credenda.» — O felices theologos, quibus non 
nisi Ecclesiae mysteria sint credenda I O beatos homines , qui 
intimam naturam suae libertatis tam clare perspectam habeant, ut 
nullum hac in re mysterium rationis ipsis occurrat! 

modo actus peccaminosus est bonus , secundo modo, 
malus. Atqui Deus utique est causa actus physice spec- 
tati, quia, quidquid realitatis ei inest, a causa prima est; 
Deus autem non est causa eiusdem actus moraliter spec- 
tati, quia illum reprobat et vetat, et peccatum proprie lo- 
quendo non habet causam efficientem , sed deficientem . » 1 
Peccatum proinde, quatenus peccatum est, a Deo nullo 
modo intenditur, sed tantum permittitur. Mali vero mo- 
ralis permissionem neque sapientiae neque sanctitati Dei 
repugnare, vel ipsi molinistae concedunt. 

C. Conclusio . 1. Ex natura huius disputationis facile 

intellegitur quaestionem de praemotione physica ob im- 
becillitatem mentis humanae cum certitudine solvi non 
posse. Argumentationes proinde circa hanc rem in lon- 
gius protrahi non debent, nisi forte ad exercitationem 
mentis. Sed tunc cavendum est a nimia subtilitate et a 
disputatione de vocibus, alioquin haec quaestio potius in 
detrimentum quam in utilitatem scientiae cederet. 

2. Sententia thomistica videtur esse verior , utpote 
fundata in deductione stricte logica: est tamen durior , 
quia stupendum menti humanae praedestinationis myste- 
rium aperte ostendit. — Sententia vero molinistarum est 
suavior , cordi libertatis amanti magis placens, quia my- 
sterium quasi tegere videtur. 

3. Ecclesia neutram sententiam damnavit. 

4. Utraque denique suam probabilitatem extrinsecam 
habet, quia ex utraque parte defensores habemus philo- 
sophos et theologos praestantissimos. 

5. Quapropter, cui doctrina molinistarum magis pla- 
cuerit , ille ipsorum sententiam non unprudenter tenebit 2 . 


1 Egger 1. c. p. 189 ad obi. 3. 

2 Ex his patet : a) Quanta sit hac in re Dei benignitas , «qui 
creaturas ad omnes actiones iuvat , illis ubique cooperatur et cum 
illis assidue dies noctesque veluti laborat. 

Caput iii. 

DE CETERIS ATTRIBUTIS DIVINIS. 

Articulus i. 

DE IMMUTABILITATE DEI. 

Thesis. Deus est in se ipso perfecte immutabilis. 

Status quaestionis. Immutabile dicitur illud , quod 
nullam mutationem patitur. Mutatio vero definitur: 
transitus ab uno modo se habendi ad alium l . Omnis 
mutatio proinde importat motum quendam, saltem lato 
sensu acceptum, i. e. transitum de potentia ad actum. 
Iam vero mutationem, si ad naturam motus attendimus, 
ex dictis in ontologia scimus duplicem generatim distingui: 
est enim vel intrinseca vel extrinseca. 

Mutatio intrinseca ea est , qua subiectum , de quo 
mutatio praedicatur, ad alium modum se habendi transii 
per verum motum sibi intrinsecum . Talis est e. g. mu- 
tatio in homine, qui ex non cognoscente fit cognoscens. 

Mutatio extrinseca vero ea est, qua subiectum, de 
quo mutatio praedicatur, nullo motu intrinseco afficitur , 
sed novo modo se habet ad aliquam rem, quae mutatio- 

b) «Quanta sit creaturae ad Deum subtectio, quanta in omnibus 
dependentia. Nam ratione necessitatis huius concursus, nihil om- 
nino nec boni nec mali sine singulari Dei nutu fieri potest: et 
omnes causae creatae a suis functionibus absque ulla vi, solo con- 
cursu denegato, suavissime impediri possunt. 

c) «Causas omnes secundas triplicem habere a prima dependen- 
tiam. Primo, ratione virium acceptarum. Secundo, ratione assiduae 
conservationis. Tertio, ratione concursus. Nemo igitur in se ipso 
gloiietur, nemo suam sapientiam , potentiam , virtutem , robur iadeU 
cum etiam in minimis a Deo pendeat, et sine ipsius ope ne manum 
quidem movere queat» (Lessius , De perfect. moribusque divinis 
1 . XI, c. 4 in fine, p. 165). 

1 Cf. vol. I, 226. 

nem intrinsecam patitur. Talis est e. g. mutatio, quae fit 
in arbore, quando ex non cognita fit cognita. Quam mu- 
tationem ex ontologia scimus esse mutationem improprie 
dictam. 

Quibus declaratis, sensus thesis nostrae hic est : A Deo 
removenda est omnis mutatio intrinseca et proinde omnis 
motus, sive lato, sive magis stricto, sive stricto sensu ac- 
ceptus. Non autem contendimus a Deo removendam 
esse omnem mutationem extrinsecam, vel improprie dictam, 
nec excludimus ab eo motum sensu latissimo acceptum, 
quatenus scilicet significat ipsam activitatem, quae actu 
exercetur *. Hoc enim sensu Deus dicitur primum movens 
semper in motu. 

Thesis nostra fide certa est. Etenim: 

1. «Initio», ait Psalmista, «tu Domine terram fundasti, 
et opera manuum tuarum sunt caeli. Ipsi peribunt, tu 
autem permanes: et omnes sicut vestimentum veterascent 
...tu autem idem ipse es, et anni tui non deficient» 
(Ps. 101, 26 sqq.). 

2. Concilium vero Vaticanum Deum substantiam im- 
mutabilem esse declaravit. 

Thesis probatio. (Ex Dei infinitate.) Si Deus mutari 
posset mutatione intrinseca, hoc fieret vel eo, quod novam 
aliquam perfectionem (actum) acquirere posset, vel eo, 
quod perfectionem aliquam posset amittere. Sed neutrum 
fieri potest: non potest novam entitatem acquirere, quia, 
utpote infinite perfectus, omne esse possidet; nec potest 
quicquam amittere, quia posse amittere perfectionem quan- 
dam includit imperfectionem. Ergo Deus non potest mu- 
tari mutatione intrinseca. 


1 Cf. vol. I, 227. 


Reinstadler, Elem. philos. schol. II. 

Articulus ii. 

DE AETERNITATE DEI. 

Thesis. Deus est aeternus. 

Status quaestionis. Aeternitas cum Boethio definitur : 
«interminabilis vitae tota simul et perfecta possessio». Id 
est, iuxta ea, quae diximus in cosmologia 1 : * duratio entis, 
quod exsistit modo perfectissimo , sine ortu, sine interitu , 
sine ulla mutatione, idem omnino in se permanens ». — Tria 
elementa in illa aeternitate Dei distingui possunt: esse 
sine initio, esse sine interitu et (id quod est elementum 
formale aeternitatis Dei) duratio sine ulla successione. 

Sensus ergo thesis hic est: Duratio esse Dei excludit 
i° initium, 2° finem, 3 0 omnem successionem . 

Thesis sic intellecta fide certa est. Etenim : 

Scriptura Sacra multis locis hanc doctrinam declarat, 
ut: «Initio tu Domine etc.» (p. 225). 

Concilium vero Vaticanum in constitutione dogmatica 
iam saepenumero allata Deum esse aeternum declaravit. 

Thesis probatio. Veritas assertionis nostrae ultro de- 
fluit ex iis, quae hucusque iam sunt declarata. Deum 
enim i° non habere initium, sequitur ex eo, quod est ens 
a se, fons omnis esse ; 2 0 ipsum vero non habiturum esse 
finem, defluit ex eius necessitate et infinita perfectione; 
3 0 eius denique durationem in esse excludere omnem 
successionem , patet ex thesi de Dei perfecta immuta- 
bilitate 1 2 . 


1 Cf. vol. I, 343. 

2 De fructibus , qui ex consideratione aeternitatis Dei colligi 
possunt, Lessius 1. c. 1. IV, c. 4 haec docet : 

1. Primus est, maximum gaudium concupiscentiae. Cum enim 
consideramus totum illud bonum Dei aeternum nostrum esse, 
nobis promissum et a nobis in aeternum et totum simul possi- 
dendum ; non possumus non maximo gaudio affici. Si enim dilec- 

Articulus iii. 

DE SCIENTIA DEI. 

§ 1. De omniscientia divina. 

Thesis. Deus cognoscit se ipsum, item omnia actualia 
prout sunt , singularia , praeterita, futura, sive necessaria 
sive libera, sive absoluta sive cotidicionata, item omnia mere 
possibilia. 

Status quaestionis. Deum esse ens summe intelle- 
gens constat ex iis, quae diximus in probatione exsistentiae 
Dei ex ordine mundi, item ex eo, quod Deo omnes per- 
fectiones creaturarum eminenter tribuendae sunt. Ut autem 
huius intellegentiae divinae naturam perfectius cognosca- 
mus, quaerimus hic, ad quaenam obiecta sese extendat 
Dei cognitio. 

lam vero futura quod attinet, triplex distingui potest 
species obiectorum. Sunt enim futura necessaria, futura 
libera sed absoluta, futura libera condicionata. 

a) Futura necessaria hic vocamus ea, quae vel opera- 
tione Dei solius vel operatione entium necessario (i. e. 
sine libertate) agentium aliquando re ipsa fient. Tales 
sunt e. g. omnes terrae motus, qui tempore futuro erunt. 


tores mundi de istis infimis et momentaneis bonis ex inopinato 
oblatis, saepe ita gaudent, ut vix se capiant: quantum nobis gau- 
dendum de bonis summis , infinitis , sempiternis , quorum suavitas 
tota simul percipietur! 

2. Secundus est, maximus timor aeternae damnationis, quia 
in hac est : 

a) infiniti et aeterni illius boni iactura; ct 

b) summi aeternique tormenti perpessio. 

3. Tertius est, contemptus huius mundi. Qui enim aeterna 
considerat, clare videt, quam parvi et nullius momenti sint omnia 
temporalia, si cum aeternis comparentur. 

15* 


r 

b) Futura libera absoluta ea sunt, quae a voluntate | 
creaturae liberae aliquando elicientur, sub nulla con- 
dicione, vel si pendeant a condicione, haec supponitur 
ponenda. Exemplum prioris futuri hoc est : Petrus negabit 
Christum. Alterius vero futuri exemplum : Petrus conver- 
tetur ad paenitentiam, si Christus patiens eum respexerit. 

c) Futura libera condicionaia ea sunt, quae a voluntate 
creaturae liberae aliquando elicerentur sub quibusdam 
condicionibus, quae tamen supponuntur non ponendae. 
Exemplum huiusmodi futuri habemus in hoc eventu con- 
dicionato : Tyrii et Sidonii convertentur ad fidem, si ipsis 
praedicatum fuerit evangelium. 

Thesis sic intellecta fide certa est. Etenim: 

«Non est ulla creatura invisibilis in conspectu eius,» 
ait S. Paulus ad Hebr. scribens, 4, 13, «omnia autem 
nuda et aperta sunt oculis eius.» 

In specie vero quoad futura libera absoluta Psalmista 
haec testatur: «Domine, probasti me et cognovisti me: 
tu cognovisti sessionem meam et resurrectionem meam. 
Intellexisti cogitationes meas de longe: semitam meam 
et funiculum meum investigasti. Et omnes vias meas 
praevidisti, quia non est sermo in lingua mea. Ecce 
Domine, tu cognovisti omnia, novissima et antiqua» (Ps. 
138, 1 sqq.). 

Quoad futura autem condicionata hanc inter alias 
habemus Domini Nostri declarationem: «Vae tibi, Coro- 
zain, vae tibi, Bethsaida, quia si in Tyro et Sidone factae 
essent virtutes, quae factae sunt in vobis, olim in cilicio 
et cinere paenitentiam egissent» (Matth. 11, 21). 

Concilium denique Vaticanum declaravit «Deum esse 
intellectu infinitum». 

Thesis probatio. 1 . Argumento generali . Deo tribuendae 
sunt omnes perfectiones possibiles. Atqui cognitio earum 
rerum, quae in thesi numerantur, est perfectio possibilis: 

perfectio, nam melius est esse quam non esse ; possibilis, 
quia quidquid habet de esse est cognoscibile. Ergo . . . 

2. In specie vero quoad futura libera et possibilia , 
thesis sic breviter probatur: 

a) Futura libera absoluta, cum aliquando decursu tem- 
poris eliciantur, conspectui Dei revera sunt praesentia. 
In Deo enim, propter eius aeternitatem, nulla est in ex- 
sistentia successio. Ergo eodem immutabili intuitu, quo 
Deus videt praesentia, conspicit etiam futura, non exceptis 
futuris liberis absolutis. 

b) Futura vero libera condicionata ab aeterno habent 
suam veritatem obiectivam. Ab aeterno enim verum est 
obiective (etsi huius veritatis cognitionem nos habere non 
possumus) ad hunc potius quam ad alium actum crea- 
turam in tali temporis momento se revera determinaturam 
fuisse, si condicio posita esset. Sic, ut exemplo utamur, 
quod iam supra protulimus, ex his duabus propositionibus: 
«Tyrii et Sidonii conversi fuissent ad fidem, si ipsis prae- 
dicatum fuisset evangelium» et «Tyrii et Sidonii non con- 
versi fuissent etc.», una est necessario obiective vera, altera 
necessario obiective falsa, quia duae contradictoriae ne- 
queunt esse simul verae neque possunt esse simul falsae. 
Cum vero Dei cognitio sit infinita, ad omne verum sese 
extendens, illa veritas obiectiva ipsum latere nequit. 

c) Possibilia denique nihil aliud sunt nisi diversi modi, 
secundum quos essentia divina est imitabilis ad extra. 
Proinde, si hanc imitabilitatem Deus non cognosceret, 
se ipsum perfecte non cognosceret, quod repugnat eius 
infinitati. Ergo possibilia Deus cognoscit. 

§ 2. De modo, quo Deus cognoscit. 

I. Certum est et ab omnibus philosophis catholicis ad- 
missum Deum omnia cognoscere unico et simplicissimo 
actu et unico medio, quod est ipsa Dei essentia. Hoc 
sponte defluit ex summa Dei simplicitate et indepen- 

dentia. Insuper, cum Dei cognitio sit infinita, admitten- 
dum est eum se ipsum tam perfecte cognoscere quam 
est cognoscibilis, ita ut cognitio divina sit essentiae di- 
vinae adaequata; aliis verbis: Deus se ipsum cognoscit 
comprehensive. 

II. Quod si illa Dei cognitio consideratur, non iam ex 
parte ipsius Dei cognoscentis, sed ex parte rerum cogni- 
tarum, philosophi et theologi in Deo distinguunt , et qui- 
dem ratione tantum, sed cum fundamento (imperfecto) in re, 
diversas Dei scientias et diversa media cognoscendi. In 
determinanda vero natura harum scientiarum et mediorum 
illorum non sunt concordes; immo, duplici quasi acie 
instructa , acerrime pugnant , ex una parte Bannezio 
duce qui dicuntur thomistae, ex altera vero parte, qui 
molinistae, ab ipsorum praecipuo propugnatore, appel- 
lantur \ Quae quidem doctrina ad mentem informandam 
hic breviter est declaranda. 

A. Declaratur sententia thomistarum. 

Thomistae cum S. Doctore 1 2 duplicem Dei distinguunt 
scientiam: scientiam visionis et scientiam simplicis intel- 
legentiae. 

1. Scientia visionis ea est, qua Deus cognoscit res 
omnes actuales , i. e. ea, quae vel fuerunt actu vel sunt 
in praesenti vel futurae sunt 3 . 

2. Scientia vero simplicis intellegentiae ea est, qua Deus 
cognoscit mere possibilia , ea scilicet, quae sunt in potentia 
Dei, vel creaturae, quae tamen nec sunt, nec erunt, nec 
fuerunt. 

Quoad medium vero, quo Deus res diversas cognoscit, 
sic distinguunt: 


1 Cf. supra p. 215 sqq. 

2 Cf. S. Thom., S. theol. I, q. 14, a. 9 c. 

8 Cf. ibid. a. 12 c. 

1. Obiecta simplicis intellegentiae, i. e. mere possi- 
bilia Deus videt in ipsa sua essentia simpliciter, quatenus 
illam videt tali vel tali modo imitabilem ad extra, 
i 2. Obiecta vero scientiae visionis Deus videt, non 
praecise in sua essentia, quatenus est essentia, sed in sua 
voluntate, i. e. in decreto suae voluntatis, quo decrevit 
illa futura esse, i. e. Deus videt illa fuisse vel esse vel 
futura esse, quia voluit ea esse tali vel tali tempore. Quod 
quidem sic probant: 

Medium, quo Deus res alias a se cognoscit, non potest 
esse extra Deum, alioquin Deus in sua cognitione esset 
dependens ab alio , quod repugnat eius infinitae per- 
fectioni. Sed in ipso Deo medium illud non potest esse 
aliud nisi ipsa ratio, propter quam res illae sunt id omne, 
quod sunt. — Porro quando agitur de mere possibilibus, 
bene concipitur essentiam, quatenus simpliciter est essentia 
tali vel tali modo imitabilis, esse rationem, qua possi- 
bilia sunt possibilia; sed quando agitur de rebus actua- 
libus, haec ratio non sufficit. Actualia enim non solum 
sunt possibilia, sed etiam actu exsistunt. Cuius actualis 
exsistentiae ratio non potest esse ipsa Dei essentia qua 
talis. Si enim ipsa Dei essentia, quatenus est exemplar 
omnium rerum, esset ratio sufficiens actualis exsistentiae 
rerum actualium, omnia possibilia aequo iure exsisterent. 
Dicendum est ergo in Deo rationem, qua actualia sunt 
actualia, esse liberum decretum voluntatis divinae de- 
terminantis alia possibilia aliquando futura esse, alia non. 
Proinde Deus videt in sua essentia omnia futura, non 
quatenus essentia est, sed quatenus est determinata per 
liberum decretum divinae voluntatis determinantis alia 
possibilia aliquando futura esse, alia non. 

Quae cum ita sint, Dei cognitionem, qua futura libera 
conspicit, eodem modo sic explicant: 

Futura libera absoluta, dicunt, Deus cognoscit scientia 
visionis in suis decretis, quibus pro talibus actibus con- 

cursum suum ab aeterno decernit 1 ; et ad explicandam 
suam sententiam utuntur hac formula: Quae futura sunt, 
non praevidet Deus, quia futura sunt, sed ideo futura 
sunt, quia Deus ea praevidet. 

Futura vero libera condicionata item Deus scientia vi - 
s tonis cognoscit in suis decretis praedeterminantibus con- 
cursum, quem, posita aliqua condicione, daturus esset. Su- 
mamus exemplum : Si Christus patiens ludam respexisset, 
ludas ad paenitentiam conversus esset. Actus liberos 
Christi ludam respicientis, et Iudae ad paenitentiam sese 
convertentis, cum numquam fuerint actu nec umquam 
futuri sint, Deus scientia simplicis intellegentiae ut mere 
possibilia in sua essentia videt. Sed non agitur hic de 
illis actibus, ut sunt mere possibiles: agitur de cogni- 
tione certa nexus, qui est inter positionem condicionis 
«Si Christus patiens ludam respexisset» et consequens 
«ludas paenitentiam egisset». Iam vero hic quoque di- 
cendum est Deum cognoscere cum certitudine illum 
nexum in se. ipso, et quidem in ipsa illa ratione, qua 
fit, ut, posita condicione Christi ludam respicientis, lu- 
das paenitentiam agat. Porro propter libertatem Iudae 
illa ratio sufficiens non est in positione condicionis, 
sed est in usu libertatis Iudae. Proinde cognitio Dei 
circa usum huius libertatis fundatur in ratione ultima, 
a qua talis usus suam entitatem habet, i. e. in decreto 
Dei libero , quo , posita tali condicione , concursum 
suum praemoventem ab aeterno se daturum fuisse de- 
crevit. 

Sed contra hanc thomistarum sententiam eaedem mo- 
liuntur difficultates, quas iam supra memoravimus, ubi de 
praemotione physica diximus 2 . 


1 Cf. supra thomistarum sententiam circa concursum , quem 
Deus praebet homini ad actus liberos exercendos p. 216 et 220 sqq. 

2 Cf. supra p. 219. 

Primo enim multis non satis apparet, quomodo cum 
tali concursu praemovente concilietur libertas humana. 

Praeterea talis doctrina multis videtur non explicare Dei 
cognitionem circa peccata, quia Deum decreto suo libero 
peccatorem ad peccatum praemovere, admitti non potest. 

Qua de causa molinistae aliam explicandi rationem 
excogitaverunt. 

B. Declaratur sententia molinistarum. 

Molinistae non duplicem , sed triplicem distinguunt 
Dei scientiam: scientiam visionis 3 scientiam simplicis intel- 
legentiae y scientiam mediam, cuius obiectum futura con- 
dicionata libera esse dicunt \ 

Ope huius distinctionis cognitionem Dei circa futura 
libera sic explicant: 

Futura libera absoluta, dicunt, Deus cognoscit ante 
omne decretum suae voluntatis in se ipsis sive in ipsarum 
veritate futurae exsistentiae 1 2 . 

Futura autem libera condicionata ope scientiae mediae 
Deus videt item in earum veritate obiectiva ante omne 
decretum s . Quam sententiam sic probant : 

1 Scientia media ab ipsis definitur ut sit: «ea cognitio, qua 
Deus absque decreto praemotionis sive praedeterminationis ad 
unum physicae ab aeterno cognovit, quid quaelibet creatura libera 
sub qualibet determinata condicione ageret , si usu libertatis ex- 
pedito pollens in ea poneretur» ( Boedder 1. c. p. 212). 

2 Cf. Iutigmann , De Deo uno et trino p. 147. Boedder 1. c. 
p. 21 1 haec docet: «Actus liberos absolute futuros Deus sub lu- 
mine suae de eorum futuritione condicionata scientiae in decretis 
suis cognoscit.» 

8 Cf. Iungmann 1. c. p. 15 1. Boedder vero 1. c. p. 208 haec 
habet: «Quaestio autem hoc loco solvenda haec est: Cur Deus 
vi essentiae suae qua speciei intellegibilis necessario intuetur futu- 
ritionem condicionatam actus liberi ut obiective veram? Utrum 
propterea, quia illa futuritio cum aliqua veritate ontologica, quae 
ipsa sit prior et Deo perspecta, naturaliter et inevitabiliter conec- 

Futura libera sive absoluta sive condicionata ab aeterno 
habent suam obiectivam veritatem, ab aeterno scilicet 
verum est ad hunc potius quam ad alium actum crea- 
turam in tali temporis momento se revera determinaturam 
fuisse, si condicio posita esset. Cum vero Dei cognitio 
sit infinita, ad omne verum sese extendens, illa veritas 
eum latere nequit et ipsam in se ipsa attingit. 

Sed contra hanc molinistarum explicationem tho- 
mistae sic arguunt: 

Primo, inutilis est scientia media , immo poni non potest 
ut scientia distincta a scientia visionis vel simplicis intel- 
legentiae, si quaestio est non de vocabulo, sed de re 
i. e. de conceptu. Etenim diversae scientiae Dei iuxta 
omnes distinguuntur ex parte obiectorum ; sed divisio ob- 
iectorum in actualia et possibilia est adaequata; ergo 
scientia media obiecto caret. 

Deinde explicationem molinistarum reiciunt, quia in 
ipsa deprehendunt petitionem principii , i. e. quia ut certum 
et explicatum supponunt quod est explicandum. Haec est 
enim quaestio: Undenam habent futura libera, quod a 
Deo certo praevideantur? — Respondent molinistae: 
quia altera ex contradictoriis est ab aeterno vera. Sed 
quaeritur, undenam habeat quod ipsa sit vera et non 
potius altera? — Respondent: Quia ipsa revera est fu- 
tura, non autem altera. Quae responsio non est expli- 
catio, sed ipsa res explicanda; quaeritur enim, cur ipsa 
sit revera futura (i. e. vera), non autem altera. — Cuius 
rei nulla ratio sufficiens afferri posse videtur nisi ea, quae 
invenitur in decreto divinae voluntatis *. 


titur, an propterea solum , quia in se est obiective vera et consequenter 
intellectui divino necessario cognoscibilis ? Hoc alterum censemus 
cum Suarez asserendum.» 

1 Sunt qui tertium excogitaverint modum explicandi. Cf. 
Egger, Ench. theol. dogm. spec. p. 83: «Tertia», inquit, «sen- 

C. Conclusio. 

1. Quaestio illa de medio cognitionis Dei intime con- 
ectitur cum doctrina de praemotione physica. Eaedem 
proinde conclusiones hic stabiliendae sunt, quas iam supra 
eruimus \ Id est : 

a) Qua est imbecillitate mens humana, haec quaestio 
cum certitudine a nobis philosophis solvi non posse videtur. 

b) Sententia thomistica nobis videtur esse verior, mo- 
linistarum sententia, cordi suavior. 

c) Cum Ecclesia neutram sententiam damnaverit, ex 
utraque vero parte probabilitatem extrinsecam habeas 
magnam : quae tibi magis placuerit, illam opinionem bona 
cum pace teneas. 

d) Notandum est hic non agi de exsistentia libertatis 
humanae nec de quaestione, an scientia Dei ad futura 
libera sese extendat. Nam aliunde certo constat et ho- 
minem esse liberum et Deum omnia, ipsa quoque futura 
libera, perfecte cognoscere. Sed agitur tantum de modo, 
quo Deus actus nostros liberos cognoscit. Qua de re 
alia est sententia thomistarum, alia doctrina molinistarum. 

Tota vero difficultas in concilianda libertate creatu- 
rarum cum infallibilitate praevisionis divinae originem 
habet ex imperfecto nostro modo concipiendi scientiam 
aeternam. Quae difficultas evanesceret, si distincte con- 
cipere possemus intuitionem futuri tamquam praesentis, 

tentia docet futura libera cognosci in causis suis proximis, nempe 
in ipsis voluntatibus creatis. Cum enim Deus has voluntates per- 
fectissime perspectas habeat , consequenter certissime etiam cogno- 
scet, quid eaedem in diversis adiunctis electurae essent.» — Sed 
haec sententia videtur rem explicandam non satis attingere. Quae- 
ritur enim, quonam medio illa «ratio sufficiens cuiusque electionis 
liberae ultimis latebris voluntatis delitescens» a Deo, huius volun- 
tatis creatore, cognoscatur. Cognoscitne eam in decreto suae vo- 
luntatis concursum praedeterminante an in ipsius veritate obiectiva ? 

1 Cf. supra p. 223. 

'1 

quia nullam reperimus difficultatem conciliandi libertatem 
actus, quem in praesenti fieri intuemur, cum infallibilitate 
nostrae visionis. 

Valde autem imprudens esset ille, qui, cum aliunde 
habeat certitudinem circa exsistentiam libertatis hominis 
et circa infinitam scientiam Dei futura libera perfecte 
cognoscentis, propter difficultatem haec duo conciliandi 
dubitaret vel etiam libertatem hominis aut cognitionem 
Dei negaret *. 

Quae cum ita sint, in investigandis rebus tam arduis 
sequamur semper praeclarum illud Card. Zigliara mo- 
nitum : «Ceterum in investiganda doctrina de praescientia 
divina, necnon de influxu Dei in creaturas, memento 
illius Pauli ad Rom. ii, 33: ,0 altitudo divitiarum sa- 
pientiae et scientiae Dei : quam incomprehensibilia sunt in- 
dicia eius et investigabiles viae eius!' Quae ergo incom- 
prehensibilia Paulus proclamat, comprehendere non prae- 
sumas : sed crede imprimis et adora mysterium : et postea 
ratiocinare, non ut abscedas a fide, sed ut in fide magis 
permaneas, non ad mysterium penetrandum, sed ad ipsum 
defendendum ab impugnationibus illorum, qui non cre- 
dunt. Ex sententiis autem, quae libere in contrariam 
partem agitantur inter catholicos, tene quae magis tibi 
conformis rationi videtur ; sed contra eos, qui a te dissen- 
tiunt, cave ab iniuriis, quas sapientia reprobat, caritas 
detestatur. Sequere thomistas, sequere molinistas: utrim- 
que habes magistros doctissimos et piissimos ; at noli atn- 


1 Praeclare hac de re Bossuet : «La premiere regie de notre 
logique,» inquit, «c’est qu’il ne faut jamais abandonner les v^rites 
une fois connues, quelque difficulte qui survienne quand on veut 
les concilier; mais qu’il faut au contraire, pour ainsi parier, tenir 
toujours fortement comme les deux bouts de la chaine, quoiqu’on 
ne voie pas toujours le milieu par ou Tenchalnement se continue» 
(Traite du libre arbitre c. 4). 

plecti veritatem extra caritatem, nam et ipsa caritas ve- 
ritas est.» 1 

Articulus iv. 

DE VOLUNTATE DEI. 

§ 1. De obiecto voluntatis divinae. 

Thesis. Deus omnia vult vel amat: se ipsum et alia a se. 

Status quaestionis. Deum habere voluntatem constat ex 
iis, quae diximus de auctore mundi sapientissimo , qui 

1 Zigliara , Sum. phil. II, 471. Theol. 1 . III, c. 2, art. 4. 6. 
— Ex consideratione infinitae scientiae et sapientiae Dei tres 
potissimum in nobis oriuntur affectus : affectus admirationis, affectus 
humilitatis et annihilationis, affectus summae et assiduae reverentiae 
erga Deum. Quae omnia praeclare declarata invenies apud Les- 
sium 1 . c. 1 . VI, c. 3 hoc modo : 

1. Affectus admirationis , iuxta illud Ps. 138: «Mirabilis facta est 
scientia tua ex me, confortata est et non potero ad eam.» Quis 
enim cogitans omnia praesentia, praeterita , futura , possibilia . . . 
Deo perfectissime et distinctissime esse praesentia et in conceptu 
semper posita , nulla in ipso facta mutatione , non obstupescat, 
praesertim cum unico actu, immo nullo actu elicito, sed per essen- 
tiam suam, realiter haec omnia cernat? 

2. Affectus humilitatis et annihilationis sui quoad cognitionem 
et sapientiam, et subiectionis intellectus in obsequium fidei in 
omnibus. 

a) Si enim tanta est Dei scientia, non est quod gloriemur de 
nostra sapientia aut honorem ex ea nobis captemus , cum tota sit 
instar nihili coram Deo. 

b) Si tanta est imbecillitas ingenii nostri, ut ne formicae qui- 
dem naturam , formationem , indolem , vitam , aetates cognoscere 
possimus , aut alterius rei maxime obviae essentiam , quomodo po- 
terimus de mysteriis divinis et super naturalibus indicare , quae sa- 
pientia Dei infinita nobis sola patefecit? 

3. Affectus summae et assiduae reverentiae erga Deum. Si 
omni loco et tempore omnes actiones , cogitationes , intentiones 
nostras intuetur, quanta reverentia interius et exterius coram ipso 

inter tot entia possibilia illa elegit, quae huius aspectabilis 
mundi ordinem constituunt. — Constat insuper ex infinita 
Dei perfectione. 

Sed agitur hic de actu huius voluntatis divinae. Iam 
vero illum actum in sua entitate spectatum unicum et sim- 
plicissimum esse, ab ipsa essentia divina nullo modo re- 
aliter distinctum, sponte defluit ex iis, quae diximus circa 
simplicitatem Dei. Considerata autem diversitate obiectorum , 
ad quae sese extendit, recte a ratione multiplex distin- 
guitur et quidem cum fundamento in re. Quare actus 
divinae voluntatis saepenumero dicitur entitative unus, 
terminatwe multiplex. Quaeritur proinde hic, quinam sint 
diversi illi termini, ad quos sese extendit unicus actus 
divinus, et ad propositam quaestionem respondemus: Vo- 
luntas divina sese extendit ad omnia, quaecumque habent 
aliquid entitatis. 

Thesis probatio. 1. Deus amat se ipsum . Cum enim 
actus voluntatis divinae sit infinite perfectus, Deus, dum 
amat aliquid, debet imprimis amare id, quod est ratio et 
causa omnis esse. Sed ratio et causa omnis esse est ipsa 
essentia divina. Ergo Deus amat suam essentiam vel 
se ipsum. 

2. Deus amat omnia alia a se. 

a) Omnia entia actualia non exsistunt, nisi quia Deus 
ab aeterno non solum intellexit ea esse possibilia, sed et 
decrevit ea exsistentia actuali donare. Quae omnia in- 
cludunt actum voluntatis. 

b) Quoad possibilia vero constat Deum ea amare eo 
ipso, quod amat imitabilitatem suam ad extra l . 


nos versari oportet ! Si enim qui versantur in oculis principis, 
diligenter cavent, ne quid committant, quod oculos principis offen- 
dere possit , quanta diligentia nobis cavendum , qui versamur in 
oculis tantae maiestatis, ne quid admittamus, quod ipsi displiceat? 

1 Cf. Hontheim 1 . c. p. 675. 

§ 2. De libertate voluntatis divinae. 

I. De exsistentia et ambitu libertatis voluntatis divinae. 

1. Deus amat se ipsum necessario. Velle enim in Deo 
necessario est in actu secundo, alioquin in Deo esset 
potentia quaedam. Ergo Deus necessario amat aliquid. 
Sed nihil potest amare nisi ratione sui , i. e. quia amat 
se ipsum. Ergo necessario amat se ipsum \ 

2. Deus alia a se amat libere. Etenim: 

a) Entia alia ac Deus sunt finita, ut constat ex dictis 
in priore huius tractatus libro 1 2 et in cosmologia 8 . Posse 
autem libere amare bona finita est perfectio. Ergo Deus 
alia a se amat libere. 

b) Res actuales aliae ac Deus, ut supra monuimus, 
sunt finitae, idque et quoad gradum perfectionis et quoad 
numerum. lam vero ut de facto talis determinatus nu- 
merus entium actualium cum tali perfectione producatur 
ad exsistentiam, requiritur ratio sufficie?is. Talis autem 
ratio in ipsa essentia rerum esse non potest, alioquin in- 
numeras alias essentias perfectiores, quae revera non ex- 
sistunt, potiore iure exsisterent, ad minus omnia individua 
eiusdem essentiae numero actu infinito exsisterent pari 
iure: quod et rationi et experientiae contradicit. Sed 
nec in essentia divina, quatenus necessario talium rerum 
exsistentiam exigeret, haec ratio inveniri potest. Essentia 
enim divina, cum sit infinite perfecta, si quid necessario 
extra se exigeret, inter omnia possibilia perfectissimum 
exigeret absolutum. Quod nec est nec esse potest, ut con- 
stat experientia et ratione. Creatura enim absolute perfec- 
tissima repugnat ; manet ergo, ut admittamus Deum, libera 
voluntate, ab aetewio decrevisse inter res possibiles alias 
exsistentia donare actuali, alias vero non donare. 


1 Cf. Hontheim 1. c. p. 685. 2 Cf. supra p. 177. 

* Vol. I, 389. 394. 408. 

II. Quomodo libertas Dei cum eius immutabilitate com- 
poni possit. 

Certi sumus Deum esse liberum, item decreta Dei 
esse immutabilia vel, ut aiunt, Deum esse moraliter immu- 
tabilem Quomodo vero haec duo inter se cohaereant, 
perspicere non possumus, quia sufficientem cognitionem 
libertatis et immutabilitatis in Deo non habemus. Sed 
eadem de causa nec evidentem inter illas duas proprietates 
perspicere possumus contradictionem . 

Quapropter valde imprudens esset ille, qui, dum ali- 
unde certitudinem circa exsistentiam illarum duarum pro- 
prietatum habet, nihilominus propter difficultates, quae 
hac in re oriri possunt, dubitaret vel etiam alterutram 
ex illis proprietatibus negaret. 

Etsi autem quaestionem illam perspicue solvere non 
possumus, aliquo tamen modo haec omnia illustrari pos- 
sunt, per distinctionem scilicet inter entitatem actus divini 
in se consideratam et multiplicem eius respectum. Actus 
divinus, sic aiunt philosophi et theologi, in sua entitate 
est necessarius et omnino immutabilis ; secundum re- 
spectum vero, quem habet ad res finitas, indifferens 
est, ita ut indifferenter ad illam vel ad aliam termi- 
nari possit. Ex qua terminatione actuali actus divini 
ad talem vel talem rem finitam non oritur, relate ad 
Deum, nisi mutatio extrinseca et relatio rationis. Nihilo- 
minus libertas in Deo non est aliquid extrinsecum 
Deo, sed proprietas ipsi intrinseca, quia illa indiffe- 


1 Immutabilitas moralis Dei consistit in eo, quod Deus non 
potest mutare decretum liberum et aeternum voluntatis suae. Oppo- 
nitur immutabilitati eius physicae , qua fit , ut nihil possit de novo 
acquirere neque quicquam amittere. Prior immutabilitas defluit ex 
hac secunda, ut cuique facile apparet. De immutabilitate Dei 
generatim intellecta supra diximus p. 224 sq. 

rentia relative ad res finitas oritur ex ipsa perfectione 
essentiae Dei \ 

§ 3. De fine ultimo actus voluntatis divinae. 

I. Thesis generalis. Deus suam bonitatem amat propter 
se ipsum, res alias vero vult propter bonitatem suam. 

Etenim voluntas Dei, cum sit infinite perfecta, res omnes 
ultimo amare debet propter rationem, propter quam sunt. 
Voluntas enim infinite perfecta, i. e. sapientiae conformis, 
res amat prout sunt amore dignae. Atqui ens omne non 
nisi quatenus est, amore dignum est, ut ex ontologia 
optime scimus. Sed ratio bonitatis divinae est ipsa haec 
bonitas, ratio vero bonitatis rerum est bonitas divina. 
Ergo Deus suam bonitatem amat propter se ipsum, res 
alias vult propter bonitatem suam. 

II. De fine ultimo creationis mundi uberius. 

Thesis. Deus non ad augendam beatitudincm , nec ad 
acquirendam , sed ad manifestandam perfectionem suam per 
bona , quae creaturis impertitur , mundum creavit. 

Status quaestionis. Loquimur hic de fine ultimo mundi 
eoque absoluto et primario , non autem de fine relative 
ultimo et secundario, de quo dicemus, ubi de divina pro- 
videntia sermo erit 1 2 3 . 

Beatitudinem iam scimus esse statum omnium bonorum 
aggregatione perfectum s . Sensus proinde thesis est : Deus 
non ad augendum statum suum omnium bonorum aggre- 
gatione perfectum, nec proinde ad acquirendum quicquam 
ad bonitatem suam, mundum creavit, sed ad perfectiones 


1 Doctrinam Ecclesiae circa libertatem Dei declaratam habes 
can. 5 a Cone. Vaticano statuto et supra p. 192 relato. 

2 De his notionibus vide vol. I, 31 1. 

3 Cf. supra p. 140. 

Reinstadler, Elem. philos. schol. II. 16 

suas in creaturis manifestandas per participationem boni* 
tatis suae secundum similitudinem. 

Quae divinae perfectionis in creaturis manifestatio per 
bonitatis ipsius participationem secundum similitudinem 
dicitur gloria Dei externa , ut opponatur gloriae Dei 
internae, quae est bonitas divina, prout in ipsa natura 
divina manifestatur. Est enim gloria generarim: clara 
cum laude notitia 1 vel cognitio et aestimatio, quae de 
aliquo habetur, maxime si est apud multos *. 

Breviter proinde nonnumquam dicitur: Deus mundum 
creavit ad gloriam suam. 

Thesis nostra declaratur verbis ipsis Concilii Vaticani 5 , 
quod doctrinam suam hoc canone sanxit: «Si quis mun- 
dum ad Dei gloriam conditum esse negaverit : ana- 
thema sit.» 

Thesis probatio, i. Ipse Deus , nec aliud ens praeter 
ipsum , est finis absolute ultimus creationis. Sequitur ex 
perfecta Dei independentia a motore quocumque. Deus 
enim, si ultimo propter ens aliud ac ipse crearet, ab hoc 
ente moveretur, saltem ut a causa inclinante: quod in 
ente a se, infinite perfecto, immobili omnino, esse non 
potest. 

2. Finis ille in Deo non potest esse beatitudo augenda, 
vel aliud quicquam acquirendum. Entis enim infinite 
perfecti beatitudo vel perfectio augeri ullo modo non 
potest. 

3. Dicendum est proinde: Finis ultimus mundi est 
perfectionis Dei in creaturis manifestatio per bonitatis ipsius 
participationem secundum similitudinem . Causa enim ultima 
finalis mundi, cum in ipso Deo sit reponenda, nec possit 

1 S. Thom., S. theol. II, II, q. 103, a. 1 ad 3. 

2 De diversis gloriae speciebus vide Hontheim 1 . c. p. 760 
vel Lessius 1 . c. 1 . XIV, c. 1, n. 7. 

3 Cf. supra p. iqi. 

esse bonitas ipsius augenda, in nulla alia ratione inveniri 
potest nisi in hac ipsa bonitate manifestanda per par- 
ticipationem sui secundum similitudinem, iuxta illud S. Doc- 
toris: «Omne agens invenitur sibi simile agere, unde, si 
prima bonitas sit effectiva omnium bonorum , oportet, 
quod similitudinem suam imprimat in rebus effectis *. Et 
re quidem vera, 

a) Non potest fieri haec manifestatio per participa- 
tionem bonitatis divinae secundum eandem naturam. Hoc 
enim et naturae divinae et naturae mundi aperte repu- 
gnare scimus ex iis , quae contra pantheismum sta- 
tuimus *. 

b) Per similitudinem autem hanc manifestationem a 
Deo ultimo intendi «abunde patet ex eo, quod creaturae, 
prout ratione prius a Deo cognoscuntur ut possibiles, 
quam eliguntur ad creationem, in se nulla?n intellegibili- 
tatem habe 7 it et consequenter non possunt intellegi nisi 
ut similitudines essentiae Dei , quae ab ipso , si velit , effec- 
tibiles sint. Ergo si eas creare vult, necessario vult eas 
ut similitudines suae bonitatis.» * Quod idem est ac: 
Deus mundum creavit ad bonitatem suam in creaturis 
manifestandam per participationem bonitatis suae secun- 
dum similitudinem. 

Quae divinae bonitatis participatio in creaturis a Deo 
sub duplici respectu considerari potest. Primo quidem 
prout excellentia bonitatis divinae ab iis similitudinarie est 
participata (gloria Dei externa obiectiva) ; sic omnis crea- 
tura Deum glorificat secundum illud Psalmistae: «Caeli 
enarrant gloriam Dei» (18, 2). Potest deinde etiam con- 
siderari haec ipsa manifestatio prout importat excellentiae 
divinae agnitionem in homine (gloria Dei externa formalis). 
Etenim ut homo, pro natura sua, qua est intellectu prae- 


1 Quaest disp. de ver. q. 21, a. 4 c sub finem. 

2 Cf. supra p. 205 sqq. 3 Boedder 1 . c. p. 337. 

16* 

ditus , cuius obiectum est universale verum \ bonitatem 
divinam obiective repraesentet, oportet, ut Deum ulti- 
matim ut primam veritatem et summum bonum agnoscat. 
Sic omnes homines ultimatim Deum glorificant : iusti 
agnitione voluntaria; damnati, agnitione coacta, secundum 
illud: «Daemones credunt et contremiscunt» (lac. 2, 19)*. 

§ 4. De praecipuis voluntatis divinae virtutibus. 

De virtutibus divinis haec breviter sunt declaranda: 

I. De exsistentia virtutum in Deo. Virtutes, cum sint 
perfectiones, Deo tribuendae sunt, ita tamen, ut aliae, quae 
nullam scilicet involvunt imperfectionem, formaliter et emi- 
nenter 7 aliae virtualiter tantum et eminenter ipsi tribuantur 3 . 

Recolendum praeterea, distinctionem illam diversarum 
virtutum non esse realem in Deo, sed esse tantum in 
mente nostra simplicissimam Dei perfectionem uno con- 
ceptu exprimere non valente 4 . 

II. De diversis virtutibus speciatim. Praecipuae, quae in 
voluntate Dei inveniuntur virtutes hae sunt: 

1. Sanctitas , quae est conformitas voluntatis divinae cum 
regula rectitudinis aeternae. Talem conformitatem esse in 
divina voluntate elucet ex eo, quod Deum scimus se ipsum 
amare ratione sui, reliqua vero omnia, propter se ipsum. 

Et illa quidem est sanctitas Dei formalis. Sed Deus 
non tantum dicitur formaliter esse sanctus, sed etiam exern- 
plariter et virtualiter vel causaliter. 

Exemplariter , quatenus est regula et exemplar omnis 
sanctitatis creatae; secundum illud Domini nostri: «Estote 
ergo vos perfecti, sicut et Pater vester caelestis perfectus est» 
(Matth. 5, 48). Virtualiter vel causaliter , quatenus sanctitas 
Dei est causa omnis sanctitatis et ptiritatis in creaturis. 


1 Cf. supra p. 59. 1 2 Cf. Boedder 1 . c. p. 337 et 338. 

3 Cf. supra p. 195 et 196. 4 Cf. supra p. 209 sqq. 

2. Benignitas (bonitas), cuius praecipuus actus est amor, 
quo Deus in nos fertur. Est autem iuxta Lessium : na- 
turalis eius propensio ad communicandum se inferioribus 
seu creaturis pro captu cuiusque. 

Esse Deum benignum, scimus non solum a priori, ex 
eo scilicet, quod omnis perfectio simplex ei convenire 
debet, sed etiam a posteriori ex effectibus a Deo in crea- 
turis productis. Quanta vero in his omnibus sit Dei be- 
nignitas, apparet vel solo rationis lumine cuique conside- 
ranti: qualis sit qui amat nos, quales sint quos amat, 
qualia bona conferat, quonam fine (ultimo secundario) amet. 

Sed haec omnia beneficia, etsi rationi humanae stu- 
penda, parva sunt et nullius momenti, si cum iis com- 
parantur, quae per Christum Iesum «maxima et pretiosa 
nobis promissa donavit» (2 Petr. 1 , 4) in ordine super- 
naturali: «Sic enim Deus dilexit mundum, ut Filium suum 
unigenitum daret» (Io. 3, 16). 

Ad hanc Dei virtutem revocantur praecipue: 

a) Liberalitas , quae est Dei benignitas, quatenus bona 
sua libenter et abundanter largitur solo amore bonitatis 
propriae diffundendae. 

b) Magnificentia , vel Dei benignitas, quatenus res ma- 
gnas et excelsas in utilitatem nostram exsequitur. 

c) Misericordia est Dei benignitas, quatenus per eam 
voluntas divina incitatur ad opitulandum miseriae crea- 
turae eamque depellendam. 

Sciendum tamen est in Deo misericordiam non esse 
talem, qualis est in nobis : nos enim de malo alieno coti - 
tristamur et ex hac tristitia ad miseriam proximi sub- 
levandam movemur. «Tristari autem de miseria alterius 
non competit Deo, sed repellere miseriam alterius, hoc 
maxime ei competit *. 


1 S . Thom. t S. theol. I, q. 21, a. 30: Utrum misericordia 
competat Deo. — Circa Dei misericordiam magno cum fructu legi 

d) Patientia est misericordia Dei, quatenus in iniuriis 
vindictam cohibet, neque statim punit. (Quae metaphorice 
de Deo dicuntur, quia in ipso non sunt passiones mo- 
derandae *.) 

Patientia Dei, quatenus in iniuria diu vindictam dif- 
ferre solet, paenitentiam exspectans, dicitur longanimitas . 

e) Clementia Dei est misericordia eius, quatenus igno- 
scendo sese manifestat, i. e. «quatenus reo poenas com- 
meritas vel condonat vel multum imminuit» 2 . 

3. Justitia. Iustitia duplici praesertim sensu accipi 
potest. Sensu enim omnino generali (iustitia generalis 
vel improprie dicta) nihil aliud est nisi complexus om- 
nium virtutum , vel conformitas voluntatis cum regula 
rectitudinis aeternae. Sensu vero iustitiae proprie dictae, 
ut est specialis virtus cardinalis, definitur: « constans ac 
perpetua voluntas ius suum cuique tribuendh 8 . 

Iam vero Deum esse iustum iustitia sensu omnino 
generali accepta, constat ex iis, quae circa sanctitatem 
eius supra diximus. 

Quoad iustitiam vero proprie dictam distinguendum 
est. In Deo non potest esse iustitia, quae dicitur eom~ 
mutativa vel stricta, quae consistit in voluntate constanti 
tribuendi alicui ius suum strictum vel perfectum 4 ; creatura 
enim nullum habet ius strictum relative ad Deum, etenim, 
ut dicit Apostolus (Rom. 11, 35): «Quis prior dedit illi, 
et retribuetur ei.» 


possunt ea, quae Lessius (De perf. div. 1. XII) pulcherrime hac 
de re exponit, recensendo praecipua eius opera, velut Incarnationem, 
Eucharistiam etc. 

1 Cf. supra p. 196. Cf. etiam Lessius 1. c. 1. XV, c. 20. 

2 Lessius 1. c. 

8 Mare , Institut. morales I, n. 398. 

4 Quid sit ius perfectum , quid ius imperfectum , declarabitur 
in ethica. 

Quodsi iam non agatur de iure perfecto reddendo, 
sed de iure, quod fundatur in ordine ab ipso libere in- 
stituto, secundum quem unusquisque pro merito suae 
actionis de bono communi plus minusve accipit aut etiam 
ab eius participatione excluditur et punitur (iustitia distri- 
butiva), dicendum est illam virtutem perfectissime esse 
in Deo. 

Quae omnia a sapientia et sanctitate Dei infinita 
exiguntur et in Scriptura Sacra multis locis aperte decla- 
rantur: «Deus iudex iustus» (Ps. 7, 12) etc. 

Articulus v. 

DE OMNIPOTENTIA DEI. 

Thesis. Deus infinita sua potentia efficere potest quid- 
quid intrinsecus possibile est. 

Status quaestionis. Quaeritur hoc articulo, an potentia 
Dei talis sit, ut ea omnia efficere possit, quae intrinsecus 
non repugnant. Non autem quaeritur, an ipsa quoque 
impossibilia (ea, quae intrinsecus impossibilia sunt) pro- 
ducere possit: quia haec quaestio involveret contradic- 
tionem. Supponeret enim, qui talia quaereret, nihilum 
posse esse terminum alicuius actionis \ 

Thesis illa theologice inspecta fide certa est; etenim 
in Sacra Scriptura Dei omnipotentia diserte asseritur, ut : 
«Apud Deum autem omnia possibilia sunt» (Matth. 19, 26); 
— «Quia non erit impossibile apud Deum omne verbum» 
(Luc. 1, 37); et alibi. 

Idem patet ex symbolo: «Credo in Deum Patrem 
omnipotentem» ; et ex constitutione Concilii Vaticani iam 
multoties citata. 

Philosophice vero haec thesis, praeter alia, hoc unico 
argumento probari potest: 


1 Cf. vol. I, 225. 

Thesis probatio. Potentia Dei est infinita. Nihil enim 
aliud est nisi ipsa Dei essentia considerata ut est effectiva. 
Sed essentiam Dei infinitam esse probavimus. 

Potentia autem infinita debet esse omnipotentia, i. e. 
sese extendere ad omnia intrinsecus possibilia: alioquin 
non esset infinita, quia maior concipitur esse potentia, 
quae sese ad omnia possibilia extendat quam ea, quae 
non omnia efficere potest. 

Ergo Deus est omnipotens 1 . 

Scholion. Nonnumquam philosophi et praesertim theo- 
logi distinguunt inter potentiam Dei absolutam et poten- 
tiam Dei ordinatam , sed non eodem semper sensu. 


1 Ex consideratione omnipotentiae Dei tres potissimum, iuxta 
Lessium 1. c. 1. V, c. 3, sequuntur in nobis affectus: 

1. Maximae cuiusdam reverentiae et submissionis , unde apo- 
stolus Petrus (Ep. 1, c. 5): «Humiliamini sub potenti manu Dei, 
ut vos exaltet in tempore visitationis.» Quis enim cogitans suam 
imbecillitatem et illius omnipotentiam, non submittat se illi in om- 
nibus, tamquam habenti in nos summum ius et summam potestatem ? 

2. Excitat affectum timoris. Unde Scriptura passim comme- 
morat divinam potentiam eiusque stupenda opera, ut homines ad 
timorem excitet, et Dominus (Luc. c. 12) : «Dico autem vobis amicis 
meis, ne terreamini ab his, qui occidunt corpus, et post haec non 
habent amplius quid faciant. Ostendam autem vobis, quem timeatis : 
timete eum , qui , postquam occiderit, habet potestatem mittere in 
gehennam. Ita dico vobis, hunc timete.» 

3. Excitat affectum fiduciae. Si enim omnipotens nobis assistit, 
qui omnium causarum creatarum , omnium hominum et daemonum 
continet habenas, ita ut nec in minimum motum possint absque eius 
nutu emicare: cur timeamus aliquam creaturam? «Si Deus pro 
nobis, quis contra nos» (Rom. 8, 31). 

Ad timorem quoque et fiduciam ex consideratione potentiae 
divinae pulcherrime nos excitat Ps. 32: «Exsultate iusti in Do- 
mino, rectos decet collaudatio», et cetera, quae sequuntur usque 
ad finem. 

S. Doctor 1 absolutam dicit Dei potentiam , quatenus 
consideratur antecedenter ad decreta divina; ordinatam 
vero, quatenus sumitur dependenter ab illis. Sic Deus 
potentia absoluta mundum denuo diluvio perdere potest ; 
potentia autem ordinata non potest, propter promissionem 
«quod non erit deinceps diluvium dissipans terram» 
(Gen. 9, 11). 

Alii vero absolutam dicunt Dei potentiam, quatenus 
per se solam consideratur ; ordinatam, quatenus sapientiae, 
iustitiae, ceterisque virtutibus coniungitur. 

Alii denique absolutam dicunt potentiam Dei, quando 
miraculose operatur ; ordinatam vero, quando ordini com- 
muni naturae et gratiae sese accommodat 2 . 

Articulus vi. 

DE UBIQUITATE ET IMMENSITATE DEI. 

Thesis. Deus est ubique per essentiam suam, mimo est 
immensus. 

Status quaestionis. Deum esse ubique significat Deum 
actualiter praesentem esse ad omnia et in omnibus, quae 
actu exsistunt. Talis praesentia dicitur ubiquitas vel omni- 
praesentia. 

Deum esse immensum significat Deum cum tanta per- 
fectione omnibus rebus esse praesentem, ut nullus sit 
possibilis locus, nulla possibilis natura, quibus Deus, si 
creata illa ubicumque et quantacumque exsisterent, non 
esset intime praesens. 

Iam vero, cum Deus non sit corpus, non potest agi 
hic nisi de praesentia definitiva 8 . Praesentiam vero illam 
theologi et philosophi triplicem distinguunt: 


1 S. Thom., S. theol. I, q. 25, a. 5 ad 1. 

2 Cf. supra p. 152. 3 Cf. vol. I, 336. 

a) praesentiam per scientiam , quae est praesentia om- 
nium rerum ante Dei conspectum. Taliter nobis e. g. 
praesentes sunt res, quas e summo monte in circuitu 
contemplamur; 

b) praesentiam per potentiam , quae est praesentia, qua 
Deus, sicut rex in suo regno, omnibus rebus praeest, res 
omnes conservat et ad earum operationes concurrit; 

c) praesentiam denique per essentiam , qua ipsa Dei 
essentia res omnes pervadit et implet. 

Porro non agifiir hic de praesentia Dei per scientiam 
neque de praesentia eius per potentiam. De his enim 
praesentiis speciatim sermo erat , ubi de omniscientia 
(p. 227 sqq.) et de omnipotentia (p. 247) et de concursu 
Dei (p. 214 sqq.) diximus. Sed agitur hic tantum de 
praesqptia Dei per essentiam t quam infinitam vel immen- 
sam esse contendimus. 

Thesis nostra fide certa est. Etenim: 

«Quo ibo», ait Psalmista, «a Spiritu tuo? et quo a 
facie tua fugiam ? Si ascendero in caelum, tu illic es : si 
descendero in infernum, ades. Si sumpsero pennas meas 
diluculo et habitavero in extremis maris, etenim illuc 
manus tua deducet me et tenebit me dextera tua» (Ps. 
138, 7 sqq.). Et Apostolus de Deo Atheniensibus loquens: 
«In ipso enim», ait, «vivimus et movemur et sumus» 
(Act. 17, 28). 

Concilium vero Vaticanum (const. supra citata) Deum 
immensum esse declaravit. 


Thesis probatio. I. Deus est ubique . Etenim : 

Esse ubique certo est perfectio. Atqui Deo tribuendae 
sunt omnes perfectiones. Ergo Deus est ubique. 

Praeterea omne ens, ubi operatur, ibi est, saltem per 
suam virtutem. Atqui Deus in omnibus rebus intime 
operatur, ipsas in esse conservando et ad operationes 
concurrendo (p. 214 sq.). Ergo Deus omnibus rebus 

praesens est, idque per ipsam suam essentiam, cum virtus 
eius ab essentia realiter non distinguatur. 

II. Deus est immensus . Quod sequitur primo ex eius 
infinita perfectione eodem modo ac ubiquitas. 

Idem secundo probatur ex divina omnipotentia. Cum 
enim potentia Dei talis sit, ut ad omnes res possibiles 
sese extendat, efficitur, ut et ipsa essentia Dei recte di- 
catur ad omnes res possibiles fieri posse praesens. Quod 
idem est ac : Deus substantialiter est immensus \ 


1 Ex dictis circa substantialem et intimam Dei praesentiam in 
rebus omnibus, sequitur ( Lessius 1 . c. 1 . II, c. 3, p. 19. 20. 
21. 22) • 

i° Ut Deum in omnibus rebus invenire possimus, non solum 
ut in effectu, sed etiam ut ibi re ipsa latentem, occultatum et veluti 
sipario quodam creatae naturae velatum. 

2° Ut omnia in Deo intueri possimus. Totus enim mundus, 
ut verbis S. Augustini utamur, ita est in Deo, sicut parvula spongia 
in vastissimo mari. Immo tunc solum perfectam rerum munda- 
narum scientiam habebimus , cum ad cognitionem Dei ope crea- 
turarum visibilium provecti, reflexione instituta, ex illo quasi summo 
culmine res omnes iterum contemplati erimus. 

3° Ut maximum debeamus concipere gaudium , quod tantum 
thesaurum intra nos, nimirum in anima nostra, in corde nostro, in 
omnibus animae viribus, in omnibus corporis partibus habeamus, 
cum tota potentia, sapientia, bonitate omnibusque perfectionibus 
et divitiis suis. 

Oritur etiam ex eadem consideratione ingens in periculis om- 
nibus fiducia. Si enim Deus non solum intra nos est , sed etiam 
undique exterius nos circumdat et ambit, quis poterit nobis nocere, 
nisi ipse id peculiariter permittat? 

4 0 Ut semper, tamquam in praesentia Dei cum magna reve- 
rentia versari debeamus. (Cf. ea, quae hac de re supra p. 237 
declaravimus.) 

Articulus vii. 

DE PROVIDENTIA DIVINA. 

Praenotiones. Providentia lato sensu sumpta est actus 
ille Dei, quo universarum et singularum rerum ordinem 
ab aeterno certa provisione decernit et in tempore ex- 
sequitur. 

Ad providentiam, ait S. Doctor, duo pertinent, scilicet 
ratio ordinis rerum provisarum in finem et exsecutio huius 
ordinis, quae gubernatio dicitur l . 

Porro ipsa ratio ordinis rerum in proprios fines mente 
concepta et voluntate sancita, est providentia sensu strido 
accepta, et haec providentia in Deo est aeterna. Ex- 
secutio vero huius ordinis vel gubernatio non est nisi 
effectus temporalis huius providentiae aeternae. 

Iam vero cum de providentia Dei disserunt philosophi, 
utrumque simul prae oculis habent, ita ut thesim statuant 
hanc generalem: Deus proindentia sua quaecumque ex- 
sistunt, ad fines ab ipso certa praevisione decretos sapien- 
tissime dirigit. 

Neque tamen haec doctrina ab omnibus philosophis 
admittitur; alii enim, quales sunt materialistae, panthei- 
stae, fatalistae, providentiam divinam omnino negant; alii 
vero, quos deisias vocant, influxum huius divinae pro- 
videntiae in res creatas comminuunt, cum contendant 
Deum res, minimas praesertim, non gubernare, sed ab 
initio tantum ipsas disposuisse. 

Fide tamen haec quam declaravimus divina provi- 
dentia firmiter admittenda est. Etenim «Considerate lilia 
agri,» ait Dominus, «quomodo crescunt; non laborant, 
neque nent. Dico autem vobis, quoniam nec Salomon 
in omni gloria sua coopertus est sicut unum ex istis. Si 
autem foenum agri, quod hodie est et cras in clibanum 


1 S. Thorn S. theol. I, q. 22, a. 3. 

mittitur, Deus sic vestit: quanto magis vos, modicae fidei!» 
(Matth. 6, 28 sqq.) Et alibi (10, 29): «Unus passer non 
cadit super terram sine Patre vestro.» 

Concilium vero Vaticanum eandem doctrinam sic de- 
clarat: « Universa , quae condidit Deus y providentia sua tuetur 
atque gubernat , attingens a fine usque ad finem fortiter et 
disponens omnia suaviter .» 

Quae cum ita sint, ut, quid ratio humana de hac re 
perspiciat, sufficienter tradatur, duplici articulo dicemus: 
1. De ordine rerum a Deo provisarum in finem. 2. De 
gubernatione divina rerum omnium mundanarum. 

§ 1. De ordine rerum a Deo provisarum in finem. 

I. De exsistentia huius ordinis. 

Thesis. Beatitudo hominis est finis internus ultimus vel 
relative ultimus huius mundi . 

Status quaestionis. Ex thesi de fine ultimo voluntatis 
divinae iam scimus rerum creatarum omnium finem ab- 
solute ultimum esse gloriam Dei *. Quid autem sit finis 
internus ultimus vel relative ultimus, recolendum est ex 
disciplinis ontologicis 2 . 

Iam vero manifestum est et experientia comprobatum 
diversis rebus diversas a natura et proinde ultimo a crea- 
tore inditas esse inclinationes in fines proprios. Neque 
dubitandum est, quin Deus, utpote infinite sapiens, sin- 
gulos hos fines ad finem absolute ultimum perfectissime 
adaptaverit. 

Quaeritur proinde hic, quomodo de facto Deus di- 
versas illas rerum in proprios fines tendentias inter se 
ordinaverit, et ad propositam quaestionem respondemus: 
Res huius mundi mter se Deus ita ordinavit , ut entia ho- 
mini inferiora sint propter felicitatem hominis , homo vero 


1 Cf. supra p. 243. 2 Cf. vol. I, 31 1. 

ad nullam aliam creaturam ordinetur, sed ad Deum ipsum 
ut primam veritatem et summum bonum agnoscendum . 

Thesis probatio. Ex anthropologia iam scimus finem 
hominis esse beatitudinem oriundam ex contemplatione 
et amore Dei, pro natura sua, perfecto \ 

«Atqui cetera, quae in mundo inveniuntur, Tiatura 
sua et consequenter ex intentione Dei creatoris sunt apta, 
quibus homo iuvetur, ut ad beatitudinem finalem se recte 
disponat. . . . Etenim: a) Res huius mundi homini in- 
serviunt ad vitam vegetativam et sensitivam sustentandam, 
quae vitae sunt fundamenta vitae intellectualis, per quam 
ad beatitudinem suam se praeparare debet b) Res huius 
mundi homini occasionem praebent vires suas intellec- 
tuales studio et inquisitione acuendi et perficiendi, quo 
mediate disponitur ad perfectiorem Dei cognitionem et 
amorem per rerum creatarum contemplationem acquiren- 
dam. . . . c) Omnia, quae in hoc mundo inveniuntur, 
homini materiam praebent uberrimam, circa quam suum 
erga Deum amorem exercitio virtutum omnis generis 
probare, et augere possit.» s 

II. De praestantia huius ordinis. 

Etsi admirabilem mundi ordinem perfecte perspicere 
non possumus, immo multa sunt, quae nos latent, tamen 
ex infinita Dei sapientia concludere possumus nihil esse, 
ne minimam quidem rem , cuius finem proprium et ordina- 
tionem ad finem ultimum Deus perfectissime non praeviderit. 


1 Cf. supra p. 144 sqq. 

2 Boedder 1 . c. p. 338 sq. — Ex quibus omnibus apparet, 
quam recte cum Ecclesia in hymno angelico Deo dicamus : Gra- 
tias agimus tibi propter magnam gloriam tuam ; cum Deus voluerit, 
ut summa sua gloria sit summum bonum nostrum, et cum summum 
bonum nostrum non possit esse nisi summa eius gloria. Quam 
doctrinam egregie exponit Lessius 1 . c. 1 . XV, c. 3, n. 62. 

Gradum vero perfectionis huius ordinationis quod at- 
tinet, sunt qui contenderint ordinem huius mundi ad 
finem absolute ultimum obtinendum ita se habere, ut 
nullum aliud possit esse systema , quod , si Deus illud 
crearet, melius se habere posset. Fautores huius doc- 
trinae, quae optimismus dicitur exaggeratus , inter prae- 
cipuos, sunt Leibniz, Malebranche, Rosmini. 

Contra illos si, duce S. Doctore, viam et rationem 
sequimur, de praestantia huius ordinis haec sunt tenenda : 

1. Hic mundus ^/relative optimus , i. e. ordo ille, quem 
Deus inter diversos diversarum rerum fines instituit, talis 
est, ut perfectissimo modo ad illum gradum gloriae Dei 
et felicitatis hominis sit adaptatus, quem Deus intendit. 
Sequitur ex infinita Dei sapientia, bonitate, potentia. 

2. Hic mundus non est absolute optimus , ut tenent fau- 
tores optimismi exaggerati. Hic mundus enim est finitus, 
et materialiter et formaliter spectatus \ Ergo maiorem 
potuit habere gradum entitatis, quo excellentius bonitatem 
divinam similitudinarie participaret vel Deum glorificaret. 

§ 2. De gubernatione divina omnium rerum mundanarum. 

I. De gubernatione divina generatim. 

Thesis. Deus res munda 7 ias omnes et singulas , vel mi- 
nimas, sapientissime gubernat. 

Status quaestionis. Priore thesi statuimus Deum, sa- 
pientissima provisione , singulas res ad finem ultimum 
ordinasse. 

Ulterius vero progrediendo hic contendimus Deum 
non solum singulis rebus fines suos statuisse, sed etiam 
creaturas omnes, vel minimas, ad finem ab ipso consti- 
tutum continuo dirigere, idque sapientissime. 


1 Cf. vol. I, 389 et 394. 

Thesis probatio. I. Directa (Ex natura Dei et crea - 
turarum). Creaturae enim directione divina indigent, ut 
in finem tendere possint. In finem enim suum non ten- 
dunt nisi operando ; operari vero non possunt, nisi Deus 
eas adiuvet, non solum apte eas ad finem disponendo, 
sed etiam in ipsis operationibus cum iis concurrendo con- 
cursu illo immediato, de quo supra diximus *. Tali vero 
concursu omnes res mundanae, sive magnae sunt sive mi- 
nimae , continuo indigent : principium enim motus vim 
habet universalem. Ergo ad finem suum Deus omnes 
res vel minimas dirigit, idque sapientissime, cum defectus 
in Deo nullus possit inveniri. Ergo Deus res mundanas 
omnes et singulas, vel minimas, sapientissime gubernat. 

II. Indirecta 1. (Argumento per absurdum.) Neque 
enim admitti potest Deum vel nescire, quomodo con- 
currendo in finem res conducat, vel ipsum non posse, vel, 
si potest, nolle res illas omnes vel minimas ad finem 
conducere. Quae omnia et sapientiae et potentiae et 
bonitati Dei aperte repugnant. «Cum optimi sit», ait 
S. Doctor, «optima producere, non convenit summae Dei 
bonitati, quod res productas ad perfectum non producat. 
Ultima autem perfectio uniuscuiusque est in consecutione 
finis. Unde ad divinam bonitatem pertinet, ut, sicut pro- 
duxit res in esse, ita etiam eas ad finem perducat, quod 
est gubernare.» 1 2 

2. (Argumento negativo.) Praecipua enim ratio, quae 
contra divinam Providentiam gubernantem affertur, est 
exsistentia malorum, sive physicorum sive moralium, in 
hoc inundo. Sed ex his malis physicis vel moralibus 
nihil legitime inferri potest contra divinam Providentiam. 

Primo enim, cum ratione evidenter constet Deum 
res mundanas omnes gubernare, exsistentia mali physici 


1 p. 216 sq. 

* S. Thom., S. theol. I, q. 103, a. I. 

vel moralis non facto gubernationis divinae, sed modo 
ipsius obscuritatem offundit. Ex quo hoc unum legitime 
inferre licebit, intellectum scilicet humanum esse imbecil- 
liorem, quam ut ordinem a Deo sapientia infinita institu- 
tum proprio lumine possit perfecte investigare. Exsisten- 
tiam vero horum malorum cum gubernatione divina 
sociari non posse, a nemine evidenter ostendi potest. 
Mala enim physica ex se non impediunt veram hominis 
felicitatem, quae non in his bonis inveniatur terrestribus ; 
mala vero moralia Deus non approbare, sed permittere 
tantum dicendus est; id quod sapientiae vel iustitiae vel 
misericordiae eius aperte repugnare , nemo ostendere 
potest. 

2. Immo vero experientia scimus Deum de malis fa- 
cere posse bonum. Mala enim physica in ipsis homini- 
bus, qui illis afficiuntur, futuram beatitudinem promovent, 
aliis vero variarum praebent virtutum occasiones ; ex per- 
missione vero mali moralis habetur bonum iustitiae vindi- 
cativae, bonum patientiae martyrum, bonum poenitentiae, 
bonum misericordiae veniam conferentis etc. 1 

II. De gubernatione hominis speciatim. 

Thesis. Hominem ad finem ultimum Deus ita dirigit, 
ut ad beatitudinem formalem in altera vita obtinendam homo 
his in terris per rectum usum liberi arbitrii ipse sese dis- 
ponere debeat. 

I. Et primo quidem manifestum est hominem his in 
terris relative ad beatitudinem suam formalem obtinendam 
esse liberum. Etsi enim necessario tendit eius voluntas 
in bonum universale vel omne bonum indefinite sumptum 
(p. 72 et 78), etsi Deus est in concreto illud summum 
bonum, quod tendentiae illi correspondeat (p. 140 sqq.), 


1 Cf. S. Thom ., S. theol. I, q. 58, a. 2 ad 3 ; item Hontheim 
1. c. p. 812 et Boedder 1. c. p. 355. 

Reinstadler, Elem. philos. schol. IL 17 

in praesenti tamen vita ipse a nobis non evidenter et 
necessario apprehenditur ut bonum omnino perfectum 
(p. 84) : neque proinde necessario voluntas humana fertur 
in Deum aut in bona particularia, quae apprehenduntur 
ut conducentia in ipsum. 

II. Posita vero hac libertate , necessaria conexio ad- 
mittenda est inter rectum usum libertatis et beatitudinera 
assequendam exsistens, talis scilicet ut ex recto usu liber- 
tatis homo felicitatem suam obtineat, ex malo vero usu 
ab ipsa deficiat. Etenim: 

1. Conexio necessaria ponenda est inter usum vel 
exercitium libertatis et beatitudinem. Libertas enim prae- 
stantissimum est inter omnia quae Deus creaturae suae 
praestitit bona. Iam vero nisi haec necessaria conexio 
exsisteret, praestantissimum illud bonum ipsi fini ultimo 
creationis non esset subordinatum, quod admitti non pot- 
est. Deus enim omnes res huius mundi visibiles inferio- 
res pulcherrimo ordine sapienter ordinavit: a fortiori 
proinde libertati hominis ordinem praescripsit. 

Praeterea neque finis mundi ultimus extrinsecus (gloria 
Dei) , neque finis ipsius ultimus intrinsecus (beatitudo 
hominis) perfecte obtineri potest, nisi haec libertatis cum 
beatitudine conexio necessaria admittatur 


1 «Le libre arbitre resume les plus hautes prerogatives accor- 
dees par Dieu a sa creature. Or, supposd que robtention ou la 
privation de la fin suprSme de la nature humaine nfe fussent pas 
li£es au bon usage ou k 1’abus du libre arbitre , le libre arbitre 
n’aurait pas le caractere d’un moyen subordonne a la fin supreme 
de la crdation. Donc les plus hautes perfections du monde cree 
ne seraient pas subordonnees a la fin supreme de la creation; 
cela n’est pas possible. — De fait, considdrons la fin supreme de 
la nature humaine du cotd de Dieu et du c6td de Thomme. Du 
cote de Dieu : que serait la gloire de Dieu sans liberte ? que 
vaudraient aux yeux du Createur des hommages forcls ou Thomme 
ne serait que Tinstrument passif de sa volonte toute-puissante ? 

2. Conexio vero illa necessaria talis debet esse, ut ex 
recto usu libertatis homo felicitatem suam obtineat, ex malo 
vero usu ab ipsa deficiat. Sapientia enim et iustitia et bo- 
nitas Dei omnino requirunt, ut homo secundum exigentiam 
rationis vitam suam ordinans ad finem suum perveniat; 
absurdum autem et Deo infinite sancto et sapienti indignum 
est admittere homines inordinate viventes aeque ac ipsius 
ordinis recti amantes ad beatitudinem pertingere posse 1 . 

Potest proinde fieri, ut sub ipsa Dei gubernatione 
quidam homines a fine relative ultimo vel beatitudine 
eorum formali excidant. 

Sed ulterius 

Quaeritur, num homo possit ex fine suo ita excidere, ut 
aeternis poenis crucietur. 

Dubia. Videtur homo non posse ita a fine suo de- 
ficere, ut in aeternum puniatur. Nam: 

1. Aeternitas poenarum videtur iustitiae Dei adversari. 
Iustitia enim Dei exigit, ut poena crimini sit proportio- 


Du cote de Thomme : la felicitd de 1’homme serait-elle complete 
s'il n’avait conscience de 1 ’avoir librement conquise et de la devoir 
pour une part a son propre effort?» ( Mercier , Psych. p. 565 ). 

1 «Donc le bon ou le mauvais emploi de la liberti morale 
doit €tre la cause determinante de 1 ’obtention ou de la perte du 
bonheur supr 6 ine ; et , par consdquent , le juste qui , au terme de 
1’epreuve , se trouvera dans 1’ordre moral, aimant librement Dieu 
par dessus tous les biens crees, entrera en possession du bonheur, 
tandis que le coupable qui, k 1 ’heure fatale de la cessation de 
lepreuve, se trouvera dans un dtat de ddsordre moral, en oppo- 
sition voulue avec Dieu, sera prive du bonheur; frappe du malheur 
suprSme il demeurera en consdquence irrdvocablement fixe dans 
cet £tat de damnation desesperee. ,Ou 1’arbre tombera', dit 1’Ecri- 
ture, ,il restera.* La raison repugne a 1’idde que, dans la lutte 
entre les abus de la liberte et le devoir, entre la crdature insou- 
mise et le cr^ateur misdricordieux qui aujourd’hui la supporte, le 
demier mot resterait a la rdvolte impunie» (. Mercier 1 . c.). 

17* 

nata. Sed poena aeterna non est proportionata culpae 
temporali. Culpa enim per modicum tempus duravit, 
poena autem aeterna numquam cessabit. 

2. Praeterea videtur sapientiae Dei adversari. Nam sa- 
pientis poena semper debet esse medicinalis. Neque enim 
reus punitur, ut puniatur, sed punitur, ut corrigatur. Atqui 
poena aeterna non est medicinalis : nec pro ipso reo, qui 
post mortem emendari non potest ; nec pro aliis, cum in 
aeternitate nulli sint futuri, qui per hoc corrigi possint. 
Ergo repugnat Dei sapientiae. 

3. Denique videtur etiam bonitati Dei adversari. Ens 
enim infinite bonum non est crudele. Videtur autem ali- 
quid crudele hoc, quod Deus creaturam, quam fecit 
ad beatitudinem, omnino miseram esse sinat. Ergo . . . 

Sed contra est fides Ecclesiae catholicae circa ex- 
sistentiam inferni. Proinde sit 

Thesis. Aeternitas poenarum aliqua ex parte suadetur 
ratione ; ad minus evidenter ostendi non potest ipsam rationi 
repugnare. 

Status quaestionis. Non agitur hic de aeternitate poe- 
narum theologice inspecta; sub hoc enim respectu fide ] 
certum est poenas impiorum esse aeternas. Sed quaeri- 
tur, num ratione sola haec aeternitas demonstrari possit. 

Admissa proinde aeternitate vitae animae, quaeritur 
hic, num possint aliquae saltem animae humanae aeternis 
poenis cruciari ; ad minus , utrum aeternitas illarum 
poenarum rationi repugnet necne. 

Quaestio sic posita negatur: 

implicite ab illis omnibus , qui negant immortalitatem 
animae ; 

explicite a nonnullis ex hodiernis , qui contendunt 
animam immortalem non posse aeternis poenis cruciari, 
quia hoc illius Dei, quem sibi fingunt, bonitati, sapientiae, 

iustitiae adversetur. 

Contra illos omnes probamus thesim nostram per 
partes. 

Thesis probatio. Pars I Aeternitas poenarum aliqua 
ex parte suadetur ratione . 

1. Peccato enim gravi, quod dicitur mortale, infinita 
Dei maiestas graviter violatur, iniuria scilicet omnem 
mensuram quodammodo excedente. Ad reparandam 
proinde talem iniuriam requiritur poena sub aliquo saltem 
respectu non mensurabilis. Sed poena reproborum, cum 
sint creaturae finitae, non potest esse infinite intensa: re- 
manet ergo, ut admittatur poena infinita sub respectu 
durationis. 

2. Poena aeterna reproborum requiri videtur, ut sanctio 
legis moralis sit sufficiens. 

Pars II. Ad minus evidenter ostendi non potest aeterni- 
tatem poenarum rationi repugnare. 

Etenim, ut ratio repugnantiam illam inter aeternitatem 
poenarum et divina attributa evidenter cernere possit, 
requiritur, ut habeat clarum et distinctum conceptum 
malitiae peccati mortalis et Dei attributorum. Porro haec 
duo non satis nobis nota sunt. Ergo ratio repugnantiam 
evidenter videre non potest l . 

Responsio ad dubia. Ad 1 dicendum commensuratio- 
nem poenae ad crimen repetendam esse non ex duratione 
criminis, sed ex gravitate eius. 

Ad 2 vero notandum poenam non necessario debere 
esse medicinalem pro ipso reo tantum, sed etiam pro 
aliis ; praeterea poenae sunt ad correctionem, non solum 
quando infliguntur, sed etiam quando determinantur. 

Ad 3 denique S. Doctor ( 1 . c.) : «Non enim», inquit, «est 
conveniens divinae bonitati, ut totum unum genus crea- 


1 Cf. hac de re S. Thom., S. theol. Suppi, q. 99, a. I. 2. 3. 

turae deficiat a fine, propter quem est factum. Unde 
nec omnes homines nec omnes angelos damnari con- 
venit. Sed nihil prohibet, quin aliqui vel ex homini- 
bus vel ex angelis in aeternum pereant, quia divinae 
voluntatis intentio impletur in aliis, qui salvantur. Ex 
his omnibus autem rite perpensis apparet quidem in Deo 
virtus vindicationis seu severitatis, non autem vitium cru- 
delitatis, quae consistit in eo, quod quis excedit in poena, 
ex animi asperitate compati nescientis poenam ultra iu- 
stum modum exaggerans.» 

Scholion. Cum felicitatem hominis Deus non intendat 
propter ipsam, sed propter gloriam suam externam, finis 
ille relative ultimus non nisi secundarius 1 2 est, praesertim 
cum a Deo non absolute intendatur, sed sub condicione 
tantum, ut creatura libera se ad ipsam consequendam 
disponat. 

Unde finis ille secundarius non necessario in omni- 
bus obtinetur, ita ut aliqui avertendo se libere a Deo, a 
beati tudine excidere possint. Nihilominus, cum efficacia 
divinae voluntatis in eo potissimum ponenda sit, quod 
finis eius primarius semper obtineatur, quaerenti, num vo- 
luntas Dei semper impleatur, cum S. Doctore affirmative 
respondendum est: «Cum voluntas Dei», inquit, «sit uni- 
versalis causa omnium rerum, impossibile est, quod divina 
voluntas suum effectum non consequatur. Unde quod 
recedere videtur a divina voluntate secundum unum or- i 
dinem, relabitur in ipsam secundum alium : sicut peccator, 
qui, quantum est in se, recedit a divina voluntate pec- 
cando, incidit in ordinem divinae voluntatis, dum per 
eius iustitiam punitur.» 1 

Quomodo vero divina Providentia sese habeat relative 
ad aeternam damnatorum reprobationem , sola ratione 

1 Cf. vol. I, 3 ii. , 

2 S. Thotn ., S. theol. I, q. 19, a. 6. ^ 


N ^'\Digitized by Google 


i 



DE PROVIDENTIA DIVINA. 


263 


cognosci non potest, praesertim cum ipsa poenarum 
aeternitas sit dogma non ratione demonstrandum, sed fide 
tenendum. Quid autem ratio humana revelatione illumi- 
nata de inscrutabilibus Dei iudiciis hac in re declaret, 
sacra docebit theologia. 

Interim, quomodo homo recto libertatis suae usu ad 
aeternam felicitatem sese ipse disponere debeat, hoc 
qui iam sequitur tractatu declarabimus. 

Regi autem saeculorum immortali , invisibili, soli Deo , honor 
et gloria in saecula saeculorum. Arnen. 

(1 Tim. I, 17.) 

PRAENOTIONES. 


I. Ethicae definitio. Ethica (^Oo;) est: scientia recti 
ordinis actuum, humanorum per suprema eius principia , na- 
turali lumine comparata . Dicitur: 

1. scientia , i. e. cognitio per causas, sicut rem vol. I, i 
definivimus. 

2. recti ordinis actuum humanorum. Quibus verbis 
indicatur obiectum ethicae. 

a) Obiectum enim eius materiale sunt actus humani 
i. e. actus illi, qui ab homine deliberate et libere ponun- 
tur K Actus proinde, qui vocantur hominis , actus spon- 
tanei et actus non voluntarii 1 2 , cum a voluntate electiva 
non procedant, in ethica per se non considerantur. Qua 
nota ethica iam distinguitur ab omnibus aliis scientiis, 
quae de actibus humanis non disserunt, puta ab onto- 
logia vel a cosmologia; convenit vero cum iis, quae de 
ipsis his actibus agunt, etsi sub alio respectu, ut fit in 
anthropologia, ubi de natura et exsistentia libertatis in- 
stituitur sermo. 

b) Obiectum autem formale ethicae est « rectum morale », 
seu ordo debitus in illis actibus humanis ponendus, ut 
finem suum libera voluntas assequi possit. Rectitudo 
proinde illa, qua constituitur obiectum formale ethicae, 
non est rectitudo qualiscumque actuum etiam liberorum, 
sed est rectitudo illa, quae homini convenit praecise qua- 
tenus homo est, et ex qua fit , ut dici possit homo bonus. 


1 Recole quae de voluntario supra p. 73 sq. declarata sunt. 

2 Cf. supra p. 74 . 

Qua ex parte ethica distinguitur ab omnibus aliis 
scientiis, quae de actibus humanis quidem disserunt, sed 
in ipsis rectum ordinem vel nullo modo considerant 
(anthropologia) vel, si considerant, non illum praecise 
declarant, qui homini convenit, quatenus homo est, sed 
prout e. g. grammaticus, logicus, faber est. «Non enim 
dicitur simpliciter aliquis homo bonus ex hoc, quod est 
sciens, vel artifex; sed dicitur bonus solum secundum 
quid, puta bonus grammaticus, aut bonus faber.» 1 2 * 

3. per suprema eius principia , ut distinguatur ethica 
a scientiis aliis ethicis inferioribus, quae de recto quidem 
morali disputant, sed non nisi principiis ab ethica mu- 
tuatis. Tales sunt e. g. paedagogia, iurisprudentia, oeco- 
nomia politica *. 

4. naturali lumine comparata . Quibus verbis expri- 
mitur nota, qua ethicam distinguimus a theologia morali. 
Haec enim, quamquam de recto ordine actuum huma- 
norum per suprema eius principia disputat, obiectum 
tamen suum non sub eodem lumine considerat ac ethica, 
quia principia sua non e solo rationis naturalis lumine, 
sed etiam ex divinae revelationis deposito et legibus ec- 
clesiasticis depromit 8 . 

Actus humanos non raro vocant actus morales (a voce 
moris), quia ex eorum frequentia specialis ille mos oritur, 
qui dicitur consuetudo et definitur : frequens idem agendi 
modus ex libera determinatione ortus 4 * * . 


1 S. Tkom., S. theol. I, II, q. 56, a. 3. — Cf. cum iis, quae 
de obiecto formali logicae (vol. I, 9 et 10) diximus. 

2 Oeconomiam politicam illam vocant scientiam, quae est de 
divitiarum copiis producendis , commutandis , distribuendis , insu- 
mendis vel consumendis. 

8 Cf. Theod. Meyer, Instit. iuris natur. I, xi. 

4 «Actus humanus, actus liber et actus moralis non re sed 

ratione distinguuntur. Actus dicitur humanus, quatenus est homini 

proprius quoad modum; liber, quatenus procedit a voluntate sine 

Unde factum est, ut moralia dicantur ea omnia, quae 
quocumque modo ad actus humanos referuntur, sive ut 
principium vel condicio (libertas, lex, conscientia, virtus, 
alia), sive ut circumstantia vel effectus (meritum, demeri- 
tum, peccatum). Ethicam proinde, cum de actibus illis 
moralibus agat, sive per se (actus humani), sive per acci- 
dens (quae ad ipsos referuntur) , nonnulli vocant philo- 
sophiam moralem 1 . 

II. Ethicae divisio. Duas huius tractatus distinguemus 
partes : 

In priore principia ethicae generalia perscrutabimur: 
quae est ethica generalis. 

In altera haec principia ad speciales hominis relationes 
applicabimus: quae est ethica specialis . 


intrinseca determinatione ad unum ; moralis , quatenus aptus natus- 
que est ad mores efficiendos» ( Cathrein , Philos. moralis [ed. 3] p. 2). 
1 Cf. Cathrein 1 . c. p. 1 et 2. 

LIBER I. 

DE NATURA MORALITATIS. 

PRAENOTIONES. 

Ad naturam moralitatis dignoscendam inquirendum 
primum est, quanam ratione constituatur bonitas et malitia 
moralis actuum humanorum. Sunt enim bonitas et malitia 
moralis quasi species moralitatis in genere. 

Iam vero actus humani bonitatem in genere scimus 
esse eius convenientiam cum appetitu . Ad fundamentum 
vero huius convenientiae attendentes triplicem in illo 
distinguere possumus bonitatem specialem. 

I. Primo enim appetitui convenit, quia est ens: et in 
hoc consistit eius bonitas transcendentalis 3 a qua numquam 
deficere potest, nisi ab ipso esse deficiat. 

II. Potest vero cum appetitu convenire actus humanus, 
non tantum quatenus est ens, sed quatenus est ens deter- 
minatae illius naturae, propter quam dicitur actus humanus 
(«actus, qui ab homine deliberate et libere ponitur»). 
Tunc autem sub duplici respectu considerari potest. 

i. Non raro enim in ipso non respiciuntur nisi entitates 
vel perfectiones, quibus constituitur eius natura physica . 

N 

Sub quo respectu specialis quaedam in ipso apparere 
potest bonitas. Ex eo enim, quod entitates omnes vel 
perfectiones habet , quas habere debet, ut sit actus voluntatis 
deliberaie et libere positus , oritur convenientia quaedam 
cum appetitu, quae dicitur eius bonitas physica. 

Bonitati illi physicae proinde officiunt quaecumque 
deliberationem et libertatem impediunt, qualia sunt igno- 
rantia et inad vertentia , concupiscentia, metus, violentia. 
Unde fit, ut actus humani possint esse alii aliis physice 
magis minusve boni, immo possint recte dici physice mali. 

2. Sed actus humanus physice vel perfectissimus aliam 
etiam acquirere potest perfectionem, ex qua oritur nova 
quaedam cum appetitu convenientia, quae dicitur eius 
bonitas moralis. Quae perfectio consistit in recto usu 
libertatis l . Potest proinde fieri, ut actus humanus physice 
bonus, immo optimus, moraliter sit malus, quando scilicet 
homo post perfectam deliberationem sine ulla determina- 
tione, sed liberrime, agit contra exigentiam regulae moralis. 

Proprietas vero actuum humanorum, secundum quam 
vel recti (moraliter boni), vel non recti (moraliter mali) 
censentur, dicitur generatim eorum moralitas. Est enim 
moralitas vox generica notionem universalem exprimens, 
quae ad bonitatem et ad malitiam, immo ad indifferentiam 
moralem sese extendit. 

Iam vero proprietatem illam in relatione actuum hu- 
manorum ad finem ultimum hominis fundari ex iis per- 
spicuum est, quae supra de beatitudine formali hominis 
(p. 144) et de speciali eius directione in finem ultimum 
(p. 257) diximus. 

Ut autem in re tanti momenti praecipuis quae de 
natura moralitatis excogitatae sunt falsis sententiis occur- 
ramus , primum duplicem hic quaestionem solvendam 
suscipimus. Quaeritur enim : 


1 Cf. supra p. 267. 

I. Utrum discrimen, quod inter actiones moraliter 
bonas et actiones moraliter malas homines communiter 
ponunt, sit ipsis actionibus intrinsecum an extrinsecum. 

II. Si intrinsecum est illud discrimen, qualis sit ratio 
illa obiectiva, ex qua oritur. 

Caput i. 

DE EXSISTENTIA INTRINSECI DISCRIMINIS 
INTER BONUM ET MALUM MORALE. 

Thesis. Sunt actiones intrinsece honestae vel inhonestae. 

Status quaestionis. Esse discrimen aliquod inter di- 
versas actiones morales, ita ut dividi possint in actiones 
honestas et inhonestas , communiter a philosophis ad- 
mittitur. Sed de natura huius discriminis non con- 
veniunt. 

i. Multi enim rationem huius discriminis actionibus 
ipsis omnino extrinsecam esse volunt, quorum sententia 
vocatur positivismus moralis. Ad duas vero classes asser- 
tores huius sententiae reduci possunt: 

a) Prior est classis eorum, qui rationem huius discri- 
minis ab ipso homine ortam esse contendunt; et 

a) alii quidem a legibus civilibus, ita Hobbes 1 ; 

3) alii ab opinione publica et traditioTU , inter quos 
St-Lambert (1717 — 1803) multique moralitatis «indepen- 


1 Thomas Hobbes (1588 — 1679), philosophus Anglus et em- 
pirismi parens. Multa de rebus moralibus , religiosis , civilibus 
conscripsit. Inter alia haec docet: «Regulas boni et mali, iust 
et iniusti , honesti et inhonesti esse leges civiles , ideoque , quod 
legislator praeceperit, id pro bono, quod vetuerit, id pro malo 
habendum esse. . . . Ante imperia iustum et iniustum non exsi- 
stere . . . actionemque omnem sua natura adiaphoram esse; quod 
iusta vel iniusta sit , a iure imperantis provenire. Reges igitur 
legitime , quae imperant , iusta faciunt imperando ; quae vetant, 
vetando iniusta» (De Cive c. 12, § 1). 

dentis» quam vocant patroni hodierni (Aug. Comte, 
t 1857, Stuart Mill, f 1873); vel ab evolutione quadam 
dialectica: cuius systematis inter fautores praecipuos no- 
minandus est Paulsen ‘. 

b) Altera vero classis rationem illam in libera Dei 
voluntate ultimo reponit. Ita Pufendorf (1632 — 1694). 

2. Nos vero cum scholasticis contendimus discrimen 
illud oriri ex ratione actionibus quibusdam omnino in- 
trinseca , ita ut earum honestas vel inhonestas a nullius 
voluntatis, ne divinae quidem, arbitrio pendeat. 

Concedimus quidem esse actiones, quae ideo tantum 
sunt moraliter bonae vel malae, quia sunt lege aliqua 
praeceptae vel prohibitae. Sed praeterea contendimus 
esse saltem aliquas actiones, quae independenter ab omni 
voluntate sint per se bonae vel malae, et proinde ideo 
praecipi vel prohiberi debeant , quia sunt honestae vel in- 
honestae. 

Thesis probatio. I. Demonstratio directa . 

1. Ex communi et perpetua hominum persuasiofie. Ho- 
minum enim iudicia, etsi in multis actionibus diiudicandis 
saepenumero differunt, sive propter insufficientiam intel- 
lectus, sive propter influxum passionum mentem nubibus 
obducentium, in nonnullis tamen omnino conveniunt et 
semper convenerunt. Omnes enim invincibili quada?n 
persuasione iudicant non omnes actiones ex se esse in- 
differentes, sed esse discrimen quoddam essentiale inter 
plures, alias scilicet esse necessario honestas, alias neces- 
sario inhonestas. Sic omnes homines sentiunt mentiri 


1 Vide de hac re Cathrcin , Recht, Naturrecht und positives Recht 
(Frib. 1901) p. 8, responsum ad quaestionem: «Giebt es auf dem 
Rechtsgebiete allgemeine , unwandelbare Begriffe und Grundsatze, 
insbesondere einen allgemein gtiltigen Rechtsbegriff ?» Item p. 76 : 
«Ist der Staat die Quelle alles Rechtes?» et p. 89: «Ist die Volks- 
iiberzeugung oder der Volksgeist die letzte Quelle des Rechtes?» 

Reinstadler, Elem. philos. schol. II. l8 

necessario turpe esse, veracitatem vero honestam, alia 
eiusmodi, sicut rem supra (p. no sq.) iam declaravimus. 
Item discrimen illud omnes eadem certitudine his actioni- 
bus tam intrinsecum et essentiale esse iudicant, ut nulla 
umquam ratione externa, nullo respectu commodi vel in- 
commodi, nulla vel temporum vel locorum variatione, 
nulla umquam, ne divina quidem, voluntate immutari pos- 
sint. Clare enim vident e. g. pietatem colere erga pa- 
rentes numquam incepisse esse bonum, nec umquam fieri 
posse malum, sed esse aeterno et immutabiliter bonum; 
item parentes odio habere non esse ex se indifferens, 
ut sit bonum vel malum , sed necessario esse malum \ 
«Neque impedit, quod homines aliqui sint, qui externe 
contrarium profitentur; cum id non iudicio vere intel- 
lectuali, sed voluntatis potius arbitrio et quasi violenter 
faciant, sibi ipsis videlicet id persuasuri, si quo modo 
possent. Ceterum quidquid isti subiective sentiunt, de- 
trahere nil possunt humani generis persuasioni, quam 
communem fuisse et esse omnium populorum ac tempo- 
rum, non minus historia quam psychologia testatur, et 
quam gentilis quoque philosophia passim supponit.» 1 2 

Sed haec tam universalis, tam constans, tam invin- 
cibilis persuasio aliter explicari sufficienter non potest, nisi 
admittatur fundari in ipso vocis naturae dictamine, in quo 
falsitas esse non potest 8 . 

2. Ex natura ipsa quarundam actionum. Admittendum 
est actiones esse intrinsece bonas et actiones intrinsece 
malas, si sunt quaedam actiones, quae in ipsa sua tendentia 
libera ad obiectum tales sunt, ut per se, abstrahendo ab 
omni lege positiva vel voluntate qualicumque, non possint 
non dirigi in bonum toti naturae humanae conveniens; 
et si sunt actiones, quae in ipsa illa tendentia omnino 


1 Cf. supra p. in et 184. 2 Meyer 1. c. p. 110. 

* Cf. vol. I, 166 et 167. 

sunt incapaces habendi aliam directionem, quam bono 
naturae humanae oppositam. 

Atqui evidenter constat tales esse actiones. Eiusmodi 
enim sunt omnes actiones, quae hominem respectu finis 
ultimi recte disponunt vel ipsum ab illo fine removent, 
ut amor Dei vel blasphemia *. 

II. Demonstratio indirecta. 

1. Argumento negativo. Quaecumque enim ab adver- 
sariis afferuntur contra ipsum factum universalis huius 
persuasionis , de qua supra diximus : a) vel nihil aliud sunt 
nisi turba inanium verborum 2 ; b) vel sunt facta l nuter et 
perperam observata , ut cum de Indis loquuntur, qui pa- 
rentes senescentes occidunt. Mos enim ille, si rite intel- 
legitur, non probat apud Indos pietatem erga parentes 
non exsistere, sed contra, legem naturalem, quae iubet 
parentes colendos esse, ab ipsis revera cognitam, in casu 
illo particulari non recte applicari 1 * 3 * * * * 8 . 


1 Cf. supra p. 274. 

* Audiatur Biichner (Kraft und Stoff, ed. 19 [1898] p. 361): 

«Noch schlimmer lauten die Berichte des erfahrenen Afrikareisenden 
Burton tiber die Neger Ostafrikas. Ihre Vernunft ist nicht wie unsere 
Vemunft und bewegt sich ohne Logik in lauter Widersprtichen. 
Mitleid, Rechtschaffenheit, Dankbarkeit , Vorsorge, Familienliebe, 
Schamhaftigkeit, Wohlwollen, Gewissen und Gewissensbisse u. s. w. 
sind dem Ostafrikaner unbekannte Dinge ; er hat keine Geschichte, 
keine Erzahlungen , keine Poesie , keine Moral , keine Phantasie, 
kein Gedachtnis, kein tiber den nachsten Kreis des sinnlich Wahr- 

nehmbaren hinausreichendes Denken , keine Ahnung von den 
grofsen Geheimnissen des Lebens und des Todes, keine Religion, 
keinen Glauben , aufser dem rohesten Fetischdienst. Er kennt 
keine Trauer oder Schmerz um den Tod von Anverwandten, keine 

Anhanglichkeit zwischen Eltern und Kind; im Gegenteil herrscht 

wie bei den wilden Tieren eine nattirliche Feindschaft zwischen 

Vater und Sohn» etc. (!) 

8 «Den Eingebornen Hinterindiens*, ait Biichner ( 1 . c.), «gilt 

18* 

Quod si universalitatem et constantiam huius persua- 
sionis admittunt, sed ex institutione humana ipsam intro- 
ductam esse contendunt, rationem insufficientem huius uni- 
versalitatis et constantiae afferunt. Res enim tam varia- 
biles, quales sunt hominum leges et iuventutis instituendae 
ratio, fundamentum persuasionis tam constantis et tam 
universalis esse non possunt. 

2. Argumento per absurdum. 

a) « Quoad institutionem humanam. 

Ex hac enim sententia, si vera esse admittitur, a) sequi- 
tur; «Nullam legem vel consuetudinem de facto esse in- 
honestam. Ut enim aliqua lex exsistens vocari possit 
inhonesta, debet adesse aliqua norma hominum libera 
voluntate superior. 

p) «Sequitur etiam turpissimas actiones, parricidium, 
proditionem patriae, periurium etc. , posse fieri honestas, 
si communi suffragio probarentur. 

7) «Ceterum hi auctores fere omnes sibi contradicunt. 
Quam primum enim agitur de assignanda regula, qua ac- 
tiones bonae a malis discerni possint, recurrunt ad aliquam 
rationem intrinsecam. Dicunt v. g. illas actiones esse bo- 
nas, quae conferunt ad bonum privatum vel commune. Atqui 
multae actiones natura sua bono illi prosunt vel obsunt. 

b) « Quoad institutionem divinam. 

ol) «Si vera est sententia adversariorum, Deus potuisset 
praecipere, v. g., ut eum oderimus, blasphememus, peiere- 
mus, quod valde absurdum est. 


nach Dr. J. Helfer (« Asiatische Reisen») ais erste, stets be- 
folgte Klugheitsregel, niemals die Wahrheit zu sagen, auch wenn 
sie zur Ltige gar keine Veranlassung haben. . . .» Sed cur ad 
Indos eosque remotissimos properant, ut talia facta referant ? Nonne 
apud nosmet ipsos inveniuntur, qui tali prudentia in negotiis suis 
utantur? Sequiturne ex eo, ut tales homines intime non sentiant 
mentiri, licet ipsis in tali casu utile sit, in se tamen turpe esse? 

f 3) «Eadem sententia destruit sanctitatem voluntatis di- 
vinae. Haec enim sanctitas in eo est, quod non possit 
velle nisi bonum, ut non possit mentiri vel non stare 
suis promissis, non odisse peccatum, non amare virtutem. 
Sed in sententia adversariorum de eiusmodi sanctitate 
iam sermo esse non potest, quia iam non est alia et im- 
mutabilis regula, cui voluntas divina necessario confor- 
mari debeat. Ad summum dici potest Deum esse sanc- 
tum, quia vult quod vult.» 1 

Quibus omnibus declaratis, elucet veritas vulgatissimi 
illius axiomatis: Quaedam praecipiuntur vel prohibentur , 

I quia bona vel mala sunt ; quaedam vero bona vel mala 
sunt , quia praecipiuntur vel prohibentur. 

r CAPUT II. 

i DE RATIONE DISCRIMINIS INTRINSECI INTER 
I BONUM ET MALUM MORALE. 

Cum inter bonum et malum morale sit discrimen in- 
trinsecum, sequitur, ut et ratio quaedam inveniri debeat 
obiectwa et invariabilis, qua discrimen illud constituatur. 
Quae ratio nobis iam anquirenda est, ut perspicere possi- 
mus, in quonam ipsa ratio bonitatis vel malitiae vel in- 
differentiae moralis consistat. 

1 Articulus i. 

DIVERSAE PHILOSOPHORUM SENTENTIAE DE RATIONE 
MORALITATIS REFERUNTUR. 

Innumera sunt philosophorum placita circa rationem 
moralitatis actuum humanorum. Possunt tamen ad quat- 
tuor praecipue revocari systemata, quae sunt utilitaris- 
mus, empirismus moralis, rationalismus moralis, sententia 
scholastica. 

I. De utilitarismo. Utilitarismus vel eudaemonismus 
est sententia eorum, qui rationem intrinsecam bonitatis 
alicuius actionis in eius utilitate reponunt, ita ut mora- 
liter bonae illae sint actiones, quae utiles sunt, malae 
vero, quae utilitatem impediunt. Pro diversitate autem 
huius utilitatis diversae distinguuntur utilitarismi species. 
Potest enim haec utilitas vel in aliquo positivo vel in 
aliquo negativo considerari. Unde distinguitur: 

1. Utilitarismus positivus , qui bonitatem moralem in 
utilitate quadam positiva reponit. Duplex est: 

a) Utilitarismus privatus vel sensualismus , qui, cum 
felicitatem hominis in fruitione voluptatis terrestris re- 
ponat, moraliter bonum dicit illud, quod voluptatem tem- 
poralem auget; malum vero, quod ipsam minuit. Inter 
veteres, Epicurus, inter recentiores De Lamettrie, Diderot, 
Feuerbach, alii. 

b) Utilitarismus socialis vel altruismus , qui bonitatem 
moralem alicuius actionis in eius convenientia cum felici- 
tate sociali vel communi reponit, ita ut moraliter bonae 
sint actiones, quae felicitatem illam promovent, malae, 
quae ipsam impediunt (Pufendorf, 1632 — 1694; in Gallia, 
positivistae Comte et Littre' ; in Anglia, Stuart Mill, Dar- 
win, Spencer, qui, «theoria evolutionis» quam vocant 
adhibita, utilitarismum ad altiorem formam evehere co- 
natus est). 

2. Utilitarismus negativus , a pessimistis Schopenhauer 
et Hartmann introductus. Iuxta ipsos, cum positiva feli- 
citas sit impossibilis, utilis et proinde moraliter bona illa 
erit actio, quae a miseria liberat *. 


1 «Dem Epikureismus und allen Lustprinzipien scheinbar 
feindselig, dem Wesen nach aber verwandt, ist die Ataraxie der 
Stoiker, welche, um nicht im eigenen Behagen gestort zu werden, 
auch Verzicht auf alie Lust verlangt. Desgleichen ist die schein- 
bar so selbstverleugnende buddhistische Moral durchaus egoistisch. 

II. Empirismus moralis est sententia eorum, qui ratio- 
nem illam reponunt in convenientia actionum cum sensu 
quodam morali , ab intellectu distincto, quo quasi intuiti ve 
apprehendimus, quid sit moraliter bonum vel malum 
(Hutcheson), vel cum gustu quodam morali (Io. Fred. 

| Herbart, 1776 — 1841, philosophiae professor in urbibus 
Koenigsberg et Goettingen). Iuxta Herbart ethica non 
est nisi quaedam pars aestheticae. 

III. Rationalismus moralis ad mentem Kantii. Iuxta 
Kantium felicitas, etsi ut pedisequa virtutis exspectari 
merito possit, tamen ut finis, qui intendatur, voluntati 
non est proposita. Bona voluntas non illa est, quae 
beatitudinem intendit, sed ea sola, quae facit quod lex 


Sie verlangt durch Abwendung vom Leben und seinen Gtitern 
das lebstichtige Wesen im Ich zu ertoten, um so die Seligkeit in 
der Nirvana herbeizuftihren. Schopenhauer griff diese indischen 
Schwarmereien begierig auf und begriindete sie pessimistisch. Das 
Elend des Daseins , welches durch Bejahung des lebsiichtigen, 
unverntinftigen Willens entstanden, mufs durch Verneinung dieses 
Willens beseitigt werden ; • darum ist sittlich gut , was dem Indivi- 
duum die Ertotung des Willens zum Leben ermoglicht. Am besten 
handelt darum gegen den Mitmenschen , wer ihn auf alie Weise 
qualt, und gegen sich selbst, wer den Hungertod stirbt. Ed. 
v. Hartmann sucht dem Egoismus, der in diesen Folgerungen des 
Pessimismus liegt , dadurch zu entgehen , dafs er den Selbstmord 
untersagt, da er ja doch dem Elende der Menschheit im grofsen 
kein Ende mache ; vielmehr solle jeder am Fortschritte der Kultur 
arbeiten , wodurch schliefslich eine allgemeine Vemichtung erzielt 
werde. Hier ist also das tiberhaupt zu erreichende negative Gltick 
der Menschheit Norm der Seligkeit» ( Gutberlet , Ethik und Natur- 
recht [ed. 3] p. 64). — «Also haben nur die aus Mitleid mit dem 
Wohl und Wehe anderer hervorgegangenen Handlungen mora- 
lischen Wert. Alles tibrige ist egoistisch und ohne moralischen 
Wert. Nur sofern eine Handlung aus Mitleid entsprungen, hat sie 
moralischen Wert, und jede aus irgend welchem andern Motiv 
hat keinen» {Schopenhauer, Ethik II, 208 sq.). 

praecipit et unice quia lex praecipit. Lex autem illa 
ponitur ab ipsa ratione practica , quae iuxta Kantium 
idem est ac voluntas , aliis verbis : voluntas humana 
«nomothetica» et «autonoma» est. 

Homo enim secundum Kantium tamquam finis in se 
(«Zweck an sich selbst») exsistit, cui nullus alius finis 
substitui possit , ad quem ipse ut medium ordinetur. 
Proinde, sicut in se ipso homo habet finem suae activi- 
tatis, ita etiam in se ipso habet principium moralitatis 
huius activitatis *. 

Lex autem generalis, qua tota haec moralitas regitur, 
sese manifestat iudicio quodam synthetico a priori, quod 
dicitur « imperativus categoricus» , quia absolute sine con- 
dicione imperat, ut distinguatur ab imperativis hypothe- 
ticis, qui condicionate praecipiunt, v. g. : Si non vis men- 
dicare in senectute, debes laborare in iuventute 2 . 


1 «Nun sage ich : der Mensch und iiberhaupt jedes verniinf- 
tige Wesen existiert ais Zweck an sich selbst, nicht blofs ais 
Mittel zum beliebigen Gebrauche fur diesen oder jenen Willen, 
sondern mufs in allen seinen, sowohl auf sich selbst ais auch auf 
andere verntinftige Wesen gerichteten Handlungen jederzeit zu- 
gleich ais Zweck betrachtet werden. . . . Wenn es denn also 
ein oberstes praktisches Prinzip und , in Ansehung des mensch- 
lichen Willens, einen kategorischen Imperativ geben soli, so mufs 
es ein solches sein, das aus der Vorstellung dessen, was notwendig 
fitr jedermann Zweck ist, weil es Zweck in sich selbst ist, ein 
objektives Prinzip des Willens ausmacht , mithin zum allgemeinen 
praktischen Gesetz dienen kann. Der Grund dieses Prinzips ist: 
die vernunftige Natur existiert ais Zweck an sich selbsU (Nant, 
Grundlegung zur Metaphysik der Sitten, ed. Rosenkranz p. 56). 

* «Die Vorstellung eines objektiven Prinzips, sofern es fiir 
einen Willen notwendig ist, heifst ein Gebot (der Vernunft), und 
die Formel des Gebotes heifst Imperativ. . . . Alie Imperative 
nun gebieten entweder hypothetisch oder kategorisch. Jene stellen 
die praktische Notwendigkeit einer moglichen Handlung ais Mittel, 
zu etwas anderem, was man will (oder doch moglich ist, dafs 

Imperativus autem ille categoricus supremus, ex quo 
omnes alii imperativi deduci possunt («abgeleitet werden»), 
hac sententia a Kantio enuntiatur: Ita age , ut tuae vo- 
luntatis norma numquam non simul principium legislationis 
universalis esse et qua tale agnosci rationabiliter possit 
Sub lumine huius principii voluntas multa imperat, 
quae omnia fieri debent ex sola reverentia legis , quae 
est unicum morale elaterium («moralische Triebfeder»). 
Etenim cum homo sit sibi ipse finis , eius activitas rationalis, 
quatenus rationalis, bona esse non potest, nisi agat in- 
dependenter ab omnibus motivis, quae non sunt pura 
reverentia propriae suae legis : alioquin enim induceretur 
heteronomia *. 


man es wolle) , zu gelangen , vor. Der kategorische Imperativ 
wilrde der sein , welcher eine Handlung ais fiir sich selbst , ohne 
Beziehung auf einen andern Zweck, ais objektiv notwendig vor- 
stellte» ( Kant 1. c. p. 36. 38). 

1 «Der kategorische Imperativ ist also nur ein einziger, und 
zwar dieser: Handle nur nach denjenigen Maximen, durch die du 
zugleich wollen kannst, dafs sie ein allgeineines Gesetz werden» 
( 1 . c. p. 47). Alibi (Kritik der praktischen Vemunft, ed. Rosenkranz 
p. 141, § 7) haec habet: «Grundgesetz der reinen praktischen Ver- 
nunft : Handle so, dafs die Maxime deines Willens jederzeit zugleich 
ais Prinzip einer allgemeinen Gesetzgebung gelten konne.» — Quid 
autem voce «Maxime» intellegat, ipse definit (Grundl. zurMetaph. der 
Sitten p. 46) his verbis: «Maxime ist das subjektive Prinzip, zu han- 
deln, und mufs vom objektiven Prinzip, namlich dem praktischen Ge- 
setze, unterschieden werden. Jene enthalt die praktische Regel, die 
die Vemunft den Bedingungen des Subjektes gemafs (ofters der Un- 
wissenheit oder auch den Neigungen desselben) bestimmt, und ist 
also der Grundsatz, nach welchem das Subjekt handelt ; das Gesetz 
aber ist das subjektive Prinzip, gUltig fiir jedes verntinftige Wesen, 
und der Grundsatz, nach dem es handeln soli, d. i. ein Imperativ.» 

2 «Wenn der Wille irgend worin anders ais in der Tauglich- 
keit seiner Maximen zu seiner eigenen allgemeinen Gesetzgebung, 
mithin , wenn er , indem er Uber sich selbst hinausgeht , in der 

Unde si de ratione interna quaesieris, qua bonum 
morale a malo distinguatur, hoc habebis responsum : «/# 
actionibus humanis moraliter bonum est , quidquid et quate- 
nus secundum dictamen rationis, et unice propter illud, fit ; 
quidquid secus fit, moraliter vitiosum est.'» Ratio proinde 
interna bonitatis alicuius actionis iuxta Kantium sita est 
in con formitate eius cum lege rationis, quatenus agens id 
ipsum vult, quod lex praecipit, et quatenus id vult unice 
quia praeceptum, ex pura reverentia legis. «Deficiente vero 
hac pura intentione, actiones secundum Kantium obiec- 
tive quidem possunt esse , legales*, non vero , morales* 
(sittlich). Immo ne ipsius quidem divinae voluntatis in- 
tuitu aliquid agere haec ,moralitas* permittit; id enim 
esset essentiali ,autonomiae voluntatis* substituere ,hetero- 
nomiam*.» 1 


Beschaffenheit irgend eines seiner Objekte das Gesetz sucht, das 
ihn bestimmen soli, so kommt jederzeit Heteronomie heraus. Der 
Wille giebt alsdann sich nicht selbst, sondern das Objekt durch 
sein Verhaltnis zum Willen giebt diesem das Gesetz» (Grundlegung 
zur Metaphysik der Sitten p. 72). — *Pfiicht ist die Notwendigkeit 
einer Handlung aus Achtung furs Gesetz. ... Es liegt also der 
moralische Wert der Handlung nicht in der Wirkung, die daraus 
erwartet wird, also auch nicht in irgend einem Prinzip der Hand- 
lung, welches seinen Bewegungsgrund von dieser erwarteten Wir- 
kung zu entlehnen bedarf. Denn alie diese Wirkungen (Annehm- 
lichkeit seines Zustandes , ja gar Beforderung fremder Gliickselig- 
keit) konnten auch durch andere Ursachen zu stande gebracht 
werden , und es brauchte also dazu nicht des Willens eines ver- 
niinftigen Wesens ; worin gleichwohl das hochste und unbedingte 
Gute allein angetroffen werden kann. Es kann daher nichts ais 
die Vorstellung des Gesetzes an sich selbst, die freilich nur im 
verntinftigen Wesen stattfindet, soferne sie, nicht aber die erhoffte 
Wirkung, der Bestimmungsgrund des Willens ist, das so vorztlgliche 
Gute, welches wir sittlich nennen, ausmachen» ( 1 . c. p. 20 et 21). 

1 Meyer 1 . c. p. 134. — Ex his omnibus vides, cur illa a 
Kantio excogitata moralitas dicta sit istoicismus moralis ». 

IV. De sententia scholastica. Scholastici communiter 
distinguunt inter moralitatis normam proximam et nor- 
mam remotam. Norma vero moralitatis dicitur ratio ob- 
iectiva , qua actionibus humanis honestas vel inhonestas 
vel indifferentia convenit, quatenus est regula seu criterium 
intellectus nostri in diiudicanda actionum qualitate K Qua 
distinctione adhibita, sic docent: 

1. Norma proxima bonitatis et malitiae moralis pro 
homine est eiusdem natura rationalis, ita ut ratio boni- 
tatis vel malitiae moralis actionum humanarum, formaliter 
considerata, consistat in convenientia vel disconvenientia, 
quam proxime habent cum ratione humana practica, qua- 
tenus haec essentialem naturae humanae rationalis direc- 
tionem in finem exhibet. 

2. Norma ultima bonitatis et malitiae moralis earun- 
dem actionum est ipsa essentia divina, ita ut ratio boni- 
tatis vel malitiae moralis actionum humanarum, formaliter 
considerata, consistat in convenientia vel difformitate, quam 
ultimo habent cum ratione divina conspiciente rerum 
essentias et relationes necessario ex ipsis defluentes in 
contemplatione essentiae divinae *. 

Articulus ii. 

SENTENTIAE ERRONEAE REFUTANTUR. 

§ 1. Refutantur utilitarismus et empirismus moralis. 

Utilitarismus et empirismus moralis, quocumque modo 
haec systemata propugnantur, evertunt moralitatem et 
ducunt ad absurdum. Etenim: 

1. Ex iis, quae supra (p. 272 sqq.) declaravimus, certo 
scirrfus esse moralitatem quandam obiectis intrinsecam } 
necessariam , immutabilem , quae non potest concipi aliter 


1 Cathrein> Fhil. mor. p. 58. 

2 Cf. Caihrein 1. c. p. 70 et Meyer 1. c. I, 147 sqq. 

ac est. Utili tarismus autem et empirismus moralis in- 
ducunt moralitatem subiectivam , relativam, omnino muta- 
bilem, quae scilicet nec eadem remanet in eodem ho- 
mine, nec eadem est in omnibus. Eadem enim actio 
relative ad diversas dispositiones unius et eiusdem ho- 
minis vel relative ad diversos homines diverso omnino 
modo sese habere potest et quoad voluptatem procuran- 
dam et quoad utilitatem afferendam et quoad sympathiam 
(Schopenhauer) excitandam. 

2. Praeterea si utilitarismus vel empirismus admitte- 
rentur, periurium e. g. , homicidium, odium parentum, 
odium Dei, facinora omnia vel atrocissima non solum 
licita, sed etiam bona vel optima esse possunt: bona 
enim essent, dummodo afferrent voluptatem vel utilitatem, 
sive privatam sive publicam , vel excitarent sympathiam. 
Sed haec omnia absurda esse, ratio naturali quodam motu 
dictitat. 

In refutando vero ipso pessimismi principio a Schopen- 
hauer et Hartmann excogitato non est quod immoremur, 
cum satis per se ipsum hoc systema insaniae arguatur. 
Qui mundum enim pessimum esse docet ita, ut in ipso 
nihil nisi miseria inveniatur, eius mens non philosophia 
sed medicina curanda est ‘. 

§ 2. Refutatur stoicismus Kantii. 

1. Argumento negativo. Etenim sententia eius: 

a) Nititur theoria de iudiciis syntheticis a priori, quam 
sine ullo fundamento Kant gratis excogitavit *. Impera- 
tivus enim categoricus iuxta ipsum est iudicium synthe- 
ticum a priori. 


1 Quid de sententia Hartmann specialiter existimandum sit, ex- 
planatum invenies apud Gutberlet 1 . c. p. 73 sqq. 

2 Cf. vol. I, 1 1 3 sq. 

b) Non explicat quod explicandum est. «Magni passus, 
sed extra viam!» Eius enim regula: «Ita age, ut tuae 
voluntatis norma numquam non simul principium legis- 
lationis universalis esse possit», omnino vana est nec ra- 
tionem indicat, qua bonum a malo morali discernere 
possimus. Etenim undenam scire possim, utrum actio 
mea esse possit principium legislationis universalis annon, 
Kant mihi non ostendit l . 

c) In eo vero, quod rationem illam in ipso impera- 
tivo rationis reponit, inepta docet: 

a) quia rationem non ostendit huius absolutae necessi- 
tatis , qua in exercitio nostrae libertatis obligamur * ; 


1 «Kants reines Formalprinzip der Gesetzmafsigkeit kann offen- 
bar eine sittliche Ordnung nicht begriinden. Allerdings mufs das 
Sittengesetz so beschaffen sein, dafs es allgemein gilltig sein kann. 
Dies erfordert die Natur des Sittlichen. Aber es mufs dann im 
einzelnen ein Mafsstab gefunden werden , um zu beurteilen , was 
allgemein gtlltig sein kann. Der rei ne Gesetzescharakter giebt 
dies nicbt. Kant selbst sagt : die Vernunft kann nur das Sittliche 
ais Allgemeingiiltiges hinstellen wollen , er erkennt somit still- 
schweigend an , dafs die Vernunft das Sittliche blofs anerkennt, 
nicht erst hervorbringt durch ihren Imperativ» ( Didio , Die mo- 
derne Moral und ihre Grundprinzipien kritisch beleuchtet [Frib. 
1896] p. 72). 

* *Es bleibt ihm (Kant) also nur das Gebot der Vernunft 
selbst tibrig zur Begrilndung der Moral. Der Mensch selbst, seine 
Vernunftherrschaft selbst mufs jenes oberste Ziel der sittlichen 
Ordnung sein. . . . Jetzt stellt sich aber die Frage wieder : 
Warum soli dieses Vernunftgebot einen absolut sittlichen Cha- 
rakter haben? Hat denn die menschliche Personlichkeit einen 
absoluten Wert? Warum soli alles im Menschen der Vernunft- 
herrscbaft untergeordnet werden ? Warum hat diese Unterordnung 
jenen achtunggebietenden , heiligen , sittlichen Wert ? Darauf hat 
Kant keine Antwort, und darum schwebt auch sein System in der 
buft, da es auf die oberste Frage nicht antworten kann: Woher 
kommt der sittliche Wert des Pflichtgebotes ?» (Didio 1 . c. p. 70.) 


> 

р) quia falso supponit, ut ex communi persuasione 
notum, eam solam voluntatem esse simpliciter bonam, 
quae vult et quod lex rationis praecipit et unice quia 
lex praecipit. Etenim «tantum abest, ut id possit ex 
communi opinione assumi, ut potius eidem adversetur. 
Nam homines saepe .actiones vocant honestas, quae nulla 
lege praecipiuntur, v. g. si quis ultro se servitio paupe- 
rum et aegrotorum vel obsequio patriae mancipet. Multo 
minus hominibus persuasum est has actiones esse tunc 
solum honestas, si unice fiant quia lege praecipiuntur. 
Ex communi enim opinione potest quis honestissime agere 
ex motivo misericordiae, amoris proximi etc.» 1 

d) Falso denique supponit hominem esse finem in se, 
qui nulli alii fini subordinetur. Ultimum enim hominis 
finem in theologia naturali ostendimus esse gloriam Dei. 

2. Argumento per absurdum. Stoicismus enim ille: 

a) Optima quae a natura habemus bene agendi in- 
citamenta e medio tollit, cum doceat moraliter non agere 
qui intuitu praemii vel metu poenae officium suum impleat. 

b) Virtutes misericordiae, caritatis, oboedientiae prae- 
sertim omnino destruit et sic fundamenta verae religionis 
subvertit. «Si Christus dicitur factus esse oboediens us- 
que ad mortem, Kant talem agendi modum non esse 
moralem affirmat. Immo virtus oboedientiae secundum 
Kantium e catalogo virtutum omnino delenda est.» 2 

с) Kant sibi ipsi contradicit. Etenim, ut contra- 
dictionem illam omittamus, qua universam eius inquisi- 


1 Cathrein 1 . c. p. 68 sq. 

8 Caihrein 1 . c. p. 69. — Cf. etiam Kant, Rechtslehre, ubi inter 
alia haec docet (ed. Rosenkranz p. 24) : «Die moralische Personlich- 
keit ist also nichts anderes ais die Freiheit eines vernunftigen Wesens 
unter moralischen Gesetzen : woraus dann folgt , dafs eine Person 
keinen andern Gesetzen ais denen , die sie (entweder allein oder 
wenigstens zugleich mit andern) sich selbst giebt, unterworfen ist.» 

tionem laborare, in disciplinis logicis 1 ostendimus, sit 
unicum pro re, de qua hic agimus, exemplum. Ex una 
enim parte apertis verbis proclamat et totis viribus ut 
indubium et inconcussum statuere contendit voluntatem 
j hominis esse autonomam, hominem esse sibi ipsum finem , 
[ mc alii fini subor dinatum ; et tamen ex alia parte non 
I minus aperte docet nos non esse principes, sed subiectos 
in ordinato illo morum imperio et proinde revera mora- 
liter obligari lege illa suprema, quae iubet Deum dili- 
gendum esse super omnia, et proximum, sicut nosmet ipsos 
diligimus *. 

Articulus iii. 

VERA SENTENTIA PROBATUR. 

I. Probatur pars prior de norma proxima . 

Actio moralis, sicut omne ens, bona generatim di- 
cenda est, si habet perfectionem sibi debitam; mala, si 
perfectione debita caret. Quatenus vero moralis est, haec 
perfectio debita consistit in entitate illa, qua constituitur 
rectus usus libertatis 8 . Sed entitatem illam formalem actus 

i 

j 1 Vol. I, 115 sq. 

I 2 Kritik der praktischen Vernunft, 3. Hauptsttick : Von den 

! Triebfedem der reinen praktischen Vernunft (ed. Rosenkranz p. 209) : 
«Wir sind zwar gesetzgebende Glieder eines durch Freiheit mog- 
iichen , durch praktische Vernunft uns zur Achtung vorgestellten 
Reichs der Sitten, aber doch zugleich Unterthanen, nicht das Ober- 
haupt desselben, und die Verkennung unserer niedern Stufe, ais Ge- 
schopfe, und Weigerung des Eigendiinkels gegen das Ansehen des 
heiligen Gesetzes ist schon eine Abtrtinnigkeit von demselben, dem 
I Geiste nach, wenngleich der Buchstabe desselben erfiillt wiirde. 
Hiermit stimmt aber die Moglichkeit eines solchen Gebotes, ais : 

I Liebe Gott tiber alles und deinen Nachsten ais dich selbst, ganz 
wohl zusammen. Denn es fordert doch ais Gebot Achtung vor 
einem Gesetze, das Liebe befiehlt, und hberlafst es nicht der be- 

I liebigen Wahl, sich diese zum Prinzip zu machen.» 

8 Cf. supra p. 257 sq. et 271. 

moralis habet ex directione rationis. Ipsa enim ratio, 
ad extremum deliberationis, iudicio suo practico voluntati 
ex se indeterminatae, quid agendum sit indicat, ita ut 
electio voluntatis non sit in bonum quodcumque, sed in 
bonum ut praecognitum et iudicatum a ratione. Proinde 
ratio bonitatis vel malitiae moralis ponenda est in con- 
formitate vel difformitate actus liberi cum directione ra- 
tionis, i. e. cum ratione practica. 

Iam vero cum ipse intellectus noster sit cognoscitivus, 
non autem f activus veritatis, manifestum est rationem illam 
ponendam esse in conformitate vel difformitate actus cum 
ratione recta , i. e. conformi veritati obiectivae. Sed ratio 
practica conformis est veritati, si exhibet essentialem na- 
turae humanae directionem in finem a Creatore prae- 
fixum *. Ergo norma bonitatis vel malitiae moralis pro- 
xima est natura rationalis hominis, ita ut rado huius 
bonitatis vel malitiae formaliter constituatur convenientia 
vel disconvenientia, quam actiones morales habent pro- 
xime cum ratione humana practica, quatenus haec essen- 
tialem naturae humanae rationalis directionem in finem 
exhibet. 

II. Probatur altera pars de norma ultima , quae est 
essentia divina . 

Directio enim illa, cui actiones humanas conforman- 
das esse ratio nostra perspicit, naturae humanae naturalis 
est, i. e. ab essentia hominis defluit et in ipsa fundatur 2 . 
Sed quidquid in essentiis rerum invenitur, ultimo funda- 
tur in essentia divina et in actu divini intellectus con- 
spicientis et ordinantis res in finem ipsis conformem. 
Ergo norma ultima moralitatis in essentia divina repo- 
nenda est ita, ut ratio ipsa bonitatis vel malitiae moralis 
actuum humanorum, formaliter considerata, consistat in 
conformitate vel difformitate, quam actiones morales ha- 


1 Cf. supra p. 139 sqq. 253, 257. 2 Cf. supra p. 139 sq. 

bent ultimo cum ratione divina conspiciente rerum es- 
sentias et relationes necessario ex ipsis defluentes in 
contemplatione divinae essentiae. 

Quae tota doctrina a S. Doctore breviter sic declara- 
tur: «In his vero, quae aguntur per voluntatem, regula 
proxima est ratio humana ; regula autem suprema est lex 
aeterna. Quandocumque ergo actus hominis procedit in 
finem secundum ordinem rationis et legis aeternae, tunc 
actus est rectus; quando autem ab hac rectitudine obli- 
quatur, tunc dicitur peccatum.» 1 

Ex quibus elucet sensus et veritas regulae a schola- 
sticis statutae tamquam principium moralitatis: «Sic age , 
ut actus tuus sit secundum rectam rationem », vel : «Illi mores 
dicuntur boni, qui rationi congruunt; mali autem, qui a ra- 
tione discordante 2 


Caput iii. 

DE MORALITATE IN GENERE. 

Articulus i. 

NATURA MORALITATIS IN GENERE DECLARATUR. 

I. Notio. Ex iis, quae hucusque declarata sunt, se- 
quitur, ut moralitas libertatem necessario supponat , sed 
tamen formaliter ab ipsa non constituatur. Illud enim, 
quo formaliter constituitur moralitas, est ipsarum actionum 
liberarum habitudo seu ordo ad rationem. Definiri pro- 
inde potest moralitas in genere, ut sit : « actus dependentia 
a voluntate libere operante et ratione advertente ad regulam 
morum . » 8 


1 S. Thom ., S. theol. I, II, q. 21 , a. i. Cf. etiam Zigliara , 
Summa philosophica III, 33. 

2 S. Thom., S. theol. I, II, q. 100, a. 1. 

3 Cathrein 1. c. p. 50. 

Reinstadler, Elem. philos. schol. II. 19 

II. Elementa. Actus moralis, quatenus spectatur in 
ipso moralitas, duobus elementis essentialibus et proinde 
omnino necessariis constituitur : altero quasi materiali, 
altero formali. 

Elementum materiale est ipsum voluntarium liberum 
in sua entitate physica consideratum, quae potest esse 
optima qua talis , etsi moraliter est malus actus hu- 
manus. 

Elementum formale est ipsa habitudo actus liberi ad 
rationem. Ex quo elemento formali moralitas speci- 
ficatur, ita ut distinguatur moralitas bona et moralitas 
mala pro diversitate huius habitudinis. Si enim talis est, 
ut actus sit conformis cum recta ratione, moralitas actus 
bona est; mala vero, si actus est difformis iuxta princi- 
pium S. Doctoris supra laudatum: «///* mores dicuntur 
boni, qui rationi congruunt ; mali autem, qui a ratione dis- 
cordant. » 

III. De valore moralitatis generatim diiudicando. Ex 
dictis, ad valorem actus humani, qua moralis, diiudican- 
dum haec maxime utilia ultro defluunt. 

i. Cum entitas actus liberi, qua talis, sit de essentia 
actus moralis ut moralis, sequitur, ut, quaecumque officiunt 
eius bonitati physicae, i. e. quaecumque deliberatio?iem et 
libertatem impediunt vel minuunt, ea pariter eo ipso tol- 
lant vel minuant moralitatem actus. Sed ignorantiam, 
inadvertentiam, violentiam, concupiscentiam, metum, pas- 
siones denique omnes scimus deliberationem et liber- 
tatem nonnumquam omnino tollere vel saltem non leviter 
minuere. Proinde in diiudicando valore alicuius actus 
moralis imprimis ad adiuncta illa sedulo attendendum est \ 


1 Recolenda sunt ea, quae supra circa voluntarium declaravimus 
(p. 73 sq.). Item , quae de relatione voluntatis cum intellectu 
(p. 88) et praesertim cum appetitu sensitivo (p. 89 et 90 sqq.) 
diximus. 

2. Et illa quidem inserviunt ad diiudicandum, utrum 
actio quaedam in genere moralitatis constituatur necne, et 
in quantum sit moralis. Ad cognoscendum vero naturam 
specificam alicuius actus moralis qua talis attendendum 
est semper ad eius habitudinem cum ratione. Quae 
logice deducuntur ex iis, quae supra circa esse morale 
actionum humanarum diximus. 

Sit pro re tota unicum exemplum: Petrus feria VI 
ius carnium bibit. Valor huius actus sub respectu mora- 
litatis diiudicandus est. Si bibit, quia per violentiam e. g. 
ipsi infunditur, coactio illa impedit, quominus actio eius 
sit libera, et proinde efficit, ut in genere moralitatis con- 
stitui non possit. 

Si violentiam quidem non patitur, sed sine ulla ad- 
vertentia agit, haec actus intellectus deficientia volunta- 
rium tollit et proinde non minus ac coactio impedit, quo- 
minus actio Petri sit in genere actuum moralium . 

Si libere denique et cum deliberatione agit, iam actus 
eius in genere actuum moralium ponitur. Ad determi- 
nandam vero speciem eius moralitatis, attendendum erit 
ad habitudinem huius actus cum ratione recta. Si con- 
formis est cum ratione, quae ipsam exhibeat ut con- 
venientem naturae rationali humanae (puta ut potionem 
ad sanitatem recuperandam), bona erit; si difformis est 
cum ipsa, quatenus scilicet a ratione repraesentatur ut 
non conveniens, mala erit. 

Articulus ii. 

DIVERSAE MORALITATIS SPECIES EXPLICANTUR. 

I. Moralitatem iam scimus dividi posse in moralitatem 
bonam et moralitatem malam (p. 271 sqq.). 

Sed ulterius quaeritur a philosophis et theologis, utrum 
esse possint actus moraliter indifferenteSy ita ut moralitas 
dividatur in bonam, malam, indifferentem. 

19* 

Iam vero omnes admittunt actus in abstracto conside- 
ratos (in specie) esse multos, qui sint indifferentes. In 
abstracto enim spectatus actus humanus respicitur tantum 
secundum suum obiectum, a quo specificatur, abstrahendo 
a fine operantis et a reliquis circumstantiis, in quibus 
actio elicitur. Taliter vero consideratae multae sunt actio- 
nes, v. g. ambulare, sedere, studere, quae neque positive 
difformes neque positive conformes sunt naturae rationali 
hominis, et proinde sunt indifferentes l . 

Utrum vero in concreto, i. e. considerato fine operantis 
aliisque circumstantiis perpensis (in individuo), actus hu- 
manus possit dici indifferens necne, ab auctoribus in con- 
tentione ponitur. 

Atque communior , quae S. D odoris 2 est, sententia 
tenet nullum actum deliberatum in concreto vel in indi- 
viduo indifferentem esse posse. Cuius sententiae ratio 
praecipua haec est: 

Omnis homo, cum propter finem ultimum a Deo 
creatus sit, ad finem illum ultimum in actibus suis deli- 
beratis aliquo modo, saltem interpretative, tendere debet. 
Quae ultro defluunt ex iis, quae supra circa finem hominis 
(p. 139 sqq.) et ordinationem specialem hominis in finem 
(p. 257) declaravimus. 

Iam vero in omni actione morali individua aut finis 
ille intenditur aut non intenditur : non adest medium. Si 
non intenditur, actio moraliter mala est; si intenditur, 
licet circumstantiae aliae indifferentes sint, eo ipso bona 
est actio. 

Neque enim de hypothesi loquendum est, in qua ex 
aliis circumstantiis actio fieret mala, tunc enim eo ipso 
finis ultimus intendi non potest. 


1 Cf. Cathrein 1 . c. p. 89 sqq. 

2 S. Thom ., S. theol. I, II, q. 18, a. 9. 

Alii vero, inter quos S. Bonaventura 1 , Scotus, Vas- 
quez, contrariam sententiam tenent. «Dicunt enim, ut 
Vasquez ini, II, disp. 52, c. 4: Esse actus indifferentes 
in specie, in confesso est apud omnes; atqui omnis spe- 
cies debet sub se continere aliquod individuum; ergo 
etiam aliqua actio individua seu concreta debet esse in- 
differens.» Ad quod respondent adversarii: « Transm . 
mai. JDist. min.: Omnis species debet sub se continere 
aliquod individuum, ita ut nulla nota individualis accedat, 
nego ; ita ut circumstantia individuans accedat, subdist. : ea- 
que talis, quae relinquat indifferentiam moralem intactam, 
tiego (id enim est, quod quaeritur) ; quae ex statu indiffe- 
rentiae obiectum voluntatis concretum transferat, cone,'» 1 2 
II. Dividitur etiam moralitas in moralitatem sensu im- 
proprio acceptam et moralitatem sensu proprio. 

1. Moralitas sensu improprio accepta , quae dicitur 
etiam obiectiva , est moralitas quae est in obiecto actus hu- 
mani, eique tribuit, ut circa ipsum fieri possit actus hu- 
manus moraliter bonus vel malus. 

Antequam enim homo actum moraliter bonum vel 
malum elicere possit, requiritur, ex dictis, ut intellectus 
ipsi obiectum aliquod ut conveniens vel disconveniens 
proponat. Haec convenientia vero vel disconvenientia, 
quae in obiecto sic considerato invenitur, et quae ratio 
est, ut voluntas illud amplectendo bona vel mala fiat, 
vocatur moralitas obiectiva. 

Dicitur etiam moralitas fundamentalis, quia est ratio, 
propter quam voluntas eam amplectendo bona vel mala 


1 In II, dist. 41, a. 1, q. 3. 

8 Ita apud Lehmkuhl , Theol. moralis I (ed. 9), p. 37. — 
Notandum nos hic de indifferentia morali actionum in ordine natu- 
rali loqui. Quid vero de hac re in ordine supematurali sentiendum 
sit, docet theologia sacra. — Cf. etiam Gutberlet , Ethik und Na- 
turrecht (ed. 3) p. 58* 

moraliter fit. Optime comparari potest cum veritate ob- 
iectiva, quae est fundamentum veritatis, formalis vel logi- 
cae. Sic Deus, quatenus a creaturis amandus, dicitur mo- 
raliter bonus. 

Moralitas haec obiectiva sensu improprio obiectis tri- 
buitur, quia proprie moralia dicuntur non obiecta volun- 
tatis, sed ipsi voluntatis actus. 

2. Moralitas sensu proprio accepta vel moralitas sub- 
jectiva (formalis) est moralitas, quae reperitur in ipso 
actu humano , dum fit . Moralitas obiectiva exsistit etiam 
quando nullus fit actus humanus, moralitas vero subiec- 
tiva tunc solum realis est, quando voluntas de facto libere 
agit. Haec autem moralitas subiectiva est vel materialis 
vel formalis. 

Moralitas materialis est «convenientia vel disconveni- 
entia actus cum regula externa seu lege» ‘, aliis verbis: 
est ipsa tendentia actus liberi in obiectum considerata in 
sua relatione cum ordine rationis obiectivo, nullo respectu 
habito ad iudicium pradicum rationis eius , qui agit . Sic, 
ut exemplo utamur supra allato, actio Petri ius carnium 
bibentis feria VI habet suam moralitatem materialem, 
etiam si Petrus non advertat ad legem, cui haec actio 
opponitur. 

Moralitas formalis est actus «convenientia vel discon- 
venientia cum regula interna seu conscientia agentis», 
aliis verbis : est ipsa illa tendentia libera actus considerata 
prout rationi , i. e. iudicio practico eius qui agit , subes t. 

Talis moralitas proinde diiudicanda est ex ordine ac- 
tionis cum ratione illa practica agentis. Sic actio Petri 
ius carnium bibentis feria VI nullo modo de lege cogi- 
tantis, sed tantum de honesta corporis refectione, suam 
moralitatem formalem habet ex ordine ad rationem prac- 
ticam Petri ad honestam corporis refectionem tantum ad- 


1 Mare 1. c. I, n. 294. 

vertentis, non autem ex ordine ad legem esum carnis 
prohibentem, de qua lege non cogitat. 

«Ex quo patet unam moralitatem posse sine altera 
exsistere, cum nempe homo agit ex conscientia invinci- 
biliter erronea. Ita v. g. actus, qui legi est consentaneus, 
sed quem agens legi oppositum putat, materialiter bonus, 
formaliter malus est; contra, actus legi oppositus, quem 
agens invincibiliter legi conformem existimat, materialiter 
malus est, sed formaliter bonus.» 1 

Manifestum est autem ex iis, quae supra diximus 
(p. 290 sq.), in diiudicando actu alicuius hominis, qua- 
tenus est actus moralis huius hominis, semper attendendum 
esse ad moralitatem formalem. 

III. Tertio denique moralitas dividitur in intrinsecam, 
et extrinsecam, id quod iam ex thesi de actionibus in- 
trinsece honestis vel inhonestis compertum habemus 
(p. 272 sqq.). Moralitas autem dicitur 

« intrinseca } si ex ipsa rei natura oriatur: sic amor 
Dei est intrinsece bonus, odium Dei intrinsece malum; 
dicitur autem 

extrinseca , si ex sola lege positiva exsurgat: sic man- 
ducare carnes die Veneris est extrinsece malum» *. 


LIBER II. 

DE PRINCIPIIS MORALITATIS. 

PRAENOTIONES. 

Principium scimus in genere esse id, a quo aliquid 
procedit quocumque modo. Moralitatem autem hic in- 
tellegimus subiectivam (p. 294), ita ut de principiis ipsius 
actus humani vel moralis hic sermo sit. De quibus gene- 


1 Mare 1 . c. I, n. 294. 2 Mare 1 . c. 

ratim agentes inquirere possumus, quaenam et qualia 
sint ea omnia, a quibus actus humanus quocumque modo 
procedit. 

Iam vero moralitatem a libertate ut a causa quasi 
materiali procedere, scimus ex dictis p. 290. 

Formalem vero suam naturam moralitatem ostendimus 
habere a ratione , quatenus haec essentialem naturae 
humanae directionem in finem exhibet. Ex qua parte 
alia multa moralitatis principia recte distingui possunt. 
Etenim : 

1. Obiectum ipsum cum sua moralitate obiectiva, cir- 
cumstantiae, in quibus actus ponitur , finis, propter quem 
elicitur, principia moralitatis dici possunt eo sensu, quod 
ab ipsis actus humanus fit essentialiter vel accidentaliter 
talis vel talis actus a ratione approbandus vel ab ipsa 
repudiandus. Sic ex parte obiecti e. g. alius est amor 
Dei, alius est actus amoris pecuniae; sic etiam ex parte 
finis operantis alius est eleemosynam largientis actus, si 
fit ad paupertatem sublevandam; alius, si usurpatur ad 
inanem gloriam acquirendam. Quae quidem moralitatis 
principia, obiectum scilicet, circumstantiae, fines, a mo- 
ralistis non raro dicuntur fontes moralitatis. 

2. Ipsum vero dictamen vel ordinatio rationis prin- 
cipium moralitatis dicitur, quatenus exprimit regulam vel 
normam, cui actus humanus conformandus sit, ut usus 
libertatis sit rectus. Quae norma duplex est: 

Alia scilicet extrinseca, vel lex , a qua procedit mo- 
ralitas, quam supra diximus materialem (p. 294). 

Alia intrinseca, vel conscientia, a qua oritur mora- 
litas formalis (ibidem). 

3. Inclinationem denique ad rectum vel pravum usum 
libertatis si consideraverimus, aliud moralitatis principium 
detegemus, habitum scilicet bonum vel malum potentiae 
rationalis. Ex observatione enim psychologica compertum 
habemus habitus bonos vel malos non parum ad actuum 

moralitatem conferre. Unde virtutes vel vitia ipsa recte 
dicuntur principia moralitatis. 

Praecipua proinde quae enumerari possunt morali- 
tatis principia haec sunt: libertas, obiectum, circumstan- 
tiae, finis, lex, conscientia, virtus vel vitium. 

Iam vero de libertate satis multa in anthropologia 
(p. 78 sqq.) diximus. De aliis vero principiis ex professo 
sermo erit in disciplinis theologiae moralis '. 

Quapropter pro munere nostro satis erit , de le- 
gibus, conscientia, habitibus ea tantum hic declaravisse, 
quae in diversis his tractatibus ut philosophice tradita 
praesupponuntur. 


caput 1. 

DE LEGIBUS. 

Articulus i. 

NOTIO LEGIS EVOLVITUR. 

§ 1. Notio legis generatim acceptae. 

Legem hucusque definivimus, ut sit: modus constans 
et uniformis y quem res servant in essendo et in operando 1 2 . 

Et modum quidem constantem, quem res servant in 
essendo y quatenus immutabilitatem associationis elemen- 
torum essentialium exprimit, legem metaphysicam diximus. 
Sic medus constans, secundum quem circulus est rotundus, 
lex metaphysica dicitur. 


1 De fontibus moralitatis (obiectum, circumstantiae, finis) sermo 
erit in tractatu de actibus humanis ( Mare 1. c. n. 296 — 310: «De 
principiis moralitatis» ; Lehmkuhl 1. c. I, n. 28 sq.). De reliquis 
vero, in specialibus tractatibus, qui sunt : Tractatus de legibus ( Mare 
n. 109 — 268 ; Lehmkuhl n. 67 sqq.) ; Tractatus de conscientia ( Mare 
n. 11 — 108; Lehmkuhl n. 39 sqq.); Tractatus de virtutibus ( Mare 
n. 379 — <416 ; Lehmkuhl n. 268 sqq.). 

2 Cf. vol. I, 366. 

Modum vero constantem et uniformem, quem res ser- 
vant in operando , duplicem distinguimus: 

Alius enim invenitur in rebus libertate destitutis, qualis 
est modus constans, secundum quem corpora sibi ipsis 
relicta centrum terrae petunt: quem modum constantem 
in operando legem physicam vocavimus. 

Alius vero deprehenditur in ipsa activitate libera ho- 
minis qua tali, et vocatur lex moralis . Sic modum con- 
stantem et uniformem, secundum quem matres amant 
filios suos, homines gratis non mentiuntur, legem moralem 
philosophi appellant. 

Sed in tota illa explanatione unice attendimus ad 
legem, prout est materialiter et obiective in rebus ad 
certum modum essendi vel operandi directis et regulatis. 
Potest autem eadem illa lex formaliter considerari prout 
est in ipso regulante vel dirigente , et tunc «quaedam re- 
gula est et mensura actuum, secundum quam inducitur 
aliquid ad agendum, vel ab agendo retrahitur» \ 

Quo sensu accepta, lex est ipsum principium legis 
obiective sumptae. Sic, ut de lege morali dicamus, modus 
constans et uniformis, secundum quem matres amant filios 
suos, vel secundum quem homines gratis non mentiuntur, 
procedit ut a principio a speciali quadam lege morali 
formaliter sumpta, quae dicitur lex moralis naturalis, et 
quae tamquam regula docet amorem filiorum esse bonum, 
mentiri vero turpe esse. 

§ 2. Notio legis moralis. 

Lex moralis obiective accepta dicitur lex moralis im- 
proprie dicta; lex vero moralis formaliter sumpta, prout 
est directio rationis activitatem liberam regulans, dicitur 
lex moralis proprie dicta, 


1 S . Thom ., S. theol. I, II, q. 90, a. 1. 

In tractatu vero de legibus agitur tantum de lege 
morali proprie dicta, quae cum S. Doctore generatim 
definitur : « ordinatio rationis ad bonum commune, ab eo, qui 
curam communitatis habet, promulgata » *. Dicitur: 

'ordinatio, i. e. praeceptum seu mandatum, quod stricte 
obligat, ut distinguatur a consilio. 

rationis, non voluntatis : quia rationem bonitatis actus 
ostendimus esse in conformitate huius actionis, non cum 
voluntate, sed cum ratione, neque, sicut Kant, rationem 
practicam cum voluntate confundimus. 

in bonum commune, ut distinguatur a praecepto, cuius 
finis non necessario bonum totius communitatis esse debet, 
quodque non toti communitati imponitur, sed tantum de- 
terminatae personae vel determinatis personis. « Lex haeret 
territorio, praeceptum ossibus personae .» 

promulgata, cum essentiam libertatis cognitionem 
supponat. 

ab eo, qui curam habet communitatis, i. e. a superiore 
vel subiecto auctoritatis, ut rem explicabimus, ubi de so- 
cietate sermo erit. 

Sed huius rei uberior explanatio fiet in disciplinis 
theologicis 1 2 . 

Articulus ii. 

LEGUM MORALIUM DIVISIO GENERALIS. 

Ordinatio illa rationis, quae vocatur lex moralis, 

I. Lex aeterna dicitur, si fertur ab aeterno; 

II. Lex temporalis , si fertur in tempore. — Lex autem 
temporalis est vel naturalis vel positiva. 

1. Naturalis, si ipsa rationis evolutione manifestatur; 

2. Positiva, si signo quodam sensibili exprimitur. — 
Lex autem positiva est: 


1 S. Thom ., S. theob I, II, q. 90, a, 4. 

2 Cf. Mare 1 . c. n. 109 sqq. 

a) Divina , si a Deo immediate fertur; 

b) Humana vero, si a Deo mediante auctoritate hu- 
mana imponitur. — Ipsa denique lex humana duplex 
distinguitur : 

a) Lex ecclesiastica dicitur, si respicit finem societatis 
religiosae ; 

p) Lex civilis , si finem respicit societatis civilis. 


Articulus iii. 


DE LEGE NATURALI SPECIATIM '. 

§ i. Legis naturalis notio. 

Legem naturalem supra diximus esse ordinationem 
quandam ad bonum, quae ipsa rationis evolutione mani- 
festatur, cum nihil aliud sit, ut verbis S. Doctoris utamur, 
nisi «lumen intellectus insitum nobis a Deo, per quod 
cognoscimus, quid agendum et quid vitandum» (Opusc. 3, 
In duo praecepta caritatis). 

Naturalis autem dicitur haec lex propter duo! 

Primo , quia ut lex formaliter considerata 1 2 ipso na- 
turali lumine intellectus promulgatur. 

Secundo, quia fundamentaliter , vel materialiter et ob- 
iective * haec lex invenitur in ipsa natura vel essentia 
rerum y a qua necessario defluit et proinde ab ipso auctore 
naturae ultimo imponitur. 


§ 2. Legis naturalis exsistentia. 

Esse autem talem legem, propria uniuscuiusque et 
communi omnium hominum persuasione probatur. 


1 De iure naturali, quod legis naturalis pars quaedam est, egregie 
disputavit Cathrein in opusculo, de quo supra: «Recht, Natur- 
recht und positi ves Recht», p. 101 — 169. 

2 Cf. supra p. 298. * Ibid. 

Eadem enim invincibili persuasione, qua iudicamus 
quasdam actiones esse necessario honestas, quasdam neces- 
sario inhonestas (p. 273 sq.), sentimus etiam nos impera- 
| trve adstringi ad illas ponendas, has vero omittendas . Quae 
quidem persuasio, experientia teste, tam universalis est, 
t ut vigeat apud omnes homines sanae mentis et cordis, 
f apud ipsos populos incultos et silvestres, et in ipsis maneat, 
etsi cor hominis cupiditatibus saepenumero in contrarium 
inclinetur l . 

Sed haec tam universalis, tam constans, tam invin- 
cibilis persuasio aliter explicari sufficienter non potest, 
nisi admittatur fundari in ipso vocis naturae dictamine, 
aliis verbis : nisi supponamus ipso naturali lumine intellectus 
eam promulgari. 

Hanc autem legem in natura rerum fundari ita, ut 
ab ipso naturae auctore imponi recte dicatur, «demonstrat 
modus, quo in uniuscuiusque conscientia obligandi aucto- 
ritas sese prodit. Nam etiam invitos nos huic auctoritati 
subiectos sentimus, eamque reveremur tamquam maie- 
[ statem a nobis distinctam, superiorem, universalis ordinis 
custodem sanctissimum. Laeso vero a nobis hoc ordine 
illam ipsam laesam et interna conscientiae voce quasi 
j minitantem vindicem timemus. Neque publica solum, 
sed vel maxime recondita crimina hic timor comitatur, 
etiam si iudex humanus non timeri debeat.» 2 

Unde Apostolus ad Romanos scribens (2, 14 sq.) : «Gen- 
tes,» inquit, «quae legem non habent (i. e. mosaicam), 
naturaliter ea, quae legis sunt, faciunt; eiusmodi legem 
non habentes, ipsi sibi sunt lex : qui ostendunt opus legis 
scriptum in cordibus suis, testimonium reddente illis con- 
| scientia ipsorum, et inter se invicem cogitationibus accu- 
I santibus, aut etiam defendentibus.» 


1 Cf. supra p. m et 184. 

2 Cathrein 1 . c. p. 123 sq. 

Lex autem naturalis in suo fundamento, i. e. in Deo, 
considerata nihil aliud est nisi pars quaedam legis ae- 
ternae. Quapropter a S. Doctore definitur: «participatio 
legis aeternae in rationali creatura» *. 

Lex autem aeterna, si latissima sua significatione su- 
mitur, a S. Doctore definitur, ut sit: aratio divinae sa- 
pientiae, secundum quod est directiva omnium actuum et 
motionum » 1 2 . 

Proprie tamen ratio divinae sapientiae dicitur lex, qua- 
tenus refertur ad directionem actuum entium rationalium. 
Strictiore proinde hoc sensu lex aeterna a S. Augustino 
definitur: «ratio divina vel voluntas Dei, ordinem naturalem 
conservari iubens et perturbari vetans » *. 

Ex quibus omnibus intellegitur, cur a Pio IX pro- 
scripta fuerit haec propositio: «Humana ratio, nullo 
prorsus Dei respectu habito, unicus est veri et falsi, boni 
et mali arbiter, sibi ipsi est lex, et naturalibus suis viribus 
ad hominum ac populorum bonum curandum sufficit» 

CAPUT II. 

DE CONSCIENTIA. 

Articulus i. 

CONSCIENTIAE NOTIO EVOLVITUR. 

I. Conscientiae voce hucusque conscientiam psycholo- 
gicam designavimus. Quae generatim definitur: facultas, 
qua operationes et affectiones nostras internas ut prae- 
sentes et nostras apprehendimus. Duplex vero distin- 
guitur : 

Conscientia sensitiva vel sensus intimus : facultas, 
qua sentiens sensationes suas omnes, immo omnes aflfec- 


1 S. Thom. } S. theol. I, II, q. 91, a. 2. 

2 lbid. q. 93, a. 1. 3 Contra Faust. 1. 22, c. 27. 

tiones suas sensiles internas ut praesentes et suas ap- 
prehendit \ 

Conscientia intellectiva , quae est ipse intellectus qua- 
tenus operationes suas intellectuales cognoscit ut prae- 
sentes *. 

II. Non raro vero conscientiae vox adhibetur ad de- 
signandam conscientiam moralem . Tunc autem non agi- 
tur de vita sensitiva, sed tantum de vita rationali eaque 
considerata in speciali quadam relatione cum lege mo- 
rali. Sed hoc sensu vox illa varie accipitur: 

1 . Aliquando enim sumitur ad designandam ipsam 
animam , quatenus est principium actionum moralium. 
Hoc sensu de conscientia munda vel immunda lo- 
quimur. 

2. Saepius tamen accipitur pro intellectu , quatenus pro- 
nuntiat circa convenientiam vel disconvenientiam actuum no- 
strorum cum lege morali * Quo sensu dicimus : animalia 
bruta non habent conscientiam, vel : ille homo habet con- 
scientiam scrupulosam ; sensus enim huius propositionis 
est: ille homo habet intellectum, «qui ex levi motivo du- 
bitat de alicuius actionis honestate, ideoque saepe for- 
midat esse peccatum, ubi nullum est» 4 . 

3. Interdum etiam habitum quendam intellectus ex- 
primit , secundum quem prima principia operabilium 
cognoscimus ; quique vocatur synderesis. Definitur autem 
synderesis, ut sit : habitualis cognitio universalium principio- 
rum practicorum in genere morum. Cuiusmodi principia 
universalia sunt inter alia : Deus colendus est, parentes sunt 
honorandi, nemini faciendum quod tibi fieri nolis, etc. 
De hac synderesi agitur, cum conscientia dicitur «insti- 
gare ad bonum, et murmurare de malo» 6 . 


1 Cf. supra p. 25. 2 Cf. ibid. p. 70. 

3 Cf. ibid. p. 70. 4 Mare 1. c. n. 67. 

5 Cf. S. Thom S. theol. I, q. 79, a. 12. 

4. Ordinario vero et proprie loquendo conscientiae vox 
accipitur ad designandum, non potentiam quandam, ne- 
que habitum, sed ipsum actum intellectus circa convenien- 
tiam vel disconvenientiam actuum cum lege morali pro- 
nuntiantis ‘. 

Dupliciter tamen hoc modo sumi potest: 

a) Sensu minus stricto est iudicium practicum de morali 
qualitate , liceitate vel illiceitate particularium actionum vel 
omissionum nostrarum , sive praeteritae sunt, sive actu prae- 
sentes, sive futurae. 

b) Strictissime vero sumitur pro iudicio practico de 
morali qualitate actionum vel omissionum, quae actu sunt 
praesentes, et definitur: « iudicium seu dictamen practicum 
rationis y quo iudicamus , quid hic et nunc agendum sit ut 
bonum, aut vitandum ut malum» * vel fusius: iudicium 
practicum dictans aliquid a nobis esse faciendum ut prae- 
ceptum, vel omittendum ut prohibitum, vel nostro arbitrio 
permissum ut licitum 8 . 

De conscientia sic strictissime accepta sermo est apud 
theologos in tractatu de conscientia. 

Articulus ii. 

DE CONSCIENTIAE DIVISIONIBUS. 

Quae cum ita sint, ut conscientiae divisiones recte 
intellegantur, imprimis attendendum erit ad sensum, quo 
haec vox assumitur. 

I. Plerumque vero, in disciplinis theologiae moralis, 
accipitur sensu iudicii, i. e. actus intellectus, ut cum di- 
viditur conscientia in veram vel falsam , certam vel pro- 


1 «Conscientia proprie loquendo non est potentia, sed actus» 
( 5 . Thom., S. theol. I, q. 79, a. 13). 

2 Mare 1 . c. n. 11. 

3 Cf. Meyer 1 . c. I, 261 et 262. 

habilem. Tunc autem generice idem est ac iudiciuin 
verum, falsum, certum, probabile. 

II. Aliquando sumitur pro ipso intellectu considerato 
in suo statu relative ad veritatem, ut cum dividitur in 
conscientiam certam, dubiam , probabilem l . 

III. Nonnumquam denique divisio fit ex parte intel- 
lectus considerati formaliter cum suo habitu } bono vel malo, 
inclinante ad iudicia practica ferenda. Hoc sensu di- 
stingui solet conscientia tenera, laxa, scrupulosa. 

Sed horum omnium uberiorem explanationem traditam 
invenies apud Mare 1 . c. n. 15 sqq. 


CAPUT III. 

DE VIRTUTIBUS ET VITIIS. 

Articulus i. 

VIRTUTIS ET VITII NOTIO. 

I. Virtus est « habitus perficiens rationalem potentiam 
et inclinans ad bonum » 2 . Dicitur: 

| habitus } i. e. qualitas quaedam stabilis s . 

! perficiens potentiam : virtus enim immediate non afficit 
substantiam, sed potentiam, et proinde recte dicitur habi- 
tus operativus . 

rationalem , i. e. mentem vel voluntatem, ut distingua- 
tur virtus ab habitibus operativis improprie dictis , qui 
etiam in potentiis sensitivis et proinde in animalibus brutis 
esse possunt. 


1 Recolenda quae in disciplinis logicis circa certitudinem, 
dubium, opinionem declarata sunt, vol. I, 169* 176* U 7 * 

2 Suarez , De pass. et hab. disp. 3, sect. 1, §1. Cf. vol. 
I, 285. 

3 Recole ea, quae in ontologia de accidente qualitatis diximus, 


vol. I, 281 sqq. 

Reinstadler, Klem. philos. schol. II. 

inclinans : munus enim virtutis essentiale in eo con- 
sistit, ut potentiam de se ad multa indifferentem inclinet 
ad illud potius quam ad aliud efficiendum. Quo fit, ut 
sub influxu huius habitus homo operationes suas prompte , 
uniformiter, delectabiliter , et proinde facilius elicere possit. 
Unde etiam intellegitur, cur virtus principium bonae mora - 
litatis esse recte dicatur. 

in bonum, i. e. in bonum ipsius potentiae rationalis, 
quod scimus esse indeterminate veritatem et bonitatem ; 
determinate vero et ultimo probavimus esse ipsum 
Deum (p. 140) perfecte cognoscendum et amandum 
( P . 144). 

II. Vitium autem definitur: habitus virtuti oppositus, 
i. e. inclinans potentiam rationalem in malum. 

Ex iis vero, quae supra de virtute diximus, vitii notio 
satis clare apparet. 


Articulus ii. 

VIRTUTUM SPECIES GENERATIM DECLARANTUR. 

Virtutes omnes generatim dividuntur in virtutes super- 
naturales et naturales. 

I. Virtutes super natur ales eae sunt, quae a Deo praeter 
exigentias et vires naturae nobis infunduntur, v. g. fides, 
spes, charitas. 

De his speciatim sermo erit in disciplinis theo- 
logicis. 

II. Virtutes naturales eae sunt, quae a natura initium | 
habent et perficiuntur actibus repetids. 

Virtutes autem naturales sunt : 

1. Virtutes intellectuales , quae sunt habitus perfi- 
cientes intellectum, ipsum scilicet inclinantes ad veri- 
tatem cognoscendam. Sunt autem hae virtutes duplicis 
speciei : 

a) Aliae enim sunt perficientes rationem speculativam , 
ipsam inclinantes ad considerandum, quid sit verum ; quae 
sunt 1 : 

a) Sapientia: habitus perficiens intellectum in altissi- 
mis causis contemplandis. 

8) Intellectus: habitus perficiens intellectum in primis 
principiis percipiendis. 

7) Scientia : habitus perficiens intellectum, rationis ope, 
conclusiones ex principiis deducentem. 

b) Aliae vero sunt perficientes rationem jyracticam, 
ipsam inclinantes ad considerandum, quid sit faciendum 2 ; 
Sunt autem: 

a) Prudentia , quae definitur: recta ratio agibilium , 
vel fusius: habitus perficiens intellectum practicum in 
recta applicatione principiorum morum universalium ad 
peculiares conclusiones operabilium. Prudentia scilicet 
fit, ut in singulis negotiis occurrentibus noverimus, quid 
in concreto honestum sit, quid turpe. 

P) Ars : recta ratio f adibilium. Habitus ille considerat 
rectitudinem internam operis quod fit. 

2. Virtutes morales vel virtutes simpliciter , quae sunt 
habitus perficientes voluntatem, ipsam scilicet inclinantes 
ad bonitatem. Sunt autem: 

a) Justitia: habitus disponens voluntatem ad per- 
petuo suum cuique ius reddendum secundum aequali- 
tatem. 

b) Fortitudo : habitus confirmans hominis animum ad 
difficilia, imprimis mortis pericula, debite aggredienda vel 
sustinenda. 

c) Temperantia: habitus ita disponens voluntatem, ut 
iuxta regulam rationis moderetur appetitum concupisci- 


1 Cf. S. Thom., S. theol. I, II, q. 57, a. 2 sq. 

* De distinctione inter rationem speculativam et rationem prac- 
ticam vide supra p. 70. 

20 * 

bilem in iis, quae maxime alliciunt, videlicet in delecta- 
tionibus gustus et tactus. 

Notandum, etsi prudentia ratione subiecti est virtus 
intellectualis , tamen ratione obiecti convenit cum virtutibus 
moralibus , et propterea ordinario his virtutibus conume- 
ratur, ita ut quattuor distinguantur virtutes morales. Quae 
quidem virtutes morales dicuntur cardinales , quia in ipsis 
reliquae virtutes quodammodo sicut ostium in cardine 
firmantur. 

PARS ALTERA, 

QUAE EST 

ETHICA SPECIALIS. 


PRAENOTIONES. 

I. Notio iuris et officii evolvitur. — Ex iis, quae in 
priore parte declarata sunt, sequitur, ut voluntas humana, 
etsi libera, tamen non omnino sit independens, sed in 
multis quasi ligetur a lege. Neque tamen ligamen illud 
est physicum vel fundatum in vi physica, sed est morale , 
i. e. fundatum in rectitudine morali t eo sensu quod volun- 
tas, quamvis physice libera ad aliud eligendum, non 
potest tamen aliter agere, si vult manere in recto ordine. 
Haec necessitas moralis ponendae vel omittendae actionis phy- 
sice liberae , sed necessariae ad rectum ordinem servandum , 
dicitur obligatio. 

Actio vero vel omissio ad quam quis obligatur , dicitur 

officium. 

Notandum tamen non raro ipsam obligationem ad 
aliquid dici officium (officium in abstracto, ut opponatur 
priori officio, quod dicitur officium in concreto). 

Officio correlatum est ius seu facultas moralis aliquid 
faciendi vel exigendi . 

Dicitur moralis, i. e. fundata non in vi physica, sed 
in rectitudine morali, eodem sensu quo supra rem ex- 
plicavimus. 

Omni iuri in uno semper correspondet obligatio in 
alio; alioquin ius esset inutile. 

II. luris et officii divisio. 

A. Variae sunt iuris divisiones , quarum praecipua ea 
est, qua distinguitur ius perfectum vel strictum et ius im- 
perfectum vel non strictum. 

1. «Ius imperfectum (non strictum, ius improprie tale) 
est illud, quod non est determinatum sive in se sive 
quoad personas, neque via coactionis exigi potest. Tale 
est v. g. ius singulorum ad eleemosynas a testatore pau- 
peribus in genere relictas ; ius, quod digni habent ad ob- 
tinenda munera seu officia communitatis, etc. 

2. «Ius perfectum (strictum, cogibile, ius proprie tale) 
est illud, quod determinatum est, tum in se tum quoad 
personas, et via coactionis exigi potest. Tale est ius 
vitam suam vel famam suam tuendi, rem suam recupe- 
randi, etc.» 1 

B. Quibus omnibus declaratis, hac altera ethicae parte 
iam quaeritur, quaenam sint praecipua hominis iura, vel 
perfecta vel imperfecta, necnon officia , quae ex iure sive 
stricto sive non stricto oriuntur. 

Sunt autem haec iura vel officia: 

1. Vel individualia , quae scilicet hominis sunt con- 
siderati secundum relationes suas individuales : 

a) vel ad Deum (officia erga Deum), 

b) vel ad se ipsum (officia erga se ipsum), 

c) vel ad alios homines privatos (officia erga pro- 
ximum). 

2. Vel socialia , hominis scilicet spectati secundum re- 
lationes suas sociales: 

a) vel ad societatem domesticam (familiam), 

b) vel ad societatem civilem (civitatem), 

c) vel ad societatem internationalem (ius gentium). 


1 Mare , Institut. morales n. 720. Alias vero iuris divisiones J 
declaratas habebis institutionibus iuris canonici. Cf. BargiMat, 
Praelectiones iuris canonici n. 1 sq. 

III. Ethicae specialis divisio . — Quae cum ita sint, duae 
ethicae specialis distingui possunt partes: altera, quae 
dicitur ethica specialis individualis , de iure disserit indivi- 
duali seu absoluto ; altera, ethica specialis socialis vel socio - 
logia, iura explicat et officia socialia: quae sunt vel iura 
et officia membrorum societatis inter se, ut sunt membra 
societatis, vel relative ad societatem ipsam, et vicissim 
(ius sociale internum) ; vel iura et officia diversarum so- 
cietatum inter se ipsas (ius externum vel internationale). 

Iam vero de iuribus et officiis hominis individualibus 
erga Deum disputatio erit in disciplinis theologicis sive 
dogmaticis sive moralibus i . 

Officia autem hominis erga se ipsum et erga proximum 
decalogi praeceptis et tractatu de caritate in theologia 
sacra declarata invenies 2 3 . 

Societatem vero quod attinet, naturam et originem 
familiae necnon iura et officia sive parentum sive filiorum 
in tractatu de matrimonio 8 et quarto decalogi prae- 
cepto 4 explanata habes. 

Item de societate in genere nonnulla in tractatu de 
Ecclesia 5 et in institutionibus iuris canonici 6 uberius 
exponentur. 

Neque de officiis hominis erga animalia bruta loqui- 
mur, cum officium in uno ius in alio supponat, animalia 
vero bruta subiectum iuris esse non possint. Etenim non 
potest habere ius nisi qui capax est iniuriae patiendae. 
Atqui entia irrationalia iniuriam pati nequeunt, quia ne 
radicaliter quidem vel interpretative possunt esse invita 


1 Cf. Egger , Enchir. theol. dogm. gener, n. 27 sqq. et 347 ; 
item Mare 1. c. n. 530 — 681 : De praeceptis decalogi. 

2 Cf. Mare 1. c. n. 719. 757. 839 sqq.; item n. 476 sqq. 

3 Mare 1. c. n. 1948 sqq. 4 Ibid. n. 686 sqq. 

5 Cf. Egger 1. c. n. 270 sqq. 

6 Gf. Bargilliat 1. c. n. 16 sqq. 

seu velle retinere ius suum, cum voluntatem non ha- 
beant 

Quae cum ita sint, ut institutum nostrum hac in re 
servemus, de illis tantum hic disputabimus, quae in tracta- 
tibus his omnibus ut philosophice tradita praesupponun- 
tur. Duobus proinde libris dicemus: 

I. De ethica speciali individuali. 

II. De ethica speciali sociali. 

In priore autem libro, capite unico, de dominio pro- 
prietatis sive de itfre proprietatis individuae disputabimus. 

In altero vero libro, tribus capitibus, dicemus: 

1. De societatis civilis origine. 

2. De iure sociali interno. 

3. De iure sociali externo sive intemationali. 


1 Plura de hac re invenies apud Caihrein, Moralphilosophie I 
(ed. 3), 501 sqq. ; item Gutberlet , Ethik und Naturrecht (ed. 3) 
p. 101. 

ETHICA SPECIALIS INDIVIDUALIS. 

Caput unicum. 

DE DOMINIO PROPRIETATIS SIVE DE IURE 
PROPRIETATIS INDIVIDUAE 

Articulus i. 

VARIAE SENTENTIAE CIRCA IUS PROPRIETATIS 
EXPONUNTUR. 

§ i. Notiones praeviae circa dominium explanantur 2 . 

I. Notio dominii \ 

i. Dominium y lato sensu sumptum } est facultas dispo- 
nendi de aliqua re vel actione , tamquam sua. Hoc sensu 
lato accepta notio dominii sese extendit tum ad domi- 
nium iurisdictioniSy quod est facultas disponendi de actione 
aliqua, potestas scilicet regendi subditos , ius dicendo, fe- 


1 In hac disputatione magistro utimur P. Cathrein S. J. , bre- 
viter complectendo ea , quae copiosius persecutus est clarissimus 
ille scriptor in Philosophia sua morali , ed. 3 (Frib. Brisg. 1900) 
p. 240 — 282. Cf. etiam eiusdem opera : Der Socialismus (ed. 7 Frib. 
1898); Moralphilosophie (ed. 3 Frib. 1899)11, 113 — 324. Meyer , 
Inst. iur. nat. II, 126 — 192. Gutberlet, Ethik und Naturrecht (ed. 3) 
P* I 37 sqq. et p. 195. Quae in hoc capite ad verbum afferuntur sine 
auctore, deprompta sunt ex «Philosophia morali» P. Cathrein 1 . c. 

2 Haec explanatio fit secundum doctrinam a P. Mare 1 . c. 
n. 841 sqq. traditam. 

rendo leges, cogendo invitos, puniendo transgressores; 
tum ad dominium proprietatis, de quo hic agitur. 

2. Dominium autem proprietatis definitur: facultas 
disponendi de re tamquam sua , quatenus iuris ratio 
patitur. 

«Dicitur de re , i. e. de substantia rei, vel de aliquo 
eiusdem emolumento vel etiam de utroque.» 

II. Diversae dominii proprietatis species. — Dominium 
proprietatis generatim duplex distinguitur, ita ut sit do- 
minium altum et dominium humile. 

1. Dominium altum seu publicum (dominium improprie 
dictum) est « facultas , quae supremae auctoritati competit, 
disponendi de bonis privatorum , v. g. de agro tuo ad viam 
construendam, sic exigente bono publico». 

2. Dominium humile seu vulgare (dominium proprie 
dictum) est facultas privatorum disponendi de re tamquam 
sua, quatenus iuris ratio patitur. Dividitur: 

a) «in dominium plenum seu perfectum, quod com- 
plectitur omnes dominii partes, seu iura specialia in eo 
contenta ; videlicet, rei proprietatem, commodum ex usu, et 
ius percipiendi fructus; 

b) in dominium semiplenum, seu imperfectum, quod 
uno ex praefatis iuribus caret. 

a) «Aliud est directum, seu nudae proprietatis, quod 
solum rei substantiam respicit. 

p) «Aliud est utile, quod, absque rei proprietate, habet 
vel usum, vel fructum, vel coniunctim usum-fructum .» 1 

Disputatio nostra erit de dominio proprietatis, eiusque 
privatae. 

III. Variae species bonorum, ad quae se extendit domi- 

nium proprietatis . — Bona, de quibus homines disponere j 
possunt, sunt: J 


1 Ita Mare 1. c. 

1. Vel mobilia vel immobilia . «Nomine bonorum im- 
mobilium intelleguntur ea bona, quae sine sui mutatione 
loco moveri non possunt; reliqua vocantur mobilia.» 

2. Vel fungibilia vel non fungibilia . «Fungibiles vo- 
cantur illae res, in quibus solum quantitas et qualitas, 
non individuum attenditur, v. g. vinum, frumentum. Vo- 
cantur fungibiles, quia fungi possunt vice alterius rei eius- 
dem speciei, ita ut spectato usu unum individuum aequi- 
valeat aliis individuis eiusdem speciei, modo sit eadem 
quantitas et qualitas.» 

3. Vel productiva vel constimptiva. «Bona consumpti va 
vocantur ea, quae immediate ad usum et consumptionem, 
productiva vero ea, quae ad productionem, i. e. ad pro- 
creationem novorum bonorum adhibentur. Quodlibet 
bonum oeconomicum maioris momenti, a quo quis pro- 
ventus percipere potest, vocatur y capitale ( ; saepe tamen 
a doctoribus oeconomiae politicae nomine capitalis com- 
prehenduntur sola bona quae ipsa labore effecta sunt et 
ad nova bona producenda adhibentur. Si capitale hoc 
sensu intellegitur, tres causae in productione concurrunt : 
labor humanus, natura (i. e. res, quas ipsa natura de se 
suppeditat, v. g. solum, lignum etc.) et capitale. Duae 
priores causae sunt primigeniae, tertia vero vocari potest 
mixta, quia capitale ex coniunctione laboris cum natura 
oritur.» 1 


§ 2. Diversa systemata exponuntur. 

Omnes quae ad ius proprietatis individuae explican- 
dum traditae sunt sententiae, ad tres piaecipuas reduci 
possunt. Sunt enim : 

Systemata communistarum , qui proprietatem privatam 
ut iniustam reprobant. 


1 Ita Cathrein, Phil. mor. p. 242. 

Systemata eorum, qui ius quidem proprietatis admit- 
tunt, sed falsum eius fundamentum assignant. 

Sententia inter catholicos communis , quae ius proprie- 
tatis ex iure naturae derivat. 

I. Communistarum sententia exponitur. 

De communismo universe. — Communismus (a voce 
communionis, scilicet bonorum) est sententia eorum, qui 
proprietatem privatam reicientes omnia, vel productiva 
saltem, bona volunt esse communia. — Duplex generatim 
distinguitur: negativus et positivus. 

1. «Communismus negativus reicit ius proprietatis 
quodcumque atque bona omnia arbitratur communia esse 
debere negative, ita ut quilibet possit de re qualibet uti, 
prout ei placuerit.» 

2. Communismus positivus ius quidem proprietatis 
agnoscit aliquod, sed illud in communitate reponit, non 
in privatis. Hic quoque duplex est : absolutus et moderatus. 

a) Communismus absolutus omnia omnino bona com- 
munia esse vult, fere ut fit in communitatibus religiosis, 
ita ut in ipsa societate civili sint prandia, dormitoria, 
alia eiusmodi communia. 

b) Communismus moderatus sola bona productiva in 
commune redigere cupit. Subdividitur in anarchismum et 
socialismum. 

a) Anarchismus omnia bona productiva in dominium 
inalienabile municipiorum vel societatum operariorum trans- 
ferre desiderat, idque non per media politica, sed vi at- 
que violentia . 

p) Socialismus vero bona productiva toti societati civili 
communia esse vult et finem suum non vi sed per media 
politica (v. g. electiones politicas) consequi conatur. 

De socialismo speciatim et accuratius . — Socialismus 
proinde nihil aliud est nisi species quaedam communismi, 
et definiri potest: « systema oeconomico -politicum > quod \ 

translato in totam rempublicam dominio bonorum produc - 
livorum, totam productionem , et distributionem bonorum per 
ipsam rempublicam ordinandas esse statuit .» 

Duplex eius hodie distinguitur forma : socialismus demo- 
craticus et socialismus agrarius. 

A. Systema socialistarum democraticorum («die Social- 
demokraten»), quod in Germania et Gallia praecipue suos 
asseclas habet, dominium omnium bonorum productivo- 
rum in societatem civilem democratice constitutam trans- 
ferre vult. Eius magister praecipuus habetur Car olus 
Marx , Treveris a. 1818 natus et Londini a. 1883 mor- 
tuus t . Cuius systematis theoriae praecipuae hae sunt: 

1. Institutum proprietatis privatae evolutione quadam 
necessaria societati condicionem quandam privatorum luctu- 
osam et iniustam invexit . 

a) luctuosam y quia sub influxu «anarchiae productio- 
nis» quam vocant, et liberae competitionis vel «concur- 
rentiae» societas in duas classes inimicas dividatur: paucos 
ditissimos et ingentem turbam mercenariorum. 

b) iniustam y quia «capitalistae» operarios magnam 
partem fructu laboris spolient. Quam sententiam theoria 
illa v alor is stabilire contendunt. 

Secundum hanc theoriam a Marx excultam et ad usum 
socialistarum accommadatam «duplex rei valor distinguen- 
dus est: valor usualis et valor commutativus. Prior con- 
sistit in aptitudine rei ad usus personales hominis; po- 
sterior vero, in aptitudine rei ad usum communemy i. e. ad 
commutationem cum aliis mercibus. Sic v. g. valor 
usualis vestis consistit in eo, quod possit indui ad tegen- 
dum et protegendum corpus, valor commutativus vero in 
eo, quod possit contra alias merces commutari. Priorem 
valorem constitui dicit ipsis proprietatibus physicis et 
chemicis ; posteriorem vero, solo labore humano , ita ut rei 

1 Scripsit: «Das Kapital». 

valor commutativus dimetiendus sit ex labore impenso in 
ea progignenda. Immo Marx saepe asserit rei valorem 
commutativum nihil aliud esse nisi laborem in ipsis re- 
bus contentum seu quasi coagulatum vel crystallizatum. 
Quam assertionem ita probare conatur: 

«Merces diversissimae possunt inter se commutari. 
Valor ergo commutativus debet esse aliquid, in quo hae 
merces inter se conveniunt, seu quod ipsis est commune . 

«Hoc autem non possunt esse earum proprietates phy- 
sicae et chemicae, quibus adeo inter se differunt, quaeque 
valorem usualem rei constituunt. Iam vero si abstrahitur 
ab utilitate rei et physicis et chemicis proprietatibus eam 
constituentibus, nihil remanet, quod valorem commutati- 
vum constituere possit nisi haec qualitas, quod sint pro- 
ductum laboris humani , et quidem non talis vel talis la- 
boris concreti, ut v. g. sartoris vel sutoris, sed laboris 
humani in genere seu in abstracto. 

«Ergo, concludit, aliqua merx solum pr opter ca valorem 
commutativum habet , quia in ea continetur labor humanus 
qua talis (abstractus).» 

Labor autem ille abstractus, iuxta Marx, dimetiendus 
est ex tempore ad laborem adhibendo, eo scilicet, quod 
«generatim in praesenti statu et condicione societatis cum 
communi gradu diligentiae et dexteritatis sit necessarium 
ad laboris productionem». 

«Hac theoria valoris Marx iam utitur ad demonstran- 
dum, quomodo capitalistae maiora usque bona accumu- 
lent. Nimirum sicut in aliis mercibus, ita etiam in la- 
bore, seu potius in viribus quas operarius capitalistae 
locat, distingui potest valor commutativus et valor usualis. 
Valor commutativus harum virium dimetiendus est ex la- 
bore, qui impendi debet ad eas conservandas et reficien- 
das. Hic autem labor aequalis est summae rerum, qui- 
bus operarius ad se sustentandum indiget seu pretio 
earundem. Valor vero usualis virium operarii consistit 

in eo, quod eaedem valorem commutativum rerum, circa 
quas exercentur, augent. Immo hoc est secundum Marxium 
operae humanae proprium, quod rebus, in quas labor 
humanus impenditur, maiorem valorem commutativum im- 
pertit , quam ipsa habet. Supponamus v. g. operarium in- 
digere aureo ad se sustentandum uno die. Hic aureus 
exhibet valorem commutativum virium operarii, seu sum- 
mam, quam capitalista operario ut mercedem pro die 
solvere debet. Sed eaedem vires possunt rebus, circa 
quas exercentur, per unum diem plus valoris addere quam 
unius aurei, fortasse valorem duorum aureorum. Hanc 
secundam partem valoris, quam operarius suo labore pro- 
creavit, capitalista gratis sibi acquirit,^ et quidem secun- 
dum hodiernum statum societatis, in quo bona produc- 
tiva in exclusivo dominio capitalistarum sunt, sine formali 
iniustitia. Solvit enim quod debet pro valore commu- 
tativo virium humanarum, earum valor usualis iam per- 
tinet ad eum eique augmenta valoris creat. Illud aug- 
mentum valoris («Mehrwert»), quod capitalista tali modo 
gratis sibi acquirit quodque ad novos eiusmodi valores 
acquirendos adhibet, vocatur a Marxio , capitale*. Capitale 
ergo est quasi bestia rapax ex iniustitia (materiali) orta 
et natura ad iniustam acquisitionem ordinata.» 

Unde evolutione necessaria fiet, ut ipsi minores capi- 
talistae a maioribus exspolientur et inserantur proletariis, 
quorum numerus in dies augescet. Tandem ventum erit 
ad statum omnino intolerabilem, in quo ipsi «expropria- 
tores expropriabuntur» a toto populo. 

2. Neque in expropriatione expropriatorum erit quicquam 
immorale. Simul enim cum hac transmutatione oecono- 
mica transmutabuntur ideae morales , religiosae , politicae , 
quae sunt mutabiles > quia ab ipsa condicione oeconomica 
alicuius populi pendent, nedum in eam influant. 

3. Novus proinde orietur ordo socialis , in quo societas 
democratice constituta sola dominium habebit inaliena- 

bile omnium bonorum productivorum. Magistratus com- 
muni suffragio electi productionem publicam et communem 
ordinabunt . «Unicuique assignabunt quantitatem et quali- 
tatem laboris. Nemini licebit se substrahere communi 
labori. Aequale ius et aequale officium omnibus erit. . . . 
Producta colligentur in horreis, et ex iis magistratus uni- 
cuique distribuent pro mensura laboris praestiti (secun- 
dum alios, pro mensura necessitatis vel indigentiae), vel 
eorum loco singulis dabunt in testimonium laboris prae- 
stiti chirographa , pro quibus suo tempore res sibi neces- 
sarias ex publicis horreis accipere possint. Pecunia nulla 
erit (praeter illa chirographa). De rebus consumptibilibus 
iuste acquisitis quisque poterit ad libitum disponere.» 

B. Socialismus agrarius , democratico moderatior, sola 
bona productiva immobilia (agros, fodinas etc.) «nationa- 
lizare» vult, reliqua vero bona productiva in privato do- 
minio relinquit. Huius systematis fautor praecipuus erat 
H. George (f 1897) in America, quem in Germania se- 
cutus est M. Fliirscheim. 

Argumenta vero in favorem suae sententiae ducunt 
agrarii : 

1. ex historia perperam ab ipsis intellecta. Admittunt 
enim primitus apud omnes homines possessionem fundo- 
rum fuisse communem, a qua non nisi paulatim, plerum- 
que vi et fraude, discessum sit. 

2. ex his aiiisque similibus principiis: 

a) «Labor est unicus titulus iustus proprietatis.» 

b) «Ius ad vitam aequale aequale cuique tribuit ius 
ad usum bonorum», etc. 

II. Systemata exponuntur eorum, qui falsa proprietatis 
privatae fundamenta assignant. 

Qui falsa iuris dominii privati fundamenta assignant, 
in tres classes dividi possunt: 

1. Alii enim, inter quos Montesquieu (1689 — 1755) * n 
libro cui titulus «Esprit des lois» , Kant (Rechtslehre I, 

§ 8) 1 , Hobbes , a legibus civilibus seu auctoritate politica 
ipsum derivant. 

2. Alii (Grotius , 1583 — 1645, Hollandia natus) in 
pacto quodam primigenio inter homines ob utilitatem pu- 
blicam inito ius proprietatis privatae fundari sentiunt 2 * * . 

3. Alii denique (Locke, 1632 — 1704) illud ius unice 
ex iure hominis conato ad fructum laboris sui repetendum 
esse autumant. 

III. Vera sententia declaratur. 

Sententia inter catholicos hodie communis distinguit 
inter ius proprietatis in abstracto consideratum , seu po- 
testatem moralem acquirendi sibi privata dominia gene- 
ratim et indeterminatim sumpta; et ius proprietatis in 
concreto } seu potestatem moralem acquirendi certas et 
determinatas res, e. g. hunc vel illum agrum, talem vel 
talem domum. Ius illud proprietatis in concreto a priori 
oritur et facto quodam determinari debet. 

Quibus declaratis, sententiam suam philosophi catho- 
lici hac thesi exponunt: 

«Ius acquirendi proprietatem gener atim spectatum est ius 
naturale; factum vero primigenium , ius proprietatis in con- 
creto determinans est occupatior 

Occupatio vero definitur: «apprehensio rerum nullius 
animo eas habendi . » 

«Haec sententia», ait P. Cathrein* , «hodie omnino 
tenenda est, non solum quia est prorsus communis inter 
catholicos, sed etiam quia sola concordat cum doctrina, 
quam Leo XIII S. P. pluries publice professus est. In 

1 «Etwas Aufseres ais das Seine zu haben , ist nur in einem 
rechtlichen Zustande, unter einer offentlich-gesetzgebenden Gewalt, 
d. i. im btirgerlichen Zustande, moglich» (Rechtslehre, ed. Rosen- 
kranz p. 64). 

2 Sententiam suam defendit in libro cui titulus : «De iure belli 

et pacis». 8 Phil. mor. p. 280. 

Reinstadler, Elem. philos. schol. II. 21 

encyclica d. d. 28 Dec. 1878 ius proprietatis «lege natu- 
rali sancitum» et «ab ipsa natura profectum» vocat*, in 
encyclica Rerum novarum data opera placita socialismi 
de proprietate abolenda refutat. Inter alia haec eius 
verba commemoro: «Remedium proponunt [socialistae] 
cum iustitia aperte pugnans, quia possidere res privarim 
ut suas ius est homini a natura datum.» 

Articulus ii. 

FALSAE SENTENTIAE REICIUNTUR. 

§ 1. Socialismi refutatio. 

I. Refutatur socialismus praesertim democraticus. 

1. Socialismus /alsis innititur fundamentis. 

a) Falsa est theoria de evolutione materialistica. 

a) Evolutionem enim materialisticam ordinis mundi non 
minus scientiarum placitis quam rationi repugnare, in cos- 
mologia iam ostendimus 1 . 

P) Evolutio autem vel mutabilitas veritatum fundamen - 
talium religionis vel moralitatis evidenter rationi repugnat 2 . 

b) Falsum est principium: Aequale ius et aequale of- 
ficium omnibus. «lura enim naturalia sunt quidem ae- 
qualia, si homines considerantur in abstracto secundum 
solam naturam specificam. At nequaquam homines sunt 
aequales, si considerantur in concreto secundum indivi- 
duales condiciones , in quibus nascuntur. Filius v. g. 
nascitur a patre et matre dependens tamquam a suo 
principio et variis officiis erga eosdem adstringitur ; hinc 
nequaquam eadem iura et officia habet ac pater et mater.» 

Praeterea ex diversis iisque inaequalibus dotibus vel 
virtutibus in diversis hominibus exsistentibus diversa ori- 
untur in ipsis iura et officia, eaque inaequalia. 


1 Cf. vol. I, 404 sqq. 2 Cf. supra p. 272 sqq. 

c) Falsum est principium : v alor em conmutatrvum rerum 
solo labore constitui ’. Nam: 

a) Quae Marx in favorem suae sententiae affert, nihil 
probant. Ostendit enim tantum res, quae inter se com- 
mutantur, convenire debere in aliquo communi, illud autem 
commune esse necessario et exclusive laborem impensum 
non ostendit. Potest enim esse rei utilitas , quae pendet 
a qualitatibus chemicis et physicis rerum. «Supponamus 
v. g. agricolam habere duas vineas, quarum una solum, 
situm, caelum habet optima, altera vero multo peiora: 
utrius vineae vinum maiore pretio vendetur, etiamsi labor 
impensus in utramque vineam supponatur aequalis? Certe 
prioris, quia vinum multo melius est. Ergo ipsa utilitas 
est constitutivum elementum valoris commutativi. Item 
si quaeritur de valore et pretio duorum agrorum, atten- 
ditur ante omnia ad fertilitatem, ad commoditatem situs etc. 
Lignum, frumentum etc. habent maiorem valorem, si sunt 
meliora etc. 

«Concedendum est valorem non sola utilitate constitui, 
quia etiam raritas et labor in re procreanda etc. im- 
pensus considerari debent; sed praecipuum elementum 
constitutivum valoris rei est utilitas (valor usualis).» 

P) Praeterea — id quod Marx prudenter tacet — 
non parum ad valorem commutativum mercium confert 
ille, qui machinas, instrumenta, alia huiusmodi suppeditat, 
quibus operarius utitur ad merces transformandas. Nec 
nullius momenti hac in re aestimandus est labor intellec- 
tualis illius, qui machinas invenit et operariorum labo- 
rem dirigit. 

d) Falsum denique est contendere miseriam proleta- 
riorum necessario defluere ex iure proprietatis privatae , 
praesertim ex systemate capitalismi. 

Concedendum quidem est nonnulla, quae a socialistis 
contra hodiernam societatem dicuntur, vera esse; sed 
exsistere divites et pauperes, cum illud semper et ubique 

21 * 

vigere et viguisse sciamus, a divina providentia ordinatum 
esse tenemus. Certum est enim absque inaequalitate ho- 
minum multas virtutes sociales exerceri non posse. Ce- 
terum quidquid est de hac divinae providentiae ordina- 
tione, experientia omnino constat, si quae mala ex iure 
proprietatis privatae in societatem irruerunt, ea ex ipso 
non per se, sed per accidens irruisse : non per usum, sed 
per abusum. Verum proinde remedium non est in so- 
cialismo quaerendum, sed in vitiis exstirpandis virtutibus- 
que, caritate praesertim et iustitia, colendis *. 

2. Systema socialistarum practice impossibile est. Longum 
est omnia incommoda enumerare, quibus hoc systema 
laborat. Satis erit haec breviter indicavisse: 

a) In determinanda quantitate et qualitate rerum pro- 
creandarum magna erit difficultas . «Nam haec est norma 
et regula productionis. Nimirum socialistae volunt tollere 
,anarchiam productionis' et in hunc finem omnia bona 
productiva in dominium totius societatis transferre eidem- 
que exclusive procreationem et distributionem rerum pro- 
ductarum reservare. Nemo ergo poterit rem quamcum- 
que privatim conficere vel vendere. Hinc, ne ipsa civitas 
temere res gignat, debet ante omnia scire, quantum in 
unoquoque genere pariendum sit. Hanc autem notitiam 
acquirere non potest nisi praevia inquisitione. Debebit 
ergo quaelibet familia, quae sibi videantur necessaria, 
officialibus manifestare, ut dein, collectis undique elenchis 
rerum necessariarum, in communi aliquo totius societatis 
concilio a viris delectis summa rerum procreandarum 
accurate computetur. Quod certe negotium innumera- 
biles scriptiones et integrum exercitum scribarum re- 
quireret.» 

b) Maior erit difficultas in ratione laboris publici per 
totum regnum ordinanda et praesertim in laboribus distri- 

1 Cf. Iit. encycl. Rerum novarum. 


Digitized by vjOOQIC 



FALSAE SENTENTIAE REICIUNTUR. 325 

buendis. In ordinatione enim et distributione illa, aut 
suum quisque laborem libere eliget, aut determinatus uni- 
cuique labor publica auctoritate imponetur. Si optio erit 
libera, labores difficiles, ingrati, periculosi derelinquentur ; 
si publica auctoritate unicuique labor assignabitur, intolera- 
bilem habebis servitutem. 

c) Nullus erit in scientiis vel artibus progressus , si non 
admittitur diversitas et inaequalitas statuum. Aequalis 
enim laboris distributio exclusivam in aliqua arte exer- 
citationem impedit. Ceterum necessarius ille ad diligenter 
laborandum stimulus omnino vel plerumque saltem deerit. 

d) Impossibile fiet aequa distributio rerum in communi 
productarum, quia nulla erit norma, secundum quam haec 
distributio iuste fieri possit. Non solus numerus capitwn, 
non tempus , non praestatio, non diligentia, non indigentia 1 . 

Corollarium. Ex his omnibus sequitur, ut quilibet com- 
munismus, sive positivus sive negativus, aequo vel potiore 
iure sit reiciendus. 

II. Refutatur socialismus agrarius. 

1. Argumento negativo . Rationes enim, quibus socia- 
listae agrarii suam sententiam propugnant, vi omni carent. 

a) «Falsum est ubique primitus exstitisse possessionem 
communem fundorum; immo e contrario apud antiquis- 
simos populos : Hebraeos, Assyrios, Aegyptios et Sinenses, 
ita invenitur possessio agrorum privata, ut communis pos- 
sessionis nullum omnino vestigium adsit.» 2 

b) Nihil valet eorum argumentatio haec : Valor est unicus 
titulus iustus proprietatis. Atqui solum non est productum 

1 Uberiorem huius rei explanationem habebis apud Cathrein, 
Philos. mor. p. 255 sqq. ; Moralphilosophie vol. II, p. 200 sqq. ; 
Der Socialismus (ed. 7) p. 81 sqq. Item apud Meyer , Instit. iuris 
natur. II, 155 sqq. 

2 De hac re uberius apud Cathrein , Moralphilosophie II, 247 : 
«Das Grundeigentum im Lichte der Geschichte». 

laboris. Ergo solum iuste privatim possideri non potest. 
Etenim : 

a) Contra eos retorqueri potest illud argumentum po- 
nendo minorem, e. g. : Atqui gemma feliciter inventa, 
alia mobilia nonnulla non sunt productum laboris. Ergo 
bona mobilia non possunt iuste privatim possideri. 

P) Falsum est principium: Labor est unicus titulus 
iustus proprietatis. Quia : 

olol) Experientia docemur multa a natura in usum ho- 
minis ita esse praeparata, ut nullo indigeant labore. Tales 
sunt e. g. fructus qui sponte nascuntur. 

PP) Hoc principium ducit ad conclusiones impossibiles 
et evidenter falsas. Etenim si verum illud supponis, se- 
quitur ut, quicumque laborare non possunt, illi non nisi 
iniuste quidquam possideant; item non nisi iniuste tunc 
retinebis quidquid donatione e. g. acceperis. 

2. Argumento per absurdum. Communis enim possessio 
soli exclusiva impossibilis est. Etenim: 

Quidquid est de theoria, in praxi impossibiles sunt 
omnes modi, qui ad hanc possessionem constituendam 
excogitati sunt. Et re quidem vera: 

a) Si civitas sibi dominium reservans agros per offi- 
ciales administrat vel colonis pro certo pretio locat, de- 
struitur status agricolarum. Privatur proinde terra assidua 
illa, intensa, diligenti simul et sapienti cultura, quae ob- 
tineri non potest nisi ab agricolis. Hi enim, cum fixas 
sedes habeant, terram suam cognoscant nec expensis de- 
terreantur, quominus ipsam meliorem reddant, soli veram 
diligentiam habebunt. 

Ceterum in praxi haec agricolarum expropriatio et 
officialium vel colonorum immissio fieri non posset nisi 
maximis cum turbis. 

b) Sin autem civitas possessoribus agrorum dominium 
relinquat, ipsis autem, ut George iubet, tributa imponat 
talia, quae sufficere possint ad omnem paupertatem sub- 


Digitized by CiOOQIC 


FALSAE SENTENTIAE REICIUNTUR. 


327 


levandam et felicem reddendam societatem, impossibilia 
crudeliter exigit. 

«Hoc ut melius perspiciatur, sciendum est iam hodie 
per Europam proventum agrorum (abstrahendo a labore 
et capitali) vix 2 vel 3 centesimas (2 vel 3 pro centum) 
efficere. Agricolae ubique fere maximis difficultatibus 
premuntur, etiam ii, qui proprios agros possident, et non 
obstante diligentissimo labore vix tantum ex suis fundis 
percipiunt , ut commode suam familiam alere possint. 
Quomodo ergo fieri poterit, ut iis adhuc maiora tributa 
imponerentur, tributa tanta, quae sufficerent ad omnia 
alia tributa abolenda, et iis nihilominus pars magna census 
relinquatur?» 

§ 2. Sententiae refutantur, quae falsum proprietatis privatae 
fundamentum assignant. 

1 

I. Falsa est sententia eorum , qui ius proprietatis a legi- 
bus civilibus vel auctoritate publica derivant . Nam: 

1. «Lex civilis non sufficienter explicat factum tam 
universale et constans proprietatis privatae apud populos 
non solum cultos, sed etiam maxime incultos, saltem 
quoad bona immobilia. 

2. «Privata dominia singulis individuis et familiis gene- 
ratim sunt necessaria. Atqui individua et familiae sunt 
statu civili antiquiores. Ergo etiam privata dominia sunt 
statu civili antiquiora nec poterat auctoritas civilis eadem 
utpote necessaria abrogare.» 

II. Falsa est sententia, quae in pacto aliquo primigenio 
ius proprietatis fundari docet . 

1. Quod gratis asseritur, gratis negatur: historia enim 
de tali pacto nihil constat. 

2. Hoc pactum non explicat ius proprietatis in posteris . 
Si pactum enim non natura fundatur, sed libere initum 

fuit, non concipitur, quomodo primi homines ius habue- 
rint posteros obligandi. 

3. Si pacto libero homines ius proprietatis constituis- 
sent, libero hoc ius iterum pacto possent abrogare et 
introducere communismum: quod repugnat. 

III. Ius proprietatis unice repeti non potest ex iure ad 
fructum laboris . 

1. « Dominium fundorum certe non potest unice deri- 
vari ex iure ad fructum laboris. Nam solum homini 
multa commoda et emolumenta affert, quae a labore 
prorsus sunt independentia. Quo iure ergo potest quis 
in perpetuum alios ab usu alicuius agri excludere, si 
etiam illi in eundem operam impendere volunt ad fructus 
capiendos ? Potest quidem responderi proprietarium sem- 
per novum laborem impendere in agrum. Sed hoc ei 
tantum ius tribuit, ut fiat indemnis; at quo iure potest 
alios in perpetuum impedire, quominus etiam illi agro 
utantur ? 

2. «Etiam quoad res mobiles ius ad fructum laboris sui 
nequit esse unicus et ultimus titulus proprietatis. Sic si 
quis fortuito invenit adamantem vel aurum, si sine labore 
cepit animal silvestre, statim a primo momento haec 
bona pertinent ad eum, neque tamen sunt fructus laboris 
sui, nisi velis meram occupationem laborem vocare; et 
tunc ulterius quaero, cur talis labor sufficiat ad gignen- 
dum ius proprietatis.» 


Articulus iii. 

VERA CIRCA PROPRIETATIS ORIGINEM SENTENTIA 
STABILITUR. 


§ 1. De iure proprietatis generatim spectato. 

Thesis. Ius acquirendi proprietatem, generatim spectatum, 
est naturale \ 

Probatur. I. Ex iure utendi rebus externis . Homo 
enim a natura habet ius utendi rebus externis in suam 
utilitatem. Res enim inferiores, irrationales scilicet, sci- 
mus a natura ordinatas esse, ut homini inserviant ad 
finem suum ultimum assequendum. 

Sed hoc iure homo ordinate et pacifice uti non pot- 
est, nisi cuilibet ius tribuatur dominii privati. Etenim: 

1. Saltem ius cuique tribuendum est excludendi ceteros 
ab usu rerum, quibus hic et nunc indiget , alioquin nullus 
erit ordo, nulla societas homine digna erit possibilis. 

2. Praeterea «homo non solum praesentibus, sed etiam 
futuris necessitatibus prospicere debet. Nemo enim nisi 
imprudenter sibi tempore opportuno non providebit ne- 
cessaria pro tempore hiemis vel pro tempore penuriae, 
morbi, senectutis et similium casuum. Quis autem haec 
sibi comparare studeret, si alios non posset ab eorum 
usu excludere? Praeterea, ut ordinate, honeste et com- 
mode vivat, debet saltem domum, immo etiam agrum 
sibi acquirere posse, ita ut nemini liceat ipsum inde ex- 
pellere.» 

3. Haec necessitas multo clarius apparet, si naturam 
et indigentias familiae spectemus. «Matrimonium enim», 
ait S. Doctor, «ex intentione naturae ordinatur ad edu- 
cationem prolis, non solum ad aliquod tempus, sed per 
totam vitam prolis. Unde de lege naturae est, quod parentes 
filiis thesaurizent , et filii parentum heredes sint.» 1 Sed 
hoc dominium privatum in parentibus necessario supponit. 

4. Quarto denique hoc omnino necessarium est, ut 
homo varias artes exercere et diversas scientias colere 
possit. 

II. « Ex necessario ad laborem stimulo . Ut hominibus 
praesto sint quae ad vitam sustentandam, multoque magis, 


1 Suppi. P. 3, q. 67, a. 1. 

quae ad perfectionem acquirendam requiruntur, diligenti 
et assiduo eorum labore opus est. 

«Atqui haec assiduitas et diligentia in laborando gene- 
ratim non adesset, nisi darentur privata rerum dominia. 

«Ergo haec generatim sunt necessaria. Homines enim 
generatim diuturnos et onerosos labores non suscipiunt, 
nisi certa spe freti se posse totum fructum laborum solos 
percipere. Haec autem certitudo non haberetur, si non 
liceret stabiliter et exclusivo iure propria acquirere.» 

§ 2. De facto primigenio ius proprietatis in concreto 
determinante. 

Thesis. Factum primigenium ius proprietatis in concreto 
determinans est occupatio . 

Probatur : Cum unicuique homini ius sit «a natura datum» 
possidere res privatim ut suas, necessario etiam dari debet 
factum aliquod, quo hoc ius in concreto determinetur. 

Iam vero omnia quae ad determinandum ius proprie- 
tatis excogitari possunt facta, sunt vel pactum aliquod, 
vel labor impensus vel decretum alicuius principis vel 
occupatio. 

Sed tria priora ut facta primigenia rationabiliter ad- 
mitti non possunt, occupatio vero aptissima est. Etenim : 

i. Hoc factum primigenium fuisse pactum: 

a) Gratis asseritur. Constat quidem historia, familiis 
iam constitutis, bona diversarum tribuum pactis nonnum- 
quam distributa esse. Sed haec distributio supponit iam 
in ipsis familiis proprietatem facto quodam praecedenti 
determinatam. Factum autem illud praecedens fuisse 
pactum nullo modo constat. Immo 

b) Impossibilis est talis opinio, cum historice constet 
occupationem semper et apud omnes populos vel maxime 
incultos ut sufficientem titulum proprietatis rei nullius 
habitam fuisse. 

2. Labor solus non potest admitti ut factum primi- 
genium, quia multae sunt res, quae nullo labore indigent, 
ut supra iam ostendimus. 

3. Decretum principis denique: 

a) Gratis excogitatur. 

b) «Immo ipsam divisionem et privati dominii con- 
stitutionem ab Adamo vel a Noe, secundo generis humani 
parente, ita profluxisse, ut eorum lege dominii acquisitio 
vel translatio for mali ter fieret, improbabile est. Nam ut 
hoc dici possit, aut ad potestatem privati dominii, aut 
ad potestatem universalis iurisdictionis , quam proto- 
parentes in universum orbem exercuerint, recurri debet. 
Porro privatum dominium in universum orbem Adam aut 
Noe habuisse, non solum facultatem qualibet distributione 
sibi assumendi, incredibile est: id enim neque reali oc- 
cupatiofle neque translatione ex parte Dei exstitisse pro- 
batur. Neque umver salis iurisdictio formaliter aderat, 
atque minus etiam concipi potest per eam totum orbem 
in possessiones privati dominii divisum ab initio fuisse. 
Potestas illa, quam protoparens habuit, ex necessitate et 
utilitate communi limites suos extendit aut contraxit : 
verum nedum utile, immo nocivum fuisset tam plena 
rerum divisio; sufficiebat plane, multoque magis con- 
veniebat singulos homines, sive duces, qui in terras in- 
cultas transmigrarent, potestatem habere occupandi et 
res suas faciendi, quam eas privato dominio iam addictas 
inveniri.» 1 

4. Occupatio autem : 

a) Historia omnino commendatur , cum certo constet 
ipsam ab omnibus populis semper ut sufficientem titulum 
proprietatis habitam fuisse. 

b) Est factum aptissimum ad proprietatem determi- 
nandam, cum: 


1 Lehmkuhl , Theol. moral. I, n. 907. 

а) ad omnia bona nullius sese extendere possit; 

P) nullum ius aliorum violet; 

7) sufficienter determinet et manifestet voluntatem rem* 
retinendi ut suam; 

б) omnia aliorum factorum incommoda vitet. 

Quae cum ita sint, haec hypothesis, ut multo verisi- 
milior, immo sola rationalis, in thesim transire potest. 

Ergo occupatio est factum primigenium ius proprietatis 
in concreto determinans. 


Liber ii. 

ETHICA SPECIALIS SOCIALIS (SOCIOLOGIA). 

Caput i. 

DE SOCIETATIS CIVILIS ORIGINE. 

Articulus i. 

DE CAUSA ULTIMA SOCIETATIS CIVILIS GENERATIM 
CONSIDERATAE. 

Thesis. « Insitum homini natura est f ut in civili socie- 
tate vivat » (Leo XIII, encycl. Immortale Dei). 

Status quaestionis. Societas in genere definitur: multi- 
tudo hominum ea ratione coeuntium, ut collatis viribus 
media sibi comparent ad certum communemque finem asse- 
quendum. 

Duo in societate distingui possunt elementa: elemen- 
tum scilicet materiale et elementum formale. 

1. Elementum materiale, quo societas convenit cum 
omni multitudine hominum, est ipsa multitudo. 

2. Elementum autem formale, quo distinguitur a mera 
hominum congregatione, est huius multitudinis unio 
moralis. 

«Haec unio moralis duplici principio efficitur: 
a) Fine communi, qui societatem specificat et de se iam 
unitatem voluntatum et intellegentiarum aliquatenus efficere 
valet. Attamen ad unionem constantem et ordinatam in 
cooperando, spectata hominum libertate et diversitate iudi- 
ciorum et virium, de se solus finis communis non sufficit, 
sed requiritur insuper 

2. Aliquod elementum in ordine reali, quod primario 
consistit in mutua obligatione respectu eiusdem finis. 
Praeterea requiritur aliquod principium, quod constanter 
et efficaciter liberam voluntatem in finem communem 
dirigit, scilicet auctoritas, quae est elementum societatis 
necessarium et definiri potest: ius obligandi membra socie- 
tatis, ut ad bonum commune suis actibus cooperentur .» 1 
Subiectum, cui auctoritas in societate inhaeret, dicitur 
superior. Ex unione vero illa morali membrorum inter se et 
cum superiore oritur quaedam quasi persona, suum habens 
esse et operationem propriam, quae dicitur persona moralis. 

A philosophis in contentione ponitur, utrum auctoritas 
sit societatis elementum essentiale, forma scilicet eius quasi 
substantialis, an tantum proprietas necessario ex ipsa de- 
fluens. Haec altera sententia non sine rationibus a multis 
tenetur 2 * . Sed quidquid est de hac controversia, omnes 
admittunt auctoritatem ad societatem pertinere ut elementum 
necessarium. 

Societas multiplex distingui potest. Ratione vero finis 
generatim dividitur in: 

societatem civilem, cuius finis est felicitas temporalis et 
fini ultimo subordinata directe per se consequenda ; et in 
societatem ecclesiasticam (Ecclesia), cuius finis est feli- 
citas spiritualis et supernaturalis directe procuranda 8 . 


1 Cathrein, Phil. mor. p. 309. 

2 Rationes illas expositas invenies apud Cathrein 1. c. 

8 Alias societatis divisiones institutionibus iuris canonici de- 

De origine societatis ecclesiasticae sermo erit in disci- 
plinis theologicis, in tractatu scilicet de Ecclesia. Hic ad 
societatem civilem unice attendentes contendimus hominem 
vi naturae induci ad vivendum in societate civili. 

Loquimur autem de societate generatim spectata et 
de eius causa remota. Quomodo enim homines ad talem 
societatem concretam cum tali forma ineundam proxime 
inducantur, articulo tertio declarabimus. 

Adversarii huius thesis praecipui sunt Hobbes et Rous - 
seau (1712 — 1778) qui in eo conveniunt, quod docent 
homines non naturali necessitate, sed pacto libero in socie- 
tatem transiisse, differunt vero in modo, quo pactum illud 
explicant. 

Hobbes enim « finxit statum aliquem primitivum 
antisocialem 3 in quo omnia omnium erant communia; 
quilibet habebat ius faciendi quidquid volebat, et hinc 
propter cupiditates oriebatur bellum omnium contra omnes. 
Ex hoc statu homines, impellente metu, mutua conventione 
pacis in societatem transierunt et se alicui voluntati com- 
muni (superioris) libere subiecerunt. 

«Secundum Rous seau homines ab initio extra omnem 
societatem, saltem civilem, in statu aliquo silvestri sim- 
plices et felices, nullis obstricti legibus, vivebant. Ex hoc 
statu paulatim liberis conventionibus in statum socialem 
transierunt, dividendo inter se rerum proprietatem et nexus 
sociales ineundo. Cum tamen omnes sint naturali iure 
prorsus aequales et liberi, nulla societas potest esse legi- 
tima, in qua haec libertas et aequalitas originaria follitur.» 2 

claratas habebis. Cf. Bargilliat , Praelectiones iuris canonici I, 
n. 16 sqq. 

1 De doctrina Hobbes iam supra (p. 272) quaedam diximus. 
Inter opera vero Rousseau , quae ad hanc rem pertinent , nomi- 
nanda sunt: «Discours sur 1 ’origine et les fondements de l’ine- 
galite parmi les hommes» , et praesertim : « Du contrat sociat ou 
principes du droit po litique . » 2 Cathrein, Phil. mor. p. 338. 

Thesis probatio, i. Ex societatis civilis constanti et uni - 
versa/i exsistentia. Historia certum est nullum esse vel 
umquam fuisse populum, qui non in aliqua societate poli- 
tica vixerit. Sunt quidem societates illae plus minusve 
perfectae pro gradu servatae dignitatis ipsius naturae 
humanae, sed tamen societates sunt politice «organizatae» 1 . 

Factum autem tam universale et tam constatis, quod 
scilicet non solum nullis vicissitudinibus et procellis deleri 
potuit, sed eo magis sese evolvit, quo perfectior erat 
dignitas naturae humanae, nulla alia ratione sufficienter 
explicari potest, nisi admittamus ipsum in natura humana 
fundari ab eaque necessario procedere. 

2. Ex consideratione ipsius naturae humanae. Recte 
contendere possumus insitum homini natura esse, ut in 
civili societate vivat, si, spectata inclinatione et indigentia 
naturae humanae, a) generatim necessario multae familiae 
in eundem locum congregantur ad bonum commune pro- 
sequendum ; b) eadem necessitate in hac multitudine unita 
oritur vinculum mutuae obligationis sub suprema quadam 
auctoritate. Ex his enim duobus elementis (materiali et 
formali) constituitur societas. 

Atqui, spectata inclinatione et indigentia naturae huma- 
nae, haec duo necessario evenire oportet. Etenim: 

i. « Necessario multae familiae congregantur (elementum 
materiale). 

a) «Id patet iam ex mutuo amore , quo homines se pro- 
sequuntur. Sicut enim generatim simile simili gaudet, ita 
etiam homines societate hominum delectantur. Inde neces- 
sario enascuntur variae relationes eosdem mutuo stabiliter 


1 «Es ist noch kein einziges Volk angetroffen worden, welches 
nicht eine liber die Familie hinausreichende Organisation mit 
irgend einer hochsten politischen Gewalt besessen . . . hatte. Aller- 
diogs ist diese Organisation oft sehr locker und unvollkommen, 
nichtsdestoweniger ist sie vorhanden» ( Cathrein , Moralphil. II, 450* 

coniungentes. Idem demonstrat facultas loquendi , quae na- 
turalem hominis ad societatem destinationem manifestat.» 1 
b) Indigentias autem quod attinet, haec multarum fami- 
liarum congregatio necessario requiritur: 

a) ad pericula removenda , quae sive ex parte elemen- 
torum, sive ex parte bestiarum, sive ex malitia hominum 
imminent, et contra quae particularis aliqua familia sese 
sola defendere non potest; 

P) ad varia subsidia sive corporalia sive spiritualia 
omnino necessaria sibi procuranda (artes, scientiae, etc.); 

7) ad debitam perfectionem naturae humanae acquiren- 
dam et conservandam 2 * * * * * 8 . 

2. Necessario in hac multitudine oritur vinculum mutuae 
obligationis sub suprema quadam auctoritate. 

a) Propter diversitatem iudiciorum de eo, quod ad finem 
obtinendum necessarium sit. Nisi enim in tanta opinionum 
diversitate esset aliquis, qui omnibus unam normam agendi 
obligantem praescribere posset, tendentia in finem com- 
munem impossibilis evaderet. 

b) Propter defectus animae vel vitae. «In magna hominum 
multitudine semper sunt multi, qui ea, quae ad commune 
bonum necessaria cognoscuntur, neglegunt, qui bonum pri- 
vatum bono communi praeferunt, immo qui alios quiete et 
secure vivere et suis iuribus frui non sinunt, nisi per aliquam 
auctoritatem poenis coerceantur et in officio contineantur.» * 


1 Cathrein, Phil. mor. p. 339. 

2 «Nie wtirde das Menschengeschlecht iiber die allerniedrigste 

Bildungsstufe hinauskommen, wenn es in alleinstehenden Familien 
sich ausleben miifste. Jeder Fortschritt in Kunst und Wissen* 

schaft auf praktischem und theoretischem Gebiete ist eine Frucht 

des Zusammenwirkens vieler, wie es nur in grofseren Gemein* 

wesen moglich ist. Eine vollige Auflosung aller politischen Bande 
wiirde das Menschengeschlecht in die niedrigste und roheste Bar- 

barei zuruckschleudern» ( Cathrein , Moralphil. II, 453). 

8 Cathrein, Phil. mor. p. 340. 

Articulus ii. 

DE ORIGINE AUCTORITATIS CIVILIS. 

Thesis. Auctoritas civilis in se considerata immediate a 
Deo y auctore naturae , procedit. 

Status quaestionis. Agitur hic de auctoritate conside- 
rata in se , i. e. abstracte a subiecto, in quo primitus 
resideat. 

Hanc auctoritatem procedere dicimus a Deo immediate , 
i. e. nulla interveniente hominum voluntate. 

A Deo vero auctore naturae admittimus hanc auctori- 
tatem conferri : quia nullo modo contendimus revelatione 
quadam vel interventu quodam speciali hoc ius a Deo 
societati tribui, sed, per legem naturalem, qua Deus ordi- 
navit, ut in societate civili sit suprema auctoritas. 

Duo proinde in hac thesi sunt probanda: i. Auctoritas 
civilis in se considerata a Deo procedit; 2. A Deo pro- 
cedit immediate. 

Adversarios habemus inter alios Rousseau illum et 
Hobbes, qui cum societatem tum ipsam auctoritatem ex 
pacto oriri contendunt. 

Thesis nostra Scripturae Sacrae multis locis commen- 
datur: «Per me reges regnant, per me principes imperant» 
(Prov. 13, 13). — «Princeps Dei minister est» (Rom. 13, 2). — 
«Qui potestati resistit, Dei ordinationi resistit» (Rom. 13, 4). 

Thesis probatio. Probatur pars I: Auctoritas civilis 
in se considerata a Deo , auctore naturae , procedit. Et- 
enim «homines in societate civili vivere natura iubet, 
seu verius, naturae auctor, Deus» l . Hoc enim omnino 
necessarium esse ad humanae naturae conservationem et 
perfectionem, supra ostendimus. Ergo id quoque iubet, 
sine quo societas civilis impossibilis est, adesse scilicet 


22 


1 Leo XIII in encycl. Diuturnum illud. 

Reinstadler, Elem. philos. schol. II, 

auctoritatem supremam. Qui enim vult finem, vult etiam 
media, sine quibus finis ille obtineri non potest. 

Ergo auctoritas civilis a Deo , auctore naturae, pro- 
cedit. 

Probatur pars II: Auctoritas a Deo procedit imme- 
diate . Ab hominibus enim auctoritatem societati conferri 
non posse sequitur: 

1. Ex eo, quod homines, cum natura duce in unum 
collecti vivunt, auctoritatem impedire non possunt. Etenim 
velint nolint, auctoritas suprema in multitudine illa adsit 
oportet. 

2. Ex eo, quod auctoritatis illius iura principalia mi- 
nuere non possunt. Possunt quidem potestatem, e. g. legis- 
lativam et potestatem iudicialem, dividere et diversis sub- 
iectis diversa auctoritatis iura tribuere; minuere autem 
auctoritatem, potestatem e. g. iudicialem auferendo, nulla- 
tenus possunt, si socialiter vivere volunt. 

3. Ex eo, quod suprema auctoritas iura quaedam habet 
ab omnibus omnium temporum populis sine dubio ut 
legitima admissa, quae singulorum civium facultatem ex- 
cedunt et proinde non ab ipsis, sed a Deo tantum im- 
mediate societati conferri possunt. Talia sunt e. g. ius 
belli, ius puniendi, coercendi, alia eiusmodi *. 

Corollarium. Ex vera doctrina circa originem auctori- 
tatis sequitur, ut, qui suprema potestate insignitus est in 
societate, ille proprie sit minister Dei; minister vero po- 
puli non est nisi eo sensu, quod munus gerit a Deo in 
gratiam populi ordinatum. In qua dignitate fundatur su- 
perioris quae dicitur maiestas et inviolabilitas *. 


1 Cf. Cathrein, Moralphil. II, 460. 

2 Cf. Cathrein , Phil. mor. p. 344. Item Gutberkt 1. c. p. 193: 
«Bei jeder Regierungsform ist der Trager der Gewalt Regent ,von 
Gottes Gnaden*.» 


Digitized by Google 


DE SOCIETATIS CIVILIS CAUSIS PROXIMIS. 


339 


Articulus iii. 

r>E SOCIETATIS CIVILIS IN CONCRETO CONSTITUENDAE 
CAUSIS PROXIMIS 

Praenotiones. Societatem scimus generatim ex natura 
"hominum sociali oriri, item auctoritatem per se a Deo 
immediate procedere compertum est. Etsi autem societas 
generatim necessario ex natura humana oritur, tamen 
ad societatem talem in concreto constituendam homo, ex- 
perientia teste, liber est in omnibus suis actibus. 

Superest proinde quaerere, per quaenam facta ho- 
mines talem societatem in concreto, natura duce, libere 
constituant. 

Iam vero, cum ex duobus elementis, materiali scilicet 
et formali, societatem constitui sciamus, duplex hic poni 
potest quaestio: 

i a per quaenam facta proxime multitudo familiarum 
in unum congregetur; 

2* per quaenam facta proxime in hac multitudine 
oriatur vinculum mutuae obligationis (vinculum iuridicum) 
et suprema auctoritas. 

«Prior quaestio per se videtur potius esse historica 
quam philosophica. Nihilominus, supposita origine ge- 
neris humani ab uno pari, a priori certum videtur factum 
primigenium fuisse evolutionem organicam prbnae familiae 
in familiam quam vocant patriarchalem , et dein in in- 
tegram- gentem in pago seu vicinitate simul habitantem. 
Hanc primam fuisse civitatum civilium originem, luculenter 
probare videtur historia primitiva multorum populorum, 
tum maxime historia sacra. Alia vero facta, quae multas 
familias congregare potuerunt, sunt diversarum familiarum 
vel tribuum libera conventio, maior unius patrisfamilias 
potestas, vel subiectio in bello et similia.» 1 2 


1 Secundum Cathrein, Phil. mor. p. 345 — 359- 2 Ibid. p. 342. 

22 * 

Alteram vero quaestionem hic breviter solvendam 
suscipimus , diversas sententias hac de re declarando 
simul et examinando. 

§ i. Theoria successivae aggregationis *. 

I. Exponitur. Iuxta hanc sententiam ab Alfr. Fouillee 
in Gallia, et L. de Haller in Germania propugnatam, so- 
cietas omnis civilis oritur in concreto ex coacervatione 
variarum relationum et contractuum particularium 3 non 
autem ex pacto quodam generali, quo tota multitudo 
uniatur. Unde fit, ut secundum hanc doctrinam societati 
civili nullus finis proprius a finibus variarum relationum 
privatarum diversus tribuatur. 

II. Examinatur . Hoc systema merito a philosophis, 
catholicis praesertim, reicitur; quia: 

1. Non explicat, immo negat exsistentiam vinculi 
communis, quod omnes in societate in ordine ad eundem 
finc7n coniungit. 

2. Non explicat ortum iuris gladii, belli etc., quae certo 
ex contractibus particularibus et privatis oriri non possunt. 

3 . Dominationem inducit tyrannicam, cum principis 
iura nihil aliud esse doceat nisi summam iurium priva- 
torum. In regimine proinde suo non ad bonum publi- 
cum, sed ad propria commoda conservanda vel augenda 
princeps prospiciet. 

§ 2. Theoria pacti socialis. 

1 . Secundum Pufendorf. 

I. Eius sententia exponitur . — Causam proximam unius- 
cuiusque societatis civilis Pufendorf necessario putat esse 
pactum aliquod. Immo ordinario, iuxta ipsum, ad socie- 
tatem constituendam homines duo ineunt pacta et de- 

1 Cf. Cathrcin, Moralphil. II, 468 : «Die rein privatrechtliche 

Auffassung des Staates.» 

cretum efficiunt unum : a) « pactum unionis ineunt, quo sin- 
guli cum omnibus reliquis in unum perpetuum coetum 
communis boni gratia coire statuunt; deinde b) faciunt 
decretum de forma regiminis constituenda ; ac tandem 
c) pactum subiectionis ineunt cum illo vel cum illis, quibus 
suprema potestas confertur, et quo hi se obligant ad civi- 
tatem bene regendam et illi ad parendum in ordine ad 
bonum commune» *. 

II. Eius sententia reicitur. — Pufendorfii theoria rei- 
cienda est ut certo falsa, quia constantiam et universalitatem 
vinculi iuridici in societate non explicat. 

1. Maiores enim posteros obligare non possunt, nisi 
supponatur iam societas legitime constituta, quae propter 
bonum publicum, maiorum pacto talem vim tribuat. 

2. Singulos vero cives in decursu temporum successive 
tale pactum consensu suo tacito vel expresso continuo 
renovare, gratis, immo improbabiliter affirmatur. Merito 
enim supponitur multos (illos scilicet, qui sibi sufficere 
putant , vel quibus auctoritas civilis molesta est) non 
consentire. 

2. Secundum veteres scholasticos. 

I. Eorum sententia exponitur . — Communis fere fuit 
scholasticorum sententia a Suaresio fortiter propugnata, 
societatem civilem omnem a natura quidem ut a causa 
remota, proxime vero a pacto explicito vel implicito pro- 
cedere, ita tamen, ut pactum non tam habere videatur ratio- 
nem causae vinculi iuridici quam condicionis sine qua non 3 
qua posita, lex naturalis inducat obligationem. 

Ubi primum pacto illo corpus politicum constitutum 
est, auctoritas civilis in ipso resultat per modum proprie- 
tatis ex natura rei consequentis. Homines, sic docent, 
pacto suo quasi materiam societatis disponunt, cui Deus 
formam tribuit dando auctoritatem. 

1 Cathrein, Phil. mor. p. 347. 

Auctoritas proinde illa, iuxta ipsos, immediate soli com- 
munitati a Deo tribuitur , et in ipsa primitus residet ut 
in subiecto suo originario. Nam «ex vi rationis naturalis 
nulla potest excogitari ratio, cur haec potestas determi- 
netur ad unam personam vel ad certum numerum per- 
sonarum infra totam communitatem magis quam ad alium. 
Ergo ex vi naturalis concessionis solum est immediate in 
communitate.» 1 2 

Generatim autem haec potestas in communitate tota 
non manet, sed per consensum vel aliam causam iustam 
in alium transfertur. «Sequitur ergo potestatem civilem, 
quoties in uno homine vel principe reperitur, legitimo 
ac ordinario iure a populo et communitate manasse, vel 
proxime vel remote, nec posse aliter haberi, ut iusta sit . » * 

II. Eorum theoria examinatur. 

1. Veterum scholasticorum sententia plurimum differt 
ab ea, quam Rousseau aliique de eadem re proponunt. 

a) Scholastici enim docent societatem a natura ut a 
causa naturali procedere; Rousseau autem, civitatem non 
opus naturae, sed unice pacti liberi esse contendit. 

b) Rousseau auctoritatem essentialiter et inalienabiliter 
a populo possideri dicit, ita ut populus numquam potestate 
suprema privari possit; scholastici vero tenent populum 
posse se ipsum auctoritate sua privare eamque in alium 
transferre, alia eiusmodi. 

2. Qualis a Suaresio proponitur, haec sententia in 
omni casu vera esse non videtur. Etenim: 

a) Originem vinculi iuridici quod attinet , non videtur 
universim necessarium esse pactum ad illud constituendum. 
Ex naturali enim familiae extensione haberi potest sine 
ullo pacto quaedam hominum stabiliter cohabitantium 
multitudo, ut temporibus patriarcharum facile fieri potuit. 


1 Suarez , Def. fid. 1 . III, c. 2, n. 7. 

2 Suarez, De leg. 1 . III, c. 4, n. 2. 

«In hac multitudine certe necessarius est aliquis, qui 
iudicis munere fungatur, qui ordinem, securitatem et pacem 
procuret, qui praesit defensioni contra hostes etc. , et 
quidem eiusmodi iudex et custos pacis et ordinis ita 
necessarius est, ut omnes, qui in illa multitudine vivere 
velint, debeant eidem se subicere, ideoque obligatio eidem 
parendi ab eorum consensu non pendeat . Porro fieri potest, 
ut haec persona, cui omnes ut iudici et custodi ordinis 
se subicere teneantur, sit per ipsas circumstantias sine ullo 
pacto determinata. Etenim contingere potest, ut pa- 
triarcha ipse in datis circumstantiis sit solus idoneus ad 
hoc munus iudicis et principis gerendum, propterea quia 
solus sufficientem potestatem et auctoritatem (praevalen- 
tiam moralem) habet ad oboedientiam sibi efficaciter 
procurandam, propter suam aetatem, prudentiam, suas 
divitias, suam auctoritatem paternam etc. Iure merito 
enim supponere licet patriarcham voluisse esse caput huius 
multitudinis non solum in iis, quae proximam eius fa- 
miliam spectabant, sed in omnibus, quae erant commu- 
niter necessaria. Supposita autem hac voluntate, mora- 
liter impossibile erat, ut alius esset caput huius multitu- 
dinis. Quilibet enim alius debuisset non solum reliquos 
omnes, sed etiam ipsum patriarcham nolentem et repu- 
gnantem sibi subicere seque iudicem eiusdem, qui et ipsius 
pater erat, constituere. Id quod, si non semper, saltem 
saepe moraliter impossibile erat. Melius igitur dicitur 
patriarcha via facti , ut dici solet, processisse et commu- 
nitatem illam rexisse. Agnoscebant quidem membra 
communitatis auctoritatem patriarchae, sed hic consensus 
non erat causa auctoritatis. Causa proxima erat necessitas 
talis auctoritatis in tali communitate et exclusiva ido- 
neitas patriarchae ad eam habendam, si eam habere 
volebat *. 


1 Cathrein, Phil. mor. p. 353. 


I» 

b) Subiectum vero originarium non necessario semper erit 
tota communitas . Haec enim theoria: 

a) Falso nititur fundamento, ratione scilicet illa prae- 
cipua a Suaresio ex «aequali omnium hominum indepen- 
dentia» desumpta *. Sed rationem illam inefficacem esse, 
priore huius argumentationis parte iam ostendimus. 

P) Historia nullo modo commendatur, immo veritati 
historicae adversari videtur. 

aa) «Quantum enim historia, praesertim sacra, consuli 
potest, multa regna ita ex familiis patriarchalibus sensim 
orta sunt, ut non nisi incongrue ad pactum vel electionem 
pro explicanda societatis origine et designatione primi- 
genii subiecti potestatis civilis recurri possit. Quis enim 
dixerit Abrahamum vel alios similes patriarchas, qui bella 
gerebant, foedera inibant cum aliis populis et regibus 
suam potestatem per electionem saltem tacitam subditorum 
suorum habuisse?» * 

PP) «In doctrina adversariorum difficile explicatur, cur 
semper et ubique, in quantum ex historia iudicare licet, 
primitus inveniantur monarchiae, nusquam democratiae, 
cum tamen ipsis fatentibus veteribus, secundum eorum 
doctrinam, democratia sit immediatius naturalis quam reli- 
quae formae regiminis.»* 

Quae cum ita sint, verior nobis videtur haec a non- 
nullis, recentioribus praesertim, scholasticis proposita 
sententia: 


§ 3. Sententia asserens ius historico-naturale. 

« Determinatio originaria subiecti potestatis civilis fieri 
potest variis causis , quae alicui personae in concretis circum- 
stantiis tantam moralem praeponderantiam et auctoritatem 
conferant, ut ipsa sola ad regendam societatem idonea sit; 

1 Eius verba supra (p. 342) exscripta habes. 

* Cathrein , Phil. mor. p. 354. * Ibid. 

' inter has autem causas praecipua est dignitas patriarchalis , 
coniuncta cum dominio fundorum . » 1 

Haec thesis per modum corollarii defluit ex iis, quae 
supra diximus contra theoriam veterum scholasticorum. 

Caput ii. 

DE IURE SOCIALI INTERNO. 

Articulus i. 

! DE PRAECIPUIS POTESTATIS CIVILIS IURIBUS 

ET OFFICIIS. 

§ i. Diversa potestatis civilis iura generatim declarantur. 

In omni societate civili, ut supra diximus, invenitur 
ius quoddam fundamentale, quod dicitur auctoritas quod- 

i 

j 1 Cathrein 1 . c. p. 356. — «Wie sich aus dem gegen die Uber- 

tragungstheorie vorgebrachten Beweis ergiebt , sind wir blofs der 

I Ansicht, dafs zuweilen , besonders in den iiltesten Zeiten, wo sich 
die Staaten allmahlich aus den Patriarchalfamilien entwickelten, 
der Trager der Gewalt durch die Umstiinde bezeichnet sein konnte ; 
dafs man also nicht berechtigt ist, allgemein und ausnahmslos von 
einer Ubertragung der Staatsgewalt von seiten des Volkes zu 
reden. . . . Nach unserer Ansicht hat also auch der Konig die 
offentliche Gewalt nur auf Grund von verschiedenen Thatsachen 
und Verhaltnissen , die im einzelnen vom freien Willen des Men- 
schen abhangen , und insofem kann man sagen , er besitze diese 
Gewalt kraft menschlichen Rechtes (iure humano, acquisito) . . . 
| denn nicht Gott selbst bezeichnet direkt und unmittelbar den 

Trager der offentlichen Gewalt, sondern die Menschen ; allerdings 
nicht immer durch Vertrag oder Wahl , wohl aber durch eine 
[ Reihe von verschiedenen Thatsachen , welche im einzelnen vom 

| freien Willen des Menschen abhangen und in ihrer Gesamtheit 

I eben bewirken, dafs eine Menge von Familien dauernd miteinander 

I vereinigt sind, und dafs auch nur eine Person die politische Ge- 

| walt hic et nunc innehaben kann , wenn sie will» ( Cathrein , 

j Moralphil. II, 486 et 487). 

que definivimus: ius obligandi membra societatis , ut ad 
bonum commune suis actibus cooperentur , 

Ius vero illud fundamentale tres continet potestates, 
quae in uno vel in pluribus subiectis residere possunt. Sunt 
autem hae potestates: 

1. Potestas legislativa : ius ferendi leges, i. e. dandi 
normam communitati obligatoriam, secundum quam socii 
finem socialem operando consequantur. 

2. Potestas iudicialis: ius declarandi seu proponendi 
modo obligatorio , quaenam subditorum actiones in con- 
creto sint iuri conformes quaeque ei difformes, et effectus 
legitimos eiusdem conformitatis aut difformitatis indicandi. 

3. Potestas exsecutiva: ius mandandi exsecutioni leges 
latas in bonum societatis. Tres haec potestas continet 
partes, quae sunt: 

a) potestas gubernativa' ius regendi personas confor- 
miter legibus; 

b) potestas administrativa : ius curandi bona; 

c) potestas coactiva : ius vim physicam adhibendi in 
personas ad consecutionem finis socialis 1 . 

§2. De iuribus et officiis potestatis civilis circa scholas 2 . 

Loquimur hic potissimum de scholis elementariis, ut 
iura et officia declaremus, quae ex ipsa rerum natura 
potestati civili competunt. 

Neque de iuribus et officiis Ecclesiae hac in re nobis 
est disserendum, cum disputatione hac philosophica lumine 


1 Cavagnis, Inst. iuris pubi, ecclesiastici p. 59. 60. 65. 71. 

2 De hac re legi possunt : Hammerstein, Die Schulfrage (Frib. 
1877); Das preufsische Schulmonopol (Frib. 1893). Meyer, Inst. 
iuris nat. II (Frib. 1900) p. 701 — 727. Cathrein , Kirche und 
Volksschule mit besonderer Berticksichtigung Preufsens (Frib. 
1896); Moralphilosophie II, 557 — 580; et Philosophia moralis 
P- 397 — 4 11 - Dupanloup , De l’6ducation (1882). 

naturali in ea tantum inquiramus, quae ordinis sunt natu- 
ralis. Unde : 

Assertio I — « Obligatio et ius erigendi scholas elemen- 
tarias per se primario familiae incumbit .» 1 Sequitur ex 
eo, quod ius et obligatio scholas erigendi nihil aliud sit 
nisi extensio iuris et obligationis liberos convenienter 
educandi. Obligatio vero educationis liberorum, spectato 
ordine naturali y ad parentes pertinet eosque solos. «Edu- 
catio enim est per se bonum domesticum, ad quod 
assequendum ipsa familia a Deo instituta est, nec est hoc 
bonum eiusmodi, quod non possit generatim per ipsam 
familiam sufficienter attingi. Ergo saltem directe ad activi- 
tatem auctoritatis politicae non pertinet.»* 

Neque valent rationes, quae ex adversa parte afferri 
solent ad ius illud auctoritati publicae tribuendum. Ab- 
surde enim a nonnullis supponitur hoc ius auctoritati civili 
competere, quia liberi sint membra civitatis. Si quidem in- 
fantes non sunt membra civitatis nisi mediante familia , 
cuius iura auctoritas civilis tueri debet. Neque auctoritati 
ius competit directe omnia negotia membrorum suorum 
curandi, licet ita se immiscendo plurimum bonum ipsi 
societati procuret. Maxima enim ex tali modo agendi 
ipsis societatis membris nascerentur incommoda. Societas 
vero non pro se ipsa exsistit, sed a natura ad privatorum 
bonum fovendum et augendum instituta est. Et re quidem 
vera, «si societas posset directe omnia ordinare, a quibus 
eius bonum plurimum dependet, posset omnia subditorum 
iura sibi arrogare, v. g. praescribere, quinam inter se 
matrimonio iungi, quomodo singuli vesci, vestiri et habi- 
tare debeant, ut milites robustiores habeantur, etc .» 8 


1 Ita Cathrein, Philos. mor. p. 401. 

8 Ibid. p. 398. 

8 Ibid. p. 399. Cf. etiam Moralphilosophie II, 559. 

Assertio II. — «/« casu, in quo neque singulae familiae 
neque pagi scholas erigere valent aut id facere graviter 
neglegunt, auctoritatis politicae supremae est iis succurrere 
et ex communibus mediis scholas erigere, quantum publici 
proventus permittunt et ad bonum commune necessarium 
est.'» 1 Sequitur ex ipsa natura civilis auctoritatis, quae 
ad hoc instituta est, ut privatorum activitatem adiuvet. 

Assertio III. — « Monopolium quod vocant scholarum , 
vi cuius auctoritas publica civilis sibi unice ius reservat 
scholas aperiendi, iuri naturali repugnat .»* Tali enim 
monopolio violatur ius a natura parentibus datum in 
liberos educandos, cum instructio vel institutio puerilis 
et ingenii cultus cum educatione essentialiter conectantur. 
Item violatur ius, quod in ordine naturali 8 unusquisque 
habet, cum aliis cogitationes suas communicandi vel ab 
aliis discendi, prout vult, servatis iustitiae legibus et 
caritatis. 

Assertio IV. — «A fortiori publicum scholarum mono- 
polium legi naturali repugnat, si parentes insuper legibus 
adstringantur , ut liberos per certum tempus in publicam 
disciplinam tradant .» 1 * * 4 Veritas huius assertionis iam patet 
ex iis, quae proxima assertione declaravimus. Notandum 
praeterea, id quod fautores huius monopolii non satis, con- 
siderant, illorum systema consequenter ducere ad socialis - 
mum. «Si enim auctoritas civilis iuste sibi assumere potest 
educationem liberorum, cur non posset aequali iure, immo 
a fortiori, sibi directe administrationem bonorum familiae, 


1 Cathrein 1. c. 8 Cathrein 1. c. 

8 Dicimus: in ordine naturali, quia in ordine supernaturali, in 

quo de facto sumus constituti, sola Ecclesia ius habet doctrinam 
Christianam docendi, immo ius habet Ecclesia ius illud naturale 
restringendi. Sed de his sermo erit in disciplinis theologicis vel 
institutionibus iuris canonici. 

4 Cathrein 1. c. p. 404. 

immo omnia iura parentalia, vindicare? Nam liberi sunt 
parentibus bona omnium carissima, et eorum educatio 
multo essentialius ad officium parentum pertinet quam 
administratio bonorum.» 1 

Assertio V. — « Auctoritati civili non competit ius omnes 
parentes lege obligandi, ut liberos per aliquot annos alicui 
scholae instituendos tradant .» 9 Etenim cum ius directum 
in educationem puerorum auctoritas civilis non habeat, 
tale ius obligandi ipsi tunc solum competeret, si neces- 
sarium esset vel ad tuendum ius infantium contra parentum 
neglegentiam vel ad tuendum ius societatis, quatenus, 
deficiente hac coactione, ex defectu religionis vel morali- 
tatis gravia incommoda reipublicae nascerentur. 

Sed neutrum affirmari potest. Non prius, quia liberi 
ius strictum 8 ad educationem a parentibus accipiendam 
non videntur habere, neque, si tale ius ipsis competeret, 
omnibus omnino infantibus institutio scholaris necessaria 
esset. Praeterea, si quoddam hac in re ius liberorum 
esset tuendum, certo «sufficeret, ut auctoritas civilis defi- 
niret infimam mensuram institutionis omnibus necessariae 
(quae certe ultra artem legendi, scribendi, computandi 
se non extendit) et liberos certa aetate ad subeundum 
examen publicum adstringeret. Hae enim cognitiones 
necessariae acquiri possunt brevi et opportuno parentibus 
tempore, quin necesse sit liberos sex, septem vel etiam 
plures annos continuos cotidie plures horas in aliquam 
scholam mittere, id quod eos non solum impedit in ad- 
discendo mature aliquo honesto opificio, sed etiam in 
non pauca pericula moralia conicit, praesertim ubi liberi 
utriusque sexus promiscue eandem scholam frequentant.» 4 


1 Cathrein 1. c. p. 405. 2 * Ibid. 

8 Quid sit ius strictum vel perfectum et ius non strictum, 

supra p. 310 explicatum habes. 

4 Cathrein 1. c. p. 406. — Eandem sententiam alibi (Moral- 

Corollarium. Ex iis, quae circa rem scholarem decla- 
ravimus, apparet varios esse legalis istius coactionis gradus, 
ita ut distingui possint quae lingua germanica dicuntur 


philosophie II, 569 sq.) bis verbis dicit : «Der Schulzwang konnte 
nur gerechtfertigt erscheinen, wenn der Schulbesuch notwendig 
ware, damit die Kinder einst anstandig in der Gesellschaft leben und 
sich ais ntitzliche Glieder derselben erweisen konnten. Diese 
Notwendigkeit aber lafst sich nicht beweisen. Die elementaren 
Kenntnisse lassen sich auch durch Privatunterricht erwerben ; und 
nur soweit diese Moglichkeit nicht vorhanden ist, werden die El- 
tern indirekt genotigt sein, ihre Kinder in eine Schule zu schicken, 
wann und wo es ihnen beliebt. — Doch mag man vom Schul- 
zwang im allgemeinen denken was man will, das scheint uns jeden- 
falls zweifellos : der in den meisten Staaten thatsdchlich durch- 
gefiihrte Schulzwang tiberschreitet weit die Grenzen des Zulassigen. 
Denn dafs es fiir einfache Arbeiter, Bauem, Knechte und Dienst- 
boten nicht notwendig sei, volle 8 — 9 Jahre Sommer und Winter, 
Tag fiir Tag 5 — 6 Stunden auf den Schulbanken zu sitzen, scheint 
uns doch gar zu einleuchtend. Die heutige Volksschule geht weit 
liber ihre Aufgabe. Wozu die Kinder des Volkes gesetzlich zwin- 
gen, sich ihr Gehirn mit allerlei oberflachlichen Kenntnissen aus 
der Botanik, Zoologie, Physik und Geschichte zu iiberladen , die 
sie doch in ihrem Leben nicht gebrauchen und auch bald wieder 
vergessen werden ? Diese Ubertreibung ist nicht blofs nutzlose 
Zeitverschwendung und Plackerei , sondern verhindert auch die 
Griindlichkeit der Volksschule in dem, was sie leisten solite. Man 
hat schon wiederholt in unsern stadtischen Volksschulen die Er- 
fahrung gemacht , dafs die Kinder allerlei aus der Geometrie, 
Physik , Naturkunde u. s. w. zu erzahlen wufsten , dagegen sehr 
mangelhaft lesen, schreiben und rechnen konnten. Aufserdem hat 
diese Oberfiitterung zur Folge, dafs viele Kinder mit den niedern 
Berufen , fiir welche sie sich spater entschliefsen mtissen , unzu- 
frieden werden. Ist es zu verwundem , dafs Kinder , die bis ins 
14. oder 15. Jahr mit Naturgeschichte , Physik und ahnlichen 
schonen Dingen traktiert wurden , sich schliefslich zu vomehm 
dilnken, um noch zufriedene Fabrikarbeiter , Knechte und Magde 
zu werden?» 

istaatliche Zwangsschule » , «Schulzwang» , « Lernzwang ». 
Ex quibus diversis cogendi modis primus numquam legi- 
timus esse potest, secundus vero et tertius, debitis ser- 
vatis condicionibus, admitti vel probari possunt \ 

§ 3. De iure poenam mortis statuendi 2 . 

Non defuerunt qui auctoritati civili ius poenam capitis 
statuendi denegaverint : inter recentiores, Ahrens et Holtzen- 
dorff. Quorum rationes praecipuae hae sunt: 

1. Poena capitis est inutilis , quia perpetua incarceratio 
homines facinorosos non minus efficaciter impedit, quo- 
minus nova facinora perpetrent, quam poena capitis, immo 
magis impedit, cum ignominiosus carcer a plurimis magis 
timeatur quam poena mortis. 

1 Quibusnam in casibus , servato iure Ecclesiae , eiusmodi co- 
actio probari possit, hic inquirere non possumus, cum in hac dispu- 
tatione ad ordinem naturalem unice attendentes a iuribus Ecclesiae 
consulto abstrahamus. Quaenam vero sint Ecclesiae catholicae in 
scholas iura et officia, institutionibus iuris canonici compertum habebis 
(cf. Bargilliat , Praelectiones iuris canonici n. 568 sqq.). Interim 
haec a P. Theod. Meyer S. J. exposita principia memoriae com- 
mendes : 

1 . « Obiective revera exstat aliquod ius efficaciter obligandi et hinc } 
quantum opus fuerit , compellendi pueros christianos ad subeundam 
institutionem singulis necessariam; verum hoc ius piimario et tam- 
quam proprium ad ecclesiasticam , secundario tantum et subsidii instar 
ad civilem auctoritatem pertinet .» 

2. HJH de institutione et interna directione scholarum civilis 
auctoritas cum ecclesiastica sincere concordat , moderata aliqua legalis 
disciplina consentiente Ecclesia publice sancita, qua tota puerilis aetas 
ad usum scholarum efficaciter obligatur, practice omnimodae scholari 
libertati longe praeferenda est ; ex inverso contrarium potius dicendum, 
ubicumque systema scholare coactivum tamquam institutio exclusive 
civilis illis condicionibus careh (Instit. iur. nat. II, 722 et 724). 

2 De hac re confer Cathrein, Moralphilosophie II, 643 sqq., et 
Th. Meyer, Instit. iur. nat. II, 605 sqq. 

i. Poena capitis insipienter statuitur , cum per occi- 
sionem delinquentis emendatio obtineri non possit. 

3. Poena capitis iniusta est, cum non liceat hominem, 
qui est finis omnium, adhibere tamquam medium. Poena 
vero capitis inflicta tamquam medium adhibetur homo, 
si quidem occiditur propter bonum commune. 

Contra quos contendimus hoc ius societati civili om- 
nino competere: quia, 

1. Nonnumquam necessarium erit hanc poenam revera 
infligi, ut efficaciter societas se tueri possit contra nefa- 
riorum hominum aggressiones. «Vita quorundam pesti- 
ferorum impedit bonum commune, quod est concordia 
societatis humanae. Subtrahendi igitur sunt huiusmodi 
homines per mortem ab hominum societate.» 1 

2. Saepius huius poenae comminatio necessaria est, 
ut a criminibus patrandis satis efficaciter impediantur ho- 
mines, qui aliarum poenarum metu non retraherentur. 
«Latro suspenditur, non ut ipse emendetur, sed propter 
alios, ut saltem metu poenae peccare desistant.» 2 

Rationes vero adversariorum nihil valent. Experientia 
enim scimus homines, si de ipsis universe loquimur, 
mortem magis timere quam perpetuam incarcerationem. 
Neque auctoritati politicae nonnullorum hominum ratio 
est habenda, qui perpetuam incarcerationem magis forte 
timerent. Tales enim homines sunt paucissimi, lex vero 
ea respicit, quae communiter fiunt. 

Quod deinde de rei emendatione proferunt, hoc leviter 
iudicatum est, cum poenae publicae finis primarius non 
sit emendatio delinquentis, sed bonum commune civitatis. 
Neque omnis poena, ut sapienter sit statuta, ad delin- 
quentis emendationem necessario ordinanda est. 

1 S. Thorn C. gent. 1. III, c. 146. 

2 S. Thorn., S. theol. I, II, q. 87., a. 3 ad 2. 


Digitized by Google 


DE OFFICIIS ET IURIBUS SUBDITORUM. 


353 


Ex eo denique, quod homo est finis omnium rerum 
in hoc mundo, sequitur quidem, ut non liceat eum ut 
merum medium quomodocumque habere; neque tamen 
ex eo fit, ut homo privatus quoad bona sua temporalia 
non possit toti communitati hominum subordinari, tam- 
quam membrum eius. Quatenus vero membrum est so- 
cietatis, iure cogi potest, etiam vi, ut quoad bona tem- 
poralia debitam subordinationem servet \ 

Articulus ii. 

DE OFFICIIS ET IURIBUS SUBDITORUM. 

I. Nemini umquam licebit moliri quicquam contra 
societatem generatim spectatam, quia «homines (gene- 
ratim) in societate civili vivere natura iubet, seu verius, 
naturae auctor, Deus» 1 2 . Proinde qui societatem civilem 
ut sic evertere conantur , contra legem naturalem 
peccant. 

II. In societate vero taliter in concreto constituta 
cives omnes legibus iustis potestatis politicae obligantur, 
i. e. si moraliter bene agere volunt, his legibus modum 
suum agendi conformare tenentur. 


1 Ad rem S. Doctor: «Homo,» inquit, «peccando ab ordine ra- 
tionis recedit; et ideo decidit a dignitate humana, prout scilicet 
homo est naturaliter liber et propter se ipsum exsistens, et incidit 
quodammodo in servitutem bestiarum, ut scilicet de ipso ordinetur, 
secundum quod est utile aliis, secundum illud Ps. 48, 21 : Homo, 
cum in honore esset , non intellexit ; comparatus est iumentis insipien- 
tibus , et similis factus est illis ; et Prov. 11, 29 dicitur: Qui 
stultus est, serviet sapienti. Et ideo , quamvis hominem in sua 
dignitate manentem occidere sit secundum se malum, tamen ho- 
minem peccatorem occidere potest esse bonum, sicut occidere be- 
stiam. Peior enim est malus homo quam bestia, et plus nocet, ut 
Philosophus dicit» (S. theol. II, II, q. 64, a. 2 ad 3). 

2 Cf. supra p. 337. 

Reinstadler, Elem. philos. schol. If. 23 

III. Sed quaeri potest, utrum principi tyrannice po- 
testate sua abutenti subditi oboedire debeant, an eidem 
resistere possint, immo debeant. 

Tyrannus autem dicitur princeps, qui suprema sua pote- 
state abutitur pro proprio commodo iniquis regens legibus. 

Iam vero in hac tam salebrosa quaestione variae 
sunt quae a scriptoribus referuntur sententiae. Unde pro 
munere nostro satis erit, ex iis omnibus, quae ab ipsis 
statuta sunt, ea tantum breviter rettulisse, quae vel omnino 
certa vel verisimiliora esse videntur. 

Imprimis autem notandum est triplicem distingui posse 
resistentiam. Est enim: i. resistentia passiva , quae mere 
in non-oboediendo consistit; 2. resistentia activa non vio- 
lenta , qua adhibentur media legitima ad leges iniquas 
removendas vel tyrannidem evertendam, v. g. libri, contio- 
nes, petitiones etc. ; 3. resistentia activa violenta seu armata. 

Quibus praenotatis, haec statuenda esse videntur: 

1 . Certum est non solum licitam, sed etiam praeceptam 
esse resistentiam passivam , quoties tyrannus aliquid prae- 
cipit, quod iuri naturali vel divino contrarium est. Auc- 
toritas enim principis auctoritati divinae contraria aucto- 
ritas nulla est : patet ex dictis circa originem auctoritatis. 

2. Item certum est resistentiam activam non violentam 
licitam esse contra iniustum regimen tyranni. Hoc enim 
in casu subditi utuntur iure ab ipsa auctoritate iisdem 
concesso. 

3. Violentam vero resistentiam quod attinet, distin- 
guendum est: 

a) Si tyrannicus potestatis abusus non est excessivus, 
auctores tenent non licere contra tyrannum insurgere 
resistentia violenta. Nam eiusmodi insurrectio, aiunt, fere 
semper graviora mala secum fert quam tyrannis, si haec 
non est excessiva. 

b) Si excessiva est, talis scilicet, ut cum sufficienti 
rerum tranquillitate stare non possit, tunc: 

a) Resistentia violenta offensiva, quae fieret scilicet 
per vim illatam absolute illicita est subditis. In hoc enim 
casu haberetur bellum offensivum: sed bellum indicere 
non potest nisi qui supremam auctoritatem habet. 

P) Potest autem esse ficita resistentia violenta defen * 
siva, i. e. civibus licitum esse potest tyranno, qui iis in- 
iuste gravissima mala inferre molitur, in ipso actu aggres- 
sionis active resistere. 

Est enim communis doctorum sententia singulis civibus 
licere, ad defqnsionem vitae e. g. vel integritatis cor- 
poris, principi vel eius satelliti aperte aggredienti per 
vim active resistere 1 . 

Possunt ergo cives sibi invicem succurrere et se ad 
talem defensionem foedere sociare. Unusquisque enim 
habet ius sese defendendi contra iniustum aggressorem 
in ipso actu aggressionis. 

Sed haec theoretice sunt vera. In praxi autem saepe- 
numero circumstantiae vel accidentia talia sunt, ut haec 
defensio inutilis evadat, immo maiora mala afferat. In 
his ergo casibus ab illa erit abstinendum. «Cumque res 
eo devenerit, ut nulla alia spes salutis affulgeat, docet 
[Ecclesia catholica] Christianae patientiae meritis et in- 
stantibus ad Deum precibus remedium esse maturandum.» 2 

Caput iii. 

DE IURE INTERNATIONALE 
Articulus i. 

IURIS INTERNATIONALIS NOTIO ET EXSISTENTIA. 

Notio. Ius internationale , quod dicitur etiam ius 
gentium (Volkerrecht , droit des gens) definitur: com- 

1 Cf. S. theol. II, II, q. 69, a. 4 ; I , II , q. 96 , a. 4 ad 3. 
Suarez , De fide 1. 6, c. 4, n. 5. 

* Leo XIII in encycl. Quod apostolici muneris. 

23* 

plexus iurium et officiorum (vel legunt), quae relationes 
diversorum populorum (civitatum) inter se spectant . 

Est vel naturale vel positivum. 

Ius gentium naturale est complexus iurium et offi- 
ciorum, quae vi legis naturalis inter diversos populos 
vigent. 

Ius gentium positivum est complexus iurium et offi- 
ciorum, quae vi consuetudinis vel liberae conventionis 
inter diversas societates civiles instituta sunt. 

Exsistentia. Exsistere ius quoddam intemationale po - 
sitmum, omnes saltem practice admittunt. Ius autem 
illud positivum supponit ius intemationale naturale , quod 
iubet conventiones liberas vel pacta inter ipsas societates 
esse servanda. 

Praeterea singulae civitates, independenter a con- 
sensu aliarum civitatum, multa possunt naturaliter possi- 
dere ut sua, v. g. territorium, aedificia publica. Sed haec 
omnia ut sua revera possidere non possunt, nisi inter 
ipsas vigent prima principia iustitiae, quibus iura singu- 
lorum hominum innituntur, qualia sunt e. g. principium 
illud : suum cuique tribuendum. Ergo inter diversas 
gentes ius quoddam viget intemationale. 

Neque tamen sola iustitiae iura et officia vel iura 
perfecta 1 inter diversas societates vigent, sedi etiam iura 
caritatis et beneficentiae vel iura imperfecta. Principia 
enim illa caritatis: «Quod tibi fieri non vis, alteri ne 
feceris» et «Quod tibi fieri desideras, alteri facias», prorsus 
universalia esse, clare perspicimus, ita ut non solum re- 
spectu individuorum sed etiam respectu civitatum valeant. 
Cuius rei ratio invenitur in eo, quod, «sicut singuli ho- 
mines sunt membra eiusdem magnae quasi familiae hu- 
manae, quae Deum habet auctorem, legislatorem et finem 
ultimum, ita etiam singulae civitates sunt quasi membra 

1 Cf. supra p. 310. 

composita, organica, huius familiae similibusque officiis 
inter ae continentur.» 1 * * 

Corollarium. Ex quo sequitur, ut ab Ecclesia recte 
damnatum sit moderni liberalismi principium illud de 
non-interventu , secundum quod nulli umquam societati ius 
competeret alterius negotiis se immiscendi. Caritas enim 
postulare potest, ut genti, quae ab hoste iniuste inva- 
ditur vel bello intestino laceratur, populi vicini succur- 
rant, praesertim cum gens illa iniuste oppressa auxilium 
petit. Item oriri potest ius et obligatio interveniendi, 
quoties haec interventio necessaria est ad iura communia 
humanitatis vindicanda *. 

Articulus ii. 

DE BELLO. 

§ i. Belli notio et species. 

Notio. Sicut ex iuris privatorum laesione oriuntur 
inter individua contentiones et lites, ita inter ipsas civi- 
tates bella cooriuntur ad iura publica defendenda vel con- 
servanda vel recuperanda. Definitur autem bellum: «status 
duarum vel plurium per vim inter se certantium nationum 
liberarum qua talium» 8 . Dicitur: 

status , ut distinguatur bellum a proelio , quod est cer- 
tamen actuale in bello, cum bellum ipsum actualem con- 
flictum non necessario semper supponat. 

nationum liberarum qua talium , ut distinguatur bellum, 
de quo hic agitur, a bello civili vel a rebellione , in quibus 
conflictus oriuntur inter cives contra cives eiusdem socie- 
tatis vel contra ipsius principem. 


1 Cathrein, Phil. mor. 'p. 453. 

* Cf. Meyer, Inst. iur. nat. II, 756. 

8 Ibid. p. 786. 

Species. Bellum communiter dividitur: 

1. Ratione tnor alitatis eius in iustum et iniustum. 
Bellum iustum illud est, quod fit ex iusta causa. 
Bellum iniustum , quod ex iniusta causa suscipitur. 

2. Ratione finis , in defensivum et offensivum. 

Bellum defensivum, si sensu stricto haec vox sumitur, 

illud est, quod suscipit gens ad iniuriam imminentem vel 
iam coeptam (iniuriam in fieri ) a se arcendam. 

Bellum vero offensivum geritur, ut iniuria iam facta 
vindicetur vel reparetur \ 

§ 2. De liceitate belli. 

Thesis. Bellum , debitis servatis condicionibus , inhonestum 
dici non potest . 

Status quaestionis. Ex iis quae servari debent con- 
dicionibus aliae requiruntur in bello suscipiendo ; aliae, in 
bello gerendo. 

I. In bello suscipiendo tres secundum S. Doctorem* 
requiruntur, nimirum: 

1. Auctoritas suprema: «non enim pertinet ad personam 
privatam bellum movere, quia potest ius suum in iudicio 
superioris prosequi. Similiter etiam convocare multitudi- 
nem, quod in bellis oportet fieri, non pertinet ad pri- 
vatam personam.» 8 

2. Causa iusta et necessaria , quae potest esse triplex: 
«a) Defensio contra aggressionem actualem bonorum 

vel vitae subditorum ex parte hostium. 


1 Vulgari sermone bellum defensivum et bellum offensivum 
minus stricte sic definiuntur: «Celui qui prend les armes pour 
repousser un ennemi qui 1 ’attaque, fait une guerre defensive. Celui 
qui prend les armes le premier et attaque une nation qui vivait 
en paix avec lui, fait une guerre offensive» (de Vattel , Le droit 
des gens). 

2 S. theol. II, II, q. 40, a. 1. 8 Ibid. 

«b) Reparatio damni illati, scilicet ut, qui damnum 
grave intulit illudque resarcire recusat, ad eiusdem repa- 
rationem cogatur. Si damnum illatum sit leve, aut reus 
id reparare velit, non adest sufficiens causa belli. 

« c) Vindicta criminis commissi vel, quod idem est, iusta 
punitio eius, qui iniuriam intulit nec reparare vult.» 1 

3. Intentio recta. «Tertio requiritur,» ait S. Doctor, 
«ut sit intentio bellantium recta; qua scilicet intenditur, vel 
ut bonum promoveatur vel malum vitetur. . . . Potest 
autem contingere, ut, si sit legitima auctoritas indicentis 
bellum et causa iusta, nihilominus propter pravam inten- 
tionem bellum reddatur illicitum. Dicit enim Augustinus 
in libro 22 contra Faustum c. 74: Nocendi cupiditas, 
ulciscendi crudelitas, impacatus, implacabilis animus, feritas 
rebellandi, libido dominandi, et si qua sunt similia, haec 
sunt, quae in bellis iure culpantur.» 2 Unde: 

II. In ipso bello gerendo debitus modus est servandus. 
Nimirum : 

1. Requiritur, «ut bellum non incipiatur, nisi certo 
constet alia via damnum vel iniuriam resarciri non posse , 
et nisi — id quod in priore iam fere continetur — prius 
fuerit indictum. 

2. «Non maius damnum inferre licet, quam assecutio 
finis, ob quem bellum suscipitur, postulat. 

3. «Etiam in ipso bello non licet adhibere media 
intrinsece inhonesta, v. g. mentiri vel directe occidere 
innocentes. 

4. «Quam primum finis belli obtentus est, omne ius 
bellandi cessat, quapropter ulteriora damna inferre non 
licet.» 1 

Quibus condicionibus servatis , contendimus bellum 
inhonestum dici non posse. Cuius assertionis veritas 


1 Cathrein 1 . c. p. 460. 2 S. Thom. 1 . c. 

8 Cathrein 1 . c. p. 462 

Scriptura Sacra, Vetere praesertim Testamento, tam lucu- 
lenter apparet, ut sententia adversa a theologis passim 
ut haeretica reputetur 1 . 

Thesis probatio. Bellum inhonestum dici posset, si 
iustitiae vel caritati saltem adversaretur. Sed, servatis 
quas declaravimus condicionibus, neque contra iustitiam 
neque contra caritatem ipsum esse recte dici potest. 

Non est contra iustitiam , quia, servatis illis condi- 
cionibus, saepenumero, quae sunt nostrorum temporum 
relationes sociales, bellum unicum est medium, quo aliqua 
societas contra iniustam alterius aggressionem sese de- 
fendere, aut iura sua contra iniustam eorum frustrationem 
vindicare possit. Admittendum proinde est Deum, qui 
est omnium hominis iurium dominus supremus, ut securi- 
tati et conservationi populorum sufficienter provideret, 
singulis civitatibus ius dedisse ipso bello iura sua defen- 
dendi vel recuperandi, si opus sit. 

Neque est contra caritatem. Etenim si contra cari- 
tatem esset bellum gerere, tunc ius illud omnino neces- 
sarium numquam exerceri posset. Esset proinde plane 
illusorium: quod divinae sapientiae repugnat. 

Ergo dici nequit bellum per se esse inhonestum. 

Articulus iii. 

DE SOCIALI UNIONE GENTIUM CONSTITUENDA. 

§ i. De societate civili intemationali. 

Ius internationale, quale hactenus viget, consentientibus 
viris doctis, admodum imperfectum est, artioremque omnes 
inter diversas gentes communionem maioremque solidari- 
tatem desiderant. Immo vero non pauci sunt qui homi- 


1 Cf. Meyer 1 . c. p. 791. 

nes ad societatem quandam internationalem constituendam 
naturaliter inclinari contendant. Neque diffitendum est 
huius naturalis inclinationis exsistentiam experientia com- 
probari, cum diversas societates revera decursu temporis 
ad confoederationes ineundas quasi impelli videamus. 

Cuius rei ratio naturalis invenitur in conscientia unitatis 
originalis et cognationis, qua omnes homines in magna Dei 
familia sunt fratres . Quae conscientia, cum per culpam 
hominis quasi emortua fuerit, sub influxu christianae reli- 
gionis et culturae in genere humano iterum resuscitata 
et generatim restaurata est. Unde efficitur, ut, iuvante 
Ecclesia Christi, non impossibilis videatur totius generis 
unitas constituenda per societatem quandam internatio- 
nalem *. 

Quae tamen socialis gentium unio non de societate 
civili sensu stricto intellegenda est («Weltstaat»). «Divisio 
enim generis humani in diversas societates civiles in prae- 
senti rerum statu necessaria est. Id vel inde cognoscimus, 
quod eiusmodi arta socialis unio, qualem nomen Status 
seu Civitatis importat , inter omnes gentes moraliter im- 
possibilis est. Quomodo enim possent v. g. eaedem leges 
civiles pro omnibus mundi partibus adeo inter se diversis 
et dissitis ferri ? Et quomodo possent homines adeo diversi 
et tanta locorum distantia separati ad conspirandum in 
eundem finem adigi ?» 1 2 * * * 

Sed intellegenda esset haec unio de societate libera 
foederatione orta et latissima tantum organica unitate con- 
stituta 9 . 


1 Circa necessitatem influxus Ecclesiae catholicae hac in re 

legi potest Cathrein, Moralphilosophie II, 713. Cf. etiam Meyer 

1. c. p. 824 sq. 

* Cathrein , Phil. mor. p. 462. 

8 Cf. Meyer 1. c. p. 821. 

§ 2. De tribunali intemationali. 

Universalis illa de qua supra diximus nationum societas 
interim idealis tantum est atque pro tempore proxime 
futuro vix sperari potest. Gravia enim in praesenti in- 
cidunt obstacula , quae maximam partem oriuntur ex 
gentium egoismo atque ex falsis et inter se inimicis reli- 
gionibus. Neque tamen minus opportuna evasit huius 
universalis gentium unio, immo in dies crescit eius urgens 
necessitas. Sunt enim hoc tempore multa et gravia cimctis 
fere gentibus damna publica communia, quae non nisi 
artiore hac gentium unione vitari posse videntur. Quae 
mala ad illud praesertim reducuntur, quod sub « militarismi » 
nomine Leo XIII his verbis denuntiat: «Ante oculos 
habemus Europae tempora. Multos iam annos plus specie 
in pace vivitur quam re. Insidentibus suspicionibus 
mutuis, singulae fere gentes pergunt certatim instruere 
sese apparatu bellico. Improvida adolescentium aetas 
procul parentum consilio magisterioque in pericula traditur 
vitae militaris: validissima pubes ab agrorum cultura, a 
studiis optimis, a mercaturis, ab artificiis ad arma tra- 
ducitur. Hinc exhausta magnis sumptibus aeraria, attritae 
caritatum opes, afflicta fortuna privatorum: iamque ea 
quae nunc est veluti procincta pax diutius ferri non 
potest. Civilis hominum coniunctionis talemne esse natura 
statum?» 1 

Quae cum ita sint, non pauci sunt viri docti, qui, 
interim, ad vitanda tanta mala constituendum esse cen- 
seant tribunal Internationale } ad quod pertineat in litibus 
inter diversas gentes exortis arbitri partes suscipere. Cuius 
tribunalis praeses, consentientibus vel ipsis acatholicis non 
paucis, esset Summus Pontifex. « Si auream aetatem reducere 


1 Ex eius «Epistola apostolica ad principes populosque uni- 
versos» data die 20 Iunii 1894. 

cupimus », ait ipse Leibniz , «ad dirimendas lites prin- 
cipum aliquod tribunal erigendum et huic praeficiendus est 
Papa, utpote qui olim reitera iudex inter Christianas pote- 
states exstiterit '.» 1 

Neque philosophum Christianum latere debet «organi- 
cam consociationem universi generis humani, quamquam 
in natura sociali per se praesignatam ac postulatam, aut 
numquam aut solum in et cum Ecclesia Christi catholica 
aliquando realiter futuram exspectari posse» 2 . Cuius 
Ecclesiae institutio necnon missio divina probatur in 
theologia sacra. 


1 «Will man das goldene Zeitalter zuriickfiihren, so mufs man 
zur Schlichtung der Streitigkeiten unter den Ftlrsten ein Tribunal 
errichten und den Papst zum Vorsitzenden desselben machen, wie 
er denn in Wahrheit einst der Richter unter den christlichen Po- 
tentaten gewesen ist (Oeuvres V, 65).» Ita apud Meyer 1 . c. p. 834. 

2 Meyer 1 . c. p. 828. 


Digitized by CiOOQIC 




1 


I 


i 


1 


Digitized by Google 



INDEX ALPHABETICUS 

AMBORUM VOLUMINUM. 


Numeri rotnani (I et II) designant volumen, numeri vero arabict denotant 
numeros paginarum; littera denique n. paginarum numeris affixa notam 
significat. 


Aboulia II 93. 

Abstractio I 14, II 64; — phy- 
sica, mathematica, metaphysica 
I 14 sq. 

Academia media, nova I 95 n. I. 

Accidens praedicabile I 22 ; — 
praedicamentum 24 262 264 
267 ; — relativum, absolutum, 
modale I 278. 

Actio I 297 ; — immanens, trans- 
iens I 297, II 16 sq. ; — me- 
chanica, physica, chemica I 
298; — adductiva 341. 

Activitas corporis physica: eius 
exsistentia I 356 ; — • finalitas 
363 sq. 

Actus I 219; — essentiae, exsi- 
stentiae, proprietatis, acciden- 
tis 220; — primus, secundus; 
purus, non purus 220 sq. 

Actus spontanei, non voluntarii, 
involuntarii, voluntarii II 73 
74 ; — vol. imperati, eliciti 74 ; 
— hominis, humanus (liber, 
moralis) 267 268 n. 4. 

Adductiva actio I 341. 

Administrativa potestas II 346. 

Aequipollentia propositionum I 

57 . 


Aequivalenter inesse , quid sit 

n 195. 

Aequivalentia I 250. 

Aequivocus v. Terminus. 

Aestimativa II 26 sq. 51 52 55. 

Aeternitas I 343; — essentia- 
rum, positiva, negativa; realis, 
idealis 234 sq. ; — aeternitas 
possibilium probat exsisten- 
tiam Dei II 178 ; — aeternitas 
Dei 226 ; — aeternitas poe- 
narum 259. 

Aeviternitas (aevum) I 344. 

Agnostici I 117, II 188. 

Ahrens II 351. 

Albertus Magnus I 147 281 n. 2 
41 1, n 135 145. 

Alloiologicum (argumentum) II 
170 175 sq. 

Allucinatio I 137 160, II 91. 

Alteratio I 226. 

Altruismus II 278. 

Amalricus de Chartres II 200 
202. 

Amor II 29 ; — amor Dei 237 
sqq. 

Analogia proportionis , attribu- 
tionis I 29; — argumentum 
per a. 189 193. 

Analysis metaphysica I 1 8 1 ; — 
usus 183. 

Anarchismus II 316. 

Anatomia II 3. 

Anima II 22 ; — vegetativa 22, 
sensitiva 48, rationalis 96 ; — 
humana 130; — eius unicitas 
99 sqq., spiritualitas 104 sqq., 
simplicitas 1 16 sqq. ; — eius 
unio cum corpore 119 sqq.; 

— eius sedes in corpore 130; 

— eius creatio 1 3 1 sqq. ; — 
eius immortalitas 148 sqq. 

Animalis vita II 24 sq. ; — origo 
et exitus 48. 

Annihilatio I 226 376 ; — animae 
humanae annihilatio evidenter 
impossibilis apparet II 1 5 1 sqq. 
Anselraus, S. II 168 n. 1 ; — eius 
argumentum ontologicum de 
Dei exsistentia 169. 
Anthropologia : eius notio, ob- 
iectum , differentia a ceteris 
scientiis, divisio II 34 et 4 n. 2. 
Antinomiae cosmologicae (ad 
mentem Kantii) I 108 Il4n.2. 
Apodicticum argumentum I 189. 
Apollinaris II 132. 

Appellatio I 32, 

Appetitio sensitiva II 28. 
Appetitus naturalis I 309 et 365, 
II 28 ; — elicitus II 1 10 n. 1 ; 

— sensitivus II 27; — con- 
cupiscibilis, irascibilis 28 sqq. ; 

— rationalis v. Voluntas; — 
appetitus physiologia 39 sq. 

Apprehensio I 17. 

Arbitrium liberum v. Libertas. 
Arbor Porphyriana I 23. 
Arcesilaus I 95 n. 1. 
Argumentatio v. Syllogismus. 
Argumentum apodicticum , dia- 
lecticum, per analogiam I 189; 

— per hypothesim 190; — a. 


ontologicum vel a simultaneo 
(S. Anselmi) II 168; — argu- 
menta de exsistentia Dei meta- 
physica 170, physica 180, mo- 
ralia 183; — arg. cineseologi- 
cum (ex motu) 1 70 sqq. ; cos- 
mologicum 1 70 1 73 sq. ; alloio- 
logicum (ex contingentia re- 
rum) 170 175 sq.; henolo- 
gicum (ex gradibus entitatis 
rerum) 170 177 sq. ; ideolo- 
gicum (ex aeternitate possi- 
bilium) 170 178 sq.; teleolo- 
gicum 180 sqq.; entropolo- 
gicum 182; eudaemonologi- 
cum (ex naturali desiderio 
beatitudinis) 183 et 184; de- 
ontologicum (ex lege morali) 
183 184 sq. ; ethnologicum (ex 
consensu omnium populorum) 
183 185 sqq. 

Aristoteles I 24 147, II 39 50. 

Ars II 307. 

Arteriae II 8 9. 

Assimilatio alimentorum II 10 
et 10 n. 2. 

Associatio imaginum II 26. 

Astrogonia I 413. 

Ataraxia Stoicorum II 278 n. I. 

Athei v. Atheismus. 

Atheismus : eius notio II 188 ; — 
species 188; — num esse 
possit 188 sqq. 

Atomismus mechanicus (vel ex- 
tremus) , physicus (vel che- 
micus vel moderatior) I 372 ; 

— extremi refutatio 378 ; — 
physici valor 379. 

Atomus I 370. 

Auctoritas I 154; — eius valor ut 
est auctoritas testis 1 56 sqq. ; 

— auctoritas (iurisdictionis) 
civilis : eius notio II 333 sqq. ; 

— eius origo a Deo 337. 

Audacia II 30. 

Augmentatio I 226, II 11 17. 

Augustinus, S. II 132 144. 

Authentia libri I 16 1. 

Baco I 11 8. 

Bafiez II 216 230. 

Bautain I 124 n. 2. 

Bayle, Petrus I 96, II 214. 

Beatitudo II 73 140 ; — obiectiva, 
subiectiva 140 ; — quaenam sit 
hominis beatitudo obiectiva 
140; — in quonam consistat 
eius beatitudo subiectiva vel 
formalis 144; — beatitudinis 
desiderium naturale in homine 
probat Dei exsistentiam II 
184; — beatitudo hominis est 
finis ultimus internus huius 
mundi 253. 

Bellum: notio, species II 357; 
eius liceitas II 358 sqq. 

Benignitas Dei II 245. 

Berkeley II 132 n. 1. 

Boedder: «Psych. rat.» II 22 91 
multis aliis locis ; «Theol. nat.» 
II 165 183 alibi. 

Bonald, de I 123. [145. 

Bonaventura, S. I 147 41 1, II 

Bonitas transcendentalis , phy- 
sica, moralis I 255, II 270 sq. ; 

— a se, ab alio I 255 sq. ; — 
essentialis, accidentalis; appa- 
rens , vera ; honesta , delec- 
tabilis, utilis 257 ; — eius exsi- 
stentia 257 sq. ; — bonitatis 
moralis differentia intrinseca a 
malitia morali II 272 sqq. ; 

— eius norma 283. 

Bonnetty I 124 n. 3 127. 

Bonum transcendentale , phy- 
sicum, morale v. Bonitas; — 
sensile II 28 ; — bona mobilia, 
immobilia ; fungibilia , non 


fiingibilia ; productiva , con- 
sumpti va II 315. 

Boscowichius I 372. 

Braig I 112 115. 

BUchner I 312 373 400, II 45 
n. 1 275 n. 1 et 2. 

Bulbus II 34. 

Caietanus 237 n. 2. 

Capillares (canaliculi) II 8 n. 1. 

Capitale II 315 319. 

Carneades I 95. 

Cartesius I 186 n. 1 264 276 
278 360, II 60 66 n. 4 121 
131 168. 

Casus I 3 1 3 ; — mundus casu 
non est ortus 402. 

Categoriae I 24 260 sqq. ; — 
ad mentem Kantii 103 107. 

Categoricus imperativus v. Im- 
perativus. 

Cathrein : «Phil. mor.» II 268 
277 multis aliis locis; «Moral- 
philosophie» 335 et alibi. 

Causa I 2 sq. 292 sqq. ; — effi- 
ciens 297 ; — removens, pro- 
hibens ; prima, secunda ; phy- 
sica, moralis ; principalis, instru- 
mentalis; perse, per accidens; 
proxima, remota; totalis, par- 
tialis ; univoca , aequivoca ; 
necessaria , libera 300 sqq. ; 

— causarum efficientium ex- 
sistentia 303 sqq. ; — causa 
finalis 308 sqq. ; — causarum 
finalium exsistentia 312 sq. ; 

— causa materialis, formalis 
296, v. Materia et Forma. 

Causalitas I 293 ; — principium 
306 sqq. 

Cellula II 11 sq. 

Cerebellum II 31 32 33 34. 

Cerebrospinale systema nerveum 
II 20 sqq. 

Cerebrum II 31 32 33 35 sqq. 

Certitudo I 93 sq. 169 ; — meta- 
physica, physica, moralis; ne- 
cessaria, libera 157 173 ; super- 
naturalis, naturalis 173; natu- 
ralis (vulgaris, directa, spon- 
tanea) , philosophica (scien- 
tifica , reflexa) 94 175; — 
eius fontes v. Criteria. 

Champeaux, Guillaume de I 147. 

Charron I 96. 

Chylus II 7. 

Chymus II 7. 

Cicero I 95 n. i, II 186. 

Cinerea massa cerebri , cortex 
II 32 35 - 

Cineseologicum argumentum II 
170 sqq. 

Circulus vitiosus I 90, v. Petitio 
principii. 

Clementia Dei II 246. 

Coactiva potestas II 346. 

Cognitio certa 1 1 ; — sensitiva II 
24 ; — eius organismi descrip- 
tio 3 1 sqq. ; — eius physiologia 
36 sqq. ; — cognitio intellec- 
tiva 57 sqq. 

Commissura cerebri, anterior me- 
dia, posterior II 32 33 35. 

Communismus II 316 sqq.; — 
negativus, positivus ; absolutus, 
moderatus 316. 

Comparatio I 15. 

Compenetratio I 337 sqq. 

Compositio metaphysica, logica 
I 2 1 1 ; — physica, metaphy- 
sica, logica II 216. 

Comte, Aug. I 1 1 7, II 273 278. 

Conceptualismus I 145. 

Conceptus subiectivus , obiec- 
tivus I 17. 

Concursus II 214; — mediatus, 
immediatus ; moralis, physicus ; 
praevius, simultaneus 214 215 ; 


— concursus Dei , qualis sit 
216 sqq. 

Condicio I 298 ; — prima 128 ; 

— c. sine qua non 299. 
Condillac I 118. 

Conexio extrinseca , intrinseca ; 

physica, logica 213 sq. 
Conscientia psychologica I 134 
sq. ; sensitiva (sensus intimus) 

I 134, II 25 51 302; psycho- 
logica intellectiva I 135 , II 
7 ° 3°3 5 directa , reflexa II 
90 n. 3 ; — «consc. duplex» 97 ; 

— consc. moralis 303 sqq. ; 

— consc. psychologicae valor, 
ut est criterium veritatis I 1 1 6. 

Consensus populorum I 166; 

— probat Dei exsistentiam II 
185 sqq. ; — probat discrimen 
intrinsecum inter bonum et 
malum morale II 273. 

Consequens I 46 69. 
Consequentia syllogismi I 70 sq. 
Conservatio II 2 1 2 ; — negativa, 
positiva; indirecta, directa II 
212; — cons. creaturarum a 
Deo 213 sqq. 

Contiguum I 349. 

Contingens (ens) I 240 ; — res 
mundanae sunt contingentes 

II 175 . 

Contingentia rerum mundanarum 
probat Dei exsistentiam II 175. 
Continuitas quantitatis I 348 sq. 
Contrapositio I 62 n. 1. 
Conversio propositionum 1 5 9 sqq. 
Copula I 35. 

Cor II 8 9 10 n. 1 ; — cor dex- 
trum, sinistrum 8 9. 
Corporeitatis forma II 128. 
Corpus I 388 ; — physicum, ma- 
thematicum 330; simplex, com- 
positum 370 ; — principia con- 
stitutiva 370 sqq. ; — com- 

penetratio, replicatio vel multi - 
locatio corporum 237 239 sqq. ; 

— c. callosum II 32 33 35 ; 
c. humanum , quomodo unia- 
tur animae 119 sqq. ; — cor- 
porum resurrectio 157. 

Corruptio 1 226 375 ; — corruptio 
animae vegetativae II 22 23 ; 

— animae sensitivae 49 ; — 
animae humanae nulla esse 
potest corruptio 150 151. 

Cortex cinereus II 35. 

Corticalis massa cerebri v. Ci- 
nerea. 

Cosmogonia I 413. 

Cosmologia I 321. 

Cosmologica idea (Kant) I 107. 

Cosmologicum argumentum de 
exsistentia Dei II 170 173 sq. 

Creatianismus II 132. 

Creatio I 226 375; — creatio 
mundi v. Mundus; — creatio 
animae humanae v. Anima. 

Criteria (fontes) certitudinis I 
134; — interna, externa 16 1 
sqq. 

Criteriologia (Critica) I 10 91. 

Critica rationis purae practicae, 
iudicativae I 100 n. 1. 

Criticismus Kantianus I 99 sqq. 

Cursus naturae I 395. 

Czolbe I 400. 

Darwin I 312 405, II 278. 

David a Dinanto II 200 202. 

Deductio I 150. 

Defendens (in argum.) I 201. 

Definitio I 179 201. 

Delectatio II 27. 

Deminutio I 226. 

Demonstratio I 192 sqq.' — 
negativa , per absurdum 64 
1 94 » — circularis vel regres- 
siva 193 ; — dem. exsistentiae 
Reinstadlcr, Elem, philos. schol. 


Dei vulgaris, scientifica II 166 
167 ; — diversa argumenta v. 
Argumentum. 

Demonstrativum argumentum I 
192. 

Deontologicum argumentum de 
exsistentia Dei II 183 184 sq. 
Desiderium II 2^. 

Desperatio II 29. 

Determinismus II 80 82 n. 1 
86 n. 1. 

Deus II 161; — exsistit 170 
sqq.; — est infinite perfectus 
192; — unicus 198; — per- 
sonalis , a mundo distinctus 
1 99 sqq. ; — simplex 207 ; 

— spiritualis 209; — immu- 
tabilis 224; — aeternus 226; 

— omnisciens 227; — liber 
239; — omnipotens 247; — 
est ubique et immensus 249; 

— omnia providens et guber- 
nans 252 sqq. 

Dialectica I 10 12. 

Diderot II 278. 

Differentia I 250; — • specifica 
22. 

Digestio II 7. 

Dilemma I 86. 

Disputatio: methodus et forma 
I 201. 

Distinctio I 247; — realis maior, 
minor ; rationis ratiocinatae, 
ratiocinantis 248 249 ; — 

quaenam distinctio vigeat inter 
diversa Dei attributa II 209 
sqq. ; — inter bonum et malum 
morale 272 sqq. 

Diversitas I 250. 

Divisibilitas quantitatis I 324 ; 

— corporis mathematici, phy- 
sici (naturalis) 354 sqq.; — 
animae vegetativae II 23; — 
animae sensitivae 49. 

II. 24 


t 

Divisio logica, realis; physica, 
metaphysica I 180 sqq. 

Doctrinale testimonium cf. Con- 
sensus populorum. 

Dogma I 156. 

Dogmatismus I 127. 

Dolor II 27. 

Dominium II 3 1 3 ; — iurisdictio- 
nis, proprietatis 313 314; — 
dominium proprietatis altum 
(publicum), humile (vulgare); 
plenum (perfectum) , semi- 
plenum (imperfectum); direc- 
tum (nudae proprietatis, utile) 
3 H. 

Dubitatio I 176. 

Dubium I 176; — methodicum, 
reale ; negativum, positivum ; 
prudens, imprudens 176 186; 

— responsio ad dubia 200. 

Durandus II 215 216. 

Dynamismus (monadismus) I 372 

sqq.; eius refutatio 377 sq. 

Effectus I 293. 

Efficientia rerum probat Dei ex- 
sistentiam II 173. 

Elementum I 370. 

Emanatismus II 131. 

Eminenter inesse, quid sit II 195. 

Empirismus I 1 1 8 ; — moralis 
II 279 283. 

Emulsio II 7 n. 2. 

Encephalum II, 31 sqq. 

Endosmosis II 8. 

Energiae specificae I 360. 

Ens I 209 ; — reale, rationis 214; 

— actuale, possibile ; neces- 
sarium, contingens; infinitum, 
finitum 218; a se, ab alio 
240; — Ens a se exsistit II 
1 7 1 1 73 >* — Ens improduc- 
tum exsistit 173 sq. ; — Ens 
necessarium actu exsistit 175 


sq. ; — Ens infinitum actu ex- 
sistit 177 sq.; — Ens aeter- 
num exsistit 178 sq. 

Enthymema I 84. 

Entropia II 182. 

Entropologicum argumentum de 
exsistentia Dei II 180 182. 

Enuntiabile I 130. 

Epicherema I 85. 

Epicurus I 400, II 278. 

Error I 168. 

Essentia I 14 218 232 sq.; — 
physica, metaphysica; simplex, 
composita; essentiae sunt im- 
mutabiles, necessariae, aeternae 
233 sqq.; — essentiae distinc- 
tio ab exsistentia 235 ; — v. 
Natura. 

Ethica II 267 sq. ; — generalis 
270 sqq. ; — specialis 309 sqq. 

Ethnologicum argumentum de 
exsistentia Dei II 183 185 sqq. 

Etymologia I 179. 

Eudaemonismus II 278 283 sq. 

Eudaemonologicum argumentum 
de exsistentia Dei II 183 sq. 

Eunomius II 210. 

Evidentia obiectiva, subiectiva I 
1 3 1 171; interna, externa 1 70. 

Evolutio materiae aeternae re- 
pugnat I 404; — efformatio 
corporis humani ex evolutione 
corporum animalium brutorum 
scientiarum placitis repugnat 
II 137 - 

Exemplum I 190. 

Experientia externa I 138; — 
eius valor 140. 

Exsecutiva potestas II 346. 

Exsistentia I 235 ; — sitne di- 
stincta ab essentia 235 sqq. ; 
— Dei II 163 sqq.; exs. Dei 
rationis humanae lumine certa 
cognosci potest 165 ; — de- 

monstrari debet 166; — di- 
versa- huius demonstrationis 
argumenta v. Argumentum. 

Extensio ideae I 16 i8osq.; — 
localis (externa, actualis), in- 
terna (virtualis, aptitudinaria) 
324 sq. ; — est obiectiva quae- 
dam realitas 325 ; — v. Quan- 
titas corp. 

Extremum maius, minus I 68. 

Factum primum I 128. 

Facultas I 222 283 ; — facul- 
tates vegetantium II 19; — f. 
sensitivae hominis 24 50 sqq. ; 

— intellectuales 57 sqq. 

Fallacia (sophisma): sensus com- 
positi et divisi, a dicto sim- 
pliciter ad dictum secundum 
quid I 87 sq. 

Falsitas logica I 168; — meta- 
physica, logica, moralis 253; 

— eius exsistentia 254. 

Feuerbach I 312 373 400, II 

278. 

Fichte I 141, II 201 n. 2. 

Fideismus I 122 125, II 164. 

Fides I 125 155. 

Figura I 282. 

Finalitas intrinseca, extrinseca I 
309; — f. mundi probat Dei 
exsistentiam II 180. 

Finis I 309; — qui, cui; proxi- 
mus, remotus, ultimus; pri- 
marius , secundarius ; operis, 
operantis ; naturalis , super- 
naturalis 310 sqq. ; — f. ulti- 
mus voluntatis divinae II 241 
sqq.; — f. absolute ultimus 
creationis mundi 241 sq.; — 
relative ultimus 253. 

Fissura II 31; — pallii 32 35; 
— Sylvii 34. 

Fliirscheim II 320. 


Fontes certitudinis v. Criteria ; 
— moralitatis II 296. 

Forma ut est qualitas 1 ,282; — 
ut est comprincipium in cor- 
poribus (causa formalis) 374 
386; — extrinseca, intrinseca; 
accidentalis, substantialis ; se- 
parata, informans; spiritualis, 
materialis 387; — anima hu- 
mana est forma substantialis 
corporis II 124 sqq. 

Formalismus Kantii I 103 145. 

Formaliter inesse, quid sit II 195. 

Partitudo II 307. 

Pouill6e, Alfr. II 340. 

Frick: «Logica» I 15 42 multis 
aliis locis; — «Ontologia» 233 
282 alibi. 

PYohschammer II 132. 

Fuga II 29. 

Futura necessaria, libera; libera 
absoluta, condicionata II 227 
sq. 

Gall II 112 113. 

Ganglionare systema nerveum II 
30 n. 1. 

Gaudium II 29. 

Generatio I 226 375, II 11 12 
1 7 sqq. ; — univoca, aequivoca 
II 18 n. i; — animae huma- 
nae generatio admitti non 
potest 132. 

Genus I 22. 

Geogonia I 413. 

George, H. II 320 326. 

Gilbert delaPorreel 147, II 210. 

Gioberti II 61 62. 

Gloria II 242 ; — gloria Dei in- 
terna, externa 242 ; — Deus 
mundum creavit ad gloriam 
suam ibid. 

Gradus entitatis rerum probant 
Dei exsistentiam II 177; — 
24 * 

gradus metaphysici I 145 sqq. ; 
— gradus vitae II 44 n. 2 95. 

Gratiosum (pulchrum) I 317. 

Grotius II 321. 

Gubernatio divina II 252 255 
sqq. 257 sq. 

Gubernativa potestas II 346. 

Giinther, Ant. II 10 1. 

Gustus aestheticus I 317; — 
moralis II 279. 

Gutberlet II 278 alibi. 

Gyri II 32 33. 

Haan : «Phil. natur.» II 49 54. 

Habitus entitativus operativus ; 
supernaturalis (infusus), natu- 
ralis; a natura inditus, acquisi- 
tus I 282 sqq.; — improprie 
dictus II 305. 

Hackel I 312 373 400. 

I laller, L. de II 340. 

Hallucinatio v. Allucinatio. 

Harmonia praestabilita II 1 2 5 1 2 7 . 

Hartmann II 278 284. 

Hegel I 141, II 202 n. 1. 

Helmholtz I 360. 

Henologicum argumentum de ex- 
sistentia Dei II 170 177 sq. 

Herbart II 279. 

Hermeneutica hypothesis I 192. 

Herzen II 104. 

Historia I 156. 

Hobbes I 118, II 272 272 n. 1 

32i 334 337. 

Holtzendorff II 351. 

Homo II 120 130; — eius causa 
efficiens 131 sqq.; — origo 
1 36 sqq. ; — causa exemplaris 
138; — causa finalis 139 sqq. 

Hontheim: «Inst. theod.» I 403 
406 41 1 alibi, II 187 201 
alibi. 

Huetius I 122. 

Humanus actus II 267. 


Hume I 303. 

Hutcheson II 279. 

Hylemorphismus : eius expositio 
I 374 J — eius aestimatio 
381 sqq. 

Hypnotismus II 92. 

Hypothesis , physica , moralis, 
logica (hermeneutica) I 192. 

Hypothetica propositio I 42 45; 
hypotheticus syllogismus 72 
81. 

Iacobi II 164 sq. 

Idea I 13 sq., II 57; — eius com- 
prehensio et extensio I 15; 
— intuitiva, abstractiva; ex- 
plicita, implicita; clara, ob- 
scura; distincta, confusa; ad- 
aequata, inadaequata; compre- 
hensiva , apprehensiva ; com- 
plexa, incomplexa; composita, 
simplex ; concreta, abstracta ; 
singularis, particularis, collec- 
tiva, universalis (v. Universale) 
18 sqq.; — identica, diversa; 
sociabilis, insociabilis (v. Oppo- 
sitio) 25; — ad mentem Kantii 
107; — ad mentem Platonis 
140; — origo II 60 sqq. ; — 
efformatio 64 sqq.; — Idea 
Dei non est innata II 61 62 
164 165 189; — idea Dei 
implicita et confusa saltem 
nullus homo ratione praeditus 
destituitur 189. 

Idealismus I 14 1 sqq. 

Identitas absoluta vel realis, rela- 
tiva vel logica; metaphysica, 
physica, moralis ; essentialis, 
accidentalis ; generica, speci- 
fica ; qualitativa, quantitativa 
I 246 sqq. 

Ideologicum argumentum de ex- 
sistentia Dei II 170 178 sq. 

Ignorantia I 168; — elenchi 89. 
Illatio mediata, immediata. I 63. 
Illusio I 137, II 91. 
Immensitas Dei II 249 sq. 
Immortalitas II 148; — per 
essentiam, per gratiam, per 
naturam ; — immortalitas ani- 
mae humanae II 148 sqq. 
Immutabile II 224. 
Immutabilitas Dei II 224 (phy- 
sica); — moralis 240. 
Impenetrabilitas quantitatis I 324; 

— aptitudinalis 337. 
Imperativus categoricus I no, 

II 280. 

Imperfectum I 260. 

Impossibile (modus in proposi- 
tione) I 41. 

Impossibilia intrinsecus Deus 
facere non potest II 247. 
Impossibilitas intrinseca, extrin- 
seca; physica, moralis I 222 
sqq. 

Impotentia I 283. 

Impulsivus status II 93. 
Incidens I 47. 

Inclinatio naturalis I 365; — est 
ad veritatem 132 166; — v. 
Appetitus naturalis. 
Incorruptibilitas animae humanae 
v. Immortalitas vel Corruptio. 
Indefinitum I 241. 

Individuum I 20 ; — v. Substantia 
prima. 

Inductio completa, incompleta I 
1 5 1 ; — inductionis principium 
151 sq. 

Inferiora ideae universalis I 21. 
Infinitum actu, potentia I 240; 

— infin. actu exsistit II 177 
192^ 

Instans I 343. 

Instantia (in disputatione) I 201. 
Instinctus II 54 sqq. 


Integritas libri I 163. 

Intellectus II 57 96; — eius 
obiectum proprium , secunda- 
rium 59; — possibilis, agens 
64 ; — intellectus relatio ad 
voluntatem 88 ; — int. ad men- 
tem Kantii I 100 103 sq. ; — 
intellectus ut virtus II 307. 

Intellegentia II 70; — eius valor 
ut est criterium veritatis I 
143 sqq. 

Intussusceptio II 7. 

Ira II 30. 

Iudicialis potestas II 346. 

Iudicium I 36, II 66 ; — appre- 
hensivum vel materiale vel im- 
perfectum , formale vel per- 
fectum vel intellectuale I 34 
sq., II 66 ; — eius elementum 
formale II 66 sq. ; — instinc- 
tivum II 68 ; — ultimum iu- 
dicium practicum II 88 ; — iu- 
dicii signum v. Propositio ; — 
eius species v. Propositio ; — 
eius proprietates I 48 ; — ana- 
lyticum, syntheticum I 104 sq. 

Ius II 309 ; — imperfectum, per- 
fectum 310; — sociale inter- 
num , externum (internatio- 
nale) 31 1 343 355; — ius 
proprietatis 3 1 3 sqq. ; — eius 
legitimitas 328 sqq. 

Iustitia Dei II 246; — commu- 
tativa , distributiva ibid. ; — 
ut virtus cardinalis II 307. 

Kant I 99 n. 1 276 289 325 
333 346 360 372, II 61 62 
68 ; — eius criticismus I 99 
sqq. ; — eius formalismus I 
145; — eius stoicismus mo- 
ralis II 279 sqq. 284 sqq. 

Krause II 200 n. 2. 

Kuhn II 164 sq. 

Lamennais I 123 sq. 

Lamettrie II 278. 

Landois : «Physiologie des Men- 
schen» II 12 13 alibi. 

Lange I 325 391. 

Latio I 227. 

Legislativa potestas II 346. 

Lehmen: «Lehrbuch der Philo- 
sophie» I 334 335 multis aliis 
locis, II 16 44 alibi. 

Leibniz I 164 n. 3 264 372 381, 
II 60 60 n. 4 62 79 125 169 
255 363. 

Leo XIII II 321 332 337 355 
362. 

Lepidi: «Elementa phil. christ.» 
1 237 253 385 alibi. 

Lex I 366, II 297 sqq. ; — lex 
naturae : notio I 366 ; exsi- 
stentia 3 66 ; necessitas 367 sq. ; 

— physica 366; — physica, 

metaphysica, moralis I 173 
174, II 298; — lex moralis: 
eius notio II 298 ; divisio 
generalis 299 sq. ; — lex mo- 
ralis naturalis : notio 300 ; 

exsistentia 300 sqq. ; — lex 
entropiae II 1 82 ; — lex moralis 
universalis, aeterna, absoluta 
probat Dei exsistentiam II 
184 sq. 

Liberalitas Dei II 245. 

Liberatore I 237. 

Libertas II 75 ; — eius species 
ibid. ; — 1. arbitrii 76 ; — 
libertatis humanae exsistentia 
77 sq. ; — libertas voluntatis 
divinae 230 sq. 240. 

Liberum arbitrium v. Libertas. 

Linea I 330. 

Littr6 II 278. 

Lobus II 32; — frontalis 33; 

— parietalis 33 ; — occipitalis 
33; — temporalis 33. 


Locke I 118.303, II 125 128 
321. 

Locomotiva facultas (motiva) 
II 30. 

Locus internus, externus, pro- 
prius, communis I 331. 
Locutio I 27 124. 

Logica I 9 ; — naturalis , arti- 
ficialis; docens, utens 10 sq. 

Magnificentia Dei II 245. 
Maiestas superioris II 338. 
Malebranche I 356, II 61 62 
66 125 255. 

Malitia (malum) transcenden- 
talis, physica, moralis 1 258 sq. ; 

— malitiae moralis ratio et 
norma II 272 283 sq. 

Malum v. Malitia; — physicum, 
morale II 256. 

Manichaei II 198. 

Marx, Car. II 317 323 sqq. 
Materia prima (causa materialis) 
1 374 385 ; — secunda 387 ; — 

— materia cinerea vel corti- 
calis , alba vel medullaris in 
systemate cerebrospinali II 

32 34 35- 
Materiale II 21. 

Materialistae (materialismus) I 
312 n. 1 356 399, II 106. 
Medium (bonum utile) I 257 
310; — medium quo Deus 
cognoscit II 229 sqq. 

Medius terminus syllogismi I 68 ; 

— quomodo inveniatur 196. 
Medulla oblongata II 31 34; 

— spinalis 34. 

Medullaris substantia v. Materia. 
Memoria sensitiva I 153, II 26 
53; — intellectiva I 153, II 
70; — eius valor ut est cri- 
terium veritatis I 153. 
Mensurabilitas I 324. 

Mercier : «Logique» I 28 89 ; — 
« Criteriologie g6n£rale »98121 
multis aliis locis ; — «Notions 
«Tontologie» 228 237 alibi; 

— «Psychologie» II 14 multis 
aliis locis. 

Metaphysica I 207 ; — ad men- 
tem Kantii 99. 

Meyer, Th. : «Inst. iuris nat.» II 
274 282 alibi. 

Miraculum I 414; — primi, se- 
cundi ordinis 415 416; — 
supra , contra , praeter natu- 
ram 416; — ordinis physici, 
moralis 416. 

Misericordia Dei II 245. 

Modus propositionis I 41 sq. ; 

— syllogismi 78 n. 2 ; — tol- 
lens, ponens, ponendo tollens 
83 ; — accidentalis (accidens 
modale) 279 n. I ; substantialis 
ibid. 

Molecula I 371. 

Moles v. Quantitas continua. 
Moleschott I 312 400. 

Molina II 215 n. 1. 

Molinistae II 215 218 230 

233- 

Monadismus v. Dynamismus. 
Monas I 372. 

Monopolium scholarum II 348. 
Montaigne I 96. 

Montesquieu II 320. 

Moralitas II 270 sqq. ; — eius 
ratio vel norma proxima 287 ; 

— norma vel ratio ultima 288 ; 

— eius valor diiudicandus 
290; — species 291 ; • — mo- 
ralitatis principia vel fontes 
295 sqq. 

Mors II 148; — poena mortis 
35 1 sqq. 

Motivum credibilitatis et moti- 
vum fidei I 155. 


Motrix (locomotiva) facultas II 
30 ; — eius psychologia 40 ; 

— eius relatio ad cognitionem 
sensitivam II 51. 

Motus I 227 ; — immanens vel 
vitalis, transiens I 228, II 16 
sq. ; — mechanicus, physicus, 
chemicus I 228, cf. Actio ; — 
spontaneus II 40; — primo 
primus 89 ; — principium mo- 
tus I 229 ; — argumentum exsi- 
stentiae Dei ex motu II 1 70 sqq. 

Mulier, Ioh. I 325 360. 

Muldlocatio I 339 ; — quomodo 
fiat 341. 

Multitudo I 243. 

Mundus I 321 389 ; — est finitus 
389 ; — est creatus 398 sqq. ; 

— creatus in tempore 41 1 ; 

— eius formatio. 

Mutatio proprie dicta, improprie 
dicta I 225 ; — extrinseca, in- 
trinseca I 225, II 224 ; — sub- 
stantialis, accidentalis; instan- 
tanea, successiva I 225 sq. ; — 
mutatio intrinseca non est in 
Deo II 225. 

Natura I 232; — diversi sensus 
367 394 j — ordo, cursus na- 
turae 390 sq. ; — natura vitae 
vegetativae II 14 sqq. ; — vitae 
sensitivae 43 sqq. ; — vitae 
rationalis in homine 94 sqq. ; 
natura hominis 99 sqq. ; — 
Dei 190 sqq.; — natura mo- 
ralitatis 289 sqq. 

Naturale I 395. 

Necessarium (modus propositio- 
nis) I 41 239. 

Necessitas hypothetica vel con- 
sequentiae, absoluta vel con- 
sequentis ; nec. sensus com- 
positi, sensus divisi II 221. 

Nerveum systema in homine II 
30 sqq. 

Nervi II 34 ; — motores sensitivi 

35- 

Newton I 333 346. 

Nihilum I 213 ; — relativum, ab- 
solutum ; privativum , negati- 
vum 214. 

Nominalismus I 114. 

Non-interventus principium II 

357- 

Noumenon (ad mentem Kantii) 
I 99- 

Nucleus (protoplasmatis) II 12 ; 
— lentiformis 35. 

Numerus I 243 ; — infinitus, 
num esse possit 351 sqq. 

Nutritio II 7 sqq. 17. 

Obiciens (in argumentatione) I 
201. 

Obiectum materiale , formale I 
4; — proprium 133; — ob- 
iectum proprium sensuum 
1 39 , cf. Sensile ; — intel- 
lectus II 59; — voluntatis 
71 sqq. 

Obligatio II 309. 

Occam I 145, II 101. 

Occasio I 299. 

Occasionalismus I 356. 

Occupatio, quid sit II 321 ; — 
est factum primigenium ius 
proprietatis in concreto deter- 
minans 330. 

Odium II 29. 

Oeconomia politica II 268 n. 2. 

Officium II 309 ; — individuale, 
sociale 310. 

Omnipotentia Dei II 247. 

Omniscientia Dei II 227 sqq. 

Ontologia I 207. 

Ontologismus II 61 163. 

Opinio I 177. 


Oppositio idearum contradictoria, 
privativa, contraria, relativa I 
25 ; — propositionum, contra- 
dictoria I 48 60; — con- 
traria, subcontraria, subalterna 
49 sq. 

Optimismus relativus , exagge- 
ratus vel absolutus II 255. 

Oratio I 35. 

Ordinator mundi est sapien- 
tissimus II 18 1. 

Ordo I 310; — logicus, psycho- 
logicus in argumentis 199; — 
naturae 390 ; — eius exsisten- 
tia 390; — eius proprietates 
392, II 254; — ordo rerum 
a Deo provisarum in finem 
254 . 

Organum I 138, II 12 n. 1. 

Osmosis v. Endosmosis. 

Pactum sociale, secundum Pufen- 
dorf II 340 ; — secundum ve- 
teres scholasticos 341. 

Pansatanismus II 201 n. 2. 

Pantheismus I 147 399, II 200; 
— imperfectus , perfectus ; 
transiens , immanens ; realis, 
idealis II 200; — eius refu- 
tatio 203 sqq. 

Parabola I 190. 

Paralogismus I 87; — psycho- 
logicus (ad mentem Kantii) 
108. 

Pars logica I 180; — physica, 
metaphysica 18 1 ; — essentialis 
(constitutiva) , integralis (in- 
tegrans) 181. 

Pascal I 96. 

Passio I 283 298, II 28 ; — spe- 
cies II 29 sq. ; — passionum 
influxus in vitam rationalem 
II 89. 

Pathologia II 4. 

Patientia Dei II 246. 

Paulsen II 273. 

Peccatum non habet causam 
efficientem, sed deficientem II 
223. 

Perfectio Dei infinita II 192; 
— perfectiones simplices, 
mixtae 194; — t quomodo per- 
fectiones creaturarum Deo in- 
sint 195 sq. 

Perfectum absolutum , relativum 

I 260; — Deus est absolute 
infinite perfectus II 192. 

Persona I 271 276. 

Pesch, Tilm. I et II multis locis. 

Petitio principii (circulus vitio- 
sus) I 90. 

Phaenomenalismus I 267. 

Phaenomenon I 99 267. 

Phantasia, reproductiva, creatrix 

II 26 5 1 ; — eius influxus in 
conscientiam I 136; in me- 
moriam 154; in alios sensus 
159 . 

Phantasmata II 26; — «phan- 
tasmatum illuminatio* II 64. 

Philo I 95. 

Philosophia I I ; — relatio ad 
ceteras scientias et ad theolo- 
giam ; — eius obiectum , di- 
visio 2 sqq. 

Phrenologia II 112. 

Physicismus v. Hylemorphismus. 

Physiologia II 4. 

Pius. IX II 101 126. 

Plato I 146, II 60 12 1 133. 

Platonici I 146 n. 2. 

Poena aeterna, num repugnet 
rationi II 259 ; — mortis 

351 . 

Polysyllogismus I 95. 

Polytheismus II 198. 

Porphyrii Arbor I 23. 

Porree v. Gilbert. 


Positivismus : eius expositio I 
1 1 7 sq. ; — eius refutatio 
119, cf. etiam I 144, II 
106; — positivismus moralis 
II 272. 

Positivistae v. Positivismus; I 303 
312 n. .1, II 272. 

Possibile (modus propositionis) 

I 41 ; — possibilium aeter- 
nitas probat exsistentiam Dei 

II 178; — possibilia a Deo 
cognoscuntur 229 ; — omne 
intrinsecus possibile Deus fa- 
cere potest 247. 

Possibilitas intrinseca (metaphy- 
sica, absoluta), extrinseca (re- 
lativa) ; physica, moralis I 221 
sqq. 

Potentia I 219; — obiectiva vel 
logica , subiectiva vel realis ; 
receptiva , operativa (283) ; 
naturalis, oboedientialis, super- 
naturalis; passiva, activa 221 
sq. ; — potentia Dei II 247; 
— absoluta, ordinata 248 sq. 

Potestas legislativa , iudicialis, 
exsecutiva ; gubernativa , ad- 
ministrativa , coactiva II 346. 

Praecisio subiectiva , obiectiva 
I 210. 

Praedicabile I 22 ; — ad mentem 
Kantii I 103 n. 1. 

Praedicamentum I 24 260. 

Praedicatum I 36. 

Praemissa syllogismi, maior, mi- 
nor I 69 sq. 

Praemotio physica II 215 220. 

Praesentia per scientiam , per 
potentiam , per essentiam II 
250; — praesentia Dei ibid. 

Praeternaturale I 397. 

Principium I 215 294 ; — pri- 
mum 128; — contradictionis, 
identitatis , tertii exclusi , ra- 

tionis sufficientis 216 sqq. ; 

— prine, motus 229 ; — cau- 
salitatis 306 ; — inductionis 
1 5 1 ; — analyticum 230 ; — lo- 
gicum , ontologicum 294 ; — 
de constantia materiae et de 
constantia energiae II 1 5 n. 1 ; 

— prine, vitae vegetativae 
20 sqq. ; — vitae sensitivae 
46 sqq. ; — vitae rationalis 
96 sqq. ; — moralitatis prin- 
cipia 295 sqq. 

Prioritas rationis, realis ; naturae 
temporis, originis I 295. 

Probabilitas I 177; — ad men- 
tem Academiae 96 ; — fideismi 

123. 

Propositio I 35 sq. ; — simplex, 
composita, multiplex; affirma- 
tiva, negativa 37 sq. ; univer- 
salis , particularis , singularis, 
indefinita 39 sq. ; modalis ; 
categorica; copulativa, adver- 
sativa, relativa, causalis 41 
sqq. ; exponibilis , exponens ; 
exclusiva, exceptiva, compara- 
tiva , reduplicativa (specifica- 
tiva) 44 sq. ; hypothetica ; 
conexa (antecedens , conse- 
quens) , coniunctiva , disiunc- 
tiva 45 sq. ; complexa; prin- 
cipalis, incidens 47 ; — pro- 
positionum oppositio 48 sqq. ; 

— aequipollentia 57; — con- 
versio 59. 

Proprietas I 241 ; — ius proprie- 
tatis v. Ius. 

Proprium I 22. 

Prosyllogismus I 85. 

Protoplasma II 12. 

Providentia divina II 252 sqq. 

Prudentia II 307. 

Psychologia II 4, v. Anthropo- 
logia. 


Psychologica idea (Kantii) I 108 ; 

— observatio II 24 n. 1. 
Pufendorf II 273 278 340. 
Pulchrum I 314 sqq.; — sen- 
sile, intellectuale ; physicum, 
morale ; naturale , artificiale ; 
sublime, gratiosum 317. 

Pulmones II 8. 

Punctum I 330 n. 2. 

Pyrrho I 95. 

Qualitas: entitativa, operativa, 
patibilis I 218 sq.; — quali- 
tatum sensilium obiectiva reali • 
tas 358 sqq. 

Quando (accidens) I 347 sq. 
Quantitas corporea I 323 sqq. ; 
virtutis, dimensiva; successiva, 
permanens ; discreta (numeri- 
ca), continua; physica, mathe- 
matica 329 sq. ; — infinita 
num esse possit 350; — sen- 
silis 359. 

Quidditas I 17 149 232. 

Ratio (intellectus) I 150; — pura, 
practica, theoretica ad mentem 
Kantii 100 n. 1 ; generalis, in- 
dividualis 123; ultima 2; — 
rationis sufficientis principium 
217; — r. ut essentia 282; 

— r. superior, inferior; specu- 
lativa, practica II 70. 

Ratiocinium I 65, II 69; — eius 
signum v. Argumentum ; — 
eius species v. Syllogismus ; 

— categoricum (Kantii), hypo- 
theticum, disiunctivum I 107; 

— deductivum , inductivum 
1 5 °* 

Rationalismus moralis ad mentem 
Kantii II 279. 

Realismus exaggeratus I 146; 

— moderatior 147. 

Rectum morale II 267. 

Reflexio I 15, II 65. 

Reid II 68 164. 

Relatio I 286; — logica, realis; 
essentialis, accidentalis ; mu- 
tua , mixta ; aequiparantiae, 
disquiparantiae ; eius exsi- 
stentia 287 sq. ; — eius en- 
titas 290. 

Reminiscentia II 26. 

Replicatio corporum in spatio I 
339 sqq. 

Reproductiva actio I 341. 

Resistentia contra tyrannum num 
licita sit II 354; — res. pas- 
siva, activa; non- violenta, vio- 
lenta ibid. 

Resorptio II 8. 

Resurrectio corporum II 157. 

Retorsio I 194. 

Revelatio I 155. 

Roscellinus I 145 n. 1. 

Rosmini II 61 62 132 255. 

Rousseau II 334 337. 

Saint-Lambert II 272. 

Sanchez I 96. 

Sanctitas Dei II 244. 

Sanguinis circulatio II 8 9. 

Sapientia I 3, II 307. 

Scepticismus I 95. 

Schelling I 141, II 202 n. 

Schiffini I 237. 

Scholarum monopolium; potesta- 
tis civilis iura et officia circa 
scholas II 346 sqq. 

Schopenhauer II 78 n. 3 278 
284. 

Scientia I I, II 307; scientia 
Dei II 227 sqq.; - — sc. visionis, 
simplicis intellegentiae 230 ; 
— media 233 sq. 

Scotus I 273 n. 3 351, II 128 
145 - 


Scriptura (terminus scriptus) I 
27. 

Selectio naturalis I 312. 
Sensatio externa II 24; interna 
2 5 * 

Sensile proprium, commune, per 
accidens I 139 sq. ; — sensilis 
qualitas I 360 sq. 
Sensualismus I 118 144, II 
278. 

Sensus: notio et valor I 139 sqq. ; 

— externi I 138 sq., II 50; 
interni II 50 sq. ; communis 
25 53 n. 1 ; — eius relatio ad 
ceteros sensus 52; — intimus 
(conscientia) I 135, II 25 53; 

— sensus moralis II 279; — 
«sensus communis» (consensus 
omnium) I 167; — sensus 
proprius, metaphoricus I 29 ; 

— compositus, divisus 88. 
Senti mentalis tae II 68 164. 
Sextus Empiricus I 95. 

Signum formale, instrumentale ; 

naturale, arbitrarium I 26 sq. 
Similitudo I 250. 

Simplicitas animae humanae II 
116 sqq.; — Dei II 207. 
Socialismus II 316 sqq.; — de- 
mocraticus 317 sqq. ; agra- 
rius 320; — socialismi refu- 
tatio 322 sqq. 

Societas : eius definitio II 332 ; 

— elementa 332 sq.; — divisio 
333 '» — causa ultima 332 sqq. ; 

— causae proximae 339 sqq. ; 

— societas civilis internatio- 
nalis 360 sq. 

Somnambulismus II 92. 

Somnus II 90. 

Sophisma I 87; — sophismata 
theologica (ad mentem Kantii) 
109. 

Sorites I 85. 

Spatium I 332; — reale, non 
est forma subiectiva (Kantii) 
102 333; — non immensitas 
Dei 333; — imaginarium 332 
335 * 

Species (= praedicabile) I 22 ; 
(= essentia) 232; — species 
impressa , expressa , intellegi- 
bilis II 42 43 64. 

Spencer I 117, II 278. 

Spes II 29. 

Spinoza I 264 n. I, II 201. 

Spirituale II 105. 

Spiritualitas perfecta, imperfecta 
II 106; — sp. animae huma- 
nae II 103 sqq.; — Dei 209. 

Status Quaestionis I 188. 

Stoici II 278 n. 4. 

Stoicismus Kantii II 279 284. 

Strauss I 312 400. 

Stuart Mill I 1 1 7, II 273 278. 

Suarez I 236 n. 1 291, II 1 45 
341 * 

Subdivisio I 180. 

Subiectum propositionis I 36 ; — 
idea universalis 21. 

Sublime (pulchrum) I 317. 

Subsistentia I 271; — sitne di- 
stincta ab essentia individua 
273 - 

Substantia I 24 232 261; — ad 
mentem Spinozae , Leibnizii, 
Cartesii 263 sq. ; — prima, se- 
cunda ; completa, incompleta 
269 ; — Deus est substantia 
II 203 ; — est substantia in- 
dividua, ratione praedita, sui 
iuris 204. 

Substantialitas Dei probatur II 
199 sqq. 

Suggestibilitas II 92. 

Sulcus II 31 32 33 35. 

Superficies convexa, concava I 
33 °- 


Supernaturale I 396; — abso- 
lutum, relativum I 396 • 397. 

Suppositio terminorum materia- 
lis, formalis; logica, realis; 
collectiva, distributiva ; com- 
pleta, incompleta I 31 sqq. 

Suspicio I 177. 

Syllogismus I 68 sq.; — perfectus 
72 ; imperfectus 73 84 ; ca- 
tegoricus, hypotheticus; sim- 
plex, compositus; conexus, 
coniunctivus, disiunctivus 72; 
— eius regulae 72 sqq. 76 
sqq. 79; — eius figurae 76 
78 n. 2. 

Synderesis II 303. 

Synthesis I 15 182 ; — usus 
184. 

Syntheticum iudicium I 104 104 
n. 2. 

Taine I 117 119 303, II 45 
n. 1 97 n. 1. 

Teleologicum argumentum de ex- 
sistentia Dei II 180. 

Temperantia II 307. 

Tempus: notio I 342 sq.; — 
imaginarium, reale; internum, 
externum; generale, particulare 
345 sq. ; — non est aeternitas 
Dei 346; — non est forma 
subiectiva (Kantii) 102 n. 1 
346; — tempus creationis v. 
Mundus. 

Terminus I 26 ; — univocus, 
aequivocus , analogus ; posi- 
tivus , negativus ; concretus, 
abstractus; complexus, incom- 
plexus ; singularis, particularis, 
universalis ; principalis , in- 
cidens ; explicativus , restric- 
tivus; proprius, communis, col- 
lectivus 28 sqq. 

Tertullianus II 132. 

Testimonium I 155; — histori- 
cum, doctrinale 156 159 165. 
Testis I 154; — oculatus, auritus 
155; — eius auctoritas 159. 
Textura II 1 2 n. 1 . 

Thalamus opticus II 32 35 37. 
Thesis I 201. 

Theologia naturalis II 161 sq. 
Thomas Aquinas : eius vita I 
ix ; — eius doctrina: multis 
locis. 

Thomistae I 237 274, II 216 
220 230 sqq. alibi. 

Timor II 30. 

Totum logicum I 150 182; phy- 
sicum, metaphysicum 182. 
Traditio oralis, scripta I 156; 

— auctoritas 163. 
Traditionalismus I 122 sqq., II 

163. 

Traducianismus II 13 1. 
Transcendentalis proprietas I 
241. 

Tribunal internationale II 362. 
Trichotomia II 101. 

Tristitia II 29. 

Tyrannus II 354. 

Ubi (accidens) circumscriptivum, 
definitivum , sacramentale I 
336 sq. 

Ubiquitas Dei II 249 sq. 
Uberweg I 325. 

Unicitas I 243 ; — imperfecta, 
perfecta II 198; — unicitas 
Dei ibid. ; — unicitas animae 
humanae II 99. 

Unio II 120; — accidentalis, 
substantialis, hypothetica ibid. ; 

— unio animae et corporis 
119 sqq. 

Unitas transcendentalis I 242 ; 
mathematica (numerica) 243 ; 

— realis, logica; simplicitatis, 


compositionis ; substantialis, 
accidentalis; physica, moralis; 
naturalis, artificialis, aggrega- 
tionis 244 sqq.; — un. Dei 
II 198 sq. 

Universale directum, reflexum I 
21 23 147 148, II 65; — 
sitne reale I 144. 

Utilitarismus II 278 283 sqq. 

Vacuum I 350. 

Valor usualis, commutativus II 
3 1 7 sq. ; — theoria valoris se- 
cundum Marx 317 sqq. 

Vasa lymphatica II 8. 

Venae II 9 10; — venae pul- 
monales 9; — vena cava io. 

Ventura II 124. 

Veritas logica I 92 167 168 
251 ; transcendentalis (onto- 
logica, metaphysica) 93 250 
sq. ; moralis 252; primaria, 
secundaria ; — eius exsistentia 
253; primitiva 128. 

Via ad Deum cognoscendum 
triplex : affirmationis , remo- 
tionis, eminentiae II 197. 

Vigouroux : «Medecine pratique» 
II 8 10 multis aliis locis. 

Vinculum iuridicum II 339 341 
342 . 

Vires (ad mentem dynamistarum) 

I 37 2 - 

Virtualiter inesse, quid sit II 195. 

Virtus I 285, II 305; — species 

II 306 ; — virtutes divinae 
244. 

Visio beatifica II 144. 

Vita II 6 sqq. ; — vegetativa 
ibid. ; sensitiva 24 sqq. ; ratio- 
nalis 57 sqq.; — diversi vitae 
gradus 44 n. 2 95. 

Vitium I 285, II 306. 

Vogt II 45 n. 1. 

INDEX ALPHABETICUS. 


Voluntarium II 74 ; — elicitum, 
imperatum; perfectum, imper- 
fectum ; necessarium, liberum 

75 - 

Voluntas II 71 96; — eius ob- 
iectum proprium 71; — actus 
v. Voluntarium; — eius liber- 
tas 77 sqq. ; — eius relatio ad 
intellectum 88; ad passiones 
89 ; — voluntas humana a 
solo Deo movetur sicut ab 


exteriore principio II 217 sq. 
— Voluntas divina 237 sqq.; 
— eius obiectum 237 sq.; — 
eius libertas 239; — eius finis 
ultimus 241; — eius virtutes 
244 sqq. 

Vox I 27; — naturae, eius veri- 
tas 167. 

Wiener, Ch. I 373. 

Wundt II 98. 

